
PREDGOVOR 

NADIO SAH OVOJ KNJIZI IME EVANĐELIST, T. J. VJESNIK 
RIJEČI BOŽJE. MISLIM, DA JOJ TO IME PRISTAJE. U NJOJ SU RIJEČI 
SVETOG EVANĐELJA, U NJOJ SU POUKE NA TEMELJU SVETOG EVANĐELJA. 

POUKE U EVANĐELISTU STVARNE SU I SUVREMENE. ULAZE U PI¬ 
TANJA I ZADATKE DANAŠNJICE. A GLEDAO SAM, DA U EVANĐELISTU 
SVE BUDE I NOVO I STARO. SVE U SVIJETLU VJEČNOSTI. DA BUDE U NJEM 
ISTINA, KAO VJEČNOST STARA, ALI I KAO VJEČNOST SVOJIM OBUKOM 
I SVOJOM NAPRAVOM NEZASTARJELA. ETO, ZRNO SURO I TVRDO, ALI 
NA NJIVI DANAS IZORANOJ I OBRAĐENOJ. GLEDAO SAH, DA SE I NOVO 
I STARO U EVANĐELISTU LIJEPO PRELIJEVA JEDNO U DRUGO, KAO BOJE 
NA VRATU GOLUBICE. 1 SVE DA BUDE ZADAHNUTO MIRISOM, ŠTO TEČE 
SA LISTOVA EVANĐELJA. 

KOLIKO SAM U TOM USPIO, NEKA SUDI DOBRI ČITATELJ. 

JA SE UZDAH U BOGA, DA ĆE EVANĐELIST BRZO POSTATI DRAG 
DRUG KRŠĆANSKOJ DUŠI. ON ĆE JOJ PRUŽITI ZGODNO DUHOVNO ŠTIVO, 
KOJE ĆE JOJ DONOSITI LIJEP MIR I ODMOR U NEDJELJE I BLAGDANE. 

I MOLIM VRUĆE BOŽANSKOGA KRISTA KRALJA, KOMU SAH SE 
USUDIO POSVETITI OVE EVANĐEOSKE POUKE, DA ONE, POMOĆU NJE¬ 
GOVE MILOSTI, PRIVEDU MNOGU KRŠĆANSKU DUŠU ŠTO BUŽE NJE¬ 
GOVU SVETOM EVANĐELJU. I ORE DUŠE, ŠTO SU SE DALEKO UDALJILE 
OD EVANĐELJA I PALE U SVAKOJAKO ZLO I DOŠLE U GORKO OČAJANJE 
I NAŠLE SMRT, I NJIH NEKA PRIVEDE EV AND EU ST SVETOMU EVAN¬ 
ĐELJU, U KOJEM JE JEDINOM I UTJEHA I NADA I MIR I RADOST I ŽI¬ 
VOT, ŽIVOT VJEČNI. 

U TO IME, BVANĐEUSTE, POĐI HI S BOGOM 1 BUDI KLJUČ SRDACA I 
OTVARAJ IH ISUSU 1 ISUS JE NAŠE SUNCE. KAO NIKADA TREBAMO GA 
DANAS, KAD TOUKI LUTAJU PO TMINAMA BEZVJERJA I NEĆUDOREĐA. 

A TEBE, DRAGA KRŠĆANSKA DUŠO, KOJA SI MI LANI ONAKO LIJEPO 

primila »ZLATNE LEGENDE« i koja ćeš, ako bog da, pomno 

SLUŠATI I BLAGI GLAS OVOGA EVANĐELISTA, JA PUNO I SRDAČNO PO¬ 
ZDRAVLJAH I BISKUPSKIH BLAGOSLOVOM BLAGOSILJAM. BUDI KAO 
BLAGOSLOVENA SVIJEĆA NA OLTARU BOŽJEM f IZGARAJ ZA SVOGA 
DOBROGA ISUSA ! ISUS JE NAŠ SPAS U SVAKI ČAS. 

I NEKA SIĐE BLAGOSLOV BOŽJI I NA OVO MOJE DJELO, KOJE ĆE, 
DOBROTOM HRVATSKOGA KNJIŽEVNOG DRUŠTVA SV. JERONIMA, IZAĆI, 
AKO BOG DA, U TRI SVESKA I 

NAPOKON USRDNO HOUH SVE EVANĐELISTOVE ČITATELJE, DA 
I SAMI BUDU EVANĐELISTI, TO JEST, DA ŠTO VIŠE PORADE U EVAN¬ 
ĐELJU I U GOSPODINU, TE IH TAKO ZAPISANA BUDU IMENA U KNJIZI 
ŽIVOTA. (FILIPLJ. 4, 2—3.) 

U SARAJEVU DANA II. VELJAČE I932. 

DR IVAN EVANĐELIST ŠARIĆ, 

NADBISKUP VRHBOSANSKI. 



MOLITVA PRIJE I POSLIJE POUKE 

OD SVETOG IGNACIJA LOJOLSKOGA. 

VJEČNA RIJEČI BOŽJA ! JEDINOROĐENI SINE BOŽJI! 
MOLIM TE, NAUČI ME, DA BUDEM UISTINU VELIKODU¬ 
ŠAN I NAUČI ME, DA TI SLUŽIM, KAKO TI TO ZASLUŽUJEŠ ! 
I DA TI DAJEM NE BROJEĆI. I DA SE BORIM NE GLEDAJUĆI 
NA RANE. I DA RADIM NE TRAŽEĆI ODMORA. I DA SE ŽR¬ 
TVUJEM NE OČEKUJUĆI DRUGE NAGRADE OSIM SVIJE¬ 
STI, DA SAM ISPUNIO TVOJU SVETU VOLJU. AMEN. 

Prva nedjelja Došašća 

Evanđelje 

LUK. 21, 25—33. 

7 7 OiVO vrijeme reče Isus učenicima svojim: Bit će znaci 
vi u suncu j mjesecu i zvjezdama, i na zemlji među na¬ 
rodima tjeskoba radi silovite huke mora i valova; i ljudi 
će pogibati od straha i čekanja, što će doći na svu zemlju; jer 
će se sile nebeske pokrenuti. I tada će vidjeti Sina čovječjega 
gdje ide u oblaku sa moću velikom i slavom. A kad se počne 
ovo zbivati, gledajte i podignite glave svoje, jer se približuje 
otkup vaš. I kaza im priču: Gledajte smokvu i sva drveta. 
Kad donose već iz sebe rod, znate, da je blizu ljeto. Tako i vi, 
kad vidite, da se ovo zbiva, znajte, da je blizu Kraljevstvo 
Božje. Zaista vam kažem, da ovaj naraštaj neće proći, dok 
se sve ne zbude. Nebo i zemlja proći će, a riječi moje neće 
proći. 

Pouka 

CRKVENA GODINA I NAŠE DUŽNOSTI U DOŠAŠĆU I U NOVOJ 
CRKVENOJ GODINI. 

r\RIJE nego spomenemo i u srca svoja zasadimo neke 
r svete dužnosti u svetom Došašću i u novoj crkvenoj 
godini, pogledat ćemo začas na samu crkvenu godinu. 
Onda će nam biti jasniji i govor i raspored našega Evan¬ 
đelista. 

Središte naše svete vjere jest Isus Krist. »Temelja 
drugoga ne može postaviti osim onoga, koji je postavljen, 
a taj je Isus Krist.« 1 ) Stoga nam crkvena godina i prikazuje 
život Isusov. 

Sveto Došašće sa svoja četiri tjedna pokazuje na one 
4000 godina, u kojima je svijet morao čekati na rođenje 
Isusovo, na prvi Božić. I stoga već danas počinje Božično 
vrijeme i traje do nedjelje Sedamdesetnice. U ovo 
vrijeme stavlja nam sveta Crkva pred oči sveto rođenje i 
djetinjstvo Isusovo, umorstvo nedužne dječice u Betle¬ 
hemu, bijeg u Misir, poklonstvo Svetih Triju Kralja, dva- 
naestgodišnjeg dječaka u hramu, pa onda sveti život Bla¬ 
žene Djevice Marije i svetoga Josipa sa Božanskim Dje¬ 
tetom u Nazaretu. 

Uskrsno vrijeme počinje sa nedjeljom Sedam- 
desetnicom, to jest 17 dana pred Čistu Srijedu, i traje do 
nedjelje Presvetoga Trojstva, dakle punih 17 tjedana. Ovdje 
gledamo, kako se tridesetgodišnji Isus daje krstiti od sve¬ 
tog Ivana Krstitelja u rijeci Jordanu, pa kako ga đavao 
napastuje, i kako se On dugim postom pripravlja za svoje 
uzvišeno Mesijansko zvanje. On sakuplja oko sebe učenike,, 
i između njih izabira dvanaest Apostola. Ove onda On po¬ 
učava i upućuje. Ovi su imali da budu prvi biskupi u Nje¬ 
govoj mladoj Crkvi. On čini nebrojena čudesa. On propo¬ 
vijeda posve novu nebesku nauku. On živi najsvetijim ži¬ 
votom. On sam sebe zove Sinom Božjim. On prisvaja sebi 
sveznanje, vječnost, svetost, svemogućstvo. Fariseji i knji¬ 
ževnici, mjesto da mu se poklone, mrze ga i progone u svo¬ 
joj zlobi i zavisti. Oni podmićuju lažne svjedoke proti njemu, 
optužuju ga, i napokon ga uhvatiše, i u noći na prvi Veliki 
Četvrtak dovedoše ga na sud. Veliki svećenik zaklinje Isusa, 

>) 1 Kor. 3, u. 

neka mu kaže, da li je On Sin Božji. Isus mu odgovara : 
»Jest, ti kaza.« 2 ) I osudiše ga na smrt. Isus nosi teški križ 
na Kalvariju, i tamo umire za nas kao kakav zločinac. Ali 
treći dan uskrsnu On od mrtvih. I evanđelja na Uskrs i u 
sve nedjelje do Duhova pripovijedaju nam slavni život 
Isusov na zemlji i sjajno poslanje Duha Svetoga na Duhove. 

Duhovsko vrijeme traje onda najdulje, ot¬ 
prilike p6 godine. Slavni je život Isusov na zemlji dovršen 
Njegovim uzašašćem na nebo. Ali On nas sa svojim Apo¬ 
stolima tješi, »da će nam zato poslati Duha Svetoga«. 3 ) 
Sveti Duh, Duh ljubavi, dovršit će svojim darovima, što 
je Isus bio započeo. Isus nas je otkupio svojom gorkom 
smrću na križu i time nam zaslužio, da mi, uz svoje dakako 
sudjelovanje, dobijemo čisto i Bogu ugodno srce. Ali Kra¬ 
ljevstvo Božje u nama ima po milosti posvećujućoj posta¬ 
jati sve veće, i sve se više širiti pravim katoličkim životom 
i mnogim dobrim djelima. I mlada Crkva Isusova, koja je 
Kraljevstvo Božje izvana i koja je na Duhove bila potvr¬ 
đena od Duha Svetoga, širila se sve više i više. A ovo šire¬ 
nje i povećavanje događa se uz božansku pomoć Duha 
Svetoga. U evanđeljima i poslanicama ovoga vremena od 
Duhova do Došašća opominje nas sveta Crkva, da Kraljev¬ 
stvo Božje u nama ne izgubimo kojim smrtnim grijehom, 
već da ga povećamo i umnožimo kršćanskim krepostima. 
Ujedno gledamo u duhu, kako se sve više širi i rasprostire 
Katolička Crkva prema vani. 

Iza kako smo tako pogledali crkvenu godinu u njezinu 
razdjeljenju, pogledajmo sad svoje dužnosti u Došašću i u 
novoj crkvenoj godini 1 

Danas je prva nedjelja Došašća. A prvom nedjeljom 
Došašća počinje nova crkvena godina. I sveto Došašće i 
nova crkvena godina dozivaju nam u pamet naše kršćanske 
dužnosti. 

Došašće ! Tko će nam to doći i To zna svako naše 
dijete. Doći će nam Božić naš, Mali naš Isus. Njega treba 
svakako što ljepše dočekati. Onako, kako to On najvoli od 
nas. On od nas najvoli srce naše. »S i n k o moj, daj mi 
srce svoje !« 4 ) O, podajmo Ljubavi Božjoj i Ljubavi 
našoj svoje srce ! Ali čisto srce. Srce bez grijeha. Očistimo 
ga! Uredimo ga ! I podignimo gore k nebu svoje srce 1 Go¬ 
vorimo svaki sa misnikom danas na oltaru: K Tebi, 

*) Mat. a6, 64. — *) Iv. 16, 7. — 4 ) Prič. 33, 36. 

Gospodine, podižem srce svoje !« 5 ) U ovo 
tiho, ozbiljno, sveto vrijeme Došašća Isusova živimo naj¬ 
prije Isusu svojemu ! Ispovjedimo se skrušeno ! Pričestimo 
se pobožno ! Hitimo na svete Mise Zornice ! I molimo i 
pjevajmo na Zomicama: »Padaj s neba, Roso 
sveta!« Isuse, Ti naša sveta Roso, dođi nam ! Pani na 
srca naša 1 I nakvasi suha, tvrda srca naša blagom rosom 
svojih milosti božanskih ! Tako eto počnimo i sprovedimo 
sveto Došašće Isusovo ! Tako idimo ususret Božiću ! I onda 
će duši našoj u tamnoj noći ovoga života zasinuti sjajna 
zvijezda nebeska. Duša će nam okusiti najljepše od svih 
blaženstva : posjedovanje Boga. Bit će dragi Bog s nama. 
Bit će mir, zadovoljstvo i radost u duši našoj. 

I kad je Bog s nama, tko će proti nama u novoj crkve¬ 
noj godini, što počinje današnjom nedjeljom! 

Nova crkvena godina vodi nas eto u Betlehem. Vodi 
nas i na Kalvariju. A u njoj ćemo, ako Bog da, slaviti i Us¬ 
krs i Tijelovo i Duhove. Blagdane pune svetih utjeha, pune 
svetog ufanja. U njoj ćemo se radovati s Crkvom, a i tugo- 
vat ćemo s Crkvom. Tako su nam radili i od i djedovi naši. 
Pa je njima crkvena godina bila godina spasenja. Bit će i 
nama. I mi ćemo, kao i oni, biti uvijek i svagdje pravi, svije- 
sni, praktični, čitavi katolid. Katolid u nedjelju, katolid 
u petak, katolici u dane svete ispovijedi i pričesti. Katolid 
i danas i sutra i uvijek. A ne kao oni stari Israelski napol- 
ničari, koji su se danas zalagali manom Božjom, a sutra 
uzdisali za lukom Misirskim; danas žrtvovali na žrtveniku 
Jehove, a sutra plesali oko žrtvenika Fenidjskih kumira. 
Ne takvi polutani. Već uvijek i svagdje čitavi ljudi kato¬ 
lid. Katolid na ulid, katolid u društvu, katolid u parla¬ 
mentu, katolid na izborima, katolid kod kuće svoje. Jest, 
ovo dvoje posljednje istaknut ćemo osobito: katolid na iz¬ 
borima i katolici kod kuće svoje. Nećemo birati za poslanike 
ljude, koji pogrđuju vjeru i niječu Krista. Kad dajemo svoj 
glas na izborima, onda izvršujemo vjerski čin isto onako, 
kao kad skidamo kapu pred Propetom ili kad pokleknemo 
pred Svetohraništem. I onda nećemo u svojoj kud trpjeti 
ništa, što nije čisto katoličko. Nećemo u kud svojoj knjiga, 
listova i novina, što nijesu čisto katoličke. Nećemo u kud 
svojoj nećudorednih slika. I u kud našoj bit će i sveta voda 
i sveto Propeto i slika Presvetoga Srca Isusova i slika Naše 

•) P». as, x. 

Drage Gospe, i slike naših svetih zaštitnika. Mi ćemo eto 
i živjeti i umrijeti katolički. Čitavi katolici, čitavi ljudi, 
ljudi karakteri u privatnom i u javnom životu. A ne lutke, 
a ne trske, kojima ljulja svaki vjetrić. A »čitav je čovjek 
onaj,« kaže Duh Sveti, »koji se boji Boga i Njegove zapo¬ 
vijedi drži.» a ) I tako ćemo, uz milost Božju, doći napokon 
u nebo, u svoju vječnu domovinu. To je Evanđelistova želja 
svima njegovim slušateljima na početku crkvene godine. 

Odlučujem u ime Božje, da ću uvijek biti pravi 
katolik, čitav katolik u privatnom i u javnom životu. Moja 
će uvijek riječ biti ona svetoga Pavla Apostola : Ne stidim 
se Evanđelja Isusova.« 7 ) 



•) Prop. za, 13. — T ) Rimij. 1, 16. 

Na blagdan Bezgrešnog Začetka 
Blažene Djevice Marije 

Evanđelje 

LUK. I, 26—28. 

7 7 ONO vrijeme posla Bog anđela Gabriela u grad Ga- 
lilejski po imenu Nazaret k Djevici zaručenoj mužu po 
imenu Josipu, iz doma Davidova; i Djevici bješe ime Marija. 
I ušavši Anđeo k njoj reče: Zdravo, milosti puna, Gospodin s 
tobom, blagoslovena ti medu ženama! 

Pouka 

SVETA ČISTOĆA. 

OVOJ IM Bezgrešnim Začetkom podignuta je Blažena 
O Djevica iznad sve Adamove djece. Svi drugi rađamo 
se u istočnom grijehu. Samo je BI. Dj. Marija po oso¬ 
bitoj milosti Božjoj sačuvana od svake ljage istočnoga 
grijeha. Ona je po tom među ljudima kao ljiljan među tr- 
njem. Kao ona izabrana Zaručnica Božja, o kojoj veli Duh 

Sveti: »Sva si lijepa, prijateljice moja, i nema ljage na 
tebi.« 1 ) Ona je kao onaj novi kov£eg, koji u općem sverazor- 
nom potopu pliva nad vodama. Ona je druga škrinja za¬ 
vjetna, napravljena od drveta, što ne trune, presvučena 
iznutra i izvana najčistijim zlatom, određena da čuva u 
sebi onu pravu nebesku Manu. Sve Njezine haljine mirišu 
smirnom i ljiljanom. Nikada nije svijetom prolazila djevica 
sjajnije čistoće. 

Dobra djeca Marijina raduju se toj osobitoj časti 
svoje Nebeske Majke, pa joj danas sa svetom Crkvom go¬ 
vore i pjevaju: »Sva si lijepa, o Marijo, i ljage istočnoga 
grijeha na Tebi nema ! Tvoje haljine bijele su kao snijeg. 
I Tvoje lice sjajno je kao sunce. Ti slava Jerusalima, Ti ra¬ 
dost Israela, Ti dika puka našega !« 

Ali mi ćemo našoj Neoskvrnjenoj Gospi najbolje ugo¬ 
diti time, ako joj danas obećamo, da ćemo uvijek brižno 
čuvati čistoću svojega srca. Lijepe duše vole svetu čistoću. 
Hoćemo, mi ćemo se ugledati u našu Neoskvrnjenu. Mi 
ćemo, kao i Ona, bdjeti i moliti se, samo da osta¬ 
nemo čisti, samo da očuvamo u duši svojoj milost posveću- 
juću. Dakle bdjeti i moliti se ! 

I Gospa je naša bdjela nad svojom neoskvrnjenom 
čistoćom. Makar da je ona bila posve slobodna od svake 
zle požude, ipak je najbrižnije pazila na svoju svetu čistoću. 
Anđeo joj navješćuje, da će roditi Sina, da će biti Mati 
Jaganjca Božjega. A ona ga odmah pita : »Kako će to biti, 
kad ja ne znam muža f« 2 ) I Gospa istom onda pristaje na 
blagu vijest Anđelovu, kad je on uvjeri, da će ona po Duhu 
Svetom začeti, dakle bez gubitka svojega djevičanstva. U 
očima je Gospinim bila eto njezina neoskvrnjena čistoća 
tako dragocjena, da je voljela i ne biti Majka Božja, nego 
izgubiti svoje sveto djevičanstvo. Tolika je cijena svetoj 
čistoći! Pa stoga koliko je moramo čuvati i koliko bdjeti 
nad njom ! A to tim više, jer se ona može lako izgubiti. O 
njoj valja riječ svetoga Pavla Apostola: »Ovo blago imamo 
u zemljanim sudovima .« 3 ) Treba nam, dakle, dobro pri¬ 
paziti na te zemljane sudove. Treba pripaziti na naše srce, 
na naše misli, na naše želje. Ugledajmo se u Neoskvrnjenu ! 
Ona«, kaže sveti Ambrozije, »nije pustila u svoju dušu ni¬ 
šta, što bi moglo i najmanju samo sjenku baciti na njezine 
svete i prečiste osjećaje.« Pa i mi pazimo na svoje oči, da 

>) Pjes. nad pjesni. 4, 7. — *) Luk. 1 , 34. — •) a. Kor. 4, 7. 

se kroz njih ne uvuče što pogibeljno, nečisto u dušu našu ! 
Sveti Job učinio je vjeru sa očima svojim, da ne pogledaju 
ništa pogibeljno. 4 ) Pripazimo i na svoje uši! »Zli razgovori 
kvare dobro ćudoređe," kaže sveti Pavao. 5 ) Pripazimo i 
s kim se družimo! »Tko dira smolu, zamrlja se njom,« kaže 
Duh Sveti. 4 ) Upamtimo dobro i ovu svetoga Pavla : »Ne 
opijajte se vinom, u kojem je nečistoća!« 7 ) Tako bdijmo i 
stražimo, da neprijatelj ne zasije u srca naša korov nečistoće 1 

Ali uz to i molimo se po primjeru Neoskvrnjene! 
»Ako Gospodin ne čuva grada, uzalud straži stražar,« veli 
Psalmist. 8 ) Ovo osobito valja za svetu čistoću, za tu an¬ 
đeosku krepost. Jest, potrebita je stroga pažnja s naše strane, 
da očuvamo svetu čistoću, ali to nije još dosta. Neprijate¬ 
lji svete čistoće, svijet, tijelo i sotona, jaki su i lukavi. Sami 
se ne možemo od njih obraniti. Tu je svakako potrebita 
pomoć Božja, da ne podlegnemo u toj borbi. Ovu pomoć 
Božju dobivamo s neba po molitvi svojoj. I zato nam veli 
naš Gospodin : »Bdijte i molite se !«•) Dakle hoće se oba¬ 
dvoje, da se odupremo napastima proti svetoj čistoći. Lijepo 
kaže sveti Ivan Zlatoust: »Duša bez molitve jest kao grad 
bez zidina, u koji neprijatelj lako ulazi.« 

Neoskvrnjena Gospa prednjači i u svetoj molitvi. 
Ona, jedva je imala tri godine, posvećuje se Bogu u hramu. 
Stara predaja kazuje nam, da ju je Anđeo našao u moli¬ 
tvi, kad joj je donio s neba blagu vijest, da će biti Majka 
Božja. I kad je Gospa pohodila Elizabetu, izrekla je onu 
uzvišenu pjesmu »Veliča duša moja Gospodina«, koja je sva 
samo jedna najljepša molitva. 10 ) Gospa eto moli, i kad je 
sama i kad je sa drugima ! Ona se moli i tako čuva ljiljan 
svoje neoskvrnjene čistoće, Ona, koja je bila slobodna od 
svake zle požude. Koliko više moramo se onda moliti mi, 
»koji smo zarobljeni zakonom grijeha* što je u udima na¬ 
šim« l 11 ) O, upoznajmo svoju slabost i molimo se Bogu, Bogu 
jakosti! Sapćimo sa pobožnim Psalmistom svakidan : 'Od¬ 
vrati, Gospodine, oči moje, da ne vide taštinu !« 12 ) »Čisto 
srce stvori u meni, Bože !« 13 ) Daj mi čiste, visoke misli i jake 
osjećaje, da mi duša ne upane u nečist! Da mi duša bude 
lijepa i čista kao sunce ! I sa svetim Bernardom govorimo, 
kad nas napane nečista napast, nečista misao i želja: »Moj 


4 ) Job 31, 1. — *) 1. Kor. 13, 33. — •) Crkv. 13, 1. — *) Ef. 5, 18. 

— •) ft. ia6, 1. — •) Mat. a6, 41. — >•) Luk. 1, 46. si. — M ) Rimlj. 7, 33. 

— ») ft. 118, 37. — >•) ft. 50, ta. 

Isus visi na križu, a ja da se zar podajem toj ružnoj požudi 
i nečistoći!« I oduševimo se svi za svetu čistoću onim lije¬ 
pim riječima u Knjizi Mudrosti: >0 kako je krasan nara¬ 
štaj čist sa sjajnošću ! Besmrtan je spomen njegov, jer je 
znan i kod Boga i kod ljudi.« 14 ) I ovo napokon istaknimo, 
da nema jače ljubavi od ljubavi čista srca. čisto srce jedino 
zna ljubiti »svim srcem«. A to hoće Isus od nas. 

Odlučujem u ime Božje, da ću, ako je već ne 
znam, naučiti onu divnu molitvu »O Gospoja moja« 15 ), pa 
je svakidan izmoliti ujutro i navečer. Ona će me čuvati 
u mojoj staleškoj svetoj čistoći. Ona će mi, ako već nije 
kasno, izmamiti na usta besjedu : Gospodine, evo me I I 
ja hoću da budem kao ljiljan, hoću da budem bijel i čist! 
Hoću da Te ljubim »svim srcem« ! Pomozi mi, o Neoskvr¬ 
njena Gospo ! 



14 ) Mudr. 4, i. — *•) O G o i p o moji, o Majko moja I Tebi se 
sasvim predajem, i da ti se pokažem odanim, posvećujem ti danas svoje 
oči, svoje uii, svoja usta, svoje srce, upravo svega sebe. Kad sam dakle sav 
tvoj, o premila Majko, čuvaj me i brani me kao stvar i svojinu svoju. — 
Zdravo, Marijo... (Oprost od too dana, ujutro i uvečer, ako se izmoli ova 
molitva ; potpun oprost, ako se moli tako kroz fitav mjesec uz obične uvjete.) 


a 

Druga nedjelja Došašća 

Evanđelje 

MAT. II, 2—IO. 

11 ONO vrijeme Ivan čuvli u tamnici djela Kristova po- 
U sla dvojicu učenika svojih i reče mu: Jesi li ti onaj, 
što će doći, ili drugoga da čekamo i A Isus odgovarajući 
reče im: Idite i kažite Ivanu, što ste čuli i vidjeli: slijepi pro¬ 
gledaju, hromi hode, gubavi se čiste, gluhi čuju, mrtvi ustaju, 
siromašnima se propovijeda evanđelje; i blago onomu, koji 
se ne sablazni o mene! A kad oni otidoše, poče Isus govoriti 
narodu o Ivanu: Sto ste izašli u pustinju gledatii Trsku, 
koju ljulja vjetar? Ili što ste izašli gledati? čovjeka u meke 
haljine obučena? Eto, koji meke haljine nose, u dvorimo su 
kraljevskim. Ili što ste izašli gledati? Proroka? Da, kažem 
vam, i više nego proroka; jer je ovaj, za kojega je pisano: Eto, 
ja šaljem anđela svojega pred licem tvojim, koji će pripraviti 
put tvoj pred tobom. 

Pouka 

»ODBACITE ZAVIST l« 1 ) 

S TARI kršćani sprovodili bi vrijeme Došašća u svetoj 
tišini i skrušene*ti. Oni su se tako spominjali onoga 
tužnog vremena, kad je čovjek bio daleko od Boga, od 
svoje prave i vječite sreće, pa željno uzdisao za Spasi¬ 
teljem. U zemaljskom raju bio je čovjek, kao dijete Božje, 
sav blažen i sretan. Ali zavist sotone paklene unese u svijet 
grijeh, a sa grijehom i smrt. 2 ) I ta zavist sotonina držala 
je nevoljni svijet kroz tolike vjekove u teškim okovima 
grijeha. Napokon dođe onaj Zuđeni, koji nije znao ni za 
kakvu zavist, koji je bio sama Ljubav. On, Isus, Spasitelj 
naš, i njegov preteča, Ivan Krstitelj, govore u današnjem 
svetom evanđelju 1 Svaka im je puna svete ljubavi. Svaka 
nas njihova odvraća od niske zavisti, koja danas čini u svijetu 
tolika zla. Ona rađa samo najgoru djecu, rađa mržnju, ne¬ 
prijateljstvo, ogovaranje, zloradost, panjkanje, pogrdu. O, 
samo da nam omrzne ta niska zavist kao najružnija stvar 
na svijetu! 

Jest, ta zavist, ona je najljući otrov na svijetu. Ona 
je donijela smrt na ovaj svijet. Sveto Pismo kaže izrijekom 
u Knjizi Mudrosti : »Po zavisti vražjoj unišla je smrt u 
svijet.« 3 ) Ona je podigla ruku Kainovu, da ubije svojega 
rođenog brata Abela. Ona je prodala u sužanjstvo dobroga 
Josipa Misirskog. Ona je razjarila kralja Iruda, pa je po¬ 
ubijao onoliku nedužnu dječicu u Betlehemu. Ona je pri- 
bila na križ Najsvetijega, pribila na križ našega Spasitelja. 
Ona ruši sliku Božju u duši čovjeka i pravi od duše čovječ¬ 
je sliku sotonsku. Ona samo muči i uznemiruje dušu čo¬ 
vječju. Ona ne da čovjeku moliti se Bogu, ne da mu upo¬ 
znati i ljubiti Boga. Sveti Pavao Apostol nabraja razne 
pakosti, koje ne daju čovjeku u Kraljevstvo nebesko. Među 
njima je i zavist. I sveti Pavao stavlja zavist pred ubistvo, 
pred pijanstvo, pred žderanje. 4 ) Na drugom opet mjestu 
stavlja je Apostol i pred svađu i pred huljenje i pred zle 
misli. 5 ) Krađa i zavist najglupiji su grijesi. Krađa, jer se 
grijeh ne oprašta, dok se ukradeno ne povrati. Zavist, jer 
od nje nema se ništa. 


l ) i Petr. a, i. — *) Mudr. a, 34. — *) Mudr. a, 34. — ‘) Gal. 5, 
ai. — *) 1. Tim. 6, 4. 

Jedan pravi kršćanin katolik treba da bude velik, ple¬ 
menit i daleko od te niske i uske zavisti. Učenik Isusov neka 
se ugleda u svojega Božanskog Učitelja! Kako je divna 
slika Isusova u današnjem svetom evanđelju! I kako je di¬ 
van Ivan Krstitelj u današnjem evanđelju! štovan i lju¬ 
bljen bio je Ivan Krstitelj od svega naroda, kad je ono pro¬ 
povijedao u pustinji na Jordanu. Hrlio je k njemu sav svijet. 
Slušali su svi njegovu riječ kao riječ Božju. I zvali su ga 
Prorokom. A sad je Ivan u tamnici. On čuje u tamnici djela 
Isusova. I on šalje k Isusu svoje učenike i pita Isusa : »Jesi 
li ti onaj, što će d o ć i t*« Bez ikakve smrknute za¬ 
visti gleda Ivan Krstitelj u Onoga, koji tako divno radi i 
djeluje u narodu. Ivanov upit upravo jedva čeka, da čuje 
od Isusa odgovor: »Jest, ja sam taj !« Ivan će se prvi obra¬ 
dovati, ako njegova vlastita zvijezda zapadne, a Isusova 
se digne ljepša i sjajnija. Ivan će rado i radosno ustupiti 
mjesto Većemu. A šta Veći, šta Mesija na to < I On bez 
i najsitnijeg trunka zavisti priznaje pred svim narodom, 
šta je sve bio Ivan Krstitelj. Najveće pohvale izriče Spasi¬ 
telj Ivanu. Meće ga nad iste Proroke. Najdivnija eto slika : 
Velik i Ve6. A svaki slavi veličinu drugoga bez ikakva 
ustezanja, bez igdje ikakve zavisti, bez i malo konkurencije. 

Braćo ! Budimo i mi takvi! I svako će onda dobro 
i svaki će blagoslov na nas. Kaošto se i svako zlo i gore 
obara na čovjeka zbog te ružne i smradljive zavisti. Veli¬ 
kom ljubavlju ugušimo tu nisku zavist! Zašto da nam bude 
muka, ako su drugi sretni i zadovoljni i Zašto da se mrgo¬ 
dimo, ako su drugi bolji i spretniji od nas i Zašto da se uz¬ 
nemirujemo, ako drugi tako lijepo rade na njivi Gospodnjoj 
ili narodnoj i Zahvalimo Bogu, da ih ima boljih, radinijih 
i zaslužnijih od nas ! Od Boga će biti blagosloveni svi oni, 
koji se od srca raduju sreći i blagoslovu bližnjega svojega. 

Pada mi ovdje na pamet francuski katolički pjesnik 
Francis Jammes, koji je želio, da svi drugi ljudi budu sret¬ 
ni, kad već njega bije bol. Kako je to i do neba visoko i 
srcu drago i kao čista duša lijepo i divno! 

A kako je crn primjer, što ću vam ga sad odmah is- 
pripovjediti 1 Primjer zavisti. 

Bio jedan star siromah čovjek. Radin i uvijek nasmi¬ 
jan. Imao je malu kućicu i uz nju vrtić. To i poštenje bilo 
mu je sve njegovo blago i bogatstvo. A bio je taj stari si¬ 
romah čovjek ipak sretniji i zadovoljniji od svih onih bo- 

gataša, koji su imali svoja velika imanja u okolici. Vrtić sta¬ 
roga čovjeka siromaha bio je pun najljepših ruža, bijelih, 
žutih i rumenih ruža. Siromah čovjek uživao je u svom ru- 
žičnjaku. Od jutra pa do mraka radio je u njem. I živio je 
od svojih ruža, što bi ih prodavao trgovcu cvjetam. Dobri 
župnik više bi puta upro prstom na ovoga čovjeka siromaha, 
da pokaže svijetu, kako baš ne treba puno, da se bude sre¬ 
tan i zadovoljan na svijetu. Ali jedan bogataš u okolici, 
koji je imao nepregledne njive i livade, nije mogao da gleda 
taj mali ružičnjak u čovjeka siromaha. I jedne noći dao je 
taj zavidnik bogataš po svojim ljudima sve ruže u ružič- 
njaku počupati i polomiti. Kad ujutro stari čovjek siromah 
otvorio svoj jedini prozor i ugledao pred sobom svoj ružič¬ 
njak sav polomljen i uništen, pao je na zemlju — mrtav. 
Od žalosti puklo mu je siromašno srce. 

Šta eto učini ta žuta zavist! Uništi ružičnjak, ubi 
nedužna čovjeka siromaha. A nijesu to jedine ruže, što ih 
je polomila zavist. I nije to prvo srce, što ga je probola ta 
ružna zavist. Zavist, koja ne može da vidi mali sunčani 
tračak u blizini svojega čitavog i velikog sunca. 

Odlučujem u ime Božje, da ću upravo mrziti i 
oduravati zavist. I bježat ću od svakog zavidljivca, da me 
ne otruje otrov njegove zavisti. I molit ću se svakidan Bogu, 
da među nama katolicima bude uvijek jedan duh: duh 
lijepe bratske ljubavi. Ta mi svi radimo za istoga Krista. 
I jedemo za Stolom Gospodnjim isti Hljeb. »Ljubav Kri¬ 
stova nagoni nas. 8 ) 



Kor. 5, 14. 

Treća nedjelja Došašća 

Evanđelje 

IV. I, 19—28. 

7 7 ONO vrijeme poslaše Zidovi iz Jerusalima svećenike i 
U levite k Ivanu, da ga zapitaju: Tko si ti i I on prizna, 
i ne zataja, i prizna: Ja nijesam Krist. I zapitaše ga: Tko 
si dakle i Jesi li Ilija i 1 I reče : Nijesam. Jesi li prorok i 
I odgovori: Nijesam. A oni mu rekoše: Tko siš da možemo 
kazati onima, što su nas poslali. Što kažeš za sebef Reče: Ja 
sam glas onoga, što viče u pustinji: Poravnite put Gospodnji, 
kaošto kaza Isaija prorok. I bijahu poslanici od fariseja. I 
zapitaše ga govoreći mu: Zašto dakle kršćavaš, kad ti nijesi 
Krist ni Ilija ni prorokŠ Odgovori im Ivan govoreći: Ja kr- 
šćavam vodom, a medu vama stoji, koga vi ne znate. On je onaj, 
što će doći za mnom, koji bješe preda mnom, kojemu ja nije¬ 
sam dostojan odriješiti remena na obući njegovoj. Ovo bi u 
Betaniji preko Jordana, gdje Ivan kršćavaše. 

Pouka 

ČUVAJTE SE LAŽNIH PROROKA! 

V 

Z IDOVI iz Jerusalima, kaže današnje sveto evanđelje, 
poslale svećenike i levite k Ivanu, da ga zapitaju, 
tko je on. Pravo su imali Zidovi, što su to učinili. Pravo 
su imali, kad su Ivana Krstitelja zapitali: Tko si ti i Jesi li 
sluga Božji ili sotonin i Ivan, taj propovjednik pustinje, 
došao je među njih sa novim zahtjevima. On je od njih tra¬ 
žio, da počnu drukčije živjeti negoli dosad. On ih je na Jor¬ 
danu kršćavao. On je od njih zahtijevao posluh svojoj riječi. 
A toliki su već dolazili Zidovima, pa su im se izdavali kao 
proroci i poslanici Božji. A nijesu to uistinu bili. I stoga 
imaju Zidovi i pravo i dužnost, da pitaju Ivana : Tko si ti i 
Tko ti je dao vlast, da nam govoriš i A Ivan je mogao na 
to pitanje odmah odgovoriti. On im odmah odgovara, da je 
sluga i preteča Isusov. Kao takav ima on pravo da govori 
Zidovima. 

Tako moramo i mi biti oprezni, kad tko dođe među 
nas sa kakvom novom naukom. I najslađoj riječi ne smijemo 
odmah povjerovati. Puno puta krije se u toj slatkoći samo 
jedna podvala i prijevara. Baš »lažni apostoli i prevarljivi 
poslenici pretvaraju se u apostole Isusove. I nije čudo, jer 
se sam sotona pretvara u anđela svijetla. Nije dakle ništa 
čudnovato, ako se i sluge njegove pretvaraju kao sluge pravde, 
kojima će svršetak biti po djelima njihovim.« Tako nas opo¬ 
minje na oprez sveti Pavao Apostol. 1 ) Prije nego se nekomu 
pridružimo, dobro ga uočimo, dobro ispitajmo, tko je on 1 
Ovu svetu opreznost toliko nam stavlja na srce naš Spasi¬ 
telj. On nam jedamput ovako govori : »Eto, ja vas šaljem 
kao ovce među vukove. Budite dakle mudri kao zmije i be¬ 
zazleni kao golubovi l« 2 ) Drugiput, opet, ovako nam govori 
Spasitelj : »Čuvajte se lažnih proroka, koji 
dolaze k vama u odijelu ovčjem, a unutra su vuci grabljivi. 
Po rodovima njihovim poznat ćete ih.« 3 ) Ne po riječima, 
već po rodovima. Pa se spomenimo sa kolikom zabrinutošću 
opominje sveti Pavao Apostol prve kršćane, da se čuvaju 
od ljudi zavodnika ! Ovako on piše Rimljanima: »Molim 
vas, braćo, čuvajte se od onih, koji čine raspre i razdore na 
štetu nauke, koju vi naučiste, i uklonite se od njih 1 Jer ta¬ 
kvi ne služe Gospodinu našemu Isusu Kristu, nego svojemu 

>) a. Kor. ii, 14—15. — *) Mat. 10, 16. — *) Mat. 7, 15—16. 

trbuhu, i slatkim riječima i blagoslovima zavode srca nedu¬ 

žnih.«^) 

I u Starom Zavjetu imamo dosta ovakih opomena, ko¬ 
jima se odvraća narod Božji od lažnih proroka. Na jednom 
mjestu sveti Mojsije ovako govori svojemu narodu : "Ako 
ustane među vama netko, koji se gradi prorokom, i on ti 
reče : hajde da idemo za drugim bogovima, kojih ne znaš, 
i njima da služimo, nemoj poslušati, što ti kaže taj prorok 
ili sanjač, jer vas kuša Gospodin Bog vaš, da bi se znalo, 
ljubite li Gospodina Boga svojega iz svega srca svojega i 
sve duše svoje. Za Gospodinom Bogom svojim idite i njega 
se bojte; njegove zapovijesti čuvajte, i glas njegov slušajte, 
i njemu služite, i njega se držite !«« 5 ) 

Na lažne proroke pada i ova teška riječ svetoga pro¬ 
roka Isaije : »Teško vama, koji zlo zovete dobro, a dobro 
zlo, koji pravite od mraka svjetlost, a od svjetlosti mrak, 
koji pravite od gorkoga slatko, a od slatkoga gorko !<*) 

Ove opomene i riječi osobito vrijede danas, kad su nas 
opkolili sa svih strana toliki slatki zavodnici. Upitajmo ih 
samo uvijek : »Tko ste vi < U čije ime dolazite < Za čim idete i 
I samo onda smijemo im povjerovati, ako nam mognu od¬ 
govoriti kao Ivan Krstitelj : »Mi smo sluge Isusove.« Samo 
onda, ako je Isus u njihovim ustima, a još više u njihovim 
srcima. Samo onda, ako su njihova djela sveta i pravedna, 
možemo mirne duše pristati uz njih. Krist je temelj, na ko¬ 
jem se zida svaka kuća. 7 ) Ako se dakle nauka i život je¬ 
dnoga čovjeka temelji na Kristu Isusu, onda i samo onda 
možemo biti uz njega. Inače nipošto, pa bio on ne znam tko ! 

Mladomu kralju Salomonu javio se Bog i rekao mu 
ovo: »Išti, što hoćeš, da ti dam !<« I Salomon odvratio Bogu: 
»Daj sluzi svojemu srce razumno, da može raspoznavati 
dobro i zlo !«< I bilo je Bogu milo, što Salomon to zaiska. I 
dade mu srce mudro i razumno. A povrh toga dade mu 
i blago i slavu, da takoga nije bilo svega vijeka njegova. 

Bože, Oče svjetlosti! Daj i nama toliko mudrosti, da 
odmah upoznamo zavodnike i lažne proroke, i da se ne da- 
dnemo od njih zavesti! 

Odlučujem u ime Božje, da ću ostaviti svakoga, 
koji udara na svetu Crkvu katoličku, na njezine biskupe i 
svećenike; jer takav sigurno nije čovjek i sluga Isusov. Ta¬ 
kav gladnoj duši daje kamenje mjesto hljeba. 

«) Rimi). 16,17-18. — *) 5. Mojj. 13, i.si. — •) Is.5,20. — 7 ) 1. Kor. 3, u. 

Četvrta nedjelja Došašća 

Evanđelje 

LUK. 3, I—6. 

7 7 PETNAESTOJ godini vladanja Tiberija cesara, kad 
Cl bijaše Poncije Pilat upravitelj u Judeji i Irud četvero- 
vlasnik u Galileji, a Filip, brat njegov, četverovlasnik u 
Itureji i u Trahonilskom kraju, i Lisanija četverovlasnik u 
Abileni, za poglavara svećeničkih Ane i Kajfe dođe riječ Go¬ 
spodnja Ivanu, sinu Zaharijinu u pustinji. I dođe u svu oko¬ 
linu Jordansku propovijedajući krštenje pokore za oproštenje 
grijeha, kaošto je napisano u knjizi riječi Isaije proroka: 
Glas onoga, što viče u pustinji: Pripravite put Gospodnji, 
poravnite staze njegove! Sve doline neka se ispune, i sve gore 
i bregovi neka se slegnu; i što je krivo, neka bude pravo, i hra¬ 
pavi putovi neka budu glatki. I svako će tijelo vidjeti spasenje 
Božje. 

Pouka 

RAD ZA KRALJEVSTVO BOŽJE. 

S VETO je Došašće pri kraju. Božić je na pomolu. T 
sveta Crkva opet nam u svetom evanđelju izvodi Ivana 
Krstitelja, da nas on svojom jakom pokorničkom riječi 
upozori na Kraljevstvo Božje, koje vam dolazi sa Božićem : 
»Kraljevstvo Božje dolazi nam, pripravite mu put!« Ta 
riječ Ivanova jest jezgra današnjemu svetom evanđelju. 

Kraljevstvo Božje na zemlji! Pa šta je to Kraljevstvo 
Božje na zemlji, o kojem su nam stari proroci toliko propo¬ 
vijedali, o kojem eto i Ivan na Jordanu propovijeda, i za 
kojim jednako uzdiše duša naša i Gdje će biti to blaženo 
Kraljevstvo < U čemu stoji njegova sreća i Kraljevstvo 
Božje na zemlji nije ništa drugo nego kraljevanje pravde, 
istine i ljubavi na zemlji, kraljevanje živoga Boga na zemlji. 
Kad se jedamput narodi na zemlji budu među se lijepo gle¬ 
dali i pazili; kad jedan s drugim budemo postupali kao braća ; 
kad u našim obiteljima zavlada ljubav i vjernost; kad ljudi 
budu govorili čistu istinu ; kad ne bude u svijetu mržnje 
ni opačine ; kad se jedamput u ljudskim srcima probudi 
zahvalno štovanje prema vječnomu Bogu ; kad pravda bude 
temelj ljudskome društvu : onda nam je već došlo Kraljev¬ 
stvo Božje na zemlju. O, sto puta blaženo to vrijeme ! Tada 
će biti u svijetu pravi Božić. Ali samo kada će to biti i Kad 
će biti uslišena naša svagdanja u Očenašu prošnja : »Dođi 
Kraljevstvo Tvoje« i To ovisi o nama i o našem radu za 
Kraljevstvo Božje. 

Kršćanska dušo ! Hoćeš li, da tebi dođe to Kraljev¬ 
stvo Božje i Kršćanska obitelji! Hoćeš li, da tebi dođe to 
Kraljevstvo Božje i Kršćani braćo ! Hoćete li, da vam dođe 
to Kraljevstvo Božje i Hoćete li, da vam dođe još sa ovim 
Božićem i Hoćete i želite i sve biste dali za to Kraljev¬ 
stvo Božje. Onda svi na rad za Kraljevstvo Božje ! »Pri¬ 
pravite put Gosjjodnji!« veli nam Ivan Krstitelj. A za to 
ne treba Bog zna šta. Treba učiniti, da se bregovi slegnu, 
a doline ispune. Treba krivo ispraviti, a hrapavo izgladiti. 
To jest: treba ponizan i čist biti; treba istinu i dužnost 
svoju zavoljeti; treba dobar i plemenit čovjek biti. To je 
pravi rad za Kraljevstvo Božje u dušama našim, a po du¬ 
šama našim i u obiteljima našim i na čitavoj zemlji. Uvidio 
je to i onaj veliki svjetski čovjek, njemački pjesnik Goethe, 

kad je ono rekao: »Zlatna su proila vremena, ali će nam ih 
dobri opet povratiti.« 1 ) A temelj svakoj dobroti i krepo¬ 
sti jest sveta kršćanska poniznost. »Poniznima daje Bog 
svoju milost.« 2 ) Onaj, koji sebe zove samo glasom ono¬ 
ga, što viče u pustinji, daje nam tako divan pri¬ 
mjer svete poniznosti. A još više potiče nas na svetu poni¬ 
znost Gospodin naš. Sav njegov život na zemlji samo je jedna 
golema poniznost. Betlehem, Nazaret, Kalvarija ne prestaju 
nam govoriti o toj golemoj božanskoj poniznosti. Sveti 
Pavao Apostol veli nam o Isusu : »Ponizio je sam sebe uzevši 
obličje sluge.« 3 ) I on, sav jedna poniznost, govori nam : 
Naučite se od mene, jer sam ponizan srcem !« 4 ) I opet nam 
veli: »Koji se ponizi, podignut će se.« 6 ) Najdublja poniznost 
jest najtvrđi temelj svakoj kreposti i Kraljevstvu Božjemu. 
Udarimo taj temelj u duši svojoj, i na njemu podignimo 
zgradu, u kojoj će kraljevati naš Isus, naš Božić! 

Odlučujem u ime Božje, da ću biti ponizan i 
da ću svoju poniznost pokazati time, da svoju volju posve 
podložim volji Božjoj. Više puta preko dana pomislit ću 
na Isusa, pa mu uzdahnuti: »Isuse ! Budi volja Tvoja !« 



') Goetheov T as s o, II. Sin, i. prizor. — *) Jak. 4, 6. — *) Filiplj. a, 7. 
4 ) Mat. 11, 39 . — *) Luk. 18, 14. 

Božić 

Evanđelje kod prve svete Mise 

LUK. 2 , I— 14. 

7 7 ONO vrijeme izađe zapovijed od cesara Augusta, da se 
U popiše sav svijet. Ovaj prvi popis bio je za vladanja 
Cirinova Sirijom. I pođoše svi, da se popišu, svaki u svoj 
grad. Tada pođe i Josip iz Galileje iz grada Nazareta u 
Judeju u grad Davidov, koji se zove Betlehem, jer on bijaše 
iz doma i plemena Davidova, da se popiše s Marijom, zaru¬ 
čenom sebi ženom, koja bijaše trudna. I kad bijahu ondje, 
dođe vrijeme, da ona rodi. I rodi sina svoga prvenca, i povi 
ga, i metnu ga u jasle, jer im ne bijaše mjesta u gostionici. 1 
bijahu pastiri u onom kraju čuvajući i noćnu stražu stražeći 
kod stada svojega. I gle, Anđeo Gospodnji stade među njih, 
i svjetlost Božja obasja ih, i prepadoše se vrlo. I reče im Anđeo: 
Ne bojte se! jer gle, javljam vam veliku radost, koja će biti 
svemu narodu; jer vam se danas rodi Spasitelj, koji je Krist 
Gospodin, u gradu Davidovu. I eto vam znaka: Naći ćete 
dijete povito, gdje leži u jaslima. I ujedamput postade s An¬ 
đelom mnoštvo vojske nebeske hvaleći Boga i govoreći: Slava 
na visini Bogu, i na zemlji mir ljudima dobre volje! 

Evanđelje kod druge svete Mise 

LUK. 2, 15 —20. 

7 7 ONO vrijeme pastiri govorahu jedan drugomu: Haj- 
ti demo do Betlehema, da vidimo to, što se dogodilo, što 
nam je kazao Gospodin. I dođoše žuredi se, i nađoše Ma¬ 
riju i Josipa i dijete, gdje leži u jaslima. A kad vidješe, 
nađoše, da je istina, što im je kazano za dijete ovo. I svi, koji 
čuše, divljahu se, i tomu, što im kazaše pastiri. A Marija ču¬ 
vaše sve riječi ove slažući u srcu svojemu. I vratiše se pastiri 
slaveći i hvaleći Boga za sve, što čuše i vidješe, kaošto im bi 
kazano. 


Evanđelje kod treće svete Mise 

IVAN I, I 14 . 

7 7 POČETKU bješe Riječ, i Riječ bješe u Boga, i Bog 
ti bješe Riječ. Ona bješe u početku u Boga. Sve je kroz 
nju postalo, i bez nje nije ništa postalo, što je postalo. U 
njoj život bješe, i život bješe svjetlost ljudima. I svjetlost u 
tami svijetli, i tama je ne obuze. Poslan bi čovjek od Boga, 
kojemu bješe ime Ivan. Ovaj dođe za svjedočanstvo, da svje¬ 
doči za svjetlost, da svi vjeruju kroza nj. On ne bješe svjetlost, 
nego da svjedoči za svjetlost. Bješe svjetlost istinita, koja oba¬ 
sjava svakoga čovjeka, koji dolazi na ovaj svijet. Na svijetu 
bješe, i svijet kroza nj posta, i svijet ga ne pozna. K svojima 
dođe, i svoji ga ne primiše. A koji ga primiše, dade im vlast 
da budu sinovi Božji, onima, koji vjeruju u ime njegovo, koji 
se ne rodiše od krvi, ni od volje tjelesne, ni od volje muževi je, 
nego od Boga. I Riječ postade tijelo, i prebiva među nama, i 
vidjesmo slavu njegovu, slavu kao jedinorođenoga od Oca, puna 
milosti i istine. 


Pouka 

VELI Kl BLAGDAN PONIZNOSTI. 

B OŽIĆ je veliki blagdan poniznosti Isusove. Tko će 
doseći i shvatiti to preduboko Otajstvo, Otajstvo 
Utjelovljenja druge Osobe Božanske i Bog Jaki, Bog Div¬ 
ni, Otac budućega vijeka, Knez mira 1 ) postao je siroma¬ 
šan, malen, nejak. Postao je sluga, čovjek. Ona Riječ 

>) Isai. 9, 6. 

Očeva, "kroz koju je sve postalo, i bez koje ništa nije po¬ 
stalo,« kako veli današnje evanđelje kod treće svete Mise, 
postala je tijelo, i prebivala je među nama. >On Bog,« veli 
Apostol, »ponizio je sam sebe uzevši obličje sluge, postavši 
kao i drugi ljudi, i na oči našao se kao čovjek.« 2 ) I nije mu 
bilo još dosta to poniženje. Nije mu bilo dosta, da je On, 
Stvoritelj i Gospodar svega, uzeo obličje jednoga slabog 
čovjeka, obličje jednoga sluge, već pogledajmo samo na te 
jaslice : od koga je to On uzeo svoju čovječju narav < O, ne 
od jedne kraljice, već od jedne siromašne djevice. I gdje 
je to On došao na svijet i Ah, »svjetlost u tami svijetli, i tama 
ga ne obuze.« 3 ) »K svojima dođe, i svoji ga ne primiše.« 4 ) 
I nije se Isus rodio u kakvoj palači. Nije se rodio niti u ko¬ 
joj građanskoj kući u Betlehemu. Niska, podrta štalica nje¬ 
gov je rodni stan. Jaslice su njegova kolijevka. Oštra slama 
njegova je postelja. On, koji odijeva cvijeće u polju, 6 ) po- 
vit je u proste pelene 6 ). On, u čije lice žele Anđeli zaviriti, 7 ) 
leži, kako nam kazuje stara predaja, među nerazumnim ži¬ 
votinjama. Tko može na ovo samo i pomisliti, a da ne pane 
na koljena, i da se u čudu ne pokloni Malomu Isusu zajedno 
sa B. D. Marijom i sa Josipom i sa pastirima, koji su svi u 
poniznosti pali pred Utjelovljenog Boga, pred Najljepšega 
od djece ljudske i 

Uz Isusove jaslice moramo doći do ovog zaključka : 
Ako se Sin Božji toliko ponizio, da nas otkupi, onda ne¬ 
ćemo ni mi nikada bez poniznosti postati dionici milosti 
Otkupljenja. Pred Isusovim jaslicama mora u nama nestati 
svake oholosti. »Bila bi najveća bezobraznost,« kaže sveti 
Bernard 8 ), kad bi se crv u prahu oholo podizao, dok se Ve¬ 
ličanstvo Božje toliko ponizuje.« A sveti Augustin 9 ) veli: 
»Bog nam se objavio u poniznosti, da se oholost ljudska 
ne stidi hoditi po njegovim stopama.« 

Još će nam biti draže hoditi po stopama tako poni¬ 
ženog Isusa, kad čujemo, zašto se Sin Božji tako ponizio. 
O, mi to svi dobro znamo. »Isus dođe na svijet,« veli sveti 
Pavao, »da spasi grešnike, od kojih sam ja prvi.« 10 ) I opet 
isti Apostol kaže : »Znate milost Gospodina našega Isusa 
Krista, da, bogat budući, radi vas osiromaši, da se vi njego¬ 
vim siromaštvom obogatite.« 11 ) Radi nas ponizio se to- 


*) Filiplj. a, 6—7. — *) Iv. 1, 5. — *) Iv. 1, 11. — *) Luk. 1a, 34. si. 
— •) Luk. a, 7. — 7 ) 1. Petr. 1, 13. — ') Serm. 1. de Natio. — *) Strm. in 
ft. 33. — w ) 1. Tim. 1, 13. — **) a. Kor. 8, 9. 

liko Sin Božji. >On je postao malen,« govori lijepo sveti Je¬ 
ronim, »postao je maleno dijete, da nas podigne do savrše¬ 
nih ljudi. On se dao poviti u pelene, da nas oslobodi od 
okova smrti. On se dao metnuti u jasle, da nas privede 
k svojemu oltaru. On je sišao s neba, da tebe uzdigne na nebo. 
On nije našao mjesta u gostionici Betlehemskoj, da ti nađeš 
mjesto u Lijepome Raju. Njegovo je siromaštvo moje bo¬ 
gatstvo. Njegova je slabost moja jakost. Njegov je plač 
mene oprao. Njegove su suze izbrisale moje grijehe. Moj 
Isuse ! Ja Tebi više dugujem za to, što si trpio za mene, da 
me otkupiš, negoli za or.o, što si činio za mene, da me stvo¬ 
riš. Sta bi mi koristilo moje rođenje bez milosti Tvojega 
Otkupljenja ?« 

Ivan II., kralj Portugalske, udostojio se jednoga dana 
sam doći u kuću jednome od svojih podanika. Taj njegov 
siromašni podanik hio je teško bolestan, pa je plemeniti kralj 
pošao da ga pohodi. Izašla sva čeljad od kuće pred kućna 
vrata, da sa poštovanjem i zahvalnošću dočeka tako dobroga 
kralja. I ulazeći kralj u kuću pita, kako je bolesniku. Odgo¬ 
varaju mu : »Čestiti kralju, bolest je teška. A što je najgore, 
bolesnik neće nikako da uzme išta od naređenog lijeka.« 
Međutim je kralj pristupio bolesniku. Sjede uz njegovu po¬ 
stelju i pita ga za zdravlje. Onda kralj zatraži, da mu se do¬ 
nese onaj gorki i neugodni lijek. Kralj uze lijek i srkne ne¬ 
koliko kapi od njega. Pa će onda bolesniku : »Eto, prijatelju, 
ja tvoj kralj i potpuno zdrav okusio sam od gorčine ovoga 
lijeka iz ljubavi prema tebi. Pa ćeš sada i ti za moju ljubav 
i za svoje zdravlje i spasenje ispiti sve ostalo.« — »Ah,« od¬ 
govori bolesnik, »čestiti kralju, iz tvoje bih ruke uzeo tu čašu, 
sve kad bi u njoj bio i najljući otrov.« I onda iskapi bolesnik 
svu čašu. 

Braćo ! I nas je Isus naš vidio bolesne, nemoćne, obo¬ 
rene i potrebne lijeka. I On, Bog Višnji i Kralj naš Vječni, 
dolazi k nama s nebesa i pohađa nas u ovoj dolini suza. I 
On prvi u Betlehemskoj štalid uzima svu gorčinu našega 
lijeka i kaleža : uzima položen na tle među dvije živinice; 
uzima ležeft u jaslima na bodljikavoj slami; uzima ubog 
i gol i dršćući na zimi i studeni. Uzima, i ponizan i poništen 
govori nam : »Eto, ja nijesam samo okusio tu gorčinu iz toga 
kaleža, već sam za vašu ljubav i za vaše vječno spasenje 
sav taj kalež ispio, a samo sam dvije tri kapi ostavio na dnu 
vama.« Hoće li se sada itko naći među nama, koji ne bi htio 

ispiti to nekoliko kapi, što hoće Isus da ih ispijemo za svoje 
vječno spasenje i Neće sigurno nitko. Mi ćemo dakle svi 
poći za našim Božanskim Djetetom Isusom, za našim mla¬ 
dim Božićem, koji se toliko ponizio i žrtvovao se iz ljubavi 
prema nama. Ugledat ćemo se u Boga i živjet ćemo u lju¬ 
bavi, kaošto je i Isus ljubio nas i žrtvovao sebe za nas. 12 ) 

Odlučujem u ime Božje, da ću danas, na rođeni 
dan Isusov, darovati Malomu Isusu svoje srce, ali srce puno 
žarke ljubavi prema Njemu. U toj ljubavi molit ću se svaki- 
dan Presvetom Srcu Isusovu ovako : »Slatko Srce mog Isusa, 
daj, da Te ljubim sve to više !« 13 ) A danas na Božić pjevat 
ću i progovarat ću iz dna duše svoje : 

»Isuse premili, Bože moj. 

Srce Ti dajem, da sam Tvoj!« 



u ) Ef. 5, 1—3. — *') 300 dana oprašta za svakiput. 

Prva nedjelja po Božiću 

Evanđelje 

LUK. 2, 33—40. 

7 IOJVO vrijeme Josip i Marija mati Isusova čuđahu se 
Cl tomu, Sto se govoraše za njega. I blagoslovi ih Simeon, 
i reče Mariji materi njegovoj: Gle, postavljen je ovaj 
na propast i na uskrsnuće mnogima u Israelu, i na znak, 
protiv kojega će se govoriti; a i tebi će samoj probosti mač 
dušu, da se otkriju misli mnogih srdaca. I bješe Ana proro¬ 
čica, kći Fanuelova, od plemena Aserova; ona je veoma osta¬ 
rjela, a sedam je godina živjela s mužem od djevojaštva svo¬ 
jega. I ona udova oko sedamdeset i četiri godine, koja ne odla- 
žaše od hrama, postom i molitvom služeći Bogu dan i noć. 
I ona u taj čas dođe i hvaljaše Gospodina i govoraše za njega 
svima, koji čekahu otkup Israelov. I kad svršiše sve po zakonu 
Gospodnjem, vratiše se u Galileju u grad svoj Nazaret. A 
dijete rastijaše i jačaše puno mudrosti; i milost Božja bješe 
na njemu. 

9 33 











Pouka 

PONIZNA I ŽIVA VJERA. 

G LE, postavljen je ovaj na propast mnogima1« Tako 
današnje sveto evanđelje o Isusu. A može li biti, da 
je taj Mali Isus, taj Božić naš, kojega smo promatrali 
onako mila i ljubezna u jaslima, može li biti, da je On, koji 
je sama milost i ljubav Božja, postavljen na propast mno- 

f ima i To je prorekao stari i pobožni Simeon. I ovo se 
imeonovo proročanstvo nažalost doskora počelo ispunjati. 
Isus je bio na propast najprije gradu Jerusalimu i 
narodu Israelskomu. Od njih se uzelo Kraljevstvo Božje, 1 ) 
jer nijesu primili i pripoznali Isusa za svojega Mesiju i Spa¬ 
sitelja svijeta. Kako se gorko tuži Isus na Jerusalim: »Je- 
rusalime, Jerusalime! Koliko sam puta htio skupiti čeda 
tvoja, kaošto kvočka skuplja piliće svoje pod krila, i ti ne 
htjede 1 Eto će vam se ostaviti kuća vaša pusta.« 2 ) 

Komu će još biti na propast naš Gospodin Isus i 
Svima onima, koji ga neće da pripoznaju poniznom i živom 
vjerom. Sa svom oštrinom i ozbiljnošću govori Isus : »Koji 
ne uzvjeruje, osudit će se.« 3 ) I onima bit će Isus na propast, 
koji se naduvaju i uzdižu u svojoj oholosti. »Bog se protivi 
oholima,« kaže Duh Sveti. 4 ) I onima bit će Isus na propast, 
koji uza sva nadahnuća ljubavi i dobrote Božje svejednako 

g itaju bešćutni, tvrdokorni, drveni, ledeni, nepokajani. 

vi svojom drvenosti i nepokajanim srcem, kaže sveti Apo¬ 
stol, »sabiraju sebi gnjev Božji.« 5 ) 

Pa stoga, braćo, čuvajmo kao oči u glavi veliko blago 
naše svete vjere ! Ne oglušimo se pozivu Apostolovu : »Pa¬ 
zite, stojte u vjeri, muški se držite !« # ) I umnožavajmo to 
blago svojom djetinjom zahvalnošću prema Bogu, jer vjera 
nije od nas, nego je dar Božji ! 7 ) I molimo se svakidan u 
tu nakanu, da nam vjera ne oslabi, već da nam bude uvijek 
tvrda i živa! Molimo se sa suzama : »Vjerujem, Gospodine, 
pomozi nevjerju mojemu !« 8 ) I Spasitelj se molio za sve¬ 
toga Petra, da njegova vjera ne oslabi. 9 ) I duhovnim šti¬ 
vom i svetim razmatranjem podižimo i utvrđujmo svoju 
vjeru ! A daleko neka budu od nas one novine, oni listovi 
i one knjige, u kojima se udara na našu svetu vjeru ! 


*) Mat. ai, 43. — *) Mat. 33, 37—38. — •) Mark. 16, 16. — 4 ) Jak. 
4, 6. — •) Rimlj. a, 5. — •) 1. Kor. 16, 13. — 7 ) Ef. a, 8. — •) Mark. 
9, 33. — •) Luk. aa, 3a. 

Ovdje ne možemo da dosta na srce stavimo svima 
katolicima našu katoličku štampu. O braćo, širimo što samo 
više možemo katoličke knjige, katoličke listove i novine 1 
To je djelo zaslužno djelo. To je jedna od glavnih dužnosti 
svakomu vjernom katoliku. Ako ne ispunimo ovu dužnost, 
sve je naše djelovanje u golemoj opasnosti. Na pijesku gra¬ 
dimo sve, štogod radimo, ako se ne zauzimamo za katoličku 
štampu. Na pijesku je naš rad u crkvi, naš rad u školi, naš 
rad u društvu, sav naš organizatomi rad, ako ga ne podu¬ 
pire i ne štiti velesila dobre, odlučne, moderno pisane i na¬ 
šoj Katoličkoj Crkvi odane štampe. Jednoga kobnog dana 
sve nam to propade, ako nas taj dan zateče bez jake i odlučne 
katoličke štampe. U borbi protiv neprijatelja štampa je ka¬ 
tolička najbolje oružje. 

I zato govore ljudi, da bi sveti Pavao, kad bi danas 
živio među nama, bio novinar. I dobro govore. Oni dobro 
poznaju velikoga svetog Pavla. Ovaj Apostol Isusov, kao 
i svi drugi Apostoli, pustio je drugima druge brige i poslove, 
a sam se sav dao na propovijedanje riječi Božje. > A mi 
ćemo ostati u molitvi i u službi riječi,« rekoše Apostoli. 10 ) 
To se zna, bez molitve nikud nikamo, pa ni u službu riječi 
Božje. 

I sveti je Pavao propovijedao kamogod je došao. U 
službi riječi zalazio je svukud. Zalazio je u sinagogu među 
Zidove, i tu je propovijedao. Otišao je u Ateni na Areopag, 
i tu je propovijedao. Došao je na sud pred kralja Agripu, 
i tu je propovijedao. Propovijedao je i u teatru Velike Dijane 
Efeske. I u tamnici je Rimskoj propovijedao sveti Pavao. 
I da su nešto ovomu velikom propovjedniku Isusovu rekli: 
»Čuj, Pavle, ima jedna propovjedaonica, s koje se može 
propovijedati nesamo jednoj maloj sinagogi, nego čitavoj 
i Maloj Aziji i Siriji i Palestini i Macedoniji i Grčkoj i Italiji! 
S te propovjedaonice možeš propovijedati svojega Krista 
i Križ Njegov na sve strane.« Ja sam uvjeren, da bi na ovu 
riječ odmah prihvatio sveti Pavao : Ljudi Božji! Pa gdje 
je ta propovjedaonica, da uziđem na nju f 1 « I kad bi mu se 
pokazala, on bi upravo uzletio na nju i ostao bi na njoj 
čitav život svoj, kao ono Stilita na svojem stupu. 

Ova divna propovjedaonica nije bila na svijetu za 
života Pavlova. Ali je ona danas na svijetu. To vam je, 
braćo, štampa. To su vam danas novine i listovi i knjige. 


l0 ) Dj. Ap. 6, 4. 

I sveti Pavao, velim, da je danas živ među nama, bio bi 
sigurno novinar, bio bi junak dobre štampe. I kad njega 
nema među nama, pa budimo mi, štovatelji njegovi, junaci 
i radnici dobre štampe ! Pišimo, radimo, od usta otkidajmo, 
žrtvujmo sve za zdravu katoličku štampu ! Bit će nam na 
tom zahvalni i Bog i narod. 

Odlučujem u ime Božje, da ću i ja svoje učiniti 
za katoličku štampu. U moje ruke, u moju kuću neće novine 
i knjige, ako nijesu čisto katoličke ! A za odlučne katoličke 
novine i listove i knjige, kako rekoh, učinit ću štogod samo 
mogu : i pretplatit ću ih sad o Novoj Godini i širit ću ih i 
pomagat ću ih ! Tako ću pokazati javno svoju poniznu i 
Živu vjeru u Isusa. Pa će mi onda moj Isus biti ne na pro¬ 
past, već na blaženo uskrsnuće. 



36 





Nova Godina 

Evanđelje 

LUK. 2, 21. 

7 7 OM) vrijeme, kad se navrši osam dana, da obrežu 
V-l dijete, nadjenuše mu ime Isus, kaošto je rekao Anđeo, 
prije nego se u utrobi zače. 


Pouka 

BUDITE SPREMNI ! 

D ANAS na Novu Godinu čestitamo i govorimo jedan 
drugomu : »Sretna Nova Godina 1« I neka dobri Bog 
usliši sve plemenite želje, što nam ih izriču danas naši dobri 
prijatelji 1 

A ja svojim slušateljima na osvitu Nove Godine ve¬ 
lim ovu evanđeosku: »Vi budite spremni l« 1 ) 
»Neka budu bokovi vaši opasani i svijeće zapaljene u rukama 

*) Luk. la, 40. — Luk. xa, 35. 

vašim 1« Budemo li se držali ove opomene evanđeoske, bit 
će nam sigurno sretna čitava nova godina. 

Ono u stara vremena sproveo bi se prvi dan nove go¬ 
dine u igrankama i pijankama. Crkva je ustala proti toj ra- 
zuzdanosti na Novu Godinu. Nažalost i danas se još opa¬ 
žaju tragovi ove poganske razuzdanosti. Noć uoči Nove 
Godine sprovodi se i danas u razuzdanoj igri i uz punu opojnu 
čašu. Kao da se hoće tom igrom i zveketom vinskih čaša 
ušutkati onaj nemir i onu zabrinutost u duši svojoj. Ah, 
šta li se sve krije u tom tamnom krilu nove godine < Možda 
nas čeka u njoj kakva opasna bolest, bolest na smrt. Možda 
je već gotov mrtvački lijes za kojega od nas. Možda ćemo 
u novo) godini zapasti u svakojake neprilike i nesreće. Mo¬ 
žda ćemo brzo u sto svakojakih gorkih razočaranja. Možda, 
možda... Eto, ne možemo nikako da prodremo u tu duboku 
tminu budućnosti. 

Hoćemo li se mi na tu neizvjesnost u brigu dati i 
uznemiriti i Hoćemo li tražiti izlaz iz toga duševnog nemira 
u igrankama i pijankama < Ne, braćo! Mi ćemo se držati 
najboljega pravila, što nam ga daje sam naš Spasitelj. On 
nam govori: »Neka budu bokovi vaši opasani i svijeće za¬ 
paljene u rukama vašim ! Vi budite spremni !« Drugim rije¬ 
čima : Vaše srce neka bude spremno, spremno na sve ljest, 
danas i uvijek neka je u našoj duši jaka i odvažna tišina, 
junački osjećaj : Ja sam spreman, pa došlo ne znam šta! 

Ovaj jaki, junački osjećaj imao je u svojoj duši i naš 
Spasitelj, kad je ono zaputio u Jerusalim na dan Uskrsni, 
a u Jerusalimu čekala ga pregorka muka i smrt. Ovaj jaki, 
junački osjećaj podizao je i dušu svetoga Pavla, kad se 
ono u Miletu rastajao sa svojim vjernim učenicima, da za¬ 
puti u Jerusalim na dan Duhovski, a u Jerusalimu čekale 
ga verige i tolike još svakojake muke. Pa neka i nas posve 
obuzme ovaj mirni i sigurni osjećaj, koji se ne plaši i ne 
dršće, pa makar se prolomilo nebo sa svima svojim crnim 
oblacima! U ime Isusovo spremni na sve! Takvi budimo 
na prvi dan nove godine ! Takvi budimo uvijek! 

Ako me pitate : Kako dobiti taj jaki osjećaj i ja vam 
odmah odgovaram riječima svetoga Pavla u današnjoj po¬ 
slanici : »Pokaza se milost Boga Spasitelja našega svim lju¬ 
dima, učeći nas, da se odrečemo bezbožnosti i svjetovnih 
želja, da t r i j e z n o i pravedno i pobožno ži¬ 
vimo na ovome svijetu, čekajući blaženu nadu i dolazak 
slave velikog Boga i Spasitelja našeg Isusa Krista.« 

Trijezno i pravedno i pobožno ži¬ 
vjeti. To su, braćo, sredstva proti svakomu nemiru du¬ 
ševnom. Trijezno i pravedno i pobožno živjeti. To daje 
duši našoj onaj jaki osjećaj spremnosti na sve. 

T r i j e z n o ! To jest ne prilijepiti svoje srce za ovu 
zemaljštinu, za ovaj prah. Slobodan i nezavisan biti od svega 
svijeta. Odreći se svih svjetovnih želja. Imati za lozinku 
svoju : Gore srce ! Gore, k nebeskim stvarima! I ovo daje 
našoj duši onaj jaki i mirni osjećaj spremnosti na sve. 

Pravednol Pravedan, istinit i pošten biti prema 
svakomu. Istina će nas spasiti. Čovjek pošten i pravedan 
gleda u oči istoj smrti. 

Pobožnol To jest uvijek vjeran Bogu. Vjera u 
Providnost Božju ne zna ni za kakav strah. Vjera, da me 
očinska desnica mojega Dobrog Boga vodi, daje duši mojoj 
onaj jaki i mirni osjećaj. Vjera u ime Isus, koje se ime ne 
spominje uzalud u današnjem evanđelju, pokazivat će mi 
uvijek put u nebo, vodit će me k vječnoj Istini i napokon 
će me dovesti u vječni i blaženi Život. 

Odlučujem u ime Božje, da ću naučiti naizust 
ove kratke stihove jednoga velikog pjesnika (Morike) i da 
ću ih u novoj godini izgovarati svako jutro i svaku večer: 

»Moj Spasitelju! 

U ruke Tvoje 
Mcćem sve moje, 

Moju svaku želju, 

Moj početak, 

Moj svršetak.« 

Druga nedjelja po Božiću 

Evanđelje 

MAT. 2 , 19—23. 

7 1 ONO vrijeme po smrti Irudovoj, gle, Anđeo Gospod- 
U nji u snu javi se Josipu u Misiru i rede: Ustani i uzmi 
dijete i mater njegovu i idi u zemlju Israelsku, jer su 
umrli, koji su tražili dužu djetinju. I on ustavši uze dijete i 
mater njegovu i dođe u zemlju Israelsku. Ali čuvši, da Arhe- 
laj vlada u Judeji mjesto Iruda oca svojega, poboja se onamo 
ići; nego primivši u snu zapovijed, otide u krajeve Galilejske. 
I došavši onamo, namjesti se u gradu, koji se zove Nazaret, 
da se zbude, što su kazali proroci, da će se Nazarećanin zvati. 

Pouka 


PATNJE PRAVEDNIKOVE. 

N A LJUDE pravednike svaljuje se sad ova sad ona 
teška kušnja i patnja. I na Spasitelja našega, jedva se 
rodio, obarale se patnje, sve jedna za drugom. Iz grada Be¬ 
tlehema mora u štalu. Iz štale mora da bježi u Misir, u tuđu 
i pogansku zemlju. Iz Misira mora da se zakloni u posljed¬ 
njem kutiću zemlje Judejske. Tako Bog postupa sa do¬ 
brima : na oči tvrdo i strogo, a uistinu milostivo i blago. 
Jer patnje u ovom životu samo kušaju pravednika i 
čiste pravednika i vode ga do slave i sjajne 
krune nebeske. 

Patnjama i svakojakim mukama kuša Bog naša 
srca, da li su mu iskreno odana ili ne, da li svojom pobož- 
nošću i pravednošću traže Boga ili sebe. Dok je čovjek sre¬ 
tan, miran i zadovoljan, dotle on doduše govori, da je odan 
i vjeran Bogu. Ali, napokon, u dobru je lako dobru biti, na 
muci se poznaju junaci. Tako kaže naša riječ. A tako misli 
i Bog. Bog hoće da svojega vjernika prokuša i upozna na 
muci. Tko je na muci vjeran Bogu, tko u bolesti, u žalosti 
i u nesreći ostaje čvrst u službi Božjoj, tko zna stupati po 
trnju i po zmijama, taj je pravi putnik, taj je pravi čovjek 
Božji, taj je velik u očima Božjim, taj je svet kao mučenik 
i dobar kao Anđeo. 

Mukotrpni sveti Job najljepši nam je primjer u tom. 
On je u svojoj sreći vjeran Bogu. Ali sotona paklena govori 
Bogu : »Lako je Jobu biti dobar, jak, pobožan i pravedan, 
kad mu sve ide po njegovoj miloj volji. Udari ga, Bože, 
mukom i nesrećom, pa da onda vidimo !« I stavi Bog Jo- 
bovu krepost na kušnju. Oduže mu sve imanje i blago. A 
Job i u najvećoj kušnji ostade jak i vjeran Bogu. Job je 
^6 golcat govorio: »Gospodin dade, Gospodin uze; neka 
je blagosloveno ime Gospodnje l« 1 ) Tada se i sotona uvje¬ 
rio, da je Job doista svet, jak i pravedan čovjek, koji nikada 
ne gubi tla ispod sebe. 

I Anđeo govori pobožnomu Tobiji: »Jer si bio Bogu 
po volji, zato je trebalo, da kušnja i sljepota dođe na tebe.«*) 
Tako možemo i mi red čovjeku pravedniku, kad ga bije koja 
ljuta muka i nevolja: Jer si, čovječe, zlato, zato te stavlja 


l ) Job. i, ai. — ') Tob. :a, 13. 


41 



Bog na vatru patnje i muke. U vatri se kuša zlato. U vatri 
se i čisti zlato. 

Bog kušnjama i patnjama čisti svojega pravednika. 
I pravednik ima ove i one pogreške i slabosti, za koje mu 
svakako valja zadovoljiti Bogu. A bolje po njega, ako za¬ 
dovolji Bogu na ovome svijetu. Jer teše su muke na drugom 
svijetu. Ako pravednik na to ne misli, dobri Bog misli na to. 
Tako piše sveti Jeronim rimskoj gospođi Pauli, kad je ona 
bila u jednoj velikoj žalosti. Ako si sveta," govori joj sveti 
Jeronim, »onda te Bog kuša; ako imaš što na duši, onda ti 
Bog čisti dušu.« 

Toliki bezbožnici sprovode svoj život u smijanju i 
uživanju. »Tove se,« kaže zgodno Tertulijan o njima, »tove 
se kao životinje, što su za klanje.« Teško i jao njima, kad 
dođu pod nož Pravdi Božjoj! Strašno će biti to klanje! 

Patnje i muke z a s 1 u ž u j u još pravedniku sjajnu 
krunu nebesku. Nema krune nebeske bez pobjede. 
A nema pobjede bez borbe. I stoga Bog pušta pravednika 
u borbu sa raznim patnjama. Bezbožnika ostavlja Bog na 
miru, jer njemu ne sprema nikakvu krunu. Njega čeka ka¬ 
zna u paklu zauvijek. Bezbožnicima i odmetnicima ovako 
govori Bog: »Gle, sluge će moje jesti, a vi ćete gladovati I 
Gle, sluge će moje piti, a vi ćete biti žedni! Gle, sluge će se 
moje veseliti, a vi ćete se stidjeti! Gle, sluge će moje pje¬ 
vati od radosti u srcu, a vi ćete vikati od žalosti u srcu i 
ridat ćete od tuge u duhu !« 8 ) 

I kad sve to uočimo, onda su nam jasne riječi Isusove 
u Evanđelju : »Blago onima, koji se žaloste, jer će se oni 
utješiti! Blago onima, koji progonstvo trpe radi pravde, 
jer je njihovo kraljevstvo nebesko ! Blago vama, kad vas 
usproklinju i usprogone i uzgovore na vas sve zlo lažući 
zbog mene ! Veselite se i radujte se, jer je plaća vaša velika 
na nebesima!« 4 ) Ove Isusove riječi podižu nas i jače nas. 
One padaju kao balsam u naše napaćeno srce. I sad razu¬ 
mijemo onu riječ svetog Ignacija Lojolskog : »Sav med, što 
ga možemo sakupiti iz cvjetova ovoga svijeta, nema toliko 
sladosti, koliko je ima žuč i ocat našega Spasitelja.« 

Jest, dignite svoj pogled gore k svetim sunčanim ne¬ 
besima, vi kršćanske duše, koje patite na pravdi Božjoj, 
i ne smalakšite u svojim borbama i patnjama! One vam 
samo sriču veliku plaću na nebesima. Po križu k pobjedi L 

*) Isai. 65, 13. si. — 4 ) Mat. 5, 5. ii. 

Po patnji k sreći! Po smrti k uskrsu ! To je povijest kršćan¬ 
stva. 

Odlučujem u ime Božje, da ću poljubiti desnicu 
Gospodnju, i kad pušta na me sad ovu, sad onu kušnju i 
patnju. Ljubit ću bol. Mrzit ću očaj. šaptat ću uvijek rado 
onu iz Svetoga Pisma : »Kroz mnoge nevolje valja ući u 
Kraljevstvo Božje.« 6 ) Sjetit ću se i one Isusove : »Tko hoće 
da ide za mnom, mora svakidan nositi križ svoj.« 4 ) 



») Dj. Ap. 14, ai. — •) Luk. 9, 33. 

Bogojavljenje ili Sveta Tri Kralja 

Evanđelje 

MAT. 2 , I—12. 

T/~AD se rodi Isus u Betlehemu Judinu u dane Iruda kralja, 
-*v a to dođu mudraci od Istoka u Jerusalim i kažu : Gdje 
je kralj židovski, Sto se rodio ( Jer smo vidjeli njegovu 
zvijezdu na Istoku i došli smo da mu se poklonimo. Kad to ču 
Irud kralj, uplaši se i sav Jerusalim s njim. I sabravši sve gla- 

vare svećeničke i književnike narodne pitaše ih, gdje bi se 
Krist rodio. A oni mu rekoše : U Betlehemu Judinu, jer je 
tako prorok napisao : I ti, Betleheme zemljo Judina, ni po 
čem nijesi najmanji među kneževskim gradovima Judinim; 
jer će iz tebe izaći knez, koji će vladati nad narodom mojim 
Israelom. Onda Irud tajno dozva mudrace i brižno ih ispita, 
kad im se zvijezda pojavila. I poslavši ih u Betlehem reče : 
Idite i raspitajte dobro za dijete, pa kad ga nađete, javite mi, 
da idem i ja pokloniti mu se. I oni saslušavši kralja pođoše. 
I gle, zvijezda, koju su vidjeli na Istoku, idaše pred njima, dok 
ne dođe i stade odozgora, gdje bijaše dijete. A kad su vidjeli 
zvijezdu, obradovaše se veoma velikom radosti. I ušavši u kuću 
nađoše dijete s Marijom materom njegovom i poklekavši po- 
kloniše mu se. I otvorivši dare svoje darivaše ga zlatom, tamja¬ 
nom i smirnom. I primivši u snu zapovijed, da se ne vraćaju 
k Irudu, drugim putem vratiše se u zemlju svoju. 

Pouka 

ZA RA ŠIRENJE VJERE. 

D ANAS slavimo veliki blagdan, koji se zove Bogojav- 
ljenje ili Sveta Tri Kralja. Bogojavljenje zato se zove, 
jer se na današnji dan objavio Bog poganima, koji su 
naši stari pradjedovi. Objavio se Isus trima kraljima od 
Istoka, pa zato se zove ovaj blagdan i Sveta Tri Kralja. Na 
sam Božić objavio se Isus, kako znamo iz Evanđelja, Zi¬ 
dovima, to jest Betlehemskim pastirima. Danas se po- 
prviput objavilo Božansko Svijetlo i onima, koji su sjedjeli 
u tmini i u sjenama smrti. Stoga sveta Crkva na današnji 
dan obraća svoj pogled na one nevoljnike, koji još i danas 
sjede u tmini i u sjenama smrti, koji još i danas žude kroz 
tamu svijetlo sunca. Pa sveta Crkva moli i zove sve svoje 
vjernike, da se svojom kršćanskom ljubavlju smiluju ovim 
nevoljnicima. Svi smo svi od Boga pozvani, da štagod uči¬ 
nimo za one, koji još čame u tminama poganstva i kumir- 
stva, za one, koji još ne ugledaše sjajne zvijezde Bogojav- 
ljenja, za one, koji još lutaju po šikarju i mraku. 

Ne zaboravimo, braćo, na ovu svoju veliku dužnost, 
na koju nažalost danas naš svijet malo ili nimalo pomišlja 1 
Ne zaboravimo, da smo djeca Crkve Katoličke, to jest Crkve 
općenite, koja je tu za sve ljude i narode, kaošto je i sunce 
za sve, kaošto je i istina za sve, kaošto je i ljubav Božja za 

sve, kaošto je i Krist i Njegova milost za sve, za sve ljude 
i narode na svijetu. 

Daleko tamo u neznabožačkim krajevima u Africi, u 
Aziji, u Americi, u Australiji ima svijeta na milijune i mili¬ 
june. Ali tamo nema još nikakve crkvice. Tamo mati ne vodi 
svoje dijete za ruku, da ga dovede u crkvu na svetu Misu. 
Tamo nema svetih oltara, nema misnika, nema Presvetog 
Otajstva, nema svetih Sakramenata, nema nikakvih utjeha 
naše svete vjere. Tamo je još duševni led, još duševna tmina. 
I naša sveta Katolička Crkva zove svoje vjernike, neka po¬ 
mognu što samo više mogu, da se što prije otopi taj led, i 
da što prije prodre u tu tminu neznaboštva predivno Svije¬ 
tlo Božje. 

I neka nitko ne kaže : Sto ja tu mogu < To je posao 
onih vjerovjesnika, misionara, koji idu tamo da navješćuju 
i šire vjeru Isusovu. Nemoj tako, prijatelju ! Nas sve i još 
kako veže ona velika zapovijed kršćanske ljubavi. Mi se 
svi moramo naći u pomoći onim nevoljnicima u dalekim 
poganskim krajevima. Jedni ovako, drugi onako. Jedni, 
hvala Bogu, uzimaju sveti Križ u ruke i polaze kao misio¬ 
nari, kao vjerovjesnici, kao apostoli u daleke tamo poganske 
krajeve. Među njima ima i mlađih i starijih, muških i žen¬ 
skih. Čiste, svijede, jake, apostolske duše, zadahnute du¬ 
hom prorokl, koje su pripravne bez igdje ikakve plaće ze¬ 
maljske boriti se za istinu, širiti i svjedočiti istinu Božju 
među ljudima ! O, daj, Bože, da takvih junačkih duša bude 
i iz naše sredine ! Drugi opet potpomažu izdaleka svojom 
svetom molitvom i plemenitom milostinjom. Među ovima 
morali bismo biti upravo svi. Svi za spašavanje besmrtnih 
duša, koje još sjede u tmini neznaboštva ! Svi za svijetlo 
prave vjere, svi za Kraljevstvo Božje među tolikim miliju¬ 
nima neznabožaca ! Svi revno i požrtvovno, da utješimo 
Presveto Srce Isusovo, koje je bilo probodeno i za ove ne¬ 
voljnike ! Svi prinesimo bilo kakvu žrtvu za njih, za njihove 
besmrtne duše! Na ovu je žrtvu obvezan svaki učenik Onoga, 
koji je sam sebe žrtvovao za cijeli svijet. 

Jedna živa slika iz crne neznabožačke Afrike neka nam 
dirne i gane srca ! U Africi ima danas preko 140 milijuna 
neznabožaca. Katolika ima u Africi samo 945.000. Evrop¬ 
skih svećenika ima u Africi jedno 2000. Urođenih svećenika 
jedva ima stotina. Crkava i kapelica ima jedno 4.500. A šta 
je to za tolike milijune, za 140 milijuna duša, što sjede u 

t mini i u sjenama smrti i O, smilujte se, braćo, i oduševite 
se za sveto misijsko djelo, za djelo apostolsko u Africi 1 I 
molite se vruće riječima Duha Svetoga: »Bože 1 Obasjaj 
one, koji sjede u tami i u sjeni smrtnoj l« 1 ) 

Na današnji dan upravljamo svoj pogled prema Be¬ 
tlehemu. Tu u siromašnoj Betlehemskoj štalici vidimo na 
okupu sretne ljude, mudrace od Istoka. Oni su sa tolikim 
čeznućem zaputili izdaleka, da vide svojega Spasitelja. I 
našli su Ga. I sad Ga gledaju i klanjaju Mu se. Kolika sreća ! 
Milijuni i milijuni daleko su još od te sreće. Pomozimo, 
braćo, svojom revnošću i požrtvovnošću, da i oni nađu tu 
najveću sreću, svojega dragog Spasitelja! Njihova sreća 
bit će naša neizmjerna plaća na nebu. 

Odlučujem u ime Božje, da ću se danas vruće 
pomoliti Isusu, neka On Milostiv pošalje što više poslenika 
na toliku žetvu među neznabošdma. I u sve svoje molitve 
uključujem već sada sve katoličke misije među poganima. 
Jednu svotu davat ću svake godine svojemu župniku, neka 
on to preko Ordinarijata pošalje Družbi sv. Petra Klavera, 
koja ima svoju podružnicu i u Zagrebu, Draškovićeva ul. 12 . 



») Luk. 1, 79. 

Prva nedjelja po Bogojavljenju 

Evanđelje 

LUK. 2 , 42— 52 . 

T/~AĐ bi Isusu dvanaest godina, uziđoše roditelji njegovi 
A u Jerusalim po običaju praznika; i kad dane provedo- 
ie, i oni se vratile, osta dijete Isus u Jerusalimu, i ne zna- 
doše roditelji njegovi. A misleći, da je s društvom, otidoše dan 
hoda i stadoše ga tražiti među rođacima i znancima. I ne na¬ 
šavši ga vratiše se u Jerusalim, da ga traže. I dogodi se, po¬ 
slije tri dana nađoše ga u hramu, gdje sjedi među učiteljima 
i sluša ih i pita ih. A svi, koji su ga slušali, divljahu se nje¬ 
govu razumu i odgovorima. I vidjevši ga začudiše se. I mati 
njegova reče mu : Sine, šta učini nama tako i Evo otac tvoj i 
ja žalosni smo te tražili. I reče im : Zašto ste me tražili i Nije- 
ste li znali, da meni treba u onom biti, što je Oca mojega i I 
oni ne razumješe riječi, što im reče. I siđe s njima, i dođe u Na- 
zaret, i bijaše im poslušan. I mati njegova čuvaše sve riječi 
ove u srcu svojem. I Isus napredovaše u mudrosti i dobi i milo¬ 
sti kod Boga i kod ljudi. 

Pouka 

KOĆA BOŽJA. 

T^vANASNJE sveto evanđelje kazuje nam među ostalim i 
to, kako su Blažena Djevica Marija i sveti Josip tražili 
Isusa. I našli su ga poslije tri dana u hramu, u kući Božjoj. 

Ovaj nam primjer kazuje, gdje najprije nalazimo 
Isusa, Spasitelja našega. Nalazimo ga najprije u kući Bož¬ 
joj, u crkvi. O crkvi valja ona riječ svetoga Ivana Evanđe¬ 
lista u njegovu Objavljenju : »Evo stan Božji među ljudi¬ 
ma I« 1 ) I mi možemo s više razloga po viknu ti sa svetim Psal- 
mistom : »Obradovali se, kad mi rekoše : U dom Gospodnji 
ići ćemo.« 2 ) 

U domu Gospodnjem, u kući Božjoj, u crkvi primila 
je duša naša prviput milost Božju, milost posvećujuću na 
svetom Krštenju. U kući Božjoj, u crkvi toliko smo puta 
opet našli milost Božju pred svetohraništem, u ispovijedao- 
nid, na svetoj pričesti. I koliko nadahnuća Božjih primila 
je duša naša u crkvi, u kući Božjoj ! Pa stoga kako mora da 
nam bude mila kuća Božja, crkva! »Kako su mili šatori 
Tvoji, Gospodine 1« kličimo sa svetim Psalmistom! I stoga 
kako se moramo lijepo ponašati u kući Božjoj I Tu smo pred 
Bogom svojim. I kako moramo upravo čeznuti za kućom 
Božjom! Tu je Isus naš. Spas naš, sve naše. 

I ne zadovoljimo se samo svetom Misom u nedjelje 
i blagdane, već i u radne dane pođimo rado u crkvu, da 
pribivamo svetoj Misi, da pohodimo Isusa u Presvetom 
Oltarskom Sakramentu! A kad to baš nikako ne možemo, 
onda na duhovni način pohodimo Isusa u crkvi! Okrenimo 
se prema mjestu, gdje je naša crkva, i poklonimo se Isusu, 
Bogu svojemu u njoj ! 

A nastojmo i oko toga, da naša crkva bude uvijek 
čista, uredna i lijepa! I u tom ugledajmo se u svetog Psal- 
mista, koji je govorio : »Revnost za kuću Tvoju, o Bože, 
izjede me.« 3 ) Uradimo šta, žrtvujmo šta za crkvu, osobito 
za onu crkvu, koja je siromašnija ! To neka nam bude dje¬ 
lotvorna zahvala za one milosti Božje, što smo ih primili 
u crkvi! I to će nam Isus sigurno naplatiti stostruko i na 
ovom i na onom svijetu. 

Ugledajmo se i svećenici i svjetovnjaci u ova dva tri 
lijepa primjera 1 

*) Obj. ai, 3. — *) Ps. tai, 1. — *) Ps. 68, 10. 

O pobožnom svećeniku Nepocijanu piše sveti Jero¬ 
nim ovo : »U životu malo je gledao na sebe. Siromaštvo 
bilo mu ponajljepši nakit. Ali se zato najrevnije brinuo za 
ures kuće Božje. Bogu odana duša pazi isto tako na najma¬ 
nje kao i na najveće stvari. Zna ona dobro, da će davati 
Bogu račun i za najsitniju stvarcu. Tako se i svećenik 
Nepodjan puno brinuo, da u crkvi oltar sja, da zidovi ne 
budu prašni, da pod bude pometen, da sakristija bude či¬ 
sta, da posuđe crkveno upravo blista, ukratko: njegova 
briga za sve u crkvi nije puštala s vida ni najsitniju niti naj¬ 
važniju dužnost. Bazilike i grobove mučenika kitio bi Ne- 
pocijan cvijećem i zelenilom. Eto, sve bi Nepocijan učinio, 
da u crkvi bude sve u redu i čisto." 

Časni sluga Božji Franjo Josip Rudigier, veliki bi¬ 
skup Linački, pokazivao jednoga dana nekom svojemu 
prijatelju dragocjenosti u svojoj Linačkoj katedrali. Kad 
se prijatelj čudio tolikom bogatstvu zlata i dragoga ka¬ 
menja oko Presvetog Oltarskog Sakramenta, odgovori mu 
pobožni biskup: »Za našega Gospodina nije ništa mnogo.« 

Sveti Ivan Vianney, župnik Arški, ovako je jednom 
prilikom govorio : >0, kako se veselim, kad popravljam i 
uređujem kućanstvo dragoga Boga! Kako da rado ne daruje¬ 
mo svojemu Gospodinu i Spasitelju ono, što imamo najdrago¬ 
cjenije < Bila bi od nas najveća nezahvalnost, kad bismo bili 
tvrdi i škrti prema Bogu. Zar nije On za nas žrtvovao na 
križu svu svoju predragocjenu krv i I zar nam se svaki- 
dan ne daje čitav u Presvetom Oltarskom Sakramentu < 
Sveti Franjo Asiški sam bi znao pomesti crkve u oko¬ 
lici grada Assisija. I volio bi ponukati svećenike, neka što 
većma pripaze na red i čistoću u crkvi. I volio bi Franjo 
ubrati i gorsku ružu i gorski lijer, te ih priviti kiti cvijeća, 
što je mirisala na oltaru. 

Dobri Papa Pije IX. pohodio jedamput nenadano je¬ 
dnu crkvu u Rimu. Unišao u klupu pred Presvetim. Klupa je 
bila sva prašna, da se moglo pisati po njoj. I Papa Pije IX., 
kad je odilazio, napisao je na prašnoj klupi velikim slovima: 
»Vidi, Pius IX.« To jest: »Vidio sam. Pije IX.« 

Neka nas i ovi poučni primjeri ponukaju i uprav odu¬ 
ševe, da ne žalimo ništa za čistoću, red i ljepotu u kući Božjoj 1 
Odlučujem u ime Božje, da ću koju veću milo¬ 
stinju dati u crkvu. I živjet ću u crkvi, sa crkvom i od crkve. 
To jest: vjerovat ću i po vjeri ću živjeti. To je pravi život. 


50 





Druga nedjelja po Bogojavljenju 

Evanđelje 

IVAN 2 , I — II. 

7 7 ONO vrijeme bi svadba u Kani Galilejskoj; i ondje 
U bijaše mati Isusova. A pozvan bješe i Isus i učenici 
njegovi na svadbu. I kad nesta vina, reče mati Isusova 
njemu: Vina nemaju. I reče joj Isus: Sto je meni do tebe, 
ženoi Još nije došao moj čas. Reče mati njegova slugama: 
Štogod vam reče, učinite! A ondje bijaše šest vodenih sudova 
od kamena za čišćenje običajno Zidovima, a svaki uzimaše po 
dva ili po tri vedra. Reče im Isus: Napunite sudove vodom! 
I napuniše ih do vrha. I reče im Isus: Zahvatite sad, i nosite 
kumu ! I odnesoše. A kad kum okusi od vode, koja je postala 
vino, i ne znadijaše otkuda je, a sluge znadijahu, koje su za¬ 
hvatile vodu, zovnu kum ženika i reče mu: Svaki čovjek naj¬ 
prije dobro vino iznosi, a kad se ponapiju, onda rđavije; a ti 

si čavao dobro vino dosada. Ovo učini Isus početak čudesa u 
Kani Galilejskoj; i pokaza slavu svoju, i vjerovale u njega 
učenici njegovi. 

Pouka 

MAJKA BOŽJA. 

N A SVADBI u Kani Galilejskoj ističe se Blažena Dje¬ 
vica Marija kao posrednica i zagovornica. Jest, ona 
je naša blaga i jaka posrednica i zagovornica kod Isusa. 
Ona je Majka milosrđa. Ona nas vodi k Isusu, izvoru sva¬ 
kog milosrđa. Kaže lijepo sveti Augustin :*) »Po njoj je 
Isus sišao k nama na zemlju, i po njo) se mi dižemo k Isusu 
na nebo.« Ona je uzrok radosti naše. 

To je jezgra i sadržina svemu štovanju Marijinu. 
Tko ide za Marijom, taj ide ravno k Isusu. Mi idemo za 
Isusom, kad štujemo, pozdravljamo i ljubimo Majku Nje¬ 
govu. Po Mariji k Isusu ! Vjerno dijete Marijino uvijek 
je i vjerno dijete Isusovo. Najveća sreća Gospina bila je 
biti sa Isusom. To ona traži i od nas. Ona u današnjem 
svetom evanđelju kaže slugama na svadbi, a kaže i nama: 
štogod vam reče Isus, učinite!« 2 ) 

Sveti Franjo Saleški lijepo kaže: »Štovati Blaženu 
Djevicu Mariju nije ništa drugo, nego štovati Nju u Bogu 
i štovati Boga u Njoj, tako da je Bog posljednja svrha što¬ 
vanju Marijinu.« Pogledajmo život velikih štovatelja Ma¬ 
rijinih, kao svetoga Bernarda i svetoga Tome Akvinskoga! 
Sto je veća bila njihova ljubav k Mariji, to je veća bila i 
njihova ljubav k Bogu. Štovanje Marijino ne može se ra¬ 
staviti od klanjanja Bogu. Biti u blizini Marijinoj jest biti 
u blizini Božjoj. 

Ali ne zaustavimo se samo kod izvanjeg štovanja 
Marijina! Zaronimo dublje ! Ugledajmo se u divne krepo¬ 
sti Marijine ! Blažena Gospa ima na sebi i u sebi toliko 
toga, što je i tako nježno i tako djetinje i tako čisto. A ima 
i toliko toga, što je i tako jako i tako muževno i tako uzvi¬ 
šeno. Pogledajmo samo B. D. Mariju u Betlehemu, pa pod 
križem na Kalvariji! Velike stvari učinio je njoj Onaj, koji 
je silan, koji je Bog. 3 ) Kreposti Marijine jedno su more du¬ 
boko, neiscrpljivo. Svak može iz njega crpsti dosta i predo- 

l ) Strm. dc Annuntiat. — *) Iv. a, 5. — *) Luk. 1, 49. 

sta. Marija je »sva lijepa i ljage na njoj nema.« 4 ) Sveti 
crkveni Od zovu je nepovrijeđenom, nedužnom, čistom, 
ljepotom nevinosti, temeljem svetosti. Ona je, kažu, sve- 
tija od svih svetaca, od svih patrijara, od svih proroka i 
apostola. Ona je uzvišenija i ljepša od svih anđela. Ona je 
iznad svega, što je stvoreno. 

Sveti Ambrozije uznosi značaj Marijin ovako : »Marija 
je bila ponizna u srcu, umjerena u govoru, razborita u svojim 
odlukama, revna u čitanju, pomnjiva u svojim poslovima. 
Nije tražila ljude za suce, već Boga. Nikomu nije dosađi¬ 
vala, svima se dopadala. Prema starijima bila je uvijek 
puna poštovanja. Kad je ona svoje roditelje krivo pogle¬ 
dala i Kad se sa svojom rodbinom nije pazila < Kad je po¬ 
niznog mučila i Kad je slabog zapustila i Kad je potrebnog 
ostavila i Ništa prezirno u njezinim očima. Ništa neuljudno 
u njezinim riječima. Ništa površno u njezinim poslovima. 
Nijedna joj kretnja nije lakoumna. Nijedan joj korak pre- 
slobodan. Nijedan joj glas ljutit. Čitavo njezino držanje 
jest jedna divna slika njezine pobožne i svete duše.« 

Sveti Franjo Asiški ovako bi pozdravljao B. D. Ma¬ 
riju : »Zdravo, Blažena Djevice, Ti Kućo Božja, Ti Haljino 
Božja, Ti Majko Božja! Zdravo, vi sve kreposti Marijine, 
koje se po Duhu Svetom izlijevaju u srca vjernika, i koje 
obraćaju nevjernike u vjerne sluge Božje !« 

Sveti Antonin ovako nas potiče na štovanje Marijino : 
»U nebo se ulazi kroz vrata nebeska — kroz Mariju.« 

Sveti Bemardin govorio bi: »Nijedna milost ne pada 
s neba na zemlju, jer sve idu kroz ruke Marijine.« Po Mariji 
možemo dobiti od Boga sve. Isus je bio njoj na zemlji po¬ 
slušan, pa će uslišiti i njezinu svaku molbu na nebu, gdje 
ju je postavio Kraljicom Anđela, Kraljicom svih Svetih. 
Marijin zagovor može sve. Marija kao domaćica u Kraljev¬ 
stvu Božjem ima ključeve od Milosrđa Božjega. »Ako Ti 
samo hoćeš nešto,« govori sveti Anzelmo Nebeskoj Kraljici, 
»onda se to mora dogoditi.« 

Slavni francuski novinar Louis Veuillot pripovijeda, 
kako je jedamput zaputio morem iz Marseilla u Rim. Od¬ 
mah prvi dan zaprijetila žestoka oluja. Svi putnici bili su 
u velikom strahu. Ali ih kapetan tješio ovako: »Ljudi, ne 
bojte se ništa! Pođite mirno u svoje kabine i spavajte ! 
Kapetan ove lađe »Likurg« sretan je. Ja sam već pedeset 

4 ) Pjes. nad pjes. 4, 7. 

godina na moru, i nikad mi se još nije dogodila kakva teža 
nesreća.« Pri tom pokaza kapetan na malu Gospinu sliku, 
pred kojom je gorjela uljenica i reče: »Gledajte, to je moja 
sveta Zaštitnica 1 Zvijezda sjajna nad uzburkanim morem.« 

Vojvoda De Popoli bio na umoru. Njegov sin klečao 
uz njega. I otac mu progovori: Sinko, ono malo dobra, 
što sam učinio, imam zahvaliti Marijinoj Kongregaciji. 
I nju ja tebi ostavljam kao najljepšu baštinu. Ja sam sad 
sretniji, što sam bio kongreganist, negoli što sam bio voj¬ 
voda De Popoli.« 

Čudovište znanja u svojem stoljeću, savjetnik kraljeva, 
besmrtni učenjak Justus Lipsius ovu je veliku riječ izrekao 
na umoru : »Moj najutješniji dan u životu bio je dan, kad 
sam stupio u Marijinu Kongregaciju.« 

Odlučujem u ime Božje, da ću uvijek rado čitati, 
govoriti i slušati o Našoj Dragoj Gospi. I pozdravljat ću 
Gospu pobožno svakidan ujutro, opodne i navečer. Hoću. 



Treća nedjelja po Bogojavljenju 

Evanđelje 

MAT. 8, I—13. 

7 7 ONO vrijeme kad siđe Isus s gore, iđaše za njim mnogo 
U svijeta. I gle, gubavac dođe i klanjale mu se govoreći: 
Gospodine! ako hoćeš, možeš me očistiti. I pruživši ruku 
Isus dohvati ga se govoreći: Hoću, očisti se! I odmah očisti 
se od gube. I reče Isus: Gledaj, nikomu ne kazuj; nego 
idi, pokaži se svećeniku, i prinesi dar, koji je zapovjedio Moj- 
sije, radi svjedočanstva njima. A kad uđe u Kafarnaum, pri¬ 
stupi k njemu satnik moleći ga i govoreći: Gospodine! sluga 
moj leži doma uzet i muči se vrlo. A Isus mu reče : Ja ću doći 
i iscijelit ću ga. A satnik odgovori i reče: Gospodine! nijesam 
dostojan, da uđeš pod krov moj, nego samo reci riječ, i ozdravit 
će sluga moj. Jer i ja sam čovjek pod vlasti, i imam pod sobom 
vojnike, pa rečem jednomu: idi, i ide; i drugomu: dođi, i dođe; 
i sluzi svojemu: učini to, i učini. A kad ču Isus, udivi se i reče 
onima, što iđahu za njim: Zaista vam kažem, ne nađoh to¬ 
like vjere u Israelu. A kažem vam, da će mnogi od istoka i 
zapada doći, i sjesti će za stol s Abrahamom i Isakom i Jako- 

vom u kraljevstvu nebeskom, a sinovi kraljevstva izagnat će 
se u tamu najkrajnju; ondje će biti plač i Škrgut zuba. I reče 
Isus satniku: Idi, i kako si vjerovao, neka ti bude. I ozdravi 
sluga u taj čas. 


Pouka 

SVEĆENIK. 

U DANAŠNJEM svetom evanđelju kazuje nam se, kako 
je Isus izliječio čovjeka gubavca. Izliječio ga i onda 
mu rekao : »Idi, pokaži se svećeniku !« 

U ovom Isusovu nalogu stoji važna nauka za nas. 
Danas bi ljudi bezvjerci htjeli svećenika upravo istisnuti 
iz svijeta. Neće oni posrednika između Boga i čovjeka. 

Naš Gospodin Isus drukčije misli. On je odredio Apo¬ 
stole za svoje nasljednike. Neka oni budu posrednici između 
Boga i čovjeka! Onako, kako je On bio posrednik između 
Boga i čovjeka. On im je dao vlast, da propovijedaju i svete 
sakramente dijele. 1 ) On nije svojih vjernika ostavio u su¬ 
mnji o tome, kakve dužnosti imaju oni prema apostolima i 
apostolskim nasljednicima. Isus je rekao : »Tko vas sluša, 
mene sluša; i tko vas prezire, mene prezire." 2 ) Pa stoga veli 
sveti apostol Pavao : »Neka nas ljudi drže za sluge Kristove 
i za djelitelje otajstva Božjih.« 8 ) 

Stujmo dakle i visoko cijenimo dostojanstvo sveće¬ 
ničko ! Nije svećenik dao sam sebi to dostojanstvo. Dao mu 
ga je sam Bog. 4 ) I ta vlast i čast svećenička ostaje i onda, 
kada se svećenik pokaže nevrijednim svoje službe. Onda 
vrijedi ona Isusova: »Sto vam govore, to držite i činite; 
ali ono, što čine, to ne činite !« fi ) 

I nikad ne zaboravimo, kako je naš vrhunaravni ži¬ 
vot usko spojen sa svećenikom ! Svećenik nam daje taj vrhu¬ 
naravni život. Svećenik nam pomaže, da očuvamo, njegu¬ 
jemo i usavršujemo taj život. Svećenik nam povraća taj 
život, ako smo ga po nesreći izgubili. Svećenik u ime Onoga, 
čiji je on poslanik, daje slijepima vid, bolesnima zdravlje, 
mrtvima život. Svećenik prinosi Bogu suze i molitve ljudi. 
Svećenik žrtvuje za svoj puk svoj svagdanji brevijar, svoju 
svetu Misu, svoj rad i puno puta svoj život. »Između trijema 
i oltara plaču svećenici, sluge Gospodnje, i vapiju: Prosti, 


*) Mat. a8, 19. — *) Luk. 10, 16. — •) 1. Kor. 4, 1. — 4 ) Hebr. 
5,4- — ‘) Mat. 33 , 3. 

Gospodine, prosti narodu svojemu!« Radom u ispovijedaonid, 
koji je mnogi svećenički život polako u grob spustio, slu¬ 
žbom u školi i uz postelju bolesnika jačaju svećenici, što je 
slabo, iscjeljuju, što je bolesno, zavezuju, što je ranjeno, sa- 
biraju, što je prosuto, natrag k Bogu dovode, što je zalutalo. 
Veliki francuski pjesnik Lamartine govorio bi o svećeniku 
ovako: »Svećenik je čovjek, koji nema obitelji, a pripada 
svima obiteljima. On blagosilja kolijevku, smrtnu postelju 
i mrtvački lijes. Njega zavole već malena djeca. On je po 
svojem zvanju tješi telj svake bijede duše i tijela.« Još više : 
on je sluga Božji, Njegov predstavnik, veliki posrednik, koji 
daje Boga ljudima i ljude Bogu. Bez njega nema sakrame¬ 
nata, nema božanskog života. Sveti župnik od Arsa lijepo 
je rekao: 'Ostavite jednu župu dvadeset godina bez sveće¬ 
nika, i puk će obožavati životinje ili barem zlatno tele.« — 
I poradi svega toga znala bi sveta Katarina Sienska sa 
najvećim poštovanjem poljubiti stope svećenikove. Ona je 
znala, što je jedan svećenik, koji u svetoj Misi progovara 
u ime Isusovo : Ovo je tijelo moje«, a u svetoj ispovijedi 
govori nam u ime Božje : »Ja te odrešujem.« 

Toliko uopće o svakom svećeniku. Na svećenika dušo¬ 
brižnika bacit ćemo još kratak pogled ! To treba danas, 
kad toliki lažni proroci zalaze u naš narod, pa ga odvraćaju 
na sve načine od njegova svećenika dušobrižnika. Veliki su 
ljudi rekli, da je dušobrižništvo jedno veliko socijalno djelo. 
Prema tomu, tko odvraća narod od njegova dušobrižnika, 
taj počinja jedan veliki socijalni zločin. 

Sto je bio Anđeo Rafael obitelji staroga Tobije, to je 
dobar dušobrižnik svojoj župi. 

Anđeo Rafael bio je učitelj obitelji Tobijinoj. 
On je učio tu pobožnu obitelj, nad kim sotona ima vlast, 
i kako se mora živjeti, da se odupremo toj sotonskoj vlasti. 
On ih je i to učio, kako sin mora štovati svojega oca, i od 
kolike su vrijednosti dobra djela. Tako je i dušobrižnik uči¬ 
telj, poslan od Onoga, koji je o sebi rekao : »Ja sam Istina.«*) 
Dušobrižnik je učitelj djeci u školi, učitelj svima u crkvi. 
I o njemu veli Duh Sveti: »Pozorno slušajte glas njegov !« 7 ) 
On daje čovjeku božanstvene stvari. On sije nebesku riječ 
u srca. On uči nauku Isusovu onako čistu i nepovrijeđenu, 
kakva se nalazi u krilu Katoličke Crkve. On predaje istine 


*) Iv. 14, 6. — ’) Mojs. 23 , 21 . 

naše svete vjere i kazuje nam dužnosti, što ih svakomu nalaže 
volja Božja. Puno i rado dakle slušajmo glas njegov! 

Anđeo Rafael bio je i vođa. Kao takav vodio je 
mladoga Tobiju na putu i čuvao ga od svake pogibli. I mi 
putujemo. Putujemo u svoju Nebesku Domovinu. Put je 
naš dalek, pogibeljan, nepoznat. Svećenik dušobrižnik vodi 
nas na tom putu. I on nam pokazuje put. I on nas čuva od 
tolikih pogibli. On je poslan od Onoga, koji je o sebi rekao: 
»Ja sam Put.« 8 ) Slušajmo dakle pozorno i rado glas svojega 
dušobrižnika, koji kao pastir podiže glavu, da u svoje oko 
stavi sve svoje stado 1 

Anđeo Rafael bio je i liječnik. Izliječio je Saru. 
Istjerao iz nje đavla. 9 ) Izliječio je i ocaTobijina od sljepote. 10 ) 
I svećenik dušobrižnik liječnik je. On liječi duše. Poslan je 
od Onoga, koji je o sebi rekao: »Ja sam Život.« 11 ) A lijekovi 
dušobrižnikovi jesu sveti sakramenti, koji čuvaju dušu od 
smrti, koji povraćaju duši život. Slušajmo svojega dušo¬ 
brižnika, toga dušama našim najboljeg i najvjernijeg prija¬ 
telja 1 Primajmo revno svete sakramente iz njegove ruke 
u zdravim i bolesnim danima ! U dušobrižniku svećeniku 
ime je Božje. U ime Božje on živi i djeluje među nama. I 
molimo se Bogu za njega, da nam bude uvijek pravi dobri 
Anđeo Čuvar, da nam bude uvijek naš sveti Rafael 1 

Ovdje na kraju šapćem na uho svakomu svećeniku 
samo ovo : Vjerovat će ti i štovat će te svijet, ako je tvoj 
život svet. 

Odlučujem u ime Božje, da ću se moliti, neka 
nam dobri Bog dadne što više dobrih i svetih svećenika. 
O Bože sveti! Daj nam svetih svećenika, da siju i žanju na 
njivi Gospodnjoj ! I poslat ću koji milodar kojemu našem 
biskupu za njegova sjemeništa, gdje se odgaja naš podmla- 
dak svećenički. Hoću, eto otkinut ću od usta svojih za tu 
svetu i plemenitu svrhu. I gledat ću uvijek u svećenicima 
drugoga Krista. 


•) Iv. 14, 6. — •) Tob. 8, a. — *•) Tob. ii, 13. si. — u ) Iv. 14, 6. 

Četvrta nedjelja po Bogojavljenju 

Evanđelje 

MAT. 8, 23—27. 

7 7 ONO vrijeme, kad Isus uđe u lađicu, pođoše za njim 
U učenici njegovi. I gle, oluja velika postade na moru, 
tako da se lađica pokri valovima; a on spavaše. I pri¬ 
stupivši k njemu učenici njegovi probudiše ga govoreći: Go¬ 
spodine! izbavi nas, izgibosmo. A Isus im reče: Sto ste stra¬ 
šljivi, malovjernii Tada ustavši zapovjedi vjetrovima i moru, 
i postade tišina velika. A ljudi se čudiše govoreći: Tko je ovaj, 
da ga slušaju vjetrovi i morei 


Pouka 

U KUŠNJAMA. 

N I U KOJE vrijeme ne zaboravlja čovjek svojega Boga 
tako brzo i tako lako kao u vrijeme, kad mu sve ide 
po miloj njegovoj volji. Onda čovjek lako počne sam sebi 
govoriti: »Počivaj, jedi, pij, veseli se l« 1 ) I tako zaborav- 

*) Luk. 1a, ig. 

lja i ne misli više na Boga. Istom, kad ga ošine kakva kuš¬ 
nja, osvijesti se taj čovjek, i počne pomišljati na Boga, i 
podiže dušu svoju k Bogu, i počne šaptati koju svetu moli- 
tvicu, koja ga uprav pretvori u drugog čovjeka. U čovjeka, 
koji napokon stane ovako misliti i govoriti: »Gospodine, u 
Tebi hoću da mi se duša smiri ; s Tobom ću poći i u smrt; uz- 
dam se uTebe i ne bojim se nikakvih spletaka neprijateljskih.« 

Doista, u mekom mulju svakojakog svjetskog uživa¬ 
nja ne raste cvjetić spasonosnih misli i odluka, već raste 
i sjajno cvate na drvetu križa i ljutih iskušavanja. 

Rasipni sin povraća se skrušen svojemu ocu, kad ga 
jače pritisnu glad i nevolja. 2 ) I Job u muci i nevolji svojoj, 
Job izbačen na đubre govori: »Gospodin dade. Gospodin 
uze. Neka je blagosloveno ime Gospodnje !« 3 ) I sveti Psal- 
mist govori u svojem stradanju Bogu : »Dobro mi je, što si 
me ponizio, da se naučim naredbama tvojim.« U oluji na 
moru, o kojoj nam pripovijeda današnje sveto evanđelje, 
odgaja Spasitelj svoje Apostole za vjeru i pouzdanje u Boga. 
Kad je velika oluja zaprijetila njihovoj lađici, onda oni pri¬ 
stupile Gospodinu, koji je spavao u lađici, pa mu povikaše 
u sav glas : »Gospodine ! izbavi nas, izgibosmo.« Tako neka 
i nas svaka kušnja, što nas stigne, odgaja za vjeru i pouz¬ 
danje u Boga! I neka nas dotle odgoji, podigne i očeliči, da 
mognemo u svakoj i najtežoj kušnji mirno, pouzdano i ra¬ 
dosno govoriti: »Bog tako hoće« ili: »Bože, budi voljaTvoja!« 
ili: »Ti to hoćeš. Oče, Gospodine ; iz Tvoje ruke primam taj 
kalež...« 

I sigurno, živa je istina, da je ondje pomoć Božja naj¬ 
bliža, gdje je nevolja naša najveća. Izručimo samo Gospo¬ 
dinu sve svoje putove! U Njega stavimo sve svoje ufanje! 
I oko i srce k Njemu upravimo i podignimo! »Sve svoje 
brige,« kaže nam sveti Petar Apostol, »bacite na Njega, jer 
se On brine za vas.« 4 ) On će sve najbolje i najmudrije ure¬ 
diti. »»Njega slušaju vjetrovi i more.« 6 ) »Tito se ufa u Gospo¬ 
dina, on je kao gora Sion, ne pomješta se, ostaje do vijeka.« 6 ) 
I mi ćemo napokon moći kazati sa svetim Psalmistom : 
»Tražio sam Gospodina, i uslišio me, i od sviju me nevolja 
mojih oslobodio.« 7 ) 

Sveti Franjo Asiški gledao je u svakoj svojoj kušnji 
i boli izvor prave i savršene duševne radosti. On nam to sam 

*) Luk. 15, 17. — *) Job 1, ai. — *) 1. Petr. 5, 7. — *) Mat. 8, 37. 
•) Ps. 134, 1. — 7 ) Ps- 33 , 5 - 

60 



divno prikazuje u jednom svojem razgovoru sa bratom Leo- 
nom. Taj razgovor pristaje dobro ovdje, pa ćemo ga u cije¬ 
losti iznijeti, da još bolje upoznamo vrijednost naših isku¬ 
šavanja. 

Jedamput u zimsko doba vraćala se njih dvojica, 
Franjo i Leon, od Perugije u Porciunkulu. Bili su napola 
smrznuti. Brat Leon išao je malo naprijed. Franjo ga viknu 
i reče mu : O brate Leone ! Kad bi Manja Braća davala 
najdivniji primjer svetosti, upamti dobro i zapiši: u tom ne 
stoji savršena radost.« I onda su neko vrijeme dalje išli i 
šutjeli su. Dok Franjo opet viknu svojega pratioca i reče mu : 
»O brate Leone ! Kad bi Manji Brat mogao i slijepima vid 
povraćati i uzete iscjeljivati i đavle izgoniti i učiniti da hromi 
hode, da gluhi čuju, da nijemi progovaraju, dapače i da mrtvi 
ustaju, upamti dobro : u tom ne stoji savršena radost.« 
Doskora potrećiput povika Franjo i reče : O brate Leone ! 
Kad bi jedan Manji Brat umio jezike svih naroda i znao 
svu znanost i poznavao sva pisma; pa kad bi i prorok bio 
i pogađao budućnost i mogao zaviriti u srce svima, upamti 
dobro : u tom ne stoji savršena radost.« Nekoliko koračaja 
opet dalje, i Franjo iznova povika: >0 brate Leone, ovčice 
Božja ! Kad bi Manji Brat mogao govoriti i anđeoske je¬ 
zike, pa nam objašnjavati tijek zvijezda, moć bilja, sakri¬ 
veno blago zemlje, vlastitosti ptica, riba, životinja, ljudi, 
korijenja, drveća, voda, ne zaboravi i upamti dobro: u tom 
ne stoji savršena radost.« I kad su opet malo popoišli, Fra¬ 
njo započe opet: »O brate Leone! Kad bi Manji Brat znao 
i tako lijepo propovijedati, da bi obratio sve nevjernike 
na vjeru, upamti dobro : u tom ne stoji savršena radost.« 
Kad je Franjo jedno vrijeme sve tako govorio, upita ga 
napokon brat Leon, koji je već napeto iščekivao konac 
tome govoru : Oče, molim te za ljubav Božju, red mi, pa 
u čem to stoji savršena radost 5*« I Franjo mu odgovori : 
»Eto, kad mi sad dođemo u Svetu Mariju od Anđeli, ovako 
pokisli, smrznuti, zablaćeni, gladni, i kad pokucamo na 
vrata, a vratar da srdit proviri i na nas poviče : Tko ste vi i 
i mi da kažemo : Mi smo dvojica od vaše braće, a on da od¬ 
govori : Vi ste skitnice jedne, što od siromakl istiskujete 
milostinju! te nas onda pusti napolju na snijegu, u vodi, 
na studeni i gladne do u kasnu noć — onda, kad bismo mi 
takve pogrde strpljivo i bez mrmljanja podnijeli, te poni¬ 
zno i prijazno u sebi mislili: Vratar nas dobro poznaje. 

Bog mu je baš prave riječi za nas metnuo u usta ; eto, sada, 
brate Leone, upamti: u tom stoji savršena radost. I kad 
bismo mi još dalje kucali na vrata, i vratar sav razljućen 
izašao van, pa nas napao kao na kakve provalnike i stao 
nas nemilice šamarati i grditi: Odlazite odavle, vi lopovi i 
nitkovi! odlazite u han ! tko ste vi i ovdje vam nema je¬ 
sti ! i kad bi on, napokon, još prihvatio za štapinu, pa nas 
uhvatio za kukuljicu i oborio nas i stao nas ljuto i žestoko 
udarati, a mi kad bismo i tada ostali posve ustrpljivi misleći 
na pregorku muku Isusovu — o brate Leone, među svima 
darovima Duha Svetoga najljepši je taj dar, da same sebe 
nadvladamo i da podnesemo kušnje i pogrde iz ljubavi 
prema Bogu.' 8 ) 

Tako naš sveti Franjo Asiški o kušnjama na ovome 
svijetu. Tako su mislili i svi drugi Sveci Božji. Sveti Ed- 
mundo, nadbiskup Kanterburijski, govorio bi, da su ku¬ 
šnje i muke na ovome svijetu mlijeko, što ga Bog daje duši 
našoj za hranu, i divlji su, kaže, med, kojim treba da nam 
se hrani duša u toj pustinji ovoga svijeta. A sveti Franjo 
nalazio je u trnju ruže, u dubini morskoj biser, u pećini 
ulje, u najvećoj gorčini sladost. I njega bi bura u luku uvela. 
I on je bio kao palma, koja to jače prodire korijenjem u ze¬ 
mlju, što je više pri vi ja vihar k zemlji. On je eto svoju 
sreću sticao kušnjama. 

Odlučujem u ime Božje, da ću i ja u svakoj ku¬ 
šnji, što me snađe, pomišljati na svojega Propetog Spasi¬ 
telja i da ću iz dna duše svoje izgovarati onu svetu moli- 
tvicu u čast Presvetomu Srcu Isusovu : »Presveto Srce Isu¬ 
sovo, ja se u Te ufam !«•) Moja žedna duša pit će iz rane 
toga probodenog Srca. I ja ću onda sigurno opipati na 
tom svijetu komadić neba. 


*) Floretum S. Frandsd Asa. Libcr aureus, qui italice didtur I 
Ftoretti dia. Francesco, ed. Paul Sabatier, Pariš 190a. — •) 300 dana oprašta 
za svaki put, kad izgovorii ovu molitvi cu. 

Peta nedjelja po Bogojavljenju 

Evanđelje 

MAT. 13, 24—30. 

7 7 OM) i>r ne kaza Isus narodu priču ovu: Kraljev¬ 
ni stvo je nebesko kao čovjek, koji posija dobro sjeme u 
njivi svojoj. A kad ljudi pospaše, dođe njegov neprijatelj 
i posija kukolj po pšenici, pa otide. A kad niče usjev i 
rod donese, onda se pokaza i kukolj. Tada dođoše sluge doma¬ 
ćinove i rekoše mu: Gospodaru! nijesi li ti dobro sjeme po¬ 
sijao na njivi svojoji Otkuda dakle kukolji I reče im: Nepri¬ 
jatelj čovjek to učini. A sluge mu rekoše: Hoćeš li, da idemo 
i da ga saberemof I reče: Ne, da ne bi sabirajući kukolj išču¬ 
pali zajedno s njim i pšenicu. Ostavite, neka raste oboje do 
žetve, i u vrijeme žetve reći ću žeteocima: Saberite najprije 
kukolj i svežite ga u snoplje, da se sažeže, a pšenicu skupite 
u žitnicu moju. 

Pouka 

ODGOJ DJECE. 

Š TO GOSPODIN naš Isus pripovijeda u današnjem 
svetom evanđelju, jest priča. Ali je ta priča za naše 
danas dane prava i svagdanja povijest. 

Naši roditelji puno se puta čude i u čudu se pitaju : 
Zar nijesmo toliko činili i tolike muke vidjeli za to svoje 
dijete, a eto, šta postade od njega < Pravi ljulj i kukolj 1 
Ne sluša, ne uči, psuje, sa svakim se druži, skita se; eto, 
prava razuzdana lola ! Tko je to učinio od našega djeteta < 
Tko mu je isisao krv iz lica i Tko mu je oteo onu sjajnu ra¬ 
dost iz nedužna oka i Tko nam ga je tako pokvario i 

Odgovara Isus : Neprijatelj čovjek to je učinio. Zli 
ljudi, s kojima je dolazilo u doticaj i družilo se vaše dijete, 
učinili su to. Oteli su djetetu čednost i svetu nevinost. Oteli 
mu zdravlje duševno, a i tjelesno. 

Pa stoga, kršćanski roditelji, otvorite dobro svoje oči, 
kad odgajate svoje dijete ! Nije dosta brinuti se samo za 
njegovu hranu i haljinu, za njegovo zdravlje i školovanje, 
već treba poraditi i oko njegove duše i oko njegova srca. 
Sto puta veće je zlo, ako dijete nastrada na duši svojoj, 
negoli ako nastrada na tijelu svojem. 

Dijete ima vrlo slobodne i znatiželjne oči. Djetinje 
oči vide više, nego oči odraslih. Duša djeteta budna je i 
uvijek otvorena. Lako se u nju uvuče svakakvo zlo. Lako se 
dijete pouzda u svakakve ljude. Lako povjeruje svakoj 
prijaznoj riječi. Drži svakoga dobrim, samo ako mu šta pruži 
i dadne. Koliko je zla nastalo odatle za djecu 1 Kolika stoga 
budnost traži se od kršćanskih roditelja ! 

Kršćanski roditelji! Vi, recimo, imate svoju bašču 
i svoju njivu. I vi se puno brinete i trudite u proljeće za tu 
svoju bašču i za tu svoju njivu. Čuvate je kao oči u glavi. 
Dobro je to i pametno. Ali duša vašega djeteta kud i kamo 
je preča od vaše njive i bašče. Ona treba sto puta više brige 
i pažnje vaše. Pogledajte, eno, pticu lastavicu 1 Koliko se 
ona brine za svoje mlade ! Koliko pazi, da ne ispanu iz gnije¬ 
zda ! A gnijezdo je lastavica savila visoko gore pod krovom, 
kamo ne može lako ni mačka ni ptičareva ruka. Tako i kr¬ 
šćanski roditelji neka dobro pripaze na svoju djecu 1 Hiljada 
svakojakih zamki meće se nogama njihove djece. 

Otvorite, roditelji, dobro svoje oči! Nikada ne pustiti 
dijete bez nadzora! Radije pustiti zabavu. Radije ne ići 
na šetnju, na putovanje. Radije pustiti i koju zaradu. Radije 
pretrpjeti i koju štetu. Radije i u crkvu ne poći, negoli dijete 
svoje ostaviti bez pravoga nadzora. Pred dužnošću mate¬ 
rinskom mora uzmaći i koja omiljela pobožnost. To je bilo 
pravilo svete Frandske Rimske. 

Otvorite, kršćanski roditelji, dobro svoje oči I Pogle¬ 
dajte, koga i šta sve to imate u svojoj kud I Je li sve u kući 
vašoj po volji Božjoj i Da nema štagod, što vrijeđa Boga, 
i što ne bi smjelo vidjeti vaše dijete i Kakve su vam slike 
u sobi < Kakve knjige i Kakvi listovi i Kakve novine i 
Kakvi razgovori i Kakve šale i Kakva sluškinja < Kakvi 
drugovi ili drugarice vašega djeteta i Na to sve dobro i 
strogo pripazite ! I onda ne puštajte svoje dijete u kaza¬ 
lište ili u kino, osim ako nije predstava baš odobrena od 
školskih starješina za djecu ! I ne vodite djecu svoju u svako 
društvo, u svaku gostionu i krčmu, u svaki lokal! 

Nažalost, kako su lakoumni i besavjesni često puta 
mnogi roditelji! Oni spavaju, kao oni ljudi u današnjem 
evanđelju, mjesto da budu budni, dan i noć budni nad svo¬ 
jim djetetom. I dok spavaju, dovlači se neprijatelj čovjek 
i sije svoj kukolj u njihovu njivu, u srcp njihova djeteta. 
Na njih tako pada ona oštra svetog Pavla Apostola : »Ako 
tko za svoje, a osobito za domaće, ne vodi brige, odrekao 
se vjere i gori je od neznabošca.« 1 ) 

Priznajemo, da ne mogu opet roditelji baš uvijek biti 
uz svoje dijete. Rad, bolest, ovo, ono otrgne ih dosta puta 
od te njihove najsvetije dužnosti. I ne mogu roditelji 
otstramti one dućanske svakojake izloge, što se ne bi smjeli 
pokazivati djeci. I ne mogu uvijek pratiti dijete, kad ide u 
školu. Stoga, kršćanski roditelji, uz dužnost, da budete 
sami budni nad svojim djetetom, upamtite dobro i drugu 
još svoju dužnost: odgojite svoje dijete za samostalnu bu¬ 
dnost i stalnost! Neka i samo vaše dijete znadne budno biti 
i pripaziti na svoje oči, na svoje strasti i napasti, a i na lu¬ 
kavost čovjeka neprijatelja ! Neka vam dijete bude odano 
i iskreno, pa se u svakoj svojoj potrebi i napasti utječe va¬ 
šoj zaštiti i uputi! 

Amo dobro pristaje ovaj primjer iz Svetoga Pisma. 
Među sinovima Israelovim bio jedan po imenu Ahan, koji 

*) i. Tim. 5, 8. 

je svojim opačinama izazivao prokletstvo Božje na puk 
Israelski. I Bog zapovjedi Jozui, da smakne toga čovjeka. 
A kojim riječima zapovijedi to Bog i Bog reče Jozui samo 
ovo: »Ustani, posveti puk !«*) »Hoću, da moj puk posvetiš 
sutra 1« »Kako da ga posvetim,« pita Jozua, »i što da uči¬ 
nim tf« »Ahan, taj bezbožni zločinac, živi među vama. Dok 
je on među vama, dotle je prokletstvo u Israelu. Ukloni 
dakle toga čovjeka iz puka, i sav će onda puk biti posvećen !« 

Eto, odakle prokletstva Božja i nesreće u društvu 
ljudskom I Od pokvarena čovjeka i od njegova zla primjera. 
To je onaj neprijatelj čovjek, o kojem govori današnje sveto 
evanđelje. Očuvajmo svoju djecu, svoju uzdanicu, od toga 
bezbožnog Ahana! Od čovjeka pokvarena, nečista, bez- 
vjerca, psovača, kradljivca! 

Odlučujem u ime Božje, da ću zborom i tvorom 
podupirati naše katoličke škole, u kojima naša uzdanica, 
naša djeca uz dobru nauku primaju i pravi kršćanski odgoj, 
odgoj u strahu Božjem, odgoj u duhu Kristovu, odgoj u 
kršćanskoj pobožnosti, ljubavi i kreposti. 




yr 

Šesta nedjelja po Bogojavljenju 

Evanđelje 

MAT. 13, 31—35. 

/ 1 ONO vrijeme kaza Isus narodu priču ovu: Kraljev¬ 
ni stvo je nebesko kao zrno gor ulično, koje uzevši čovjek 
posije na njivi svojoj, koje je, istina, najmanje od svih 
sjemena, ali kad uzraste, veće je od svega povrća, i bude drvo, 
tako da ptice nebeske dolaze i stanuju na granama njegovim. 
Drugu priču kaza im: Kraljevstvo je nebesko kao kvasac, 
koji uzevši žena metne u tri mjerice brašna, dok sve ne uski- 
sne. Sve ovo govoraše Isus u pričama narodu, i bez priča ne 
govoraše im; da se zbude, što je rekao prorok govoreći: Otvo¬ 
rit ću u pričama usta svoja, kazat ću sakriveno od postanka 
svijeta. 

Pouka 

RAST 1 MO U MILOSTI ! 

U DVIJE predivne priče pokazuje nam Isus u današ¬ 
njem evanđelju rast i porast Kraljevstva Božjega na 
zemlji. Kao gorušično zrno, tako će i Kraljevstvo Božje 
na zemlji rasti i razgranati se. Raširit će se po svem 
svijetu. Obuhvatit će sve zemlje i sva mora. I kao kvasac. 

od kojega uskisne sve brašno, tako će i Kraljevstvo Božje 
na zemlji duboko zaći i prodrijeti u sve odnose i prilike druš¬ 
tva ljudskoga. 

Ovo Kraljevstvo Božje na zemlji, kažu sveti Oci, jest 
Crkva Isusova na zemlji. I kako uprav savršeno odgovara 
našoj svetoj Katoličkoj Crkvi ovo Kraljevstvo Božje, ne¬ 
besko, prispodobljeno gorušičnom zrnu i kvascu! Crkva 
Isusova bila je u svojem početku tako malena i neznatna. 
Kao, eto, gorušično zrno, koje je najmanje od svih sjemena. 
A kolika je ona sada ! Od jednoga kraja svijeta do drugoga 
Crkva je danas rasprostranjena. I što su je više silnici i pro¬ 
gonitelji pritiskivali i sapinjali, to je ona sve više rasla i sve 
više se razvijala. Na njoj se do u riječ ispunilo proročanstvo 
Isaije, koji je svima njezinim neprijateljima ovako dovikivao: 
■ Združite se, ali ćete biti pobijeđeni; oružajte se, ali ćete 
biti nadvladani; dogovarajte se, dogovor će vam se ra¬ 
zbiti; recite riječ, neće biti od nje ništa, jer je s nama Bog.« 1 ) 

Kao gorušično zrno i kvasac neka bude i naš duhovni 
život, život naše duše ! I život naše duše u neku je ruku 
Kraljevstvo Božje na zemlji. Pa neka i s našom dušom bude 
Bog ! Neka se i na njoj obistini riječ proroka Isaije ! 

Treba da i mi u svojem duhovnom životu napredu¬ 
jemo i rastemo. Treba da rastemo u pravednosti, u revno¬ 
sti za dužnosti svoje, u plemenitosti, u milosti. Rastimo, 
braćo, u milosti 1 Naša vjera neka prodre što dublje u našu 
dušu 1 Naša savjest neka bude što nježnija ! Sav naš du¬ 
hovni život neka bude što bujniji i razvijeniji! To hoće naš 
Gospodin Isus. On sigurno na to misli, kad kazuje narodu 
priču o Kraljevstvu Božjem, prispodobijenom zrnu goru¬ 
šičnom i kvascu. I On je nama u tome dao već svoj božan¬ 
ski primjer. On je napredovao u mudrosti i u dobi i u mi¬ 
losti kod Boga i kod ljudi.« Tako piše sveti Evanđelist Luka. 2 ) 
I njegova dva najveća učenika, sveti Petar i sveti Pavao, 
potiču jednako svoje vjernike na taj rast i porast. Sveti Pa¬ 
vao piše Efežanima ovako: »Rastite, moji predragi, do ve¬ 
ličine onoga, koji je naša glava, Krist!« 3 ) I sveti Petar go¬ 
tovo istim riječima piše nam u svojoj drugoj poslanici: 
»Rastite u milosti i u poznanju Gospodina našega i Spasi¬ 
telja Isusa!« 4 ) I njihovi su vjernici poslušali svim srcem 
ovu opomenu apostolsku. Sveti Pavao, upravo ponosan, 
piše u današnjoj poslanici svojim Solunjanima: »Vi ste 


*) Isai. 8, 9. io. — *) Luk. a, 5a. — *) Ef. 4, 15. — •) a. P*tr. 3, 18. 

primili riječ Gospodnju, i od vas se razglasi ona u svu ze¬ 
mlju.« 6 ) 

I svi pravi i ozbiljni kršćani nastojali su uvijek sa 
svom revnosti oko toga, da što ljepše i jasnije izrade u svo¬ 
joj duši sliku svojega Spasitelja, da postanu što svetiji i 
sličniji Njemu. Mi ćemo, svakako, među ove prave, ozbiljne 
i jake kršćane ! Mi hoćemo da se sunčamo i rastemo na vječ¬ 
nom suncu Milosti Božje. 

Ali nažalost duhovni život tolikih danas kršćana više 
nazaduje, negoli napreduje. Ne raste, ne pušta grane na sve 
strane, već je kukavno zakržljao. Ispitajmo samo ozbiljno 
svoju savjest! Možda i na nas pada onaj ukor Gospodinov: 

To imam proti tebi, što si svoju prvu ljubav ostavio.« 6 ) 

Brate ! Spomeni se lijepih dana svojega djetinjstva ! 
Kako si se onda radovao svakoj službi Božjoj ! Kako ti je 
onda bilo drago čuti zvono tvoje župske crkve u nedjelju ! 
Kako su se onda primali tvojega srca oni sveti crkveni obredi 
na Veliki Petak ! Kako si jedva čekao, da dođe i na tebe 
red, te izljubiš rane svojemu Propetom Isusu ! Kako si kao 
u nebo bio uznesen, kako si kao ljetni dan bio lijep i vedar, 
kad si primao svetu Pričest! Kako si revno slušao i pamtio 
nječ Božju u crkvi ! Kako si živ i brz bio za svaku kršćan¬ 
sku krepost ! A kako je to danas s tobom ! Ah ! kako si da¬ 
nas mlak i raštrkane pameti u molitvi! Kako si nemaran 
u primanju svetih sakramenata! Kako se skanjuješ, kad 
treba poći nedjeljom na svetu Misu! Kako više ne mariš 
ni za Riječ Božju ! I kako si slab u napastima! I kako si 
rob svojim tolikim strastima I Kako si spor, studen i mrtav 
za svaku krepost! Kolika, eto, promjena! Promjena na 
gore ! U takvoj promjeni molio se jedan veliki duh 7 ) svo¬ 
jemu Bogu ovako: >0 Bože moje kolijevke, budi Bog i mo¬ 
jega groba!« To jest: daj mi, Bože, da ti ostanem uvijek 
vjeran ! Daj mi svetu milost ustrajnosti! 

A ti se možda ispričavaš tolikim neprilikama, svako¬ 
jakim kušnjama, mukama i burama u životu. Ali goru- 
šično zrno raste i u buri i na kiši i na žegi i pod olujom naj¬ 
većom. Tako treba da i naš duhovni život odolijeva svakoj 
buri i oluji, da se ukorijeni i utvrdi u borbi i u neumornom 
radu. »Radi kao dobar vojnik Kristov 1 Radin težak naj¬ 
prije treba da okusi od roda.« 8 ) U radu je spasenje. I život 

*) i. Sol. i, 8. — •) Obj. a, 4. — 7 ) Pjesnik A. de Lamani ne. — 
*) a. Tim. a, 3. 6. 

je borba. A palma je i pobjeda u nebu. »Koji istraje do kraja, 
on će se spasiti.« 9 ) 

Rastimo u milosti 1 To jest: borimo se neustrašljivo 
i junački za Kraljevstvo Božje u našoj duši! I ovo Kraljev¬ 
stvo Božje u našoj duši postajat će od dana do dana, od go¬ 
dine do godine sve tvrđe, sve ljepše, sve sjajnije. I kad je- 
damput prenese dobri Bog ovo Kraljevstvo svoje u duši 
našoj gore k sebi u vječna i blažena svoja nebesa, onda će 
duša naša i milost Božja u njoj zasjati kao najdivniji alem 
dragi kamen na vječnome suncu Ljubavi Božje. O, neka to 
bude 1 

Odlučujem u ime Božje, da ću ići što češće na 
svetu Pričest. Sveti Augustin 10 ) kaže, da nam sveta Pri¬ 
čest o sebi ovako govori: »Jelo sam velikih. Rasti i jedi 1 
Jedi, da rasteš!« Po svetoj Pričesti sigurno ću najljepše 
rasti i uzrasti u milosti Božjoj. Po njoj ću očuvati dušu 
svoju za Život vječni. Po njoj ću moći kazati sa velikim Apo¬ 
stolom : »2ivi u meni Krist.« 11 ) 



•) Mat. to, aa. — *•) Ispovijesti, 7, 10. — u ) Gal. a, ao. 

MOLITVA PRIJE I POSLIJE POUKE 


od svrroo icnacija lojolszosa. 

VJEČNA RIJEČI BOŽJA 1 JEDINOROĐENI SINE BOŽJI ( 
MOLIM TE, NAUČI ME, DA BUDEM U ISTINU VELIKO¬ 
DUŠAN I NAUČI ME, DATISLUŽIM.KAKOTI TO ZASLUŽUJEŠ! 
I DA TI DAJEM NE BROJEĆL 1 DA SE BORIM NE GLEDAJUĆI 
NA RANE. I DA RADIM NE TRAŽEĆI ODMORA. I DA SE 
ŽRTVUJEM NE OČEKUJUĆI DRUGE NAGRADE OSIM SVI¬ 
JESTI DA SAM ISPUNIO TVOJU SVETU VOLJU. AMEN. 











Nedjelja sedamdesetnica 

Eva n đel je 

MAT. 20 , I—16. 

/ J ONO vrijeme reče Isus učenicima svojim priču ovu : 
U Kraljevstvo je nebesko kao čovjek domaćin, koji ujutro 
rano izide naimati poslenike u vinograd svoj. I pogodivši se 
s poslenicima po dinar na dan, posla ih u vinograd svoj. I 
izišavši oko treće ure, vidje druge gdje stoje na trgu bespo¬ 
sleni, i reče im : Idite i vi u moj vinograd, i što bude pravo, 
dat ću vam. I oni otiđoše. I opet izišavši oko šeste i devete ure, 
učini tako. A oko jedanaeste ure izišavši nađe druge gdje 
stoje, i reče im : Sto stojite ovdje vas dan besposleni!' Rekoše 
mu : Nitko nas ne najmi. Reče im : Idite i vi u moj vinograd ! 
A kad bi uvečer, reče gospodar od vinograda pristavu svojemu : 
Dozovi poslenike, i podaj im plaću počevši od posljednjih 
do prvih. Došavši dakle koji bjehu došli oko jedanaeste ure, 
primiše po dinar. A kad dođoše prvi, mišljahu, da će više pri¬ 
miti; a primiše i oni po dinar. I primivši mrmljahu na do¬ 
maćina govoreći: Ovi posljednji jednu uru radiše, pa ih iz¬ 
jednači s nama, koji smo podnosili tegotu dnevnu i žegu. A 
on odgovarajući jednomu od njih reče : Prijatelju! Ne činim 
ti krivo. Nijesi li se pogodio sa mnom po dinar!' Uzmi svoje, 

pa idi! A ja hoću i ovomu posljednjemu da dam kao i tebi . 
Ili zar ja nijesam vlastan činiti, što hočuf Zar je oko tvoje 
zlo, Sto sam ja dobari Tako će biti posljednji prvi, a prvt 
posljednji; jer je mnogo zvanih, a malo izabranih. 

Pouka 

ZVANI ČNI RAD. 

1 DITE I VI u moj vinograd!« veli gospodar od vinograda 
u današnjem svetom evanđelju. 

Vinograd je ono mjesto rada, na koje nas je Bog po¬ 
stavio, mjesto našega zvaničnog rada. Neki ljudi misle, 
da prava pobožnost i bogoljubnost stoji jedino u molitvi 
i razmatranju; pa se oni ljute na svoju ovu i onu zvaničnu 
dužnost, jer da ih pometa u molitvi i razmatranju. Ovi 
ljudi imaju krivo. Ovi ljudi ne znaju, da Bog, koji hoće i 
traži, da mi molimo, hoće također i nalaže, da mi i radimo. 
Moli i radi 1 Imaj svoje srce kod Boga, imaj svoje ruke kod 
posla ! To su sveta pravila. Jedno činiti, a drugo ne propu¬ 
stiti 1 Rad i molitva jesu brat i sestra, koji ne mogu da jedno 
bez drugog bude. I »jednu molitvu poslušna radnika usliši 
Bog brže, nego deset hiljada molitava jednoga, koji ne voli 
zapovijed rada.« Tako kaže sveti Augustin. 

Eto, u današnjem svetom evanđelju potiče nas Gospo¬ 
din na vjeran, neumoran i ustrajan rad. Naše zvanje jest 
vinograd, u kojem mi moramo raditi. I od ovoga rada hoće 
Gospodin da ima ploda. Naše zvanje, kako kaže sveti Pavao 
Apostol, jest »trka, u kojoj mi moramo trčati, da dobijemo 
dar.« 1 ) Naše zvanje, kako kaže naš Gospodin Isus, jest 
»polje, u kojem je sakriveno bla^o«, 2 ) blago milosti i sa¬ 
vršenosti. Pa mi moramo tražiti i kopati ovo sakriveno 
blago. I bilo bi sigurno posve krivo, kad bi netko zanema¬ 
rivao svoj zvanični rad, da može dulje moliti, da može 
češće u crkvu ići. 

I naš je rad jedna služba Božja. I mi moramo sve 
učiniti, da naš rad bude sve više i više jedna služba Božja. 
Zato treba da svoj rad pozlatimo dobrom nakanom, to jest, 
da radimo na sve veću slavu Božju, da radimo za pokoru 
svojih grijeha, da radimo iz ljubavi prema Isusu na križu, 
u riječ, da radimo s kojom vrhunaravnom dobrom nakanom 


l ) Kor. 9, m- — *) Mat. 13, 44. 

i uz to u stanju milosti posvećujuće. Sveti nas Pavao Apo¬ 
stol opominje : »Sve na slavu Božju činite U 3 ) Sveti Igna¬ 
cije Lojolski imao je za svoju lozinku: »Sve na veću slavu 
Božju !« Ovu riječ svetog Ignadja imajmo i mi uvijek u 
srcu i na ustima I Ne zaboravimo nikada svakidan kod ju¬ 
tarnje molitve učiniti dobru nakanu za sav svoj rad u danu ! 
Kaošto sveta Crkva u svojoj svećeničkoj molitvi, tako neka 
i svako dijete Crkve u svojoj jutarnjoj molitvi izgovori: 
»Kralju vijekova besmrtnomu i nevidljivomu, jedinomu 
Bogu čast i slava u vijeke vijekova !« 4 ) I preko dana često 
za vrijeme rada obnovimo dobru nakanu, da mognemo 
reći sa Psalmistom: »Kaošto su oči sluga uprte u ruke nji¬ 
hovih gospodara, kaošto oči sluškinje u ruke njezine gospo¬ 
darice, tako su oči naše u Gospodina, Boga našega.« 5 ) I 
sa svakom dobrom nakanom prikazat ćemo u večernjoj 
molitvi i sva djela i radove svoje po danu. 

Tako radimo uvijek u ime Božje 1 Jer Bog nas je poslao 
u vinograd našega zvanja. Radimo iz ljubavi prema Bogu! 
Jer Bog nam je zadao taj rad samo za naše posvećenje i 
vječno spasenje. Radimo puni pouzdanja u Boga 1 Jer Bog 
čini u nama »da hoćemo i učinimo, kaošto mu je ugodno«. 9 ) 
Radimo »veseli u ufanju«, kako to veli sveti Pavao l 7 ) Jer 
Bog ufanja obradovat će nas svakom radosti. Bog, kaže 
naš Spasitelj, »vratit će svakomu po njegovim djelima.« 8 ) 
U jednu riječ : radimo kao dobri i vjerni poslenici u vinogradu 
Gospodnjem, da jedamput začujemo onu utješnu riječ od 
Gospodina, Suca pravednoga : »Dobro, slugo dobri i vjerni 1 
Jer si bio u malom vjeran, nad mnogim ću te postaviti: 
uđi u veselje Gospodara svojega l« 9 ) 

Odlučujem u ime Božje, da ću prije svakoga rada 
probuditi u sebi dobru nakanu ovim uzdahom u čast Pre¬ 
svetom Srcu Isusovu: »Sve za Tebe, Presveto Srce Isusovo!« 10 ) 


*) i* Kor. io. 31. — 4 ) 1. Tim. 1,17. — *) 1 %. iza. a. — •) Filiplj. a, 13. 
*) Rimlj. iz.ia. — •) Mat. 16, 37. — •) Mat. 35, 33. — *•) 300 dana opro- 
ita za svakiput, kad izustii ovaj aveti uzdah. 

Nedjelja šezdesetnica 

Evanđelje 

LUK. 8, 4—15. 

/ 7 ONO vrijeme, kad se naroda veoma mnogo sabiraie, 
U i iz gradova dolažahu k Isusu, kaza u priči: Iziđe 
sijač sijati sjeme svoje ; i kad sijale, jedno pade kraj puta, 
i pogazi se, i ptice ga nebeske pozobale. A drugo pade na 
kamen, i iznikavli osuši se, jer nemaše vlage. I drago pade 
u trnje, i uzraste trnje, i udavi ga. A drugo pade na zemlju 
dobru, i iznikavši donese stostruk rod. Govoreći ovo povika : 
Tko ima uši da čuje, neka čuje. A učenici njegovi pitahu ga, 
šta znači ova priča. A on im reče : Vama je dano znati tajne 
kraljevstva Božjega, a ostalima u pričama, da gledajući ne 
vide, i čujući ne razumiju. A priča ova znači: Sjeme je riječ 
Božja. A koji su kraj puta, to su oni, koji slušaju ; potom 
dolazi đavao, i uzima riječ iz srca njihova, da ne vjeruju i 
da se ne spasu. A koji su na kamenu, to su oni, koji kad čuju, 
s radošću primaju riječ; i ovi korijena nemaju, te za neko 
vrijeme vjeruju, a u vrijeme kušnje otpadnu. A koje u trnje 
pade, to su oni, koji slušaju, i otišavši, od briga i bogatstva i 
slasti ovoga života zaguše se, i ne donesu roda. A koje na 
dobru zemlju, to su oni, koji riječ slušaju, i u dobrom i čistom 
srca drže, i rod donose u strpljivosti. 

Pouka 

RIJEČ BOŽJA. 

N AŠ GOSPODIN Isus, pun milosti i istine, propovijeda 
po Judeji i Galileji. Nikada nije svijet čuo takova 
propovjednika. Proroci su bili veliki Božji propovjednici. 
Svojom gromovnom riječi potresali su do u dno ljudska 
srca. Ali sva njihova riječ naprema božanskoj riječi Isuso¬ 
voj samo je tepanje maloga djeteta. Za Isusom propovjed¬ 
nikom sve je uprav hrlilo. I mlado i staro, i bogato i siro¬ 
mašno. Isus propovijeda u kojem Galilejskom planinskom 
kraju. I ovdje ga sluša silan narod. Isus propovijeda na 
obali morskoj. I ovdje ga sluša sva sila naroda. Isus propo¬ 
vijeda u glavnom gradu Judeje, u Jerusalemu. I amo se 
sletio svijet sa svih strana, da ga čuje. Ljudi ga slušaju 
kao bez daha po čitave satove. I kad dovrši Isus svoj govor, 
onda to čitavo silno mnoštvo udari u klicanje sve do neba: 
Hosana Sinu Davidovu !« I jedan drugome govori: »Ovako 
još nije nitko govorio u Israelu.« 

A kakav je Isus imao uspjeh od svojih božanskih pro¬ 
povijedi < On to sam kazuje pričom o sijaču u današnjem 
svetom evanđelju. U ovoj priči ugledali su njegovi sluša¬ 
telji kao u ogledalu svoju vlastitu sliku. Dok je trajala pro¬ 
povijed, svi su veseli i oduševljeni. Iza propovijedi evo 
kakvo je to veselje i oduševljenje 1 

Izorana njiva na blagom suncu proljetnom. Sijač u 
njoj sije svoje lijepo i jedro sjeme. Sijač od časa do časa 
podigne svoje oči k nebu i moli Boga, neka mu On Milostiv 
blagoslovi to sjeme i sijanje. Sjeme je već posijano. Sijač 
čeka željno na njegovo nicanje. Ali, nažalost, svako mu 
sjeme ne niče. Jedno je palo kraj puta, i pogazilo se, i ptice 
ga nebeske pozobale. A drugo je palo na kamen, i osušilo 
se. I drugo je palo u trnje, i trnje ga udavilo. Jedino ono 
sjeme, što je palo na zemlju dobru, izniklo je i donijelo sto¬ 
struk rod. To je eto sudbina i uspjeh moje propovijedi, 
kaže Spasitelj svojim učenicima. 

I danas još to je sudbina riječi Božje. I danas nebeski 
sijač, po svojim svećenicima, prolazi svijetom, i sije svoje 
božansko sjeme, propovijeda riječ Božju, i potiče ljudska 
srca na svaku dobrotu i krepost. On zove ljude, da najprije 
slušaju riječ Božju. On veli: »Tko je od Boga, riječi Božje 

sluša. Zato vi ne slušate, jer ni jeste od Boga.« 1 ) On hvali 
i blagosilja sve one, koji slušaju riječ Božju i drže je. 2 ) On 
proklinje one, koji ne rade tako sa njegovim blagom, da mu 
ga povrate sa dobitkom. 3 ) I Apostoli Isusovi isto tako 
traže, da sjeme riječi Božje pada na dobru zemlju duše, 
a ne da samo ulazi i izlazi na uši. Sveti Jakov Apostol opo¬ 
minje : »Budite tvorci riječi, a ne samo slušatelji, varajući 
sami sebe.« 4 ) 

Vidi se, da je ovu riječ napisao sveti Jakov Apostol 
sa nekom žalosti u duši svojoj. Sigurno je iskusio ono, što 
dan na dan stiže danas propovjednike Isusove. Koliko se 
danas propovijeda na sve strane ! I propovjednici nastoje 
i trude se, da im se riječ prihvati srca i duše njihovih slu¬ 
šatelja. Ali kako je malen uspjeh od toga njihova sijanja 
i propovijedanja 1 Je li tomu šta kriva sama riječ Božja i 
Nipošto. Već je krivo naše srce. Tvrdo i kameno to ljud¬ 
sko srce. Riječ Božja lijepo dolazi do ušiju. Ali već za pro¬ 
povijedi duša je naša daleko od nje. Duša naša luta svojim 
putovima. Ona misli na svoje brige i zabave. Misli, šta će 
i kud će danas popodne i uvečer i I pazi na samu riječ 
propovijedi, pazi na ljusku, je li glatka ili hrapava, a ne 
pazi na jezgru, na sadržinu, na ono, što ona hoće da na srce 
stavi. Pa kako će onda sjeme riječi Božje donijeti željeni 
rod i 

A iza propovijedi nije nam više ni nakraj pameti riječ 
Božja. Posve su nas odmah zaokupile druge misli, druge 
brige, druge svakojake riječi. 

Riječ Božja jest velika dragocjenost, jest dragocjeni 
biser. I ona traži, da bude lijepo gledana, čuvana i njegovana 
od nas. Ona traži za dulje vremena sabranost našu. Ona 
traži, da mi svoj život i rad uredimo prema onome uzoru, 
što nam ga je ona prikazala. Uvijek se moramo pitati, da li 
naš život odgovara onomu, što smo čuli u svetoj propo¬ 
vijedi i Istom onda, kad mi tako budemo primali riječ 
Božju u svoje srce; istom onda, kad mi nju budemo vjerno 
i brižno čuvali u svojem srcu, čuvali je kao blago, za koje 
bismo sve dali 5 ); istom onda, kad je mi ne budemo izla¬ 
gali vihoru i buri u srcu svojem; istom onda izniknut će 
posijano sjeme riječi Božje i donijet će stostruk rod na spa¬ 
senje nas samih i sviju onih, koji su povjereni našoj brizi. 

l ) Iv. 8, 47. — *) Luk. 11, a8. — •) Luk. 19, aa. — 4 ) Jak. 1, aa. — 
*) Mat. 13, 44. 

Prije nego svećenik počne propovijedati riječ Božju, 
on podiže svoj pogled k Bogu i moli Ga, neka mu očisti 
srce i usne, da izađe iz usta njegovih riječ svetog Evan¬ 
đelja prava i dostojna. Tako i mi prije svake svete propo¬ 
vijedi pobožno zamolimo Duha Svetoga, da pripravi dušu 
našu za riječ Božju! »Da propovijed donese svoj rod,« veli 
sveti Klement, »ne stoji samo do propovjednika, već i do 
slušatelji. Oni moraju imati dušu pripravljenu, da prime 
riječ Božju.« A još više iza svete propovijedi treba zamoliti 
Duha Svetoga, da u nama očuva i oplodi sjeme riječi Božje. 

Na sve ovo neka nas potakne napokon ova prijetnja 
Isusova : »Tko ne prima riječi mojih, ima sebi sudiju ; riječ, 
koju ja govorih, ona će mu suditi u posljednji dan.« 8 ) 

Na revno slušanje riječi Božje neka nas potaknu i ova 
dva zgodna primjera: 

Upitaše jednog učenjaka, dobra katolika: »Zašto Vi 
uvijek nedjeljom i blagdanom slušate propovijed < Vi i 
onako poznate Božje zapovijedi skoro bolje nego koji pro¬ 
povjednik.« »To može biti,« odgovori učenjak, »ali ja uvijek 
mislim: svećenici su zato postavljeni od Boga, da nas opo¬ 
minju na vršenje Njegova zakona.« 

Jednom počeše grditi i udarati na priproste propovijedi 
pred pobožnom Franciskom od Isusa. A ona lijepo odgovori: 
»Ako se tkogod nalazi daleko od svoje domovine, pa mu iz 
nje prispije pismo, zar ga to ne će obradovati i Ne će on 
gledati na to, da li je pismo lijepo i kićeno pisano. Njemu 
je glavno, da čuje štogod o svojoj domovini i o svojim 
milima. Tako je svaka propovijed pismo iz naše Nebeske 
Domovine. Ona nas sjeća naše rodne kuće. Ona je pozdrav, 
koji je stigao odonud. Pa zar su pri tom glavna stvar riječi 
i način govora {'« 

Odlučujem u ime Božje, da ću rado slušati riječ 
Božju. I rado ću čitati pobožne knjige, da iz njih naučim 
i dobro upoznam svoju svetu vjeru, koja će mi onda biti 
još draža i spasonosnija. 


•) Iv. ia, 48- 

Nedjelja pedesetnica 

Evanđelje 

LUK. 18 , JI— 43 . 

/ 1 ONO vrijeme uze Isus dvanaestoricu i reče im : Evo 
U idemo gore u Jerusalem, i sve će se svršiti. Sto su proroci 
pisali za Sina čovječjega. Jer će ga predati neznabošcima, 
i narugat te mu se, i bičevat će ga, i popljuvat će ga ; i pošto 
ga izbičuju, ubit će ga, i treći dan uskrsnut će. I oni ništa 
od toga ne razumješe, i besjeda ova bješe od njih sakrivena, 
i ne razumješe, što se kazalo. A dogodi se, kad se približi 
k Jerihu, jedan slijepac sjedaše kraj puta proseći. A kad ču 
gdje narod prolazi, zapita, šta je toš I kazaše mu, da Isus 
Nazarejin prolazi. I povika govoreći: Isuse, sine Davidov, 
smiluj mi se! I oni, što iđahu naprijed, prijećahu mu, da šuti. 
A on još više vikaše : Sine Davidov, smiluj mi se! A Isus 
stade i zapovjedi, da mu ga dovedu. I kad mu se približi, za¬ 
pita ga govoreći: šta hoćeš da ti učinimS 1 A on reče : Gospo¬ 
dine, da progledam. I Isus mu reče: Progledaj! Vjera tvoja 
pomole ti. I odmah progleda, i iđaše za njim hvaleći Boga. 
I sav puk, koji vidje, hvaljaše Boga. 

Pouka 


DUHOVNA SLJEPOTA. 

U DANAŠNJEM svetom evanđelju jedan slijepac jed¬ 
nako viče Isusu: »Isuse, sine Davidov, smiluj mi 
se 1« A Isus ga zapita: »Sta hoćeš da ti učinim ('« Slijepac 
odgovori Isusu: »Gospodine, da progledam!« 

Tako moramo i mi iz dna duše svoje moliti Gospodina : 
»Gospodine, daj, da progledam 1 Daj, da ugledam u pravom 
svijetlu svoju dušu 1« 

Mi svi dosta i predosta patimo od sljepote duhovne. 
Najmanje poznajemo svoju vlastitu dušu. A hoćemo li da 
napredujemo u duhovnom životu, treba da dobro poznajemo 
sami sebe. Ovo nije lako. A nije baš ni ugodno. 

Duhovna sljepota ne će da vidi, kako smo i mi ljudi 
grešnici, kako smo i mi puni svakojakih mana i pogre¬ 
šaka. A ipak kaže sveti Ivan Evanđelist: »Sve, što je na 
svijetu, požuda je tijela, i požuda očiju, i oholost života.« 1 ) 
Naša duhovna sljepota ne će da prizna gorku istinu, pa traži 
da se izmota na sto načina i da bad sa sebe svaku krivicu. 
Svi su drugi krivi, samo ni jesmo mi 1 I stoga veli sveti apo¬ 
stol Pavao : »Čovjek svaki jest laža.« 2 ) Ta nesretna duhovna 
sljepota drži samo sebe i pravednom i svetom. Ona je bez 
igdje ikoje mane i falinke. Eto, prava svetica ! A sveti Ivan 
Evanđelist govori drukčije. On govori ovako : »Ako rečemo, 
da grijeha nemamo, sebe varamo, i istine nema u nas.« 3 ) 

Duhovna sljepota i vidi i ne vidi. Vidi, redmo, svoj 
post, svoju molitvu, svoju milostinju. Ali ne vidi, kako i 
zašto ona sve to obavlja. Ne vidi onu zlu svoju nakanu ; 
ne vidi ono nečisto svoje srce. I tako sotona paklena čini 
na nama ono, što je htio da učini u Svetom Pismu Naas, 
kralj Amonićana, na svojim saveznidma. 4 ) Ovaj okrutni 
kralj nije ih doduše osudio na potpunu sljepotu, već je 
zapovjedio samo, da im se svima iskopa desno oko, a lijevo 
da im se ostavi. Tako biva i s nama. Sotona ostavlja nam 
lijevo oko, da njim vidimo svoja dobra i kreposna djela, 
i tako da svoju savjest umirujemo; ali oslijepi nam desno 
oko, kojim bismo morali vidjeti, na koji su način i sa kojom 
nakanom učinjena ta djela. 


2 


*) i. Iv. a, 16. — *) Rimlj. 3, 4. — *) 1. Iv. 1, 8. — 4 ) 1. Kralj. 11. 

Mi se eto molimo Bogu, i ispovijedamo se, i dijelimo 
milostinju, i ostajemo više u crkvi nego drugi, i postimo, 
i vršimo druga još pokornička djela. Blistanje tih djela 
zaslijepi nas na toliko, te ni ne gledamo na drugu stranu, 
koja bi nam pokazala, sa koliko mana i pogrešaka pomije¬ 
šana su i pokvarena ta naša kreposna djela. Mi vidimo, 
da smo svojom milostinjom nahranili gladna čovjeka. Ali 
da smo desetoricu drugih bacili u oskudicu svojim nepra¬ 
vednim postupanjem, to ne vidimo. Mi smo pritekli u po¬ 
moć i ovomu i onomu. Ali na drugoj strani toliko ih je, 
koje smo i još kako pritisnuli. Mi toliko puta u molitvi 
zazivamo Boga u pomoć. Ali one, koji se nama utječu za 
kakvu pripomoć, mi ne čujemo. Mi hvalimo i slavimo 
ustima ime Božje. Ali mi ne vidimo, kako naše tvrdo postu¬ 
panje proklinju naši ukućani i podanici. Mi se uzdržavamo 
od stanovitog jela. Ali ne ćemo da se uzdržimo od ove ili 
one zle sklonosti svojega srca. Mi se ispovijedamo. Ali 
ispovijedamo samo ono, što nam pred oči meće naša lažna 
savjest, ili bolje da kažemo, što mi sami sebi po njoj me- 
ćemo pred oči, ne obazirući se na svoje posebne staleške 
i zvanične dužnosti, a po tom i bez pravog pokajanja i bez 
prave odluke. Ukratko, mi vidimo na sebi nekakvo blista¬ 
nje zlata, ali ne vidimo u njem onih svakojakih mješavina, 
što mu umanjuju vrijednost. 

Ta duhovna sljepota velika je pogibao za naš duhovni 
život. Ona nas nagoni, da sami sebe varamo, da sami sebi 
lažemo, a i drugima da lažcmo. Ona nas navodi u oholost, 
pa se udaljujemo od života Božjega 5 ) i gubimo milost 
Božju. 4 ) To su već uviđali i stari poganski mudraci, pa 
bi opominjali i govorili svojim učenicima : »Upoznaj sa¬ 
moga sebe !« 

A znate li, ljudi, kako ćemo najbolje i najlakše upo¬ 
znati sami sebe i Ajdemo što češće na svetu ispovijed 1 
I svakidan ispitujmo pred Bogom svoju savjest 1 Pred 
Bogom, velim. Onako, kako je pred očima Božjim. Pa ćete, 
ljudi, vidjeti, tko ste i što ste. Pa ćete biti blaži i obzimiji 
prema drugima. I ponizniji bit ćete. A poniznima Bog daje 
milost svoju. 7 ) Pa ćete onda, uz milost Božju, i napredo¬ 
vati lijepo u duhovnom životu, napredovati u svakoj do¬ 
broti i kreposti, napredovati u pristajanju za Isusom. 


*) Ef. 4. 18. — •) i. Petr. 3, 5. — ’) Jak. 4, 6. 

Veliki Apostol govori nam svima: »Bijaste negda tama, 
a sad svjetlost u Gospodinu. Kao sinovi svjetlosti hodajte l« 8 ) 

Jedan iz Evanđelja 9 ) primjer za duhovnu sljepotu: 

Jedan farisej uđe u hram. I farisej se stade moliti 
Bogu ovako: Bože 1 Zahvaljujem ti, što nijesam kao ostali 
ljudi. Kao razbojnici, nepravednici, preljubočind, ili kao 
onaj tamo na dnu hrama carinik. Ja postim dva puta u 
sedmici i dajem desetinu od svega, što imam. Tako se moli 
taj farisej u svojoj duhovnoj sljepoti. Sveti Augusdn ovako 
progovara tomu fariseju: »Kako si slijep i kako slabo po¬ 
znaješ samoga sebe ! Zaviri malo dublje u svoje srce, fari¬ 
seju 1 Pa ćeš naći u svojem srcu baš sve one opačine, od 
kojih kažeš, da nemaš nijedne. Ti si razbojnik, jer se hva¬ 
liš onim darovima, što si ih primio od Boga. Božje darove 
prisvajaš ti sebi, i tako ih otimaš Bogu, kojemu jedino 
pripadaju. Zar to nije djelo razbojničko < Zar to nije pravi 
grabež i Ti si i nepravednik, jer tako na laku ruku odsuđu- 
ješ sve ostale ljude kao grešnike, koji da su zaslužili ka¬ 
znu. A ti jedini da si na zemlji, koji je još dobar 1 Zar to nije 
i još kakova nepravednost i Ti si i preljubočinac barem pre¬ 
ma Bogu, jer zlorabiš njegove darove za svoju nadutu oho¬ 
lost. I tako je bio, uistinu, duhovno slijep taj farisej, jer 
nije htio da uvidi i prizna svoje tolike grijehe i opačine.« 

Odlučujem u ime Božje, da ću svakidan, prije 
nego pođem spavati, ispitati začas svoju savjest. I onda 
ću se pokajati za svoje grijehe šapćući Isusu ovako: Isuse, 
Ti znaš, da Te ljubim 1 Isuse, žao mi je, što sam uvrijedio 
Tebe, svoga najboljega Oca! Isuse, kajem se za sve svoje 
grijehe! Isuse, oprosti mi! Isuse, Sine Davidov, smiluj 
mi se I 


•) Bf. 5, 8. — *) Luk. i8, 9. ii. 

Prva nedjelja korizmena (čista) 

Evanđelje 

MAT. 4, I—II. 

7 7 ONO vrijeme odvede Duh Isusa u pustinju, da ga đa- 
U vao kuša. I postivši četrdeset dana i četrdeset noći na¬ 
pokon ogladnje. I pristupivši kušač reče mu : Ako si Sin 
Bolji, reci, da iz kamenja ovog hljebovi postanu. A on odgo¬ 
varajući reče : Pisano je : Ne živi čovjek o samom hljebu, 
nego o svakoj riječi, koja izlazi iz usta Božjih. Tada ga uze 
đavao u sveti grad, i postavi ga navrh hrama, pa mu reče : 
Ako si Sin Božji, spusti se dolje ; jer je pisano : Anđelima 
svojim zapovjedit će za tebe, i na rukama ćete nositi, da gdje 
ne zapneš za kamen nogom svojom. Reče mu Isus : Ali je i 
pisano : Ne kušaj Gospodina Boga svojega! Opet ga uze 
đavao na goru vrlo visoka, i pokaza mu sva kraljevstva svijeta 
i slavu njihova, i reče mu : Sve ovo dat ću tebi, ako padneš, 

te mi se pokloni!. Tada mu rele Isus: Idi, sotono, jer je 
pisano: Gospodinu se Bogu svojemu klanjaj, i njemu jedi¬ 
nomu služi! Tada ga ostati đavao; igle, anđeli pristupile 
i slušahu mu. 


Pouka 

NAPASTI. 

I SUS JE eto bio napastovan od sotone, kako nam to 
pripovijeda današnje sveto evanđelje. Bio je napastovan 
opet i opet. I sveci su Božji bili napastovani od sotone. 
Bili su napastovani opet i opet. Sveti Pavao Apostol, 
koji je bio uznesen do u treće nebo, imao je u svojem tijelu 
žalac, koji ga je dražio na grijeh. Pa ne će ni nas pustiti 
na miru ta napast. Napast od sotone paklene, napast od 
opakog svijeta, napast od vlastitog tijela. Koliko već nemira 
i ne pokoj a bilo je u duši i savjesti našoj od tih napasti 1 
A mnogi misle, da je imati napast jedna sramota. 
Oni imaju krivo. Jer eto i božanski naš Spasitelj bio je 
napastovan. Sveti Jakov Apostol kaže: »Svakoga napa¬ 
stuje njegova vlastita požuda, koja ga vuče i mami.« 1 ) A 
zlatna knjiga »Nasljeduj Krista« piše: »Nitko nije tako 
savršen i svet, da ga ne bi katkad snašle napasti, i ne mo¬ 
žemo biti posve bez njih.« 2 ) 

Drugi opet misle, da smo u nemilosti kod Boga, ako 
smo u napastima. I oni imaju krivo. Koga napastuje so¬ 
tona i Zar onoga, koga već ima u svojoj vlasti i Ne, već 
baš onoga, koji je u milosti Božjoj. 

Opet neki drže napast odmah za grijeh. Imaju krivo 
oni. Ne znaju, što je grijeh. Grijeh je onda, kad znatice i 
hotice pristanemo uz napast. Dok se mi napasti u srcu i 
u duši svojoj opiremo, dok je odbijamo od sebe, dok uz- 
dišemo Isusu i Blaženoj Gospi, dotle nema u nama grijeha 
od te napasti. 

Napasti su dapače na spasenje odabranicima Božjim. 
Lijepo kaže sveti Augustin : »Nema slavlja bez pobjede; 
nema pobjede bez borbe ; i nema borbe bez neprijatelja, 
bez napasti.« Napasti su jedno čistilište, u kojem se duša 
čisti. U napastima vidi se, koliko je tko napredovao u kre¬ 
posti. U napastima bivaju nam zasluge veće, a krepost 
bolje izlazi na vidik. Na bojnom polju pokazuje se, kakav 


l ) Jak. i, 14. — *) i, 13. 

je tko vojnik. Napasti nas drže i čuvaju u poniznosti. One 
nam otkrivaju. Sto smo bez Boga, i Sto smo sami po sebi. 
•Bez Boga ne možemo ništa učiniti.« 3 ) 

Ali treba nam znati, kako ćemo najlakše odoljeti na¬ 
pasti. »Bdijte i molite se, da ne padnete u napast !>< kaže 
naš Spasitelj. 4 ) Bdijte 1 Oprez 1 To je prvo oružje. Treba 
dobro pripaziti na svoje korake. Treba svakoj napasti od¬ 
mah vrata zatvoriti. Odmah, čim ona pokuca na vrata. 
U prvi čas odlučno se odupri 1 Ne igrati se i ne šaliti se sa 
napasti! Već odmah, kao i Spasitelj naš, red svakoj napasti : 
•Idi, sotono!« To osobito vrijedi kod nečistih misli i na¬ 
pasti. 

I moliti se treba. Bez Boga, kako rekosmo, ništa. A 
»sve mogu u Isusu, koji mi moć daje,« redmo sa svetim 
Pavlom l 6 ) I sa prorokom Isaijom govorimo: »Gospodin 
je meni mišica svako jutro, i spasenje moje u nevolji.« 6 ) 

I boriti se treba. Veli Prorok: »Oglasite sveti rat ! 
Tko je slab, neka reče : junak sam.« 7 ) 

Dobro je sredstvo protiv napasti i to, da očitujemo 
u svetoj ispovijedi svoje napasti. Sotoni je najmučnije, 
kad smo iskreni i ponizni u svetoj ispovijedi. I u svetoj 
ispovijedi dobit ćemo savjet i utjehu, postat ćemo jaki, 
jači od svih neprijatelja i napasti, jači od mesa i krvi, jači 
od svih kumira ovoga svijeta. 

Ima i drugog još oružja u borbi proti neprijateljima 
našeg spasenja, proti napastima. 

Sveti Jeronim ostavio je Rim i njegove napasti, pa se 
povukao u pustinju. Ali ga je i u pustinji našla sotona sa 
svojim napastima. Sveti Jeronim nije izgubio srčano¬ 
sti. Trapio se, postio, bičevao se. A ništa mučnije sotoni 
i njegovoj napasti, nego kad trapimo svoje tijelo, toga or¬ 
taka sotonina. Sveti bi Jeronim sa pokorom spajao i mo¬ 
litvu i razmatranje, razmatranje o posljednjim stvarima. 
I stoji pisano : »U svim djelima svojim spomeni se posljed¬ 
njih svojih, i ne ćeš u vijeke sagriješiti.« 8 ) 

Cesto puta dosta je samo prekrstiti se, da sotona po¬ 
bjegne sa svojom ružnom napasti. Ovo j esvjetovao sveti 
Antun Pustinjak svojim učenidma. Ovo svjetuje i sveti 
Jeronim u pismu djevid Demetriji. Sveti Leonard svjetuje 
u napasti uzdahnuti: »Moj Isuse, milosrđe 1« Drugi svje- 


•) Iv. 15, 5. — *) Mark. 14, 38. — •) Fiiiplj. 4 , 13 . — •) bai. 33 , X. 
’) Joel 3, 9. « 1 . — •) Crky. 7, 40. 

tuju ovaj uzdah: »Isuse, Marijo, Josipe I« Drugi opet pre¬ 
poručuju ovaj zaziv: »Marijo bez grijeha začeta, moh za 
nas, koji se k Tebi utječemo!« 

A dobro je i latiti se odmah kakvoga posla, čim se 
pomoli napast. I dobro je poškropit se svetom vodom. I 
dobro je na sebi imati koju svetu stvar, kao skapulir, meda- 
Ijicu, križ. 

A nipošto, nipošto poslušati sotonu, koja nam šapće : 
•Pa samo jedamput učim to, i onda više ne ćeš!« Povijest 
nam kazuje, kako je asirska kraljica Semiramida izmolila 
od svojega muža, da samo jedan dan vlada mjesto njega. 
I ona je u taj dan dala razoružati kralja i odsjekla mu glavu 
njegovim vlastitim mačem. To je povijest svake ružne 
napasti, kad na nju jedamput pristanemo. 

Odlučujem u ime Božje, da ću se u svakoj na¬ 
pasti odmah uteći Isusu i Blaženoj Gospi kojom Zdravo- 
manjom. I sve dotle ću šaptati »Zdravo, Marijo«, dok ne 
prođe ta ružna napast, koja krije u sebi samo gorku varku. 

Druga nedjelja korizmena (pačista) 

Eva nđelje 

MAT. 17, I—9. 

/ 7 ONO vrijeme uze Isus Petra i Jakova i Ivana, brata 
U njegova, i izvede ih na goru visoku nasamo. I preobrazi 
se pred njima ; 1 zasja se lice njegovo kao sunce, a haljine 
njegove postadoše bijele kao snijeg. I gle, ukazale im se Moj- 
sije i Ilija govoreći s njim. A Petar odgovarajući reče Isusu : 
Gospodine, dobro nam je ovdje biti; ako hoćeš, načinimo 
ovdje tri sjenice, tebi jednu, Mojsiju jednu i Iliji jednu! 
Dok on još govoraše, gle, oblak sjajan zakloni ih. I gle, glas 
iz oblaka govoreći: Ovo je Sin moj ljubazni, koji je po mojoj 
volji; njega slušajte! I čuvši učenici padoše ničice, i prepa- 
doše se vrlo. I pristupivši Isus dohvati ih se i reće im : Usta¬ 
nite i ne bojte se! A oni podignuvši oči svoje, nikoga ne vi¬ 
dješe do Isusa sama. I silazeći s gore zapovjedi im Isus go¬ 
voreći : Nikomu ne kazujte, što ste vidjeli, dok Sin čovječji 
iz mrtvih ne ustane. 

Pouka 

SVETA SAMOĆA. 

I Z DANAŠNJEGA svetog evanđelja razabiramo, da naj¬ 
lakše osjetimo blizinu Božju u mirnoj samoći. I zato 
su velike Božje duše uvijek samotne duše. 

Isus uze svoje ljubimce Apostole, Petra, Jakova i 
Ivana, pa ih izvede na goru visoku nasamo. Daleko 
od ljudi i žamora svjetskoga 1 Daleko od prašnih i blatnih 
ulica svijeta 1 Gore na svetu goru Tabor! I što koji korak 
dalje uvis, to je sve mirnije, svečanije, tajanstvenije oko 
njih. 

Oni su već na visini planinskoj, samotnoj. Među nebom 
i zemljom. Nitko ih ne susreta. Nitko ih ne smeta. Tiho je, 
mimo je oko njih, kao za Podizanja u našim crkvama. 
Duboko dolje pod njima šaroliki je svijet. Visoko gore nad 
njima čisto je i vedro nebo. Duša im je sva ushićena u toj 
svečanoj tišini, u toj svetoj samoći. U samoći, iz koje probija 
samo svjetlost, samo snaga, samo radost, samo život, samo 
mir, slatki mir u Bogu. 

I tada se Apostolima, Petru, Jakovu i Ivanu, otvoriše 
oči. I oni ugledaše svojega Gospodina svega u čudesnom 
sjaju Božanstva. Zasjalo lice Njegovo kao sunce. Haljine 
Njegove postale su bijele kao snijeg. Apostoli vide u Njemu 
Boga. »I gle, ukazaše im se Mojsija i Ilija.« I čuje se čudesni 
glas iz neba o Isusu. Glas je govorio : »Ovo je Sin moj lju¬ 
bazni, koji je po mojoj volji; njega slušajte !«>) Srce je 
Apostolima zaplivalo u neiskazanoj radosti. U radosti dub¬ 
ljoj i široj od svakoga mora. I Petar, sav blažen i razdragan, 
govorio je Isusu: »Gospodine, dobro nam je ovdje biti; 
ako hoćeš, načinimo ovdje tri sjenice, tebi jednu, Mojsiju 
jednu i Iliji jednu!« 

Tako je. Tko hoće da osjeti blizinu Božju, da se digne 
nad ovaj niski svijet, taj mora u svetu samoću. U svetoj 
samoći najljepše se odahne i uzdahne : »Moj Bože, sve moje !« 
U štropotu mašina, u vrevi i galami toga svijeta, u trkanju 
gore dolje, u smijanju i ciktanju, eto, u toj svjetskoj buci 
i huci ne voli nam progovarati Bog. I tu smo mi kao slijepi, 
kao gluhi za sve, što je Božje i uzvišeno. I tu, dakako, mo¬ 
ramo vršiti volju Božju i služiti Bogu. Ali ne osjećamo 


‘) Mat. 17, 5. 

tu one snage sa visine, ne Čujemo glasa Božjega iz oblaka- 
Tu se gušimo u dimu, u gustoj magluštini. 

A evo blagoslovenog hvalospjeva i jezika iz Tatar¬ 
ske samoće : 

Sunce i mjeseče, blagosiljajte Gospoda I 

Zvijezde nebeske, blagosiljajte Gospoda! 

Kiše i rose, blagosiljajte Gospoda ! 

Ognju i ljetna vrućino, blagosiljajte Gospoda 1 

Mraze i zimska studeni, blagosiljajte Gospoda! 

Rose i magle, blagosiljajte Gospoda ! 

Brda i humci, blagosiljajte Gospoda ! 

Biljke, što ničete iz zemlje, blagosiljajte Gospoda! 

Studenci i vrela, blagosiljajte Gospoda! 

Pitome i divlje životinje, blagosiljajte Gospoda! 

Stoga, braćo, zaputimo samo kojiput u svetu samoću ! 
Na koji Tatar, na koji Alvemo, u koju Manrezu, u koji 
vrt Getsemani, u krajeve surih orlova ! Tako je Bog poveo 
narod svoj u pustinju. Tako se napriliku Mojsije popeo 
na sveto brdo Sinaj. Tako je Ilija četrdeset dana i četrde¬ 
set noći proveo u samoći. Tako je i Blažena Gospa, zajedno 
sa Isusom, boravila u tišini i samoći svoje sobice Nazaret- 
ske. Tako su se i Apostoli Isusovi povukli u samoću, da oče¬ 
kuju Duha Svetoga. Tako su radili i svi Sveci Božji, recima 
sveti Benedikt, sveti Bernard, sveti Romuald, sveti Franjo 
Asiški, sveti Dominik, sveti Ignacije Lojolski, sveta Kata¬ 
rina Sienska, sveta Terezija. Oni se svi odazvaše pozivu 
Božjemu: »U samoću«, i nađoše u samoći svoje prosvjet- 
ljenje i spasenje. Tako rade i danas svi naši dobri svećenici 
i redovnici, sve naše časne sestre na sve strane. Oni svake 
godine imaju u tišini takozvane duhovne vježbe. Tu se oni 
okrijepe i ojačaju u duhovnom životu. Tu im Bog, koji voli 
otrti samotnu suzu, dadne svoju utjehu. Tu ih Bog obdari 
svojim svetim milostima i nadahnućima. Tu im Bog pro¬ 
govara k srcu. Njegova je ona riječ: »Ja ću je, to jest dušu 
našu, primamiti, i odvesti je u samoću, i govorit ću joj k 
srcu.« 2 ) 

I svi dobri katolici moraju kojiput u tišinu, u samoću, 
ako hoće da ustraju u dobroti i potažnosti, u vjernoj službi 
Božjoj. O, kako je lijep četvrt sata potažnosti u tišini koje 
naše crkve pred Svetotajstvom! Mjesto u kafanu pođi, 
prijatelju, u crkvu! Mjesto na sijelo pođi, sestro, u crkvu L 

') Ose. a, 14- 

Vjerujte mi, ne ćete se pokajati i Vratit ćete se kući iz crkve 
i jači i mirniji i bolji i zadovoljniji. Bog i Anđeli Božji bit 
će s vama. »Tko se ukloni znancima i prijateljima, tomu će 
se Bog primaći sa svetim Anđelima,« kaže lijepa zlatna 
knjiga »Nasljeduj Krista«. 

Vrijeme provedeno u tišini, u sabranosti pred svetim 
oltarom, pred Presvetim, nije nipošto izgubljeno vrijeme. 
Sa svete gore Tabora sišao je Isus. I odmah je stao činiti 
čudesa. Sišli su i apostoli. I nijesu se više umarali idući za 
Isusom od grada do grada, od sela do sela. 

Put za Isusom, na koji se silazi iz uzvišene svete samoće, 
jest kraljevski put naših duša, jest put života, put vječnoga 
spasenja. Zaputimo, braćo, preko svete samoće tim putem! 
Slijedimo Isusa, koji nas jednako zove : »Dođi i slijedi me !« 
Isusu, tomu »pelikanu u pustinji«, 3 ) u samoći, služiti jest 
kraljevati. Obradujte se, vi čiste, tihe duše, koje se posve- 
tiste Isusu u samotnim zidinama 1 Bog je duša vašoj duši. 
On je u vama, vi ste u Njemu. O, kako ste velike i divne ! 

Jest, velike duše uvijek su samotne duše. U samoći 
Manreze podigao je sveti Ignacije onu divnu školu, u kojoj 
se stvaraju i čeliče jaki značajevi. Ta škola Ignadjeva jesu 
one svemu svijetu poznate »Duhovne Vježbe«, koje su nam 
dale više svetaca i pravih značajeva, nego što ima ta bo¬ 
žanstvena knjižica u sebi sitnih slova. 

Evo dva tri primjera, da nas povuku! 

Obraćenik kardinal Newman priznaje, da su kod nje¬ 
gova prijelaza s anglikanizma na katolicizam silno djelo¬ 
vale na njegov duh duhovne vježbe svetog Ignadja. »Cijela 
knjižica duhovnih vježbi«, veli on, »dade se skratiti u ove 
riječi: Sinko, daj mi srce svoje 1« 

Veliki državnik Garda Moreno povukao bi se svake 
godine kroz sedam, a katkad i kroz više dana u samoću, 
da obavi duhovne vježbe. »One su mi< običavao bi red, 
»peć, u kojoj se prekuhava moja duša.« 

Danici O’Connell, poznati borac za slobodu Irske, 
vanredno je djenio duhovne vježbe. Premda je bio prena¬ 
trpan važnim poslovima, ipak bi svake godine činio po tri 
dana duhovne vježbe. »Ova svrhunaravna kupelj meni je 
neophodno potrebna, i ne mogu je ničim drugim nado¬ 
knaditi.« Tako je govorio O’Connell, koji bi se prije ko- 


•) 1%. 101, 7. 

jega svog važnijeg govora znao povući u svoj klub, da iz- 
moli Gospinu krunicu. 

Na znamenitoj i odlučnoj skupštini holandijskih ka¬ 
tolika u Utrechtu g. 1919. mogao je vođa katoličke stranke 
javno izjaviti ovo: »Naš uspjeh treba da zahvalimo du¬ 
hovnim vježbama. Bez duhovnih vježbi, koje su kroz po¬ 
sljednjih 11 godina tako blagoslovno djelovale na hiljade 
naših muževa i žena, ne bi nam danas uopće bilo moguće 
držati ovako sjajnu skupštinu.« 

Odlučujem u ime Božje, da ću svakidan, ako 
mi je ikako moguće, uvratiti se začas u crkvu i pohoditi 
Isusa u Presvetom Oltarskom Sakramentu. Hoću, Isuse, 
pohodit ću te u Tvojoj najsvetijoj samoći I I Ti ćeš tu pro¬ 
govoriti mojemu srcu. To si mi Ti po Duhu Svetom obećao. 

Treća nedjelja korizmena (bezimena) 

Evanđelje 

LUK. II, 14—28. 

/ 7 ONO vrijeme iz gonjaše Isus vraga, koji bijaše nijem. 
U I kad izagna vraga, progovori nijemi, i diviše se ljudi. 
A neki od njih rekoše : Pomoću Belzebuba, kneza vraškoga, 
izgoni vragove. A drugi kušajući iskahu od njega znak s neba. 
A on kad vidje pomisli njihove, reče im : Svako će kraljev¬ 
stvo, koje se razdijeli samo po sebi, opustjeti, i kuća će na kuću 
pasti. A ako je i sotona razdijeljen sam po sebi, kako će sta¬ 
jati kraljevstvo njegovo, kad kažete, da ja pomoću Belzebuba 
izgonim vragove i Pa ako ja pomoću Belzebuba izgonim 
vragove, sinovi vaši čijom pomoću izgonei Zato će vam oni 
biti suci. Ako pak ja prstom Božjim izgonim vragove, za¬ 
cijelo je došlo k vama kraljevstvo Božje. Kad jaki naoružan 
čuva svoj dvor, u miru je sve, što ima. A kad dođe jači od 
njega te ga nadvlada, uzme sve oružje njegovo, u koje se uz¬ 
dao, i razdijeli, što otme od njega. Koji nije sa mnom, protiv 
mene je ; i koji sa mnom ne sabira, prosipa. Kad nečisti duh 
iziđe iz čovjeka, ide kroz bezvodna mjesta tražeći pokoja, 
i ne našavši reče : Vratit ću se u kuću svoju, otkuda sam iza- 

šao. I došavši nađe je pometenu i ukrašenu. Tada otide i 
uzme sedam drugih duhova gorih od sebe, i ušavši stanuju 
ondje; i bude potonja čovjeku onomu gora od pređašnje. 
A dogodi se, kad to govoraše, podiže glas jedna žena iz na¬ 
roda, i reče mu : Blago utrobi, koja te je nosila, i prsima, 
koje si sisao! A on reže: Pače blago onima, koji slušaju 
riječ Božju i drže je! 


Pouka 

KRŠĆANSKA MATI. 

T^RIPOVIJEDA nam današnje sveto evanđelje, kako 
» je Isus izagnao vraga iz jednoga bijednog čovjeka. 
I ljudi se dobri divili Isusu. A neki zavidnici rekoše, da Isus 
pomoću vraga izgoni vragove. Ovima reče Isus : »Luđaci! 
Vi velite, da ja pomoću vraga izgonim vragove. Zar će zbi¬ 
lja vrag ustati proti svojemu vlastitom kraljevstvu i A 
čijom onda pomoći izgonili su vragove Mojsije i Ilija i drugi 
slavljeni sinovi vašega puka i Ako pak ja u ime Božje i 
prstom Božjim izgonim vragove, onda znajte, da je Kra¬ 
ljevstvo Božje došlo već k vama !« I zavidnici na ovu Isu¬ 
sovu zamuknuše. A jedna iz naroda žena, zanesena čudom 
i besjedom Isusovom, povika u sav glas Isusu : Blago majci, 
koja te je rodila ! Blago majci, koja ima takova sina ! 

Ova nas riječ Isusova izaziva, da progovorimo koju 
riječ našoj kršćanskoj majci. To treba u današnje dane, 
kad nam toliko treba kreposnih kršćanskih matera. 

Kršćanska majko 1 Zar nije i još kakova sreća imati 
dobru i valjanu djecu i Ako si šta čula o svetom Alojziju, 
tom uzoru kršćanske mladeži, ili o svetom Augustinu, 
tom velikom svjetioniku kršćanstva, ili o svetom Ivanu 
Zlatoustu, ili o svetom Grguru Nazianskom, ili o blaženom 
Ivanu Baptistu Vianney-u, župniku Arskom, onda si za¬ 
cijelo pomislila i rekla: »Sretna majka, koja je imala ta¬ 
kova sina!« Jest, najveća je sreća i radost srcu majčinu, 
ako ima dobro i plemenito svoje dijete. Čast i krepost dje¬ 
teta jesu čast i krepost njegove majke. Kaošto i sramota 
djeteta pada na obraz majčin. 

Nažalost, danas mnoga kršćanska majka odvraća svoj 
pogled od svojega djeteta i ne traži svoju sreću u njemu. 
Traži sreću i zadovoljstvo na posve drugim putovima. 
Traži svoju sreću u lijepim po najnovijoj modi haljinama. 

u svakakvim društvima, na putovanjima, u ružnim roma¬ 
nima i u toliko još drugih besposlica i stramputica. Djeca 
njezina deveta su joj briga. Ovaka mati, ili bolje nemati, 
ne shvaća svoju dužnost ponajglavniju. Pravi čovjek uče¬ 
njak nalazi svoju radost jedino u svojim knjigama. I sav 
je sretan, ako opet u svojoj samoći otkrije koju novu istinu. 
I pravi vrtlar traži i nalazi svoju sreću u svojem vrtu, kod 
svojega cvijeća, povrća i drveća. Ovdje je njegova žalost, 
ovdje i njegova radost. Isto tako i prava mati traži i nalazi 
svoju sreću jedino u svojem djetetu. Djeca su njezina po- 
najpreča briga i dužnost. Bog joj je dao tu dužnost. To je, 
istina, mučna i sa mnogom brigom skopčana dužnost. 
Ali je to časna i sveta dužnost. Hiljadu je puta časnije i 
dičnije biti uz svoju djecu i za nju se brinuti, negoli sjati 
u društvima i svraćati oči drugih na svoje po najnovijoj 
modi haljine, šešire i nakite. I ako je istina, koju je potvr¬ 
dilo iskustvo svih vremena, da čovjek nalazi svoju sreću 
jedino u vjernom ispunjavanju svojih dužnosti, onda je 
sigurno i to istina, da mati može naći svoju sreću jedino 
u svojoj djeci. 

I ovo je živa istina, da smo samo onda sretni, kad 
druge usrećimo. Pa upamti, kršćanska majko, da stostruku 
sreću osnivaš tim:, što odgajaš i podižeš svoje dijete do va¬ 
ljana čovjeka 1 Veliki danas svijet ne mari, kad ti u svojoj 
kuti učiš svoju djecu pobožno se moliti dragome Bogu, 
savjesno vršiti svoju dužnost, ugušivati u klici svaku zlu 
sklonost. I možda ti nitko ne priznaje taj tvoj majčin trud. 
Utješi se, kršćanska majko ! Ti si slična suncu, koje nas 
svaki dan obasipa svojom svjetlosti i svojim tolikim bla¬ 
goslovima, makar mu taj svijet ničim ne zahvaljivao. 
Kad ti odgajaš svoje dijete za dobra i čestita čovjeka, onda 
usrećuješ nesamo sebe, već i čitavo društvo ljudsko. A 
zar to nije nešto veliko i pred ljudima i pred Bogom i 

A sad čuj, kršćanska majko, šta govore veliki kršćanski 
umovi o jednoj kreposnoj kršćanskoj materi! Molim te, 
upamti i duboko usadi njihove promišljene riječi u svoje 
majčino srce ! Veliki biskup Emanuel Ketteler veli: »Jedna 
kreposna kršćanska majka najveći je dar od svih darova 
Božjih.« Sveti Augustin kaže: »O moj Bože, ja sve zahva¬ 
ljujem svojoj svetoj majci 1 « Dva sveta brata, sveti Bazi- 
lije i sveti Grgur Nisenski, rekoše o svojoj svetoj majci 
Emiliji ovo : »Hiljadu puta hvala Ti, o Bože, što si nam dao 

jednu svet cu za majku 1« Friderik Ozanam, veliki utemelji-" 
telj i širitelj društva svetoga Vinka, kaže: »Ništa nas tako > 
ne približuje Bogu kao spomen na našu pobožnu i bogo¬ 
bojaznu majku.« A papa Pijo IX. upravio je na cijeli kato¬ 
lički svijet ove zlatne riječi: »Dajte mi kreposnih kršćan¬ 
skih matera, i ja ću spasti taj svijet, što propada !« 

Čuj, kršćanska majko, i jedan lijep primjer! Odlične 
Rimske gospođe, sve u krasnim haljinama i nakitima, sa¬ 
stale se na razgovor. I jedna drugoj pokazuje svoje drago¬ 
cjenosti. Jedna pokazuje svoju mekanu svilu od Istoka. 
Druga pokazuje svoj sjajni biser. Treća svoje drage kame- 
nove. A jedna plemenita gospođa sjedila i gledala mimo. 
Napokon je upitaše drugarice za njezine dragocjenosti. 
I ona im ne pokaza ni svoje svile, ni svojega zlata, ni svo¬ 
jega bisera. Već ustade ponosna i pokaza kroz prozor 
na svoja dva zlatna sinčića, što su se igrala dolje u bašči. 
»To su«, reče plemenita mati Komelija, »moje dragocjeno¬ 
sti, moji dragi kameno vi, moji Gracchi, moja sva sreća i 
radost na svijetu.« 

O kršćanska hrvatska majko 1 Budi nam i ti takva I 
Takva majka kruna je i radost Crkvi i Domovini. Budi nam 
ona jaka žena, o kojoj govori Sveto Pismo 1 ), a koja je 
vrednija od svakoga dragog kamena 1 O Bože 1 Daj nam 
Monika, Antusa, Nona 2 ), kojima naša tri velika Oca duguju 
polovinu svojega neba 1 

Odlučujem u ime Božje, da ću u molitvi prepo¬ 
ručiti Svetoj Obitelji naše hrvatske majke, neka one čuvaju 
i gledaju svoju djecu onako, kako su Blažena Djevica Ma¬ 
rija i sveti Josip čuvali i gledali svojega Malog Isusa u Na- 
zaretu. 


*) Pri£. ji, io —31. — *) Monika, mati svetog Augustina; Antusa 
mati svetog Ivana Zlatousta; Nona mati svetoga Grgura Nazianskog. 

Četvrta nedjelja korizmena(sredoposna) 
Evanđelje 

iv. 6 , i— 15 . 

/ 7 ONO vrijeme otide Isus preko mora Galilejskoga, koje 
je Tiberijadsko. I za njim iđaše mnogo naroda, jer 
vidješe čudesa, koja činjaše na bolesnicima. Uziđe dakle Isus 
na goru i ondje sjedaše s učenicima svojim, A bijaše blizu 
pasha, praznik židovski. Podignuvši dakle Isus oči i vidjevši, 
da veoma mnogo naroda ide k njemu, reče Filipu : Gdje ćemo 
kupiti hljeba, da ovi jeduŠ A ovo reče kušajući ga ; jer sam 
znadijaše, šta će činiti. Odgovori mu Filip : Za dvjesta di¬ 
nara hljeba nije dosta, da svakomu od njih malo dopadne. 
Reče mu jedan od učenika njegovih, Andrija, brat Simona 
Petra : Ovdje je jedan dječak, koji ima pet hljebova ječme- 
nih i dvije ribe, ali šta je to za tolikei A Isus reče : Posadite 
ljude! A bješe trave mnogo na onom mjestu. Posadiše se 
dakle muškarci, na broj oko pet tisuća. A Isus uzevši hljebove 
i davši hvalu dade onima, koji se posadiše ; tako i od riba, 
koliko htješe. A kad se nasitiše, reče učenicima svojim : Sku¬ 
pite komade, što pretekoše, da ne propadnu! I skupiše i na¬ 
puniše dvanaest košarica komada od pet hljebova ječmenih, 
što preteče onima, koji su jeli. A oni ljudi vidjevši čudo, koje 
učini Isus, govorahu : Ovo je zaista prorok, koji ima doći 
na svijet! A kad razumje Isus, da će doći, da ga uhvate i 
učine kraljem, otide opet u goru sam. 


3 

Pou ka 

SVETA PRIČEST. 

U DANAŠNJEM svetom evanđelju kako je lijepo 
gledati to mnoštvo naroda u pustinji oko dobroga 
Isusa, koji te gladne ljude čudesno hrani ječmenim hlje¬ 
bom 1 Još je ljepše pogledati o Uskrsu na hiljade i hiljade 
pravovjernih kršćana u crkvi pred svetim okatom Božjim, 
gdje ih Isus, Kralj Nebeski, hrani Anđeoskim Hljebom, 
svojim Presvetim Tijelom; i gdje svakomu od njih sveće¬ 
nik Isusov izgovara ovu svetu molitvu: »Tijelo Gospodina 
našega Isusa Krista neka čuva dušu tvoju za život vječni«; 
i gdje onda svaki od njih, sav blažen i radostan, govori 
u sebi: »Nađoh Onoga, koga ljubi duša moja.« 1 ) 

Sveta Pričest! Ta duboka tajna naše duševne snage 
i jakosti 1 Sveta Pričest donosi i daje duši našoj najviše, 
što se samo može zamisliti. Donosi joj i daje »sjedinjenje 
s Bogom«. On, Isus i Bog naš, govori nam sam: »Tko jede 
Tijelo moje i pije Krv moju, ostaje u meni, i ja u njemu.«-) 
Ovim sjedinjenjem s Bogom vrhunaravni se život u duši 
našoj veoma jača i podiže. U svetoj Pričesti dobivamo 
mi jakosti od Isusove jakosti, duha od Isusova duha, ži¬ 
vota od Isusova života. »Mi više ne živimo, nego živi u nama 
Krist. Živimo vjerom Sina Božjega.« 3 ) Gledamo pred so¬ 
bom nebesa otvorena. 

I tada u našem srcu nema više mjesta sotoni i grijehu. 
Kako su se ono za ulaska Djeteta Isusa u Misir srušili u 
prah kumiri Misirski, tako se ruše u prah i kumiri naših 
strasti u duši našoj, kad u nju ulazi i dođe Isus u svetoj 
Pričesti. Pričest i grijeh ne idu zajedno, kaošto ne idu za¬ 
jedno voda i oganj. I stoga veli Sabor Tridentski 4 ): »Po 
svetoj Pričesti mi se oslobađamo od svojih svagdanjih 
(lakih) grijeha, a čuvamo se od teških.« I knjiga »Nasljeduj 
Krista« 5 ) lijepo kaže : »Ovaj najviši i najdostojniji Sakra- 
menat spasenje je duši i tijelu, lijek svakoj duhovnoj sla¬ 
bosti, kojim se liječe grijesi naši, strasti obuzdavaju, napa¬ 
sti svladavaju ili umanjuju; veća se milost ulijeva, začeta 
krepost umnaža, vjera krijepi, ufanje jača, ljubav raspa¬ 
ljuje i širi.« Ta zlatna knjiga »Nasljeduj Krista«, koja 
kao kakvo peto Evanđelje prolazi svijetom, i ovu nam još 

l ) Pje*. nad pjesm. 3, 4. — *} Iv. 6, 57. — *) Gal. a, ao. — *) Sjed. 
13, gl. a. — •) IV, 4. 

golemu istinu ističe u istom poglavlju 6 ) o svetoj Pričesti: 
•Dvoje mi je neophodno potrebno za život: svjetlost i 
hljeb. Riječ Božja u Svetom Pismu Svjetlost je duži mojoj. 
Sakramenat Božji Hljeb je životu mojemu.« 

Tko dakle hoće da bude svet i živ u duši, mora da 
prima svetu Pričest. Bez svete Pričesti nema duši života 
i svetosti. Bez svete Pričesti nema nam pobjede u svagda¬ 
njoj borbi sa tolikim strastima i napastima. I stoga nam 
se svakidan pripravlja sveta Pričest. »Kažite zvanicima : 
sve je pripravljeno, dođite !« 7 ) I stoga treba da što češće, 
pa i svakidan, dolazimo na svetu Pričest. »Dođite !« Do¬ 
đite na veliku Večeru Euharistijsku! Dođite Isusu svojemu. 
Bogu svojemu ! On je dobar, On je lijep, On vas zove. Sta¬ 
vite svoje srce u Presveto Srce Njegovo! Dođite I »Ku¬ 
šajte i vidite, kako je sladak Gospodin !« B ) S Njim ćete biti 
sretni i presretni. Od radosti uzdrhtat ćete radi svega do¬ 
bra i radi svega mira, što će vam ga On dati. 9 ) »Dođite,« 
zove nas Dobri Isus, »dođite, koji ste umorni i opterećeni, 
i ja ću vas odmoriti !« 10 ) 

Ali čuje se toliko puta ovaj i onaj izgovor, čuje se ona 
mlaka i lakoumna riječ: »Molim te, izgovori me !« 

Jedni se izgovaraju i kažu : »Nemam vremena.« I do¬ 
ista, ima ih u takovu zvanju i radu, pa ne mogu nikako 
svakidan na svetu Pričest. Ovi neka dođu, kadgod samo mogu! 
A svakidan neka primaju duhovnu svetu pričest! To jest: 
neka sveto i željno uzdahnu kojiput u danu za svetom 
Pričesti! Ipak je ovaj izgovor skoro uvijek bez temelja. 
Uz malo samo dobre volje moglo bi se već naći i malo vre¬ 
mena za svetu Pričest. Za ovo i ono, za odmor i zabavu, 
za svakojake posjete i razgovore nađe se već vremena. 
A zašto ne bi bilo malo vremena za svetu Pričest i Zar nije 
naše vječno spasenje zavrijedilo jedan satić od dvadeset 
i četiri sata u danu i O, sigurno, jest! 

Drugi se izgovaraju ovako : »Ne usuđujem se. Nijesam 
dostojan. Čovjek sam grešnik.« Odgovaramo ovima ovako: 
Nitko nije dostojan da primi Spasitelja. Svi smo ljudi gre- 
šnici. Ali ako nas On sam hoće i ako nas On tako milo po¬ 
ziva, da mu dođemo, pa da nas On okrijepi, da nas On 
pridigne i usavrši: zar ćemo se onda još nećkati, skanjivati 
i otimati i Ne, ne ćemo. 


•) IV, II. — *) Luk. 14, 17. — •) Ps. 33, 9. — •) Jer. 33, 9. — 
'•) Mat. 11, a8. 

Drugi opet govore: »Pričešćujem se, pa sam uvijek 
isti.« Odgovaramo i njima: Tomu sigurno nije kriva sveta 
Pričest. Tomu si, prijatelju, kriv ti sa svojom dosta ne¬ 
ozbiljnom voljom, sa svojom nedovoljnom pripravom i 
zahvalom, sa svojim slabim gledanjem na čistu i svetu 
nakanu. A valjda i nijesi uvijek isti. »Onaj, koji mene sudi, 
jest Gospodin,« rekao je o sebi sveti Pavao Apostol. 11 ) 
Mi kojiput sudimo sami sebe, a ispod toga suda proviruje 
naša fina taština. Zar nije tako < A da nijesi baš isti iza svete 
pričesti, kazat će ti i ova dva sitna primjera. Mala Marija 
Magdalena Pazziska prilijepila se uz svoju majku, kad se 
majka vratila kući sa svete Pričesti: »Mama, ja ću danas 
samo biti uza te, da budem uz dragog Isusa!« — A drugo 
od šest godina dijete gledalo je sa svetim strahopočitanjem 
u oca, jer je tata bio u crkvi i primio dragog Isusa. Oči su 
djetinje oštrije od naših. One vide sjajan znak svetoga 
križa, što ga je Spasitelj stavio na čelo očino. I tako sveta 
Pričat podiže ugled roditeljima. I tako se, eto, ne ostaje 
baš uvijek isti iza svete Pričesti. 

Toliki opet toliko puta pitaju : »šta će mi reći svijet, 
ako se budem često pričešćivao i«. Kani se, brate, toga 
svijeta i njegova savjeta ! Budi pametan i pitaj jedino ovo : 
Sta će mi reći moj Spasitelj sada i na Sudnji Dan < 

Dakle zavolimo svi štogod nas je našu svetu Pričest, 
naš najslasniji Hljeb Nebeski, Presveto Tijelo našega Isusa ! 
I ako nam je ikako moguće, pričešćujmo se svakidan ! Za 
to se traži od nas samo ovo dvoje : da budemo u stanju mi¬ 
losti i da imamo čistu i svetu nakanu. 12 ) A ovu čistu i svetu 
nakanu imamo onda, kad se pričešćujemo iz ljubavi k Isusu 
i iz ljubavi k svojoj besmrtnoj duši, da je tako očuvamo 
od grijeha, ojačimo u kreposti i vodimo putem vječnoga 
spasenja. I neka nitko ne misli, da je svagdanja sveta Pri¬ 
čest samo neka povlastica i nagrada vanredno pobožnim 
dušama! Nipošto. Svagdanja sveta Pričest jest jedna ve¬ 
lika potreba svakoj kršćanskoj duši, koja teži za kršćanskom 
kreposti i savršenosti, za životom s Bogom, u Bogu, iz Boga. 
A ova težnja mora da nam bude svima na srcu. Svi iz dna 
duše treba da govorimo : Kruh naš svagdanji daj nam 
danas!» Kruh svagdanji našemu duhovnom životu jest 
sveta Pričest. Rimski Katekizam ovako upućuje dušobriž- 


u ) i. Kor. 4, 4. — '•) Pričani dekret od g. 1905. 

nike: »Zadaća je župnikova, da vjernike često opominje, 
neka se isto tako brinu, te i duši dadnu njezinu hranu, 
kaošto drže da je potrebito, da svakidan hrane tijelo, jer 
je očevidno, da duži isto tako treba duševne hrane, kaošto 
tijelu treba naravne hrane.« 13 ) 

Jedan je pobožni franscuki pjesnik napisao o jednoj 
djevici ovu riječ : »Ne treba joj se ničega bojati, jer svoju 
dušu umače u Krv Božju.« Ne zaboravimo nikada tu divnu 
i istinitu riječ Frandsa Jammesa! 

Na kraju još ovo o svetoj Pričesti djece: 

Sveti Otac Pijo X. pozvao je djecu ranije nego inače 
k svetoj Pričesti. A to zato, jer se danas ranije nego inače 
budi u djece strast i požuda. O tome danas vode toliku 
brigu toliki besavjesni zavodnici. Zamamna čaša, napu¬ 
njena omamnom kapljicom sa gore od Sodome, pruža se 
danas ranije nego inače našoj mladeži. I stoga nam moraju 
naša djeca ranije nego inače prihvatiti Kalež spasenja 
i zazvati Ime Gospodnje. Kad se ono Gospodinu sažalilo 
gledajući ljude gladne oko sebe, i kad je čudom umnožio 
hljebove, koji su bili lijepa prilika svete Pričesti, onda je 
bilo među onima ljudima i djece. 14 ) U duhu je, dakle, 
svetoga Evanđelja, kad Crkva danas poziva malu djecu 
k Stolu Gospodnjemu, da se okrijepe Hljebom Jakih za put 
kroz taj mukotrpni život. I bilo bi doista žalosno, kad bi 
još vrijedila ona iz Plača Jeremijina: »Djeca ištu hljeba, 
a nema nikoga, da im ga lomi.« 16 ) 

Odlučujem u ime Božje, da ću se, ako mi je samo 
ikako moguće, svakidan pričešćivati. A prije svake svete 
Pričesti izgovorit ću u sebi ove svete riječi: »Isuse, ja u Te 
vjerujem! Isuse, ja se u Te ufam 1 Isuse, ja Te ljubim I« 
Poslije svete Pričesti govorit ću u sebi: »Isuse, Ti živi u 
meni, a ja ću u Tebi!« 


•*) a. dio, 4, 60. — 14 ) Mat. 15, 38. — u ) Piać Jer. 4, 4. 

Peta nedjelja korizmena (gluha) 

Eva nđeljc 

iv. 8 , 46 — 59 . 

7 / ONO vrijeme reče Isus Zidovima : Tko će me od vas 
U prekoriti za grijeh? Ako vam istinu govorim, zašto 
mi ne vjerujetei Tko je od Boga, riječi Božje sluša ; zato vi 
ne slušate, jer nijeste od Boga. Odgovoriše dakle Zidovi i re¬ 
koše mu : Ne govorimo li mi pravo, da si ti Samarjanin, i 
da imaš vraga? Odgovori Isus : Ja nemam vraga, nego po¬ 
štujem Oca svojega, a vi mene sramotite. A ja ne tražim slave 
svoje ; ima, koji traži i sudi. Zaista, zaista vam kažem, ako 
tko održi riječ moju, ne će vidjeti smrti do vijeka. Rekoše da¬ 
kle Zidovi: Sad vidimo, da imaš vraga. Abraham umrije 
i proroci, a ti govoriš: Tko održi riječ moju, ne će okusiti 
smrti do vijeka! Zar si ti veći od oca našega Abrahama, koji 
umrijei I proroci pomriješe. Kim se ti sam gradiši Odgovori 
Isus : Ako se ja sam slavim, slava je moja ništa ; Otac je moj, 
koji me slavi, za kojega vi govorite, da je vaš Bog. Ali ga vi ne 
znate, a ja ga znam, i ako rečem, da ga ne znam, bit ću laža, 
kao i vi. Nego ga znam, i riječ njegovu držim. Abraham, 
otac vaš, radova se, da vidi dan moj; vidje, i obradova se. 
Rekoše mu dakle Zidovi: Još ti nema pedeset godina, pa si 

Abrahama vidiot Reče im Isus: Zaista, zaista vam kažem, 
prije nego Abraham bi, ja jesam! Uzeše dakle kamenje, da 
bace na nj ; a Isus se sakri, i iziđe iz hrama. 

Pouka 

NAJVEĆA NESREĆA IZGUBITI ISUSA. 

D ANAS je gluha nedjelja ili ti nedjelja Muke. Ova 
nam nedjelja navješćuje pregorku muku i smrt Isu¬ 
sovu. I sveta je Crkva već u dubokoj žalosti. Ispušta iz 
svete Mise sve, što podsjeća na radost. 

Današnje sveto evanđelje pripovijeda nam, kako se 
naš Gospodin Isus sakrio opakim Zidovima, koji ga htje¬ 
doše kamenovati. I tako se na njima ispuni ono tužno pro¬ 
ročanstvo Isusovo: »Tražit ćete me, i ne ćete me naći, i 
gdje sam ja, vi ne možete doći; vi ćete umrijeti u grijesima 
svojim.« 1 ) Sveta Crkva u spomen na dan, kad se Isus 
sakrio Židovima, krije danas sveta propeta na svojim ol¬ 
tarima. 

Ono tužno proročanstvo Isusovo ispunit će se na sva¬ 
kome, koji izgubi Isusa. Nažalost, takovih ljudi pun je 
današnji svijet. Ne daj nam, Bože, takove nesreće 1 Nesreće, 
da nam se sakrije Isus, da izgubimo Isusa I Stoga ćemo 
danas razmisliti ovo dvoje : Komu se Isus sakrije i i kako 
je onima, kojima se Isus sakrije, koji izgube Isusa < 

Sveti Pavao Apostol kaže: »Objavi se milost Boga 
Spasitelja našega svima ljudima.« 2 ) Ovo objavljenje Isu¬ 
sovo bilo je i bit će uvijek za nas najveća sreća. Naprotiv, 
izgubiti Isusa bila je i bit će uvijek svakomu najveća ne¬ 
sreća. Treba stoga da vidimo, komu se to Isus sakriva. 

Sakriva se Isus najprije onima, koji su se posve zako¬ 
pali u stvari ovoga svijeta, a ni nakraj im pameti nije 
duša, vječnost i Bog. Njima su sve misli stale u tu trgo¬ 
vinu, a ništa im nije stalo do riječi Božje. Oni su kao oni 
u Evanđelju zvanid, koji su bili pozvani na veliku večeru, 
a ne htjedoše doći, izgovarajući se jedni kupnjom volova, 
drugi kupnjom zaselka, treći svojom ženidbom. Ovi su iz¬ 
gubili Isusa, jer, hladni i sebični, ne mare za Isusa. 

Sakriva se onda Isus ljudima oholicama. Oholost je 
tama, koja čovječjem tunu sakriva onu Svjetlost, što je 

*) Iv. 7, 34; 8, 34- — *) Tit. a, li. 

došla s neba na zemlju. 3 ) Oholi fariseji izgubili su Isusa. 
Ponizni ribari dobili su Isusa. »Bog se suprotivi oholicama.« 4 ) 

Sakriva se Isus i ljudima razuzdanim, raskalašenim, 
koji su robovi ružnoj nečistoći. Isus i Belial ne mogu biti 
zajedno u jednom srcu. Bjelina ljiljanova i crno blato ne 
idu sigurno skupa. 

Sakriva se Isus i mlakim, nehajnim kršćanima, koji 
nijesu za Kraljevstvo Nebesko ni studeni ni vrući. Jest, 
oni bi htjeli biti sa Isusom na brdu Taboru i na velikoj 
večeri, ali ne će sa Isusom na Maslinsku Goru i na Golgotu. 
Oni bi htjeli u Nebesa samo širokim i glatkim putom, na 
laku ruku. Njima ne ide nikako u glavu riječ Isusova : »Tije¬ 
san je put, što vodi u život.« 5 ) »Kraljevstvo Nebesko silu 
trpi.« 6 ) Takove će Isus izbljuvati iz usta svojih. 7 ) Ah, ta¬ 
kovih mlakih i površnih duša ima danas u svijetu sva sila! 
»Mnogo ih ima, koji idu širokim putom, što vodi u propast.« 8 ) 

Teško svima, koji tako izgube Isusa! Kad je ono Isus 
umirao na križu, sunce se sakrilo, i tama je prekrila zem¬ 
lju, i opakim Židovima pretvorio se smijeh u strah i trepet. 
Tako biva i onima, koji izgube Isusa. Obuzme im dušu 
crna tama. I slijepci ne vide više svjetlosti, ne vide nauke 
i vjere Isusove, ne vide Onoga, koji je Put, Istina i Život. 8 ) 
»Slijepci vode slijepce.« 10 ) 

I njihovo srce uvali se onda u glib svakojakih požuda. 
I tu se ono žalosno i čemerno utopi. I postane gnijezdo 
svakakvoj gamadi. Tu nema više ni tračka ljubavi prema 
Bogu i bližnjemu. Tu je samo podla sebična ljubav. Tu više 
nema one nebeske radosti, nema onoga blaženog mira 
Božjega. Tu je samo živi pakao. I, napokon, taj će im se 
pakao pretvoriti iza smrti u vječni pakao. »Tražit ćete me, 
i ne ćete me naći, i gdje sam ja, vi ne možete doći; vi ćete 
umrijeti u grijesima svojim.« 

Žalosna i sva zaplakana tražila je Marija Magdalena 
svojega dragog Isusa, kad ga nije našla u grobu. 11 ) Tako 
i ti, kršćanska dušo, traži svojega Isusa ! Traži ga sad u 
ovo spasonosno uskrsno vrijeme 1 Traži ga u svetoj ispo¬ 
vijedi i u svetoj Pričesti 1 I primi svojega Isusa u svoje 
srce 1 I čuvaj Ga onda dobro 1 Čuvaj Ga, da Ga više nikad, 
nikad, nikad ne izgubiš I 


*) Iv. 3, 19. — 4 ) 1. Petr. 5, 5. — * **) ) Mat. 7,14. — •) Mat. 11, ta.— 
’) Obj. 3, 15—17. — •) Mat. 7, 13. — •) Iv. 14, 6 — ’•> Mat. 15, 14. — 

**) Iv. 20, 11—16. 

Tako lijepo pristaju amo riječi iz zlatne knjižice »Na- 
sljeduj Krista«: 12 ) 

»Kako si suh i tvrd bez Isusa I Kako bezuman i tašt, 
ako žudiš što drugo osim Isusa ! Nije li to veća šteta, nego 
da si sav svijet izgubio i Sto ti može dati svijet bez Isusa i 
Biti bez Isusa, to je paklena muka, a biti sa Isusom slatki 
je raj. Ako bude Isus s tobom, ne će ti moći nauditi nikakav 
neprijatelj. Tko Isusa nađe, našao je blago dobro, što više, 
blago nada sve blago. A tko Isusa izgubi, premnogo je iz¬ 
gubio i više nego sav svijet. Najveći je siromah, koji živi 
bez Isusa, a najveći bogataš, koji je dobar sa Isusom.« 

Odlučujem u ime Božje, da ću svako jutro, kad 
ustanem, i svaku večer, kad legnem, u sebi reći: »Isuse, 
Tebi živim 1 Isuse, Tebi umirem ! Isuse, Tvoj sam živ i 
mrtav 1« 



**) - II, 8. 

Cvjetna nedjelja 

Eva nđel je 

MAT. 21, I— 9 . 

/ 7 ONO vrijeme, kad se približile k Jerusalemu i dođoše 
U u Betfagu k Maslinskoj Gori, onda Isus posla dva 
učenika govoreći im : Idite u selo, što je prema vama, i odmah 
ćete naći magaricu privezanu i magare s njom; odriješite 
i dovedite mi! I ako vam tko reče što, kažite, da ih Gospodin 
treba ; i odmah će ih pustiti. A sve ovo bi, da se ispuni, što je 
kazao prorok govoreći: Kažite kćeri Sionskoj: Evo Kralj 
tvoj ide tebi krotak, sjedeći na magarici, i na magaretu, sina 
magaričinu! I otišavši učenici učinile, kako im zapovjedi 
Isus. I dovedoše magaricu i magare, i metnuše na njih haljine 
svoje i posadiše ga na njih. A ljudi mnogi prostrijele haljine 
svoje, po putu, a drugi rezahu granje od drveta i prostirahu 
po putu. A svijet, koji idaše pred njim i za njim, vikale go¬ 
voreći : Hosana sinu Davidovu; blagosloven, koji dolazi tr 
ime Gospodnje! 

Pouka 

»MUKO KRISTOVA, POTKRIJEPI ME !<• 

O D GORE Maslinske odzvanjaju se radosni poklici 
prema bijelim zidinama lijepog Jerusalema. To su 
poklici Galilejskih hodočasnika, koji prate svojega ljublje¬ 
nog Učitelja u Grad Davidov. Oni nose u rukama grane 
od palama i maslina, i prostiru haljine svoje mjesto čilima 
po putu, kuda prolazi Isus. I svaki bi hotio da malo vodi 
za uzdu magaricu, na kojoj je Knez mira jahao u Grad 
mira. Orili se jednako poklici: »Raduj se, kćeri Sionska, 
podvikuj, Jerusaleme 1 Evo Kralj tvoj ide k tebi krotak l« 1 ) 
I stari grad Jerusalem diže se kao iza sna. Iz kuća 
izlaze muževi, žene i djeca. I priključuju se svi sjajnoj 
povorci. Ulice Jerusalemske razliježu se jednako od urne¬ 
besnih povika : »Hosana sinu Davidovu I Blagosloven, koji 
dolazi u ime Gospodnje 1 Hosana na visini 1 Mir na nebu ! 
Slava na visini 1« 

U tom slavlju, cvijeću i zelenilu cvjetne nedjelje Srce 
je Isusovo ipak bilo nekud nujno i turobno. Pogled je Isu¬ 
sov bio pun suza. Misli Isusove bile su daleko od tih povika 
uličnih, koji će se tako brzo pretvoriti u povike »Propni 
ga, propni!« Ipak je Isusu bio drag ovaj cvjetni doček u 
Jerusalemu, doček sa »palmama u rukama«. Zavidnim fa- 
risejima nije bio drajg taj sjaj i doček. Oni su govorili Isusu : 
•Učitelju, zaprijeti im, da ne viču!« Isus je odgovorio za¬ 
vidnim i kao kamen tvrdim farisejima : »Kažem vam, ako 
oni ušute, kamenje će vikati.« 2 ) 

Bilo je dakle milo Isusu pogledati na one grane palama 
i maslina. Palma je znak pobjede. Maslina je znak mira. 
Lijepe predglasnice pobjedniku i mirononoscu Isusu. On 
će svojim presvetim Križem otvoriti svijetu vrelo pobjede 
i slave, vrelo milosti i mira. 

Braćo ! I naša duša neka danas na Cvjetnicu uhvati 
za palmu, i neka maše maslinovom granom ! I neka poviče : 
»Ja ću za Isusom ! Ja hoću da se borim i pobijedim I« Pa 
neka slobodno i koja suza kane na palminu granu 1 Smije¬ 
mo zaplakati. Zaplakao je baš na današnji dan i Isus. Za¬ 
plakao je nad nesretnim Jerusalemom. Ali, kao Isus, mo¬ 
ramo mi biti i junaci i ljudi pobjedničke palme. »Sa palmama 
u rukama !« Palma i suza idu lijepo skupa. 

*) Zah. 9, 9. — *) Luk. 19, 40. 


43 



Sa cvjetnom nedjeljom počinje veliki tjedan. Zove se 
ovaj tjedan zato veliki tjedan, jer nam se u tom tjednu 
objavila najveća dobrota Božja. Duga borba u tom je tjednu 
dovršena. Smrt je nadvladana. Prokletstvo je dignuto. 
Nebesa su ljudima opet otvorena. Mir je sklopljen među 
nebom i zemljom, sklopljen po Knezu mira, sklopljen Nje¬ 
govom pregorkom mukom i smrću na križu. 

Kršćanska duša posvetit će se sva u ovom velikom 
tjednu muci i smrti Isusovoj. Svima nam govori Isus: 
•Ako me ljubiš, oplakuj moje boli i žalosti !<• I sve pobožne 
duše najvoljele su razmatrati muku Isusovu. Blažena Dje¬ 
vica Marija jedva se otkinula od križa Isusova. I nje¬ 
zino prečisto srce probo je mač žalosti. Uz žalosnu Gospu 
stoje Ivan Evanđelist i Marija Magdalena. Sveti Pavao 
Apostol opominje nas, da osjećamo, što je Isus osjećao, 
dakle da i trpimo sa Isusom. I sveti Pavao bio je sav zdru¬ 
žen i ujedinjen sa Propetim Isusom. On »ne će da zna išta 
drugo osim Isusa Krista, i to Propetoga.« 3 ) Na obrazu 
svetoga Petra Apostola bila je udubena duboka brazda 
od suza, što ih je on prolijevao za Propetoga Spasitelja. 
Sveti Franjo Asiški i sveta Kamila Varanska svakidan 
su barem po koju suzu prolili, suzu saučešća za Propetog 
Isusa. I drugima nebrojenim Svecima bila je muka Isusova 
jedini predmet njihova razmatranja, njihove molitve i 
ljubavi. U tom razmišljanju upoznavali su oni beskrajnu 
i neiskazanu ljubav Božju, koja se sva predala za nas. 
Upoznavali su i neizmjernu težinu ljudskih grijeha, za koje 
se Isus sav žrtvovao. Upoznavali su i svoju najsvetiju 
dužnost, da Boga što više obljube, kad je On nas toliko 
ljubio, te nije požalio ni svojega Jedinorođenog Sina za 
naše otkupljenje. Iz razmatranja muke Isusove crpli su 
Sveci Božji i čudesnu snagu u svojim svagdanjim mukama 
i bolovima. Sveti Grgur Veliki 4 ) više cijeni sjedinjenje 
našega trpljenja sa trpljenjem Isusovim negoli dar činiti 
čudesa. 

Naše saučešće za muku Isusovu veoma je milo i ugodno 
Srcu Spasiteljem. Isus se tuži na tvrdo srce ljudsko ovako : 
»Čekam, hoće li se komu sažaliti, i nema nikoga; hoće li 
me tko potješiti, i ne nalazim nikoga.« 5 ) A svetoj Anđeli 
Felinjskoj rekao je Gospodin : »Otac Nebeski neka te bla¬ 
goslovi za to, što imaš sućuti za moju pregorku muku U 

*) x. Kor. a, a. — 4 ) Dial. I, a. — *) P*. 68 ai. 

I kad je sveti Franjo pitao. Sto ima on da najviše ljubi i 
Štuje, dobio je tri puta isti odgovor: »Muku Gospodina 
naSega Isusa Krista.« 

Pa stoga upravo svom dušom svojom 2 a volimo muku 
Gospodina našega Isusa Krista! U pregorkoj mud Isusovoj 
najbolje vidimo i duboko poniženje Isusovo i sjaj Božan¬ 
stva Isusova. Smrt Isusova još i danas trese zemljom, jer 
ona lomi kamena srca i uskrisuje duševne mrtvace. Muka 
i smrt Isusova donijela je Isusu Njegovo slavno uskrsnuće 
iz mrtvih. I kad se u ovoj suznoj dolini jedamput, ako Bog 
da, dovrši veliki tjedan naših kušnja i stradanja, naših muka 
i žalosti, doći će nam onda Uskrs, što ćemo ga slaviti sa Isu¬ 
som kroz čitavu blaženu vječnost. 

Odlučujem u ime Božje, da ću svakidan u veli¬ 
kom tjednu izmoliti žalosnu krunicu u čast Propetome 
Isusu i Žalosnoj Gospi. I u svakoj duševnoj i tjelesnoj 
mud svojoj uzdahnut ću sa svetim Ignadjem: »Muko 
Kristova, potkrijepi me !« Poput Isusa strpljivo ću podno¬ 
siti sve nepravde, jer tako ću najbolje pokazati, da ljubim 
Isusa. Spominjat ću se uvijek riječi svetog Ivana Zlato¬ 
usta : »Kad vas snađe kakova nepravda, ismjehivanje i 
pogrda, onda se sjetite, što je sve Isus pretrpio za vas! 
I onda ćete sve nepravde i pogrde lako zaboraviti. 

Veliki Petak 

PRED KRIŽEM. 

•A ja Bole sačuvaj da se čim drugim hvalim 
osim Kri/em Gospodina našega Isusa Kristal’ 1 ) 

K RIŽ JE još uvijek mnogima samo ludost i sablazan. 

I u stara je vremena bio Križ Zidovima sablazan, 
a poganima ludost. 

Muku Isusovu shvaća i razumije samo onaj, koji je 
u svojem vlastitom srcu iskusio bol i muku. Muku Isusovu 
cijeni i duboko štuje samo onaj, koji zna, što je grijeh 
pred očima Božjim. 

Oholi Jerusalem nije razumio svojega Mesije. Nije ra¬ 
zumio Njegova božanskog poslanja. A nije razumio zato, 
jer nije uviđao svojih grijeha, i jer se bio sav savcat 
uvalio u kaljužu tolikih i svakojakih strasti. 

I oholi Jerusalem nije htio nikakva liječnika, nikakva 
pomoćnika, nikakva spasitelja, nikakva posvetitelja, makar 


‘) Gal. 6, 14. 

■da je bio i teško bolestan i pun grijeha. Oholi je Jerusalem 
držao sebe i zdravim i svetim. 

Sa suzama u očima poviknuo je Mesija kratko pred 
svoju smrt: >0 Jerusaleme ! Kad bi ti uvidio, šta je za mir 
tvoj ! A sad je to sakriveno od očiju tvojih. Jerusaleme, 
Jerusaleme, koji ubijaš proroke i zasipaš kamenjem one, 
što su poslani k tebi! Koliko sam puta htio skupiti čeda 
tvoja, kao što kvočka skuplja piliće svoje pod krila, i ti ne 
htjede !«'-) 

Jerusalem, u svojoj zaslijepljenosti i okorjelosti, pribi 
na križ Onoga, koji je došao da ga otkupi, spasi i posveti. 
Jerusalem stavi na tolike muke svojega Mesiju, jer je, za¬ 
veden od svojih fariseja, bio sav zapao u grijehe : u za¬ 
vist, u mržnju, u oholost. 

A Jerusalem su danas tolike hiljade na sve strane, 
tolika sela, toliki gradovi, tolike zemlje. Koliki i danas 
mrze na Križ i na Propetoga ! Koliki i danas ne shvaćaju 
Njegovu muku, jer je crna noć pala na njihovo srce 1 Za¬ 
slijepljeni su u svojim strastima. Ne vide svijetla Božjega. 
Mrze to žarko nebesko svijetlo. Ljube studeni mrak svojih 
grijeha i strasti. 

Ali i nebrojeni su, hvala Bogu, na svijetu milijuni, 
koji još ljube i štuju pregorku muku Isusovu. Nebrojeni 
još znadu svoju vlastitu bol i muku, i upoznali su svu te¬ 
žinu svojih grijeha i strasti. I zato oni svake godine na Ve¬ 
liki Petak skrušeno padaju pred Križ, pa se klanjaju Križu, 
i ljube Križ, i udaraju se u prsa pred Križem, i mole se pred 
Križem, i pozdravljaju sveti Križ i Propetoga na njem ovako : 

O Gospodine, Tvoji smo mi! Daj nam, o Isuse Pro¬ 
peti, da Te sve više i usrdnije ljubimo. Tebe i Tvoj sveti 
Križ! 

O sveti Križu 1 Kako si nam lijep i drag 1 Naš Spasi¬ 
telj, od ljubavi prema nama, visio je na Tebi. I Tebe je 
nakvasila predragocjena Krv Njegova. On je stavio u Te 
svu svoju dušu, svoju dragocjenu, požrtvovnu dušu. 

O sveti Križu 1 Kako si nam i lijep i drag 1 Najljepši 
od ljudi na Tebi je onako strpljivo i velikodušno trpio. I 
na Tebe padaju tako mile i zlatne zrake Sunca Uskrsnoga. 
Ti si put k vječnomu Suncu. 

O sveti Križu! Pogled na Tebe ulijeva blaženi mir, 
najslađu utjehu, nebesku radost u srca naša. Zdravo, Ti 

*) Luk. 19, 4a; Mat. 23 , 37. 

nado naša jedina 1 Ti jakost Božja I Ti trak milosti 1 Ti 
vjera naša 1 Na Te ćemo pribiti sve radosti ovoga svijeta. 
Trpjet ćemo, i bit ćemo sretni, veličanstveni, cisti. 

O sveti Križu 1 Grlimo Te, ljubimo Te. Po Tebi smo 
otkupljeni. Po Tebi bit ćemo i na nebo uzneseni. Pa Bože 
sačuvaj, da se čim drugim hvalimo osim Križem Gospodina 
našega Isusa Krista, radi kojega razape se nama svijet, 
i mi svijetu l 3 ) 

O sveti Križu! Tebi i Propetomu na Tebi blagoslov 
i čast i slava i vlast u vijeke vijekova ! 4 ) 

Lijep, plemenit mladić odlučio stupiti u jedan oštar 
red, da se sav posveti službi Gospodnjoj. Samostanski po¬ 
glavar nije odmah povjerovao njegovu pozvanju, pa mu 
stao nabrajati sve strogosti redovničke : neprestanu šutnju, 
dugi post, posve jednostavnu hranu, tvrdu postelju, noćno 
bdenje, bezuvjetnu poslušnost. Usred toga nabrajanja 
teških redovničkih dužnosti upita mladić samostanskog 
poglavara: »A hoću li imati jedan Križ f« »Jest,« odgovori 
mu poglavar, »i Križ će biti jedini ures u tvojoj ćeliji.« 
»O, tad će mi biti sve lako 1« uskliknu plemeniti mladić. 
>Pogled na Križ davat će mi snagu i jakost. U pogledu na 
Križ Isusov bit će lak križ mojega zvanja.« Dirnut ovom 
riječi samostanski poglavar povede mladića u samostansku 
ćeliju, gdje je mladi redovnik odahnuo, sretno živio i bla¬ 
ženo u Gospodinu umro, upirući svoje velike i čiste oči u 
Križ Isusov. 

Kao dijete išao sam u školu časnim Milosrdnim Se¬ 
strama. I spominjem se dobro, kako bi se naša dobra uči¬ 
teljica, sva izmorena, začas naslonila na katedru, a pri tom 
bacila pogled na Križ, što je visio na zidu poviše katedre. 
Onda bi ona pred više od stotinu djece nastavila opet svoj 
mučni rad zadovoljno, veselo i uprav zanosno. Bila je ta 
časna sestra kao okružena Nebom, jer je upirala svoj po¬ 
gled na Križ. 

Odlučujem u ime Božje, da ću nadasve štovati 
sveti Križ. Besmrtni Kolumbo, koji je otkrio Ameriku, 
uvijek je pred sobom na svojem stolu imao Križ. I u mojoj 
će sobi na najljepšem mjestu biti sveti Križ. I ja ću danas 
na Veliki Petak poći u crkvu, da se pred grobom Isuso¬ 
vim poklonim svetomu Križu i da javno poljubim ranu 
na nogama Propetoga. Hoću. 

») Gal. 6, 14. — 4 ) Otkr. 5, 13. 

Blagdan svetoga Josipa 

Evanđelje 

MAT. I, l8— 21 . 

[/' AD JE Marija, mati Isusova, bila zaručena za Josipa , 
A prije nego se sastale, nađe se, da je trudna od Duha 
Svetoga. A Josip, muž njezin, budući pravedan i ne hoteći 
je sramotiti, namisli je tajno pustiti. No kad on tako pomi¬ 
sli, gle, anđeo Gospodnji javi mu se u snu govoreći: Josipe, 
sine Davidov, nemoj se bojati uzeti Mariju ženu svoju; 
jer ono, Ito se u njoj začelo, od Duha je Svetoga ; pa će roditi 
Sina, i nadjeni mu ime Isus, jer će on izbaviti narod svoj od 
grijeha njihovih. 

Pouka 


SVETI JOSIP UGLED OCU OBITELJI. 

“VAGLEDAJMO se malo danas u glavu svete Obitelji 
L* u Nazaretu, u svetoga Josipa! Ovaj će nam pogled 
svima puno valjati. A osobito će dobro doći očima naših 
obitelji. 

Sveti je Josip čovjek pravedan, kako kaže današnje 
sveto evanđelje. Riječ pravedan u Svetom Pismu kaže 
sve. U jeziku Svetoga Pisma znači pravednost skup sviju 
kreposti kršćanskih. Dakle svakom kreposti kršćanskom 
uresio je Bog svetoga Josipa, glavu svete Obitelji u Naza¬ 
retu. 

Sveti Josip imao je da zastupa mjesto Božje u svetoj 
Obitelji. Josip, po vječnoj odluci Božjoj, imao je da vodi 
prvu Obitelj kršćanstva. Josip je zaručnik i zaštitnik pre¬ 
čiste, od vijeka izabrane Djevice. Josip je hranitelj i bra¬ 
nitelj Isusov. Koliko povjerenje morao je dakle Otac Ne¬ 
beski staviti u krepost jednoga muža, kojemu je predao- 
Najdragocjenije i Najsvetije na nebu i na zemlji: prečista 
i presveta Srca — Srce Isusovo i Srce Marijino! 

Sveti Josip bio je sretniji od onoga prvog Josipa u Sta¬ 
rom Zavjetu. Josip Novoga Zavjeta nije bio od Kralja 
svega svijeta postavljen samo za Njegova činovnika i slugu ; 
već je bio postavljen za poglavara neprispodobive Obitelji, 
one Obitelji, koju je sebi stvorio na zemlji Vladar Neba. 
Sveti Josip stoji na čelu, da othranjuje ovu Obitelj svojim 
radom, da je čuva i zaštiti svojom brigom, da je tješi svojim 
žrtvama, da je vodi i upravlja svojom mudrosti i da se 
zauzima za nju sa svom vlasti jednoga oca obitelji. Na 
Josipa se može do u riječ primijeniti ono, što kaže sveti 
Psalmist : »Postavi ga Bog gospodarom nad domom svojim 
i poglavicom nad svim imanjem svojim.« 1 ) 

I sveti Josip najsavjesnije odgovara ovome povjerenju 
Božjemu. Josip zastupa svetu Obitelj i sve u njoj upravlja 
i uređuje. Na Josipa stižu s Neba zapovijedi Božje. Anđeli 
silaze s Neba i dolaze k Josipu. Josipu se najprije objavljuje 
Otajstvo Utjelovljenja. Josipu se kazuje vrijeme, kad mora 
da zaputi sa Marijom u Betlehem, i kad ima da bježi sa 
Isusom i Marijom u Egipat, i kad mora da se povrati opet 


*) Ps. 104, ai. 

u Nazaret. Sve odredbe Božje upravljaju se na Josipa, i 
Josip ih onda kazuje B. D. Mariji, a B. D. Marija samo 
ponizno sluša. Josipu je povjerena čitava uprava. I Josip 
iZVTŠuje i čini sve sa tolikom vjernošću, sa tolikim dostojan¬ 
stvom, sa tolikom očinskom brigom, da se Nebo upravo 
divilo takovu ocu Obitelji. Josip se najplemenitije žrtvuje 
za svetu Obitelj. Josip radi sve, što je u njegovim silama. 
Josip je gospodar Obitelji, a ipak je i prvi i posljednji sluga 
Isusu i Mariji. I Bog Josipu jednako daje svoju milost i 
pomoć. I Josipu je svaka muka i briga laka. Josip vlada 
nad svetom Obitelji, ali vlada nad njom onako, kako Bog 
vlada u Nebu nad svijetom : vlada sa pravednošiHi i ljubav¬ 
lju. Sav svoj ugled crpe i uzima Josip iz višega vrela. U 
svojem radu vrši Josip volju Božju, a ne svoju. »To i tako 
Bog hoće !« To je uvijek bilo Josipovo pravilo. 

Kakav je bio odnos svetoga Josipa prema B. D. Mariji i 
Nikada nije bilo na svijetu ženidbe, u kojoj bi vladala tako 
čista, tako ponizna, tako istinita, tako iskrena, tako du¬ 
boka, tako plemenita, tako odana, tako silna i velika lju¬ 
bav, kaošto je bila između svetoga Josipa i B. D. Marije. 
Nikada nije se upamtilo takovo jedinstvo, takova jednakost, 
takova uzajamnost, takova sloga, takova međusobna pa¬ 
žnja. Sto je Josip hotio, to je i Marija htjela. Sto je Ma¬ 
rija hotjela, to je i Josip hotio. A nije bilo ovdje mučno 
složiti dvije volje, jer su obje bile u jednom istom središtu, 
to jest u volji Božjoj. 

Kakav je bio odnos svetoga Josipa prema Božanskom 
Djetetu < Josip sam nosi ili vodi Maloga Isusa u hram 
lerusalemskii. Josip uči Isusa moliti se Bogu. Josip uči 
Isusa raditi. Josip uči Isusa ujedinjivati lijepo rad i moli¬ 
tvu. Josip najsavjesnije odgaja Isusa po zakonima svete 
vjere. Josip najbrižnije pazi, da se u njegovoj Obitelji 
vjerno ispunjavaju sve vjerske dužnosti. Kolika, eto, i 
kako duboka nauka za nas u ovim tako jednostavnim či¬ 
njenicama ! Vjera i rad jesu dva stožera, u kojima mora 
da se kreće sva umjetnost kršćanskog odgoja. Zabacite, 
ljudi, vjeru, pa imate poganstvo i divljaštvo u svojoj kući ! 
Zabacite svetu vjeru, pa imate u svojoj djeci divljake, 
što nijesu ni za nebeski ni za zemaljski život, već kukavno 
venu i ginu i za nebo i za zemlju. 

Eto, tako moli i tako radi i tako se žrtvuje i tako od¬ 
gaja i tako upravlja ovaj časni zastupnik i otac svete Obi- 

telji Nazaretske. Josipovc su ruke, istina, pune žuljeva 
od teškog rada za Isusa i Mariju. Ali je ipak Josip uvijek 
sav sretan, sav blažen i zadovoljan. Josip zna, za koga radi. 
I Josip je uvijek jednostavan i prijazan kao Jakov. I Josip 
je uvijek brižan i ozbiljan kao Isak. I Josip je uvijek vjeran 
i pobožan kao Abraham. Ruka vremena pomalo prigiba 
Josipa k zemlji. I cvijeće groba osipa se pomalo po glavi 
Josipovoj. Ali se Josip ne upliće ni u kakve zablude vremena. 
Ne ulazi Josip u svađe i prepirke farisejske i saducejske. 
Josip je uvijek u svemu vjeran i odan vjeri svojih otaca. 
Dušom i srcem on joj je vjeran, a ne oholim riječima. 

I čezne Josip sve više za dvorima Nebeskog Jerusale- 
ma. Tamo ide svakidan Josipov duboki uzdah. I kad je bila 
volja Božja, Josip prelazi tamo sav spokojan i blažen. Isus 
i Marija bili su onda uz Josipa, uz pravednu dušu svojega 
na zemlji najvećeg dobrotvora. Ne će potrajati dugo, i oni 
će se opet naći zajedno u svojoj vječnoj Domovini, u svetom 
Jerusalemu Nebeskom. 

Da završimo svoj govor o svetom Josipu zlatnim 
riječima svete Terezije 2 ) o pobožnosti k svetome Josipu! 

»Ne spominjem se,« veli svetica, »da sam za što zamo¬ 
lila svetog Josipa, a da mi on to nije isprosio od Boga. Svijet 
bi se čudio, kad bih mu počela nabrajati tolike milosti, što 
mi ih je Bog iskazao na zagovor ovoga sveca. Drugim sve¬ 
cima kao da je Bog dao milost, da nam pomažu u nekim 
stanovitim potrebama; a iskustvo nas uči, da sveti Josip 
pomaže u svima potrebama. Kao da nam Gospodin hoće 
tako pokazati, da On i u Nebu čini još sve ono, što od Njega 
traži onaj, kojemu je On bio podložan na zemlji. To su is¬ 
kusili i drugi, kojima sam svjetovala, da se preporuče sve¬ 
tome Josipu. I moje u tom pogledu golemo iskustvo pro- 
buđuje u meni živu želju, da čitav svijet potaknem na što 
veću pobožnost k svetome Josipu. Ja upravo ne znam 
toga čovjeka, koji je štovao svetoga Josipa, a da nije, i još 
kako, uznapredovao u kreposti. Ima već više godina, što 
ja na njegov blagdan molim od njega sad ovu sad onu mi¬ 
lost, i uvijek sam bila uslišena. I ja molim svakoga, koji 
ne vjeruje ovo, molim ga za ljubav Božju, neka bi to samo 
pokušao. Sto se tiče mene, ja ne mogu da shvatim, kako 
netko može misliti na Kraljicu Anđela i na njezinu skrb 


*) Iz njezina vlati tog životopisa, gl. 6. 

za Djetešce Isusa, a da pritom ujedno ne zahvali svetome 
Josipu za sve one usluge, što ih je on iskazao Majci Mariji 
i Djetetu Isusu.« 

Odlučujem u ime Eožje, da ću uvijek iz dna duše 
svoje štovati svetoga Josipa, Othranitelja Isusova i Za¬ 
ručnika Đ. D. Marije. I molit ću svakidan svetoga Josipa, 
neka mi isprosi od Boga tu milost, da moj posljednji na umoru 
uzdah bude: »Isuse, Marijo, Josipe 1« Ova sveta, imena 
sigurno će me uvesti u blažena i sveta Nebesa. 

Uskrs 

Evanđelje 

MARK. l6, I—7. 

1 1 ONO vrijeme Marija Magdalena i Marija Jakovljeva 
U i Salome kupile mirisa, da dođu i pomažu Isusa. I vrlo 
rano u prvi dan sedmice dođoše ka grobu, kad je već izla¬ 
zilo sunce. I govorahu među sobom : Tko će nam odvaliti 
kamen od vrata grobnihi I pogledavši vidješe, da kamen 
bješe odvaljen. A bijaše vrlo velik. I ušavši u grob vidješe 
mladića obučena u bijelu haljinu, gdje sjedi s desne strane, 
i uplašiše se. A on im reče : Nemojte se plašiti! Isusa tra¬ 
žite Nazarejina propetoga. Uskrsnu, nije ovdje; evo mjesto, 
gdje ga metnuše! Nego idite, kažite učenicima njegovim i 
Petru, da pred vama ide u Galileju ; ondje ćete ga vidjeti, 
kaošto vam reče. 

Pouka 


USKRS SRCA. 

U SKRSNO zvono drukčije nam nekud zvoni. Uskrsno 
zvono ima svoj posebni zvuk. Uskrsno zvono uznosi 
nam srce na krilima neke zavičajne žudnje, vječne, be¬ 
smrtne žudnje. To uskrsno zvono pjeva nam zavičajni 
pozdrav iz Raja Božjega. To uskrsno zvono odnese nam i 

srce i dušu u nepoznate daljine — k Bogu. Jest, uskrs Isu¬ 
sov usk s je i našega srca. 

Takav uskrs, uskrs srca, slavili su i učenici Isusovi 
iza onoga teškog Velikog Petka. Snaga, radost, srčanost, 
život opet se povratiše u srca Jedanaestorici, kad ugledaše 
opet živa svojega Gospodina. I u sve krajeve zaoriše oni: 
»Uskrsnuo je Krist 1« Tako propovijeda Petar pred hiljadama 
na Duhove : »Ovoga Isusa uskrsnu Bog, čemu smo mi svje¬ 
doci.« 1 ) I pred silnicima visokog vijeća govori Petar: »U 
ime Gospodina našega Isusa Knsta Nazarejina, kojega vi 
propeste, kojega Bog podiže iz mrtvih, po njemu stoji ovaj 
(čovjek hrom od utrobe matere svoje) pred vama zdrav.« 2 ) 
Tako propovijeda i Pavao Apostol u sinagogi u Solunu. 3 ) 
Tako govori Pavao Apostol i na trgu u Ateni. 4 ) Tako piše 
Pavao Apostol i Rimljanima 5 ) i Korinćanima 6 ). Tako pr¬ 
vaci apostolski i ostali Apostoli Isusovi u sav glas na sve 
strane propovijedaju i pišu o slavnom uskrsnuću Isusovu 
iz mrtvih, a odmah ujedno propovijedaju i pišu i o uskr¬ 
snuću našega srca. 

Jest, istom ljubavlju i jednakim oduševljenjem opo¬ 
minju oni svoje vjernike : Krist vam je svojom smrću ste¬ 
kao novi život kod Boga. Pa stoga živite i vi sad novim 
životom! Ovako sve piše prvim kršćanima sveti Pavao 
Apostol : »Nosite sliku nebeskoga Krista u sebi !« 7 ) Ne 
živite više sebi, nego Onome, koji je za vas umro i uskrs¬ 
nuo ! Budite nova tvar u Kristu !« 8 ) »Kaošto uskrsnu Krist 
slavom očinom, tako i mi u novom životu da hodimo !« 9 ) 
»Obnovite se duhom uma svojega, i obucite se u novoga 
čovjeka l« 11 ’) »Sa Kristom ste umrli; sa Kristom ste uskrs¬ 
nuli : pa stoga tražite ono, što je gore l« 11 ) 

Sve nam ove apostolske riječi govore o uskrsu srca. 
Ne u prahu i blatu zemaljskom valjati se ! Ne prianjati za 
želje i požude ovoga svijeta 1 Ne živjeti više sebi 1 Već vi¬ 
nuti se srcem onomu, što je gore, što je uzvišeno, što je či¬ 
sto, što je sveto, što je savršeno, što je dragomu Bogu drago ! 

Uskrs srca 1 To će reći: Ne zadovolji se, kršćanska dušo, 
samo tim zemaljskim jelom i pilom 1 Ne iscrpljuj se tim 
brigama za novac i dobitak zemaljski 1 Ne traži svojega za¬ 
dovoljstva u toj mekoti i sjetilnosti 1 U toj prolaznosti. 


>) Dj. Ap., a, 3 a- — *) Dj. Ap. 4, 10. — *) Dj. Ap. 17, 3. — 4 ) Dj. Ap. 
17, 18. — *) Rimlj. x, 4. — •) 1. Kor. 15, 3—ix. — T ) 1. Kor. 15, 49. — 
•) a. Kor. 5, 13—17. — •) Rimlj. 6, 4. — »•) Ef. 4,33—34- — ") Kol. 3,1—4. 


55 



koja je sva kao dim, kao oblačić u zraku. Već za neprolaznim 
dobrima uz vini se! Budi, kršćanska dušo, čista i čestita! 
Budi vjerna i pravedna! Budi krotka i ponizna I Budi 
ustrpljiva i jaka! Budi miroljubiva i milosrdna! Budi odu¬ 
ševljena za svako dobro, za svaku krepost i plemenitost 
kršćansku ! Svoje misli, osjećaje i želje upravi k svojemu 
Ocu Nebeskomu ! To je uskrs srca. To nam oglašuju uskrsna 
Zvona. To znači uskrsni Aleluja i ta uskrsna pjesma, čista 
kao iz izvora gorskog. 

Uskrs srca 1 Život u svijetlu Božjem 1 Čežnja za ne¬ 
prolaznim sjajem! Duševna žeđa, koju ne ugasi nijedan 
izvor na zemlji. To je poziv, danas na Uskrs, svakoj kr¬ 
šćanskoj duši. Svi moramo biti zahvalni Uskrsnulom Isusu. 
Svima nam je On bio tako milostiv i dobar. Za sve je On 
prolio svoju presvetu Krv. Za sve je On umro i uskrsnuo. 
Svi smo primili od Njega tolike blagoslove Njegova života. 
Njegove muke i smrti. Sve nas je On podigao na slobodu i 
slavu djece Božje. Pa svi treba da se podignemo k Njemu. 
Test, kao orlovi da se vinemo k Suncu našemu, da poletimo 
k našoj radosti, jakosti i milosti 1 

Uskrs srca 1 Naše je srce, zar ne, ljudi, u tom svijetu 
kao uhvaćeno. Kao ptica u kavezu. Sve nam je ovdje nekud 
tijesno. Sve nam je to samo jedan komadić života. Mi tre¬ 
bamo većih tajanstvenih daljina, da se razvijemo. Mi tre¬ 
bamo vrelo, što će utišati tu silnu žeđu duše naše. Mi tre¬ 
bamo besmrtnosti, vječnosti, najdublje sreće, za kojom 
nam duša jednako uzdiše. A to je sve gore, nad zvijezdama, 
na svetim, vječnim gorama. Dakle, gore srca 1 Gore na 
krilima milosti Božje ! I na krilima neumornog rada i ju¬ 
načke borbe ovdje na zemlji — gore ! 

O, neka živi, braćo, u nama Duh Onoga, koji je po¬ 
digao Isusa iz mrtvih ! Pa će Onaj, koji je podigao Krista 
iz mrtvih, oživit i naša smrtna tjelesa božanskim Duhom 
svojim. 12 ) 

Odlučujem u ime Božje, da ću ustati iz groba 
svojih grijeha, pa se uistinu obratiti k Bogu. I molit ću 
na Uskrs kod svete Pričesti, da mi Uskrsnuli Isus udijeli 
milost ustrajnosti, te više nikada ne upanem u svoje stare 
grijehe. Isuse Uskrsnuli! Smiluj mi se ! Usliši me ! Spasi me 1 

u ) Rimlj. 8, ii. 

Bijela nedjelja Hiti prva po Uskrsu 
Eva nđelje 

IV. 30 , 19—31. 

/ I ONO vrijeme, kad bi u večer onaj dan, prvi po suboti, 
C/ i vrata bijahu zatvorena, gdje se bjehu učenici saku¬ 
pili od straha židovskoga, dođe Isus i stade na sredinu 1 reče 
im : Mir vam ! I ovo rekavši pokaza im ruke i rebra. Obrado- 
vaše se dakle učenici vidjevši Gospodina. I reče im opet: Mir 
vam ! Kaošto Otac posla mene, i ja šaljem vas. I ovo rekavši 
dahnu i reče im : Primite Duha Svetoga! Kojima oprostite 
grijehe, oprostit te im se; i kojima zadržite, zadržat će se. 
A Toma, koji se zove blizanac, jedan od dvanaestorice ne 
bješe s njima, kad dođe Isus. Rekoše mu dakle drugi učenici: 
Vidjesmo Gospodina. A on im reče : Dok ne vidim na rukama 
njegovim znaka od čavala, i ne metnem prsta svojega u mje¬ 
sto od čavala, i ne metnem ruke svoje u rebra njegova, ne ću 
vjerovati. I poslije osam dana opet bijahu učenici njegovi 
unutra, i Toma s njima. Dođe Isus, kad bijahu vrata zatvo¬ 
rena, i stade na sredinu i reče : Mir vam! Potom reče Tomi: 
Metni prst svoj ovamo, i vidi ruke moje, i pruži ruku svoju 

i metni u rebra moja ; i ne bodi nevjeran nego vjeran ! Toma 
odgovori i reče mu : Gospodin moj i Bog moj ! Reče mu Isus : 
Pošto me vidje, Toma, vjerovao si; blago onima, koji ne vi¬ 
dješe, a vjerovaše! A i mnoga draga čudesa učini Isus pred 
učenicima svojim, koja nijesu pisana u knjizi ovoj; a ova 
su pisana, da vjerujete, da Isus jest Krist Sin Božji, i da 
vjerujući život imate u ime njegovo. 

Pouka 

SVETA ISPOVIJED. 

QVOJE DJELO Otkupljenja dovršio je Isus svojim 
O slavnim uskrsnućem. Ali je vidio Uskrsnuli Isus, 
da će Njegovo djelo Otkupljenja ipak za mnoge biti izgub¬ 
ljeno, ako im ne udijeli nove pomoći. Ovi mnogi jesu svi 
oni, koji iza svetoga krštenja sagriješe smrtno. I stoga Isus, 
kako nam pripovijeda današnje sveto evanđelje, iza svo¬ 
jega uskrsnuća opet se ukazuje svojim učenicima, pa im 
govori : "Mir vam ! Kaošto Otac posla mene, i ja šaljem vas.' 

I ovo rekavši dahnu i reče im : »Primite Duha Svetoga ! 
Kojima oprostite grijehe, oprostit će im se ; i kojima za¬ 
držite, zadržat će se.« 

Tako je Isus ustanovio sakramenat svete pokore ili ti, 
kako se obično kaže, svetu ispovijed. Tako je Isus pružio 
posljednju pomoć svima onima, koji su sagriješili iza sve¬ 
toga krštenja. 

Vrijedno je stoga, da promotrimo danas, kako je nama 
grešnicima potreban sakramenat svete pokore iliti sveta 
ispovijed, i kako je spasonosno primati sakramenat svete 
pokore dostojno i često. 

Naš je život sličan vožnji po uzburkanom moru. U 
slaboj nam je barčici posvećujuća milost Božja. Jaki vje¬ 
trovi svakojakih kušnja duvaju sa svih strana. Bijesni va¬ 
lovi grešnih strasti dižu se i navaljuju na barčicu. Zle sklo¬ 
nosti jesu pogibeljne pećine, o koje se barčica razbije, 
kad kršćanska duša smrtno sagriješi. Jedina onda daska 
spasenja jest sveta pokora. Isus nam veli: »Kažem vam, 
ako ne činite pokore, svi ćete izginuti.« 1 ) 

Naša je slabost tolika, i sale su zle sklonosti tolike, i 
naši su grijesi tako česti, te bismo morali, zbilja, očajati. 


*) Luk. *3, 3- 

da nam Milostivi Isus nije ustanovio sakramenat svete po¬ 
kore. Svetu pokoru propovijedali su u Starom Zavjetu 
Noe i Jona, a u Novom Zavjetu sveti Ivan Krstitelj, Isus, 
Njegovi Apostoli i svi pravovjerni naučitelji. Sveta je 
pokora tako potrebna grešnidma, da im bez nje nema spa¬ 
senja. Bez nje bi grešnici propali u vječnu noć paklenu. 

Isto je tako potrebna sveta (sakramentalna) ispovijed. 
Za svetu ispovijed traže se ovi uvjeti: ispitivanje savjesti, 
pokajanje, tvrda odluka ne griješiti više, sama ispovijed 
i zadovoljština. Bez svete ispovijedi, ako je samo možemo 
primiti, nema prave pokore. To je volja Božja. Isus je dao 
svojim namjesnicima vlast, da opraštaju ili zadržavaju 
grijehe. A kako će oni to moći učiniti, ako im grešnici ne 
očituju svojih grijeha i Kako će se čir iscijeliti, ako se ne 
otvori < I čir muči čovjeka sve dotle, dok se ne otvori i ne 
očisti. Čir je grijeh. »Ispovijedajte dakle jedan drugomu 
grijehe !< kaže sveti Jakov Apostol.”) A sveti Ivan Apostol 
veli: i Ako ispovijedamo grijehe svoje, vjeran je i pravedan 
Bog, da nam oprosti grijehe naše i očisti nas od svake ne¬ 
pravde. :t 

Sveta je ispovijed ne samo potrebna, već je i kori¬ 
sna. Ispovjednik liječi i ozdravlja grešnika. Ispovjednik 
uči grešnika i odvraća ga od pogibli. Ispovjednik kao su¬ 
dac nalaže grešniku pokoru i oprašta mu grijehe. Ispovjed¬ 
nik govori u ime Božje, poklanja grešnika ne samo nebu 
nego i zemlji. Sveta ispovijed olakšava teret zemaljskih 
muka i kušnja ; pretvara taj žalobni Miserere zemaljskog 
života u radosni Aleluja nebeskog ufanja. Sveta ispovijed 
najbolje je sredstvo proti mržnji i neprijateljstvu, proti 
strasti i divljaštvu. »Ispovijed«', veli sv. Augustin, »spa¬ 
šava dušu, oprašta grijehe, nadvladava kušnje, zatvara 
pakao, otvara vrata nebeska.« Blago nama grešnidma, 
kad imamo tako moćno sredstvo za spasenje 1 Vi ljudi, 
koji o tom još sumnjate, dođite i vidite, kako je sladak 
Gospodin !« 4 ) Dođite i vidite, da ispovijed nije nikakvo 
tiranisanje savjesti, već je oslobođenje savjesti od tiranina 
grijeha. 

I sve jake duše voljele su i vole svetu ispovijed. Ona 
im, napokon, i daje tu čudesnu jakost. 

Jedan primjer l Junački francuski general Bedeau 
g. 1846 . vraćao se slavodobitan sa vojne u Affiđ. Na putu 

*) Jak. 5, 16. — •) 1. Iv. 1. 9. — ‘) 1%. 33, 9. 

susretne jednog svećenika. General zaustavi svoju četu, 
i pred svima vojnicima pod jednim drvetom klečeć ispo¬ 
vjedi se svećeniku. Kad se ispovjedio, junačkim glasom 
povika svojim vojnicima: »Vojnici, ako želite, slobodno 
istupile iz svojih redova i učinite, što sam, eto, ja učinio U 
Junački primjer prihvatili su junački vojnici. 

A koliko puta treba nam ići na svetu ispovijed i Mo¬ 
ramo id na ispovijed, čim upadnemo u koji smrtni grijeh. 
U najvećoj opasnosti živi onaj kršćanin, koji živi u smrtnom 
grijehu. Govori nam Isus : »Stražite, jer ne znate dana ni 
časa l« 6 ) Bez posvećujuće milosti Božje ne možemo ništa 
dobro učiniti za vječno spasenje. Brzo i lako zacijeli 
rana, ako se odmah zaveže. I čovjek se lako popravi, ako 
svoj grijeh brzo ispovjedi. Ako prelomiš nogu, zar ne ćeš 
bržebolje potražiti liječnika i Ako se danas jako obrežeš, 
zar ćeš čekati do drugog Uskrsa, da zavežeš ranu < A svaki 
smrtni grijeh opasna je i teška rana na duši. 

Mnogi govori: »Nijesam nikoga ubio, nijesam nikoga 
pokrao, pa nemam šta da ispovijedam.« A Sveto Pismo 
govori ovako: »Ako rečemo, da grijeha nemamo, sebe va¬ 
ramo, i istine nema u nama.« 8 ) I laki grijeh umanjuje mi¬ 
lost Božju i oslabi nam dušu. Kakva bi ti soba bila, kad bi 
je samo jedamput u godini dana pomeo < I tvoja savjest 
kakva bi bila, kad bi se samo jedamput u godini dana ispo¬ 
vjedio < Očisti dakle dušu svoju barem jedamput u mje¬ 
secu 1 A najbolje bi bilo, kad bi se naviknuo na ispovijed 
svake sedmice. 

A svakako treba ispovjediti se o Uskrsu, jer bez svete 
ispovijedi ne može biti dostojne uskrsne Pričesti, ako smo 
u teškom grijehu. »Braćo ! Očistite stari kvasac, da budete 
novo tijesto; da sprovedemo uskrsne dane ne u starom 
kvascu pakosti i lukavstva, nego u prijesnom hljebu 
čistoće i istine I« 7 ) 

Tko zanemaruje svetu ispovijed i svetu Pričest u vrije¬ 
me uskrsno, taj je kao javni grešnik i neznabožac, i već samo 
time teško griješi. I tko o Uskrsu ne gleda, da svi njegovi 
ukućani ispune svoju uskrsnu dužnost, taj se odrekao 
vjere, i gori je od neznabošca. 8 ) 

Isus nam u današnjem svetom evanđelju želi mir 
Božji. A grešnid ne će imati mira sve dotle, dok se ne iz- 


•) Mat. 35,13. — *) 1. Iv. 1,8. — i) 1. Kor. 5, 7—8. — •) i.Tim. 5, 8. 

mire s Bogom u svetoj ispovijedi. Ako smo sagriješili kao 
rasipni sin, moramo kao rasipni sin i pasti na koljena pred 
namjesnikom Božjim i reći: »Oče ! Sagriješili nebu i tebi. 
Već ni jesam dostojan nazvati se sin tvoj. Primi me kao 
jednoga od najamnika svojih !« 9 ) 

Spjevao sam jednu jednostavnu pjesmicu »Pred ispo¬ 
vijed«. Možda će se prihvatiti koje skrušene kršćanske 
duše, pa ću je stoga ovdje iznijeti: 

Pred ispovijed. 

Moj Isuse, moj Propeti, 

Tebi moja grešna duša leti. 

Moj Isuse, moj Propeti! 

Tebi, sebi ranu ljutu 

Zadao sam na tom grešnom putu. 

Tebi, sebi ranu ljutu. 

Na Križu je moja kruna 
I uz Tebe, o Milosti Puna, 

Na Križu je moja kruna. 

Moj Isuse, moj Propeti, 

Grešnu dušu spasi i posveti. 

Moj Isuse, moj Propeti i 

Odlučujem u ime Božje, da ću barem svaki mje¬ 
sec poći na svetu ispovijed, i da ću brižno ispuniti sve uvjete, 
što se traže za svetu ispovijed : dobro ću uvijek ispitati 
svoju savjest; iz dna duše svoje pokajat ću se, što sam uvrije¬ 
dio Boga, svojega najboljeg Oca; i tvrdo ću odlučiti, da ne ću 
više griješiti; pa ću se onda iskreno i skrušeno ispovjediti; 
i napokon ću zadanu mi pokoru pobožno izvršiti. Tako ću 
po svetoj ispovijedi imati i sačuvati čisto srce, i na meni 
će se napokon ispuniti ona Gospodnja : »Blago onima, koji 
su čista srca, jer će Boga vidjeti !« 1U ) 


•) Luk. 15, 18—19. — *•) Mat. 5, 8. 

Druga nedjelja po Uskrsu 

Evanđelje 

iv. io, ii — 16 . 

I / ONO vrijeme reče Isus farisejima : Ja sam pastir do- 
w bri. Dobri pastir đulu svoju daje za ovce svoje. A na¬ 
jamnik, koji nije pastir, kojemu nijesu ovce svoje, vidi vuka 
gdje ide, i ostavlja ovce i bježi, i rastjerava ov e. A najamnik 
bježi, jer je najamnik, i ne mari za ovce. Ja sam pastir dobri, 
i znam svoje, i moje mene znaju, kaošto mene zna Otac, i ja 
znam Oca ; i dušu svoju polažem za ovce svoje. I druge ovce 
imam, koje nijesu iz ovoga ovčinjaka ; i njih mi valja dovesti, 
i čut ie glas moj, i bit će jedan ovčinjak i jedan pastir. 

Pouka 

PASTIRSKA SLUŽBA OCA I MATERE. 

I SUS u Jerusalemu povrati očitiji vid jednome čovjeku 
slijepu od rođenja. Isdjeljeni slijepac, dirnut tom bo¬ 
žanskom ljubavi Isusovom, pođe za Isusom kao učenik 
njegov. A zavidni fariseji isključile ga stoga iz sinagoge. 

Njima je samo bilo do njihove moći i slave, a sreća bližnjega 
bila im je uvijek deveta. 

Ovom prilikom izreče dobri Spasitelj lijepu priču o 
najamniku i dobrom pastiru, da tako ošine zavist i samo¬ 
ljublje zlobnih fariseja, koji su bili sve prije negoli dobri 
pastiri, i kojima je bilo na srcu sve prije negoli dobro nji¬ 
hova stada. 

Kršćani roditelji! I vama je Bog povjerio pastirsku 
službu nad vašom djecom. Vaš plavni i jedini dl] ima da 
bude sreća i spasenje vašega djeteta. 

Priču o najamniku i dobrom pastiru vrlo su dobro 
shvatili Židovi. Gotovo svaki Židov imao je svoje veće 
ili manje stado. Po brdinama i dolinama Judejskim moglo 
se vidjeti na hiljade ovaca. I sretan, tko je mogao sam 
čuvati svoje ovce 1 A tko je morao svoje ovce povjeriti 
kojemu tuđinu, imao je onda brige i suviše. Najamniku 
nije bilo puno stalo do tuđih ovaca. On je samo tražio svoju 
udobnost, a za ovce nije baš mario. Najamnik, kojemu 
nijesu ovce svoje, vidi vuka, gdje ide, i ostavlja ovce i bježi; 
i vuk grabi i rastjerava ovce. Pravi dobri pastir zna svoje 
ovce, i one njega znaju. I on će dušu svoju položiti za ovce 
svoje. Njegova jedina briga i sreća jesu njegove ovce, na 
koje on misli dan i noć. 

Fariseji, pred kojima je Isus ispričao ovu priču, od¬ 
mah su razumjeli, što je Isus htio time da kaže. Mnogo je 
bilo duhovnih pastira u zemlji Judeji, kad je Isus živio. 
Nazivali su se meštri ili učitelji. Mnogi puk bio im je povje¬ 
ren. Jadni, neuki, ali dobri puk ! Njegovi učitelji imali su 
ga voditi k Bogu i sretnim ga učiniti. Ali su ti učitelji bili 
samo najamnici, i nijesu se puno brinuli za svoje stado. 
Gledali su samo na sebe i na svoju korist i na svoja udobna 
i unosna mjesta. 

Samo je jedan bio, koji je uistinu ljubio duše. To je bio 
Isus iz Nazareta. Njega je već sveti prorok Isaija navije¬ 
stio kao pravog i dobrog pastira. »Kao pastir pasti će stado 
svoje. U naručje svoje sabrat će jaganjce, i u njedrima 
će ih nositi, a dojilice vodit će polako.'') Isus je imao samo 
jednu strast: ljubav prema svojima. Ni za čim drugim 
nije težio osim za spasenjem njihovih besmrtnih duša. Bio 
je pripravan sve za njih pretrpjeti. Pa On je sve za njih i 


*) Isai. 40, 11. 

pretrpio. Za njih je napokon i umro. On je žrtvovao svoj 
Život, samo da oni imaju život, život vječni. 

I ovaj Isus, ovaj Dobri Pastir, ova divna, božanska 
duža, koja je sva gorjela od ljubavi prema svojima, jest 
najljepši izgled vaš, o kršćanski roditelji naši! Ugledajte 
se samo u Njega! I budite dobri pastiri svojoj djeci! 

Mnogi otac i mnoga danas mati, nažalost, traže sebe 
u svojoj djeci. Mnogi roditelji izrabljuju svoju djecu već u 
najnježnijoj dobi njihovoj. Djeca su im kao kakova služin- 
čad. Djeca im moraju zaraditi, i ovako i onako, onaj zalogaj 
hljeba, što ga pojedu. Mnogi kukavni roditelji i u grijeh 
će uvaliti svoje dijete, samo da izvuku odatle kakovu korist. 

Jest, neka i dijete pomalo radi i zarađuje I Ali neka radi 
i zarađuje uvijek na svoje dobro vremenito i vječno 1 

Vjenčani prsten gladak je i nema nikakvih dragulja na 
sebi. Zaštol* Zato, jer djeca imaju da budu roditeljima dragi 
kamenovi. Ocu i materi imaju djeca da budu ponajdraže 
blago. Za djecu stoga prva i najpreča briga oca i matere 1 
Treba roditeljima paziti na zdravlje svoje djece. Ko¬ 
liko se brine ptica za svoje mlade 1 A mnogi roditelji kako 
se slabo brinu za svoju djecu! Mnogi roditelji upravo 
utisnu svojoj djed u ruke štap prosjački. Takovi su se rodi¬ 
telji odrekli vjere, i gori su od neznabožaca, kaže sveti 
Pavao Apostol. 2 ) A Isus pita: »Ako dijete u oca zaište 
hljeba, zar će mu kamen dati S'« 3 ) 

Treba roditeljima i pošteno poučiti djecu kod kuće. 
I treba djecu slati u školu i u crkvu. — Ovdje kao da čujem 
prigovor našega seljaka : »A tko će onda za ajvanom i« 
Čovječe Božji 1 Zar ti je preči ajvan, negoli tvoje rođeno 
dijete i Nije tvoje dijete za ajvan tvoj, već je ajvan tvoj 
za dijete tvoje. Pa zar se ne može naći u čitavu selu čovjek 
odrastao, koji će poći za ajvanom i tvojim i drugim i I baš 
je rđavo, da ne može već rđavije biti, da tvoje nedužno 
dijete raste i odraste među tvojim ajvanom. Od ranoga 
jutra do kasnoga mraka dijete među ajvanom ! Tako ti se 
dijete baš poajvani. I ti ćeš nam, onda, žalostan ispričavati 
svoju divlju djecu: »Sta ćeš, gospodine, naša su djeca ko 
ajvan I« Šalji dakle, brate, svoje dijete u školu i u crkvu, 
pa ne će biti kao ajvan 1 — I treba roditeljima djecu privi¬ 
kavati pomalo na potrebni rad. Najbolji je miraz djeci 


*) i. Tim. 5, 8. — •) Luk. ii, ii. 

zdravo i krepko tijelo, pa valjane ruke i učena glava. Djecu 
ne slati u Školu jest oteti djed jedno golemo blago. Bogato, a 
neškolovano dijete slično je živinčetu, što nosi zlato za druge. 

A prije svega treba roditeljima uresiti srce i dušu svoje 
djece kršćanskim krepostima. »Očevi, odgojte svoju djecu u 
strahu Božjem I« 4 ) Koja korist od zdrava i čista tijela, ako 
je duša bolesna i nečista < Jedno dijete, što se boji Boga, 
bolje je od hiljadu bezbožne djece. Tko djecu svoju kršćanski 
odgoji, opskrbio ih je i vremenito. Osobito pri izboru staleža 
i žemdbenog druga moraju roditelji da budu svojoj djed 
dobri pastiri. Ovdje treba držati se one : Ne siliti, već samo 
lijepo svjetovati! 

Ovdje bih napokon stavio na srce našim kršćanskim 
roditeljima osobito svetu nevinost njihova djeteta. Kad¬ 
god pogledam tomu nevinom djetetu u sjajne oči, uvijek 
mi onda bude, kao da sam začas zavirio u izgubljeni Raj 
Zemaljski. Nebo, puno blaženstva, gleda me iz onih veli¬ 
kih, sjajnih i nedužnih očiju djetinjih. Ah, dijete moje, 
red mi, kako si to ti tako sveto i blaženo ! O dijete, ja shva¬ 
ćam tvoju svetost i tvoju duševnu sreću ! Ti si čisto, ti si 
nevino u svojem srcu. U tvojoj duši nema one ružne i blatne 
požude. Ti si nalik na onaj nježni i Hjeli ljiljan u vrtu. O 
ljudi Božji, o kršćanski naši roditelji 1 Gledajte taj čisti 
ljiljan na jutarnjem suncu 1 Kako je divan I Kako mu je 
sladak i ugodan miris! Kako nam ljiljan taj razveseliuje 
oči! O, ne dirajte u taj cvijet svojom teškom rukom 1 Ču¬ 
vajte taj ljiljan ! Imat ćete na tom čistom i milom cvijetu 
samo najljepšu radost. Jest, kršćanski roditelji, zaklinjem 
vas i molim vas, čuvajte kao oči u glavi taj ljiljan, tu nevi¬ 
nost i svetu čistoću u duši dječice svoje ! Dan i noć bdijte 
nad lijepom i čistom dušom svojega djeteta! 

I tako čuvana i s Božjom pomoći očuvana djeca bit 
će onda svojim roditeljima još za života najveća radost 
i utjeha, »kao grane maslinove oko stola njihova,« kaže 
sveti Psalmist. 5 ) A iza smrti bit će im takova djeca po- 
najljepša kruna nebeska. Djeca odrasla u milosti kod Boga 
i kod ljudi, djeca odgojena u nauci i u strahu Božjem, jesu 
roditeljima radost i kruna na ovom i na onom svijetu. 

Odlučujem u ime Božje, da ću sve učiniti, te na 
Sudnji Dan mognem najvišemu Pastiru naših duša reći: 
One, koje si mi dao, sačuvah, i nitko od njih ne pogibe.« 6 ) 

4 ) Ef. 6, 4 . — •) Ps. 137 , 3- — *) Iv. 17. ia. 

Treća nedjelja po Uskrsu 

Evanđelje 

IV. 16 , 16 —22. 

I / ONO vrijeme reče Isus učenicima svojim : Malo, i ne 
vi ćete me vile vidjeti; i opet malo, pa ćete me vidjeti; 
jer idem k Ocu. Rekoše dakle neki od učenika njegovih među 
sobom : Sta je to, što nam kaže : malo, i ne ćete me vidjeti, 
i opet malo, pa ćete me vidjeti, i: idem k Ocuš Govorahu 
dakle : Sta je to, što kaže : maloi ne znamo, šta govori. A 
razumje Isus, da ga hoćahu pitati, pa im reče : Za to pitate 
među sobom, što rekoh : malo, i ne ćete me vidjeti, i opet malo, 
pa ćete me vidjeti. Zaisto, zaisto vam kažem, da ćete vi pla¬ 
kati i jauka ti, a svijet će se radovati. I vi ćete žalosni biti, 
ali će se vaša žalost okrenuti na radost. Žena, kad rada, 
ima žalost, jer dođe čas njezin ; a kad rodi dijete, više se ne 
opominje muke od radosti, što se rodi čovjek na svijet. I vi 
dakle sada imate istina žalost, ali ću vas opet vidjeti, i rado¬ 
vat će se srce vaše ; i radosti vaše ne će nitko uzeti od vas. 

Pouka 


MATERINSTVO. 

S A TOLIKOM toplinom govori Isus svojim učenid- 
dma u današnjem svetom evanđelju. Govori im kao 
mati, kad se dijeli od svoje drage djece. Njegova je riječ 
tako mila i tako meka: »Malo, pa ćete me vidjeti. I ja ću 
vas opet vidjeti. I radovat će se srce vaše.« 

I u ovoj nježnoj besjedi Isusovoj ima jedna slika upravo 
divna, koja do dana današnjega nije izgubila baš ništa od 
svojega čara i života. Isus kaže : »Žena kad rađa, ima žalost, 
jer do^e čas njezin, a kad rodi dijete, više se ne opominje 
muke od radosti, Što se rodi čovjek na svijet.« Ova riječ 
Isusova nuka nas danas, kršćanske majke, na jedno veoma 
važno i spasonosno razmatranje. I vama neka bude posve¬ 
ćeno ovo razmatranje, jer se tiče najviše baš vas ! Samo ga 
poslušajte i primite ga k srcu! 

»Žena se raduje, što se rodi čovjek na svijet.« Ovu ćemo 
riječ Isusovu odmah dobro razumjeti, ako se začas prene¬ 
semo u vrijeme Isusovo, u doba židovskog naroda. Onda 
bi se i siromah i bogataš, i visoka i niska roda čovjek sav 
obradovao, kad bi mu se rodilo dijete. I kako je žalosna 
bila ona mati, koja ne bi imala od srca poroda 1 Kako je, od 
žalosti, sva bila opala Ana, žena Elkanina, jer joj Bog 
nije dao poroda ! Plakala je dan i noć, i nije se mogla sirota 
nikako da utješi. I kako se Ana sva obradovala, kad joj 
je Bog, napokon, uslišio molitvu i dao joj sina Samuela I 1 ) 
Sveti Psalmist blagosiva čovjeka, koji se boji Boga 
i hodi putovima Božjim. Ovako ga sveti David blagosiva: 
Žena je tvoja rodna loza usred doma tvojega; sinovi tvoji 
kao grane maslinove oko stola tvojega.« 2 ) Biti udana, a ne 
imati djece, ostati nerotkinja drži sveti prorok Jeremija 
kaznom Božjom. 3 ) I u našem narodu nekoć se puno 
častila i hvalila ona mati, koja je imala puno svoje djece. 
A tužna nerotkinja šta sve nije učinila, da je Bog obraduje 
kojim djetetom ! 

Nažalost, danas se uvlače pomalo i u naš svijet one 
kukavičke riječi modernih pokvarenih žena : »Pa što će mi 
tolika djeca < I što će mi uopće djeca i Djeca su danas 
samo jedan težak teret 1 Za odgoj djece treba novaca, treba 


') i. Kralj, i, 7. si. — «) Ps. ia7» 3- — *) Jer. 36, 30. 

i toliko svakojake muke i brige 1 Lakše se živi, kad se nema 
djece, ili, barem, kad se ima samo jedno ili najviše dvoje !« 
I taj govor ide danas od usta do usta, kao jedna zaraza. 
Prava modema zaraza! 

Današnja svjetska nervozna »mudrost« i još koješta 
govori. Govori na pr. i ovo : »Bolje je po zdravlje žene, da 
ima manje djece. Bolje je jedno zdravo dijete, nego petero 
ih ili još više slabunjavih. Mala je plaća. Tijesan je stan. 
Pa tolika danas skupoća. I budućnost mraćna, nesigurna. 
Dakle, nema druge, nego ograničiti broj djece I« 

I tako mnoge kršćanske matere nasjednu i zavedu se 
tim ograničenim krilaticama, pa i one zaključe: »Ne ćemo 
djece 1« Pa i one uvode u sveti vrt ženidbe onu takozvanu 
»bijelu smrt«, koja upravo sotonski kosi sve klice i pupoljke, 
što se pomolile na svijetlo života. I onda se i one rugaju 
onim plemenitim majkama, koje imaju dosta svoje sitne 
dječice. Kolika, eto, najmodernija pokvarenost i razvrat- 
nost! Kako se žalosno varaju ovake ženske glave ! 

Upitajte, kršćanske majke, čestite liječnike! Oni će 
vam reći, da žene, koje ne će djece i rade proti rađanju djece, 
obično umiru od strahovite bolesti raka. Upitajte i prave 
rodoljube, dobre prijatelje narodne ! I oni će vam svi reći, 
da samo najveća nesreća dolazi na domovinu i narod i na 
vas same, kad ograničujete broj svoje djece. Da oni imaju 
pravo, evo vam i ovih vjerskih razloga ! 

Kad vi ne ćete u obitelji djece, onda vi upravo ludo 
otimate ženidbi njezinu čast, njezino dostojanstvo i sve¬ 
tost. Zašto je napokon ženidba;' Zato, da muž i žena u 
ljubavi zajedno živu i ostanu do smrti, te da nebu i zemlji 
poklone djecu. Biti dionikom pri Božjem djelu stvaranja, 
to je doista visoka odlika i uzvišen zadatak ženidbenotn 
životu. A u ženidbi biti i dijete isključiti iz svojega zajed¬ 
ničkog življenja, to je raditi proti prvoj i glavnoj svrsi 
ženidbe. To je smrtni grijeh i pravi zločin. I to sigurno ne će 
ostati bez osvete Božje, prije ili kasnije. Na zlo pada gore, 
a na gore još gore. 

Žena, koja, udana, ne će da ima djece, gubi svoju uz¬ 
višenu žensku čast. Ona kao da nam govori ovako, ovako 
nisko i podlo : »Ja ne ću da se žrtvujem! Ja ne ću da imam 
teret, okove i brigu na sebi 1 Ja ne ću da imam majčinu 
ljubav 1 Ja hoću da budem slobodna! Hoću da uživam. 

da se naživim 1 Ja sam samoj sebi najpreča 1 Moja je ljubav 
moja !« Kako je to sve doista i podlo, i nisko, i grozničavo, 
i maglovito, i kukavno, i plitko, i kratkovidno! To, uistinu, 
nije dostojno jedne čestite žene, kojoj srce uživa u ljubavi 
i u žrtvi za druge. Jest, to je kao mržnja i zloba nisko. To 
je sitnije od toga sitnoga »ja«. To je niže od svake smradljive 
baruštine. To je ružna, razuzdana strast. To je plitak uži¬ 
tak. To je crna smrt srcu. 

I žena, koja udana ne će djece, oduzima samoj sebi 
svoju pravu i čistu sreću. Istina, odgoj djeteta zadaje majci 
dosta muke i pregaranja. I za dijete valja majci otkinuti 
mnogi sat od svojega slatkog sna. I dosta ima posla dan na 
dan oko djeteta. I dijete traži od matere puno žrtve i brige 
kroz čitav život. Jest. Ali, kršćanska ženo, sve ove muke, 
brige i žrtve imaju u sebi i svoju lijepu plaću i nagradu ! 
Majka je svojoj djeci najljepša, najbolja i najsvetija žena 
na svijetu. Majka je pregaranje, ali je i ljubav. Žena, koja 
se sa ljubavlju posvećuje svojemu djetetu, sigurno ne postaje 
time siromašna. Dapače, ona postaje, u svojoj nutrini, 
i sretnija i veća i bogatija. Takova žena ostaje uvijek ve¬ 
dra, mlađahna, okretna, jaka. Sve to uz ono vedro čelo, 
uz onu zlatnu kosu, uz one sjajne oči, uz onaj slatki smije¬ 
šak svojega nevinašca, koje unosi u njezin život toliko 
sunca i sreće. Kolika sreća i nagrada onaj nedužni, anđeoski, 
dugački pogled, kojim drago oko djetinje pogleda svoju 
brižljivu majku! I kolika sreća i nagrada onaj glasić, kojim 
dijete doziva svaki čas svoju majku, slatki glasić djetinji: 
»Mama, mama 1« I ono djetinje usko, milo privijanje uz 
svoju mamu, puno najnježnije ljubavi i miline privijanje, 
kolika je radost i sreća majci 1 Radost najljepša, nebeska ! 
I, napokon, zar nije baš dijete ona veza, što usko spaja i 
veže muža i ženu i Zar nije dijete pravi anđeo njihov i 

Danas je u svijetu toliko tih rastava ženidbenih. A 
većinom su baš zato, jer u obitelji nema djeteta, nema 
zajedničke brige za jedan budući život. 

Pa su danas tolike žene i nezadovoljne i dosadne sa¬ 
mima sebi. Zašto i Eto baš zato, jer im fali dijete, ta pri¬ 
rodna briga i zabava svakoj ženi. Haljine, šeširi, sijela, 
prela, kazališta, koncerti, balovi, kina ne mogu trajno i 
potpuno da zadovolje žensko srce, osim ako je žena jedan 
vjetrogonja, jedan šarlatan, jedno posve lakoumno, raš¬ 
trkano i površno moderno biće. Jedna prava, svijesna i 

ozbiljna žena treba za svoju sreću nešto više, treba brige, 
ustrpljivosti i žrtve, treba svoje djece. 

Dugo vremena nije Rahela, žena patrijara Jakova, 
imala djece. To je Rahelu bacilo upravo u očajanje. Ona 
je gledala, kako uz njezinu sestru Leu rastu i cvatu djeca, 
i kako je njezina sestra Lea sva sretna i blažena uz svoju 
djecu. A ona, Rahela, pričinjala se samoj sebi kao suho 
drvo, bez ploda, bez ikakve vrijednosti drvo. I ginula je i 
ventila je Rahela od tuge i žalosti. Napokon je u najve¬ 
ćem očajanju stupila pred svojega čovjeka Jakova i povi- 
knula mu : »Daj mi djece, ili ću umrijeti 1« A Jakov joj je lju¬ 
tit odvratio : »Zar sam ja, a ne Bog, koji ti ne da poroda <«*) 

Kršćanska ženo ! A ti možda taj Božji dar u blato i 
nečist bacaš i Ili ga možda od sebe prezirno odbijaš i Kako 
ćeš moći za to jedamput Bogu odgovarati < Za to ružno 
umorstvo i 

Rahela, žena iz starog vremena, osjećala je, da je nje¬ 
zin Život bez vrijednosti, ako nema djece i ako se ne brine 
majčinom ljubavi za svoju djecu. 

Kršćanska ženo! Neka i tvoje srce obuzme ta čista 
ljubav materinska prema djed, od koje ti sigurno nema 
na svijetu ljepšega uresa i bisera. O jest, i slatka je, i mila 
je ta sveta briga za svoju djecu 1 

Jedan modemi filosof pita majku, da li se isplati davati 
život djetetu, koje će, napokon, biti plijen smrti. Vjera od¬ 
govara kršćahskoj maja ovako : Tvoje dijete nije plijen 
smrti, već je baštinik vječnoga života. Na krštenju stavio 
je Otac Nebeski svoju ruku na tvoje dijete, pa ga je uzeo 
za svoje dijete. Dakle, i još kako isplati se imati dijete l 
Djeca su, kršćanska majko, zvijezde na tvojem nebu i biseri 
su na tvojoj kruni! 

Napokon čujmo još i opomenu svetog Pavla Apostola 
u ovom pitanju ! On veli ovo : »Žena će se spasiti rađanjem 
djece, ako ostane u vjeri i ljubavi i u svetinji sa poštenjem.« 5 ) 
Svaka ova riječ Apostolova puno kaže svakoj kršćanskoj 
ženi. 

Odlučujem u ime Božje, da ću kod prve Mise 

□ joručiti Isusu i Gospi naše udane žene, neka nam one 
u žene jake i vrsne, koje se boje Gospodina i koje će nam 
rađati djecu, što će biti na ponos i diku našoj svetoj Vjeri 
i miloj Domovini. 

*) i. Moja. 30, 1—a. — *) 1. Tim. a, 15. 

Četvrta nedjelja po Uskrsu 

Evanđelje 

iv. 16, 5—14. 

/ 1 ONO vrijeme reče Isus učenicima svojim : Idem k onomu. 
Cl koji me posla ; i nitko me od vas ne pita : kuda ideši 
Nego što vam ovo kazah, žalosti se napuni srce vaše. Ali ja 
vam istinu kažem : bolje je za vas, da ja idem ; jer ako ne 
otidem, Utješitelj ne će doći k vama : ako li otidem, poslat 
ću ga k vama. I kad on dođe, pokarat će svijet za grijeh, i za 
pravdu, i za sud ; za grijeh dakle, što ne vjerovaše u mene ; 
a za pravdu, što idem k Ocu, i više me ne ćete vidjeti; a za 
sud, što je svijet ovoga svijeta već osuđen. Još vam mnogo imam 
kazati, ali sad ne možete nositi. A kad dođe on, Duh istine, 
učit će vas svu istinu ; jer ne će od sebe govoriti, nego što čuje, 
govorit će, i što će biti u napredak, javit će vam. On će me 
proslaviti, jer će od mojega uzeti, i javit će vama. 

Pouka 

KUDA IDEŠ i 

P UTNIKA ljudi pitaju: Kuda ideš i I putnik rado 
odgovara, da ide ili u strani svijet ili kući svojoj. I naš 
Gospodin Isus u današnjem svetom evanđelju sprema se 

na put. A nijedan ga od njegovih učenika ne pita: Kuda 
ideš i Žalosni su učenici, što ih Isus ostavlja, pa šute i ni¬ 
šta ne pitaju. A Isus im sav radostan kazuje, da ide k Onome, 
koji ga je poslao, k Ocu svojemu Nebeskom. 

Prijatelju ( I ti si putnik, i ja sam putnik. »Putnici smo 
na zemlji.« 1 ) Pa kuda idemo < Idemo u sretnu ili nesretnu 
vječnost. Ovisi to o putu, kojim idemo. A dva puta vode 
u vječnost. Put kreposti vodi u sretnu vječnost. Put grijeha 
vodi u nesretnu vječnost. Pogledajmo začas ova obadva 
puta, pa ćemo vidjeti, kojim smo putom mi zaputili, i prema 
tomu upravit ćemo svoje korake. 

Put kreposti, put u Nebo, u život, jest strmenit i 
tijesan put, i malo ih ima, koji ga nalaze.-) 

Put kreposti, put u Nebo, jest najprije put rada i tr¬ 
pljenja. Put križa, živoga križa. Šta je sve Isus pretrpio 
na ovom svijetu I Trpio je glad i žeđu. Po danu je propo¬ 
vijedao i radio, po noći je molio. Od umora bi zaspao. 3 ) 
Sve je to morao Isus pretrpjeti, da tako uđe u slavu nebe¬ 
sku. 4 ) I Šved Božji koliko su trpjeli u službi Božjoj na 
ovome svijetu! »Radite,« kaže Isus, »dok je dan; dolazi 
noć, kad nitko ne će moći raditi.«’) — Jesmo li mi na ovom 
putu u Nebo < Na putu rada i Upi jenja < 

Put kreposti, put u Nebo, jest onda put samozataje, 
ustrpljivosti i pokore. Govori Isus : »Ako tko hoće za mnom 
da ide, neka se odreče sebe, i neka uzme križ svoj, i neka 
ide za mnom !« e ) Bilo je vrijeme, kad bi kršćani naprtili 
na svoja leđa težak križ, pa ga za pokoru nosili po svijetu. 
To nama ne treba činiti. Bog svakome čovjeku naprti križ. 
I naše zle sklonosti, i naše tolike slaboće i strasti, i naši 
drugovi i drugarice naprte nam toliko puta sad ovaj sad 
onaj križ. — Nosimo li ustrpljivo i u duhu pokore ove svoje 
križeve i Ako ih tako nosimo, onda smo na putu, što vodi 
u blaženu vječnost, u Nebo. 

Put kreposti, put u Nebo, jest put i svakojakih na svijetu 
progonstva. Isus nam veli: »Ne mislite, da sam^došao da 
donesem mir na zemlju; nijesam došao da donesem mir, 
nego mač.« 7 ) Tako je Isusu bilo od jaslica do križa. A Isus 
je naš Put. I nitko ne dolazi k Ocu osim po Njemu. Nije 
drukčije bilo ni Apostolima. Apostoli su naš izgled. I nema 
u Nebu sveca ni svetice, a da nijesu bili u životu svojem 

*) a. Kor. 5, 6. — •) Mat. 7, 14. — *) Mark. 4, 38. — 4 ) Luk. 24, a6. 
•) Iv. g, 4. — •) Mat. 16, 24. — ’) Mat. 10, 34. 

progonjeni. Jedan ovako, drugi onako. »Blago vama,« kaže 
Isus, »kad vas usproklinju i usprogone i uzgovore na vas 
sve zlo lažući mene radi I Veselite se i radujte se, jer je plaća 
vaša velika na nebesima l« 8 ) I Apostoli su se veselili, što 
su bili dostojni za ime Isusovo sramotu trpjeti. 9 ) »I svi,« 
kaže Apostol, »koji pobožno hoće da žive u Isusu Kristu, 
bit će progonjeni.« 10 ) — I stoga se raduj, kršćanska dušo, 
ako te nedužnu i na pravdi Božjoj progone ! To je znak, 
da si na pravome putu, što vodi u Nebo. 

Ovo je prvi put, put kreposti, što vodi u sretnu vječ¬ 
nost, u Nebo. 

Drugi je put — put grijeha, što vodi u nesretnu vječnost, 
u vječnu propast, u pakao. Za ovaj put veli Isus da je ši¬ 
rok, i mnogo ih ima, koji njim idu. 11 ) 

Ovi jesu najprije kršćani mlaki, nemarni, ni studeni 
ni vrući. Kršćani, koji ne mare za riječ Božju, ne mare 
za vječno spasenje, ne mare za proširenje Kraljevstva Bož¬ 
jega na zemlji, ne mare za svete sakramente. Kršćani su 
samo po imenu, a na djelu se stide Krista. Imaju ime, da 
su živi, a mrtvi su. 12 ) Htjeli bi oni i spasiti se i 
svijetu se dopasti i sotoni ugoditi. Ovake će kršćane Isus 
izbljuvati iz usta svojih. 13 ) 

Putom grijeha i vječne propasti idu onda ljudi razuz¬ 
dani, kojima je bog trbuh, a nebo im požar strasti ovoga 
svijeta. Njihov je poziv ovaj: »Dođite, i uživajmo dobra, 
što ih imamo 1 To je naš dio i udes naš !« u ) »Tako su mislili, 
i lutali su: zaslijepila ih njihova zloća,« kaže o njima knjiga 
Mudrosti. 15 ) Poveli su se za onim bogatunom, koji se obla¬ 
čio u grimiz i gostio se svakidan sjajno, a napokon se za¬ 
kopao u paklu. 18 ) 

Širokim putom, putom vječne propasti idu i svi oni, 
koji nepravdu čine, koji gule, varaju i kradu, koji siroti¬ 
nju gnjetu; svi oni, kojih nepravda viče u nebo. 17 ) Ovima je 
bog zlatno tele, novac. Njihova je duša na prodaju. Oni ro¬ 
buju Mamonu. Mjesto na službu Božju u nedjelje i svetko¬ 
vine, oni idu u trgovinu. Preča im je mehana, preči im je 
pazar, preče im je sve, nego Bog i duša. A Spasitelj govori: 
»što koristi čovjeku, ako sav svijet dobije, a duši svojoj 
naudi !« 18 ) I dalje Isus o njima kaže : »Lakše je kamili proći 


•) Mat. 5 ,ii— la. — •) Dj. Ap. 5,41. — *•) a. Tim. 3, ra. — u ) Mat. 
7, 13. — *•) Otkr. 3,1. — **) Otkr. 3, 16. — w ) Mtidr. a, 6—9. — **) Mudr. 
a, ai. — *•) Luk. 16 ; 19. — lT ) Jak. 5, 4. — “) Mat. 16, 36 . 

kroz iglene uši, negoli bogatome ući u kraljevstvo nebe¬ 
sko.« 19 ) — Ovakih je svakidan, nažalost, sve više i više 
na svijetu. Prijatelju 1 Da ni jesi i ti među njima i Ako jesi, 
zaustavi se ! I okreni se u ime Božje putom prvim, putom 
kreposti, što će te dovesti u Nebo! 

Eto, to su dva puta, što vode u beskrajnu vječnost! 
Prvi je put tijesan, i vodi u Nebo. Drugi je put širok, i vodi 
u pakao. Kojim putom putuješ ti, kršćanska dušo i Kuda 
ideš i U koju vječnost i Tako se upitaj svaku večer i kod 
svake svete ispovijedi! To je pitanje najvažnije i najsa- 
vremenije. O njem ovisi tvoje vječno spasenje. Kamo ideš, 
onamo ćeš i doći. Kako živiš, onako ćeš i umrijeti. O, pomi¬ 
sli i dobro pogledaj, kršćanska dušo, kuda ideš ! Pa junački 
udari teškim, strmenitim, tijesnim, kamenitim putom, 
što vodi na visove kao kristal čiste ! Od važno, oduševljeno, 
čvrsto i bez ikakva straha, gazeći zmije i škorpije putuj 
mi na vječne »bregove Božje«. »Ustani, da idemo na Sion, 
ka Gospodinu Bogu svojemu !« 20 ) I Anđeo Božji neka nas 
prati na putu 1 Anđeo svijetla, mira i ljubavi neka nas 
očuva od silnika tmine, nemira i mržnje, koji danas prolazi 
našim svijetom 1 

Odlučujem u ime Božje, da ću svakidan, ako 
ikako mognem, upraviti svoje korake u crkvu k Isusu u 
Presvetom Oltarskom Sakramentu. Pa ću pred Isusom 
Svetotajstvenim prošaptati sa Psalmistom i ovo: »Gospo¬ 
dine, vodi me u pravdi svojoj 1 Radi neprijatelja mojih 
upravi put moj pod okom svojim !« 21 ) I sa svetim Augusti- 
nom prošaptat ću: »Nemirno je srce moje, dok se ne smiri, 
u Tebi, o Bože !« I ustat ću, i poći ću dalje putom, što me 
vodi k Bogu mojemu. I na tom putu uzdisat ću sa svetim 
Ignadjem: »Ah, kako mi je mrsko na zemlji, kad pogledam, 
na Nebo !« 



*•) Mat. 19, 34. — ■) Jerem. 31, 6. — “) P*. 5, 9. 

Peta nedjelja po Uskrsu 

Evanđelje 

iv. 16, 23—30. 

/ 7 OM) vrijeme reče Isus učenicima svojim : Zaisto, za- 
U isio wim kažem, ako što uzištete od Oca u ime moje, dat 
će vam. Do sada ne iskaste ništa u ime moje. Ištite i primit 
ćete, da radost vaša bude potpuna. Ovo vam govorih u pri¬ 
čama. Dolazi čas, kad vam više ne ću govoriti u pričama, nego 
ću vam očito za Oca javiti. U onaj ćete dan u ime moje za¬ 
iskati, i ne velim vam, da ću ja moliti Oca za vas ; jer sđm 
Otac ljubi vas, jer vi mene Ijubljaste, i vjerovaste, da ja od 
Boga izidoh. Izidoh od Oca, i dođoh na svijet; opet ostav¬ 
ljam svijet, i idem k Ocu. Rekoše mu učenici njegovi: eto, 
sad govoriš, i priče nikakve ne kažeš. Sad znamo, da sve znaš, 
i ne treba tebi, da te tko pita. Po tome vjerujemo, da si od 
Boga izišao. 

Pouka 


MOLITVA. 

S UNČANO svibanjsko prijepodne. Sa zelena brda 
zagledalo se oko u tu rascvjetanu dolinu, kojom žu- 
bori bistri potočić. Kroz mirisne livade prolazi dugi red 
mladih i starih. Na jutarnjem tihom vjetriću njiše se fina 
tkanina livada, i viju se crkvene zastave, crvene, bijele, 
plave, a sve svilene.Sa ševinim veselim previjanjem pomiješao 
se svečani zvuk zvonž tamo od župske crkve. I djeca, čista, 
nevina djeca, odjevena kao ljiljan, izdigla svetu pjesmu 
u sav glas. U livadi čarobno, šareno cvijeće otvorilo svoje 
čaške prema suncu. Tako se, eto, i dječija sitna grla i dje- 
čija nevina srca otvorila prema vječnome Suncu, prema 
Bogu, koji je sve to tako lijepo stvorio i uredio. Pjevaju 
djeca kao slavulji. A starijima u ruci krunica, i oni iz puna 

t rla i punom dušom mole našu staru i svetu molitvu u čast 
vibanjskoj Kraljici. U ovu molitvu umeću sve svoje želje, 
i prinose ih pred prijesto Božji ovako: »Gospodine, daj, 
da nam na livadama ponaraste trava za naše blago I Go¬ 
spodine, daj, da nam urode njive za hljeb našoj djeci! 
Gospodine, daj očuvaj nas od leda, kuge, glada i rata I Go¬ 
spodine, usliši molitvu našu! Gospodine, pohiti nam u po¬ 
moć !" Proljetni vjetrić raznosi unaokolo mirise cvijeća 
i ove slatke uzdahe ljudskih srdaca. 

I druge još molitve i želje lete pred prijesto Božji u 
ove prosne dane. Sta mi sve ne želimo od Boga za sebe i 
za mile svoje 1 Ali puno puta ove su nam želje i molitve 
dosta drske i smione. I stoga nije bez razloga, kad nam 
sveta Crkva, eto, u nedjelju pred prosne dane doziva na 
pamet onu Spasiteljevu : »Ako što uzištete od Oca u ime 
moje, dat će vam.« Hoće Crkva da nas time opomene, neka 
se u ove dane molimo Bogu u duhu Isusovu. A u duhu Isu¬ 
sovu molimo se onda, kad se molimo poniznim i Bogu oda¬ 
nim srcem. 

Mi smo već toliko puta čuli i u crkvi i u školi, da nam 
molitva ima biti ponizna i u volju Božju posve odana. 
Pred voljom Božjom mora ušutjeti volja naša. I to svi lako 
shvaćamo i uviđamo. To nam je jasno. Ne molimo se sebi 
ili kojemu stvorenju, već Bogu Svemogućemu. Mi znamo, 
komu vjerujemo. 1 ) Ali je li naša molitva doista uvijek po- 

*) a. Tim. i, ia. 

nizna i Bogu odana i* I je li takova molitva uvijek baš tako 
laka < Ispitajmo to dobro danas, kad nas sveto evanđelje 
nuka na razmatranje o molitvi! I neka nam onda naša mo¬ 
litva bude doista uvijek i ponizna i u volju Božju posve 
odana, jer o tome ovisi, hoće li nam Bog molitvu uslišati. 

Još nam je, i još kako, u pameti prošli strahoviti svjet¬ 
ski rat. Pa redmo, kršćanska ženo, da je onda tvoj čovjek 
bio tamo prema Rusiji, u vrletnim Karpatima! I ti si bila 
od svijeta čula, kako se tamo dan i noć biju ponajžešće 
bitke. Pa si ti pohitjela toliko puta u crkvu, i žalosna i go¬ 
tovo očajna lamala si rukama i molila si Boga : »Bože, oču¬ 
vaj mi ga 1 Kad sam pristala bez njega < Bože, pošlji mu 
svojega Anđela I Bože, Ti mi ga moraš uzdržati 1« Je li to 
bila Bogu odana molitva i Jesi li ti onda govorila: »Bože, 
budi sveta volja Tvoja !« 

Ili uzmimo, kršćanine oče, tvoj je jedinac sin ležao 
teško ranjen u tuđini u jednoj bolnici! On ti nije mogao 
sam pisati. Pisala ti je mjesto njega jedna sestra milosr¬ 
dnica, koja ga je kao rođena sestra dvorila u bolnici. Njemu 
je bivalo uvijek sve gore. Ti si se mogao, oče, za njega samo 
Bogu moliti. I ti si toliko puta sa sjetom na duši pao pred 
sveto Propelo u crkvi i kod kuće, i uzdisao si kroz plač 
Isusu : »Isuse, očuvaj mi ga 1 Isuse, Ti mi ga moraš očuvati, 
jer šta će biti od mene starca bez njega jedinoga, jedinoga 
štapa moga f'« Na tvoja usta nije se onda pomolila ona sveta : 
»Isuse, budi volja Tvoja !« 

Ili ti je, recimo, bilo u kući svega ponestalo, jer izdala 
prošla godina. Pa kad bi se kojiput u ljetu nebo naoblačilo, 
ti bi onda, težače, tužan i zamišljen sklapao grčevito ruke, 
i molio se Bogu u Nebesima : »Bože, ne puštaj leda iz neba ! 
Bože, Oče Nebeski, ne uskrati nam korice hljeba!« Iz usta 
tvojih nije se tada čula pouzdana, ponizna i Bogu odana 
sveta molitva: »Bože, Oče naš, budi sveta volja Tvoja b 

A morala je tvoja molitva biti samo takova. Sva predana 
volji Božjoj. Morao si se sav baciti u ruke Providnosti 
Božje. Dakle pouzdana i Bogu odana molitva nije baš tako 
lak posao. Tko je jedamput bio u golemoj nevolji, taj zna, 
kako mu je onda bilo mučno izreći: »Bože, neka samo bude 
onako, kako Ti hoćeš! Bože, neka se na meni vrši samo 
presveta volja Tvoja! Bože, Ti što činiš, dobro činiš 1« 

A ipak, braćo, mora da nam uvijek bude takova mo¬ 
litva. Kršćani smo. A kršćanin biti znači podvrgnuti svoju 

volju premudroj volji Božjoj. Kršćanin biti znači vjero¬ 
vati u ljubav i providnost Božju, koja sve najbolje ravna i 
upravlja. Kršćanin biti znači govoriti ovako : »Ja ne tražim 
od Tebe, Bože, računa, zašto me odbijaš ili zašto otežeš. 
Bože moj, ja Te ljubim, ja Ti se klanjam!« Kršćanin biti 
znači ići za Kristom i u Njega se ugledati u svemu. A Krist 
je u svojoj pregorkoj muci govorio svome Ocu Nebeskom: 
>Oče, ne moja volja, nego Tvoja neka bude!« 2 ) Oče, ne 
kako ja hoću, nego kako Ti !« 3 ) I Isusu nije bilo lako reći to. 
Žalostio se, turoban je bio, krvavim se znojem znojio 
Isus. Ali je On ipak to rekao. On je znao dobro se moliti. 
I Blažena Gospa rekla je Bogu : »Neka mi bude po riječi 
Tvojoj !« 4 ) Neka mi bude onako, kako Ti hoćeš. Gospodine ! 
»Evo službenice Gospodnje !« 5 ) I Šved Božji tako su govo¬ 
rili i molili se. Sveta Gertruda svaki bi dan izrekla 365 puta : 
»Bože, budi volja Tvoja !« Jednoga je dana ponudio Grospo- 
din svetoj Margareti Mariji Alacoque, neka bira iz Nje¬ 
govih ruku šta hoće : mir, utjehu, zdravlje, čast, ili svako¬ 
jaka poniženja, neprestane muke na duši i tijelu. »Biraj, 
kćeri moja,« reče joj Gospodin, »šta hoćeš; a ja ću ti, kakogod 
izabrala, dati jednake milosti 1 « Svetica, u svojoj revno¬ 
sti, bad se Gospodinu pred noge, pokloni Mu se i reče Mu : 
•Gospodine, ja samo hoću Tebe i ono, što Ti za mene izabe- 
reš. To je sve, što ja želim.« Onda je Gospodin pružio svojoj 
ljubljenoj učenid muke, bolove, patnje, i rekao joj: »To 
se meni najbolje dopada. To je za vječnost. Ono je drugo 
život uživanja, a ne život zasluživanja.« 

I među istim poganima bilo ih je tako jakih, pa bi u 
svojim patnjama govorili svojim bogovima: »Bogovi, to je 
moja želja 1 Ali vaša mudrost neka uredi sve po svojoj 
volji!« Tako pogani. A mi kršćani zar da ne govorimo u 
svojoj molitvi: »Bože, budi volja Tvoja ! Gospodine, kako 
Ti hoćeš!« 

Jest, takva je molitva teška. Ali takva molitva ima uvijek 
svoj uspjeh i blagoslov. Ti možebit ne dobiješ baš ono, 
što moliš od Boga. Tvoje jedino dijete možda i umre. Tvoja 
bolest ne okreće nikako na bolje. Ali, prijatelju, neopazice 
spušta se blagoslov Božji na tvoju dušu, na dušu poniznog 
i Bogu odanog molitelja. U volju Božju odana molitva 
uvijek je neka pobjeda nad samim sobom. A nema pobjede 


•) Luk. aa, 4a. — *) Mat. a 6 , 39. — 4 ) Luk. 1, 38. — •) Luk. t, 38. 

bez žrtve. I kad je jedamput žrtva prinesena, i kad je jedam- 
put volja svoja nadvladana, onda ulazi u dužu mir, tišina, 
svjetlost, zadovoljstvo, srčanost. I onda se probudi u duši 
snaga božanska. I onda se podnosi lako i najveća nesreća 
na svijetu. 

Jest, gorka je puno puta riječ : »Bože, budi volja Tvoja !« 
Ali ako se ona izreče od svega srca, iz dna duše svoje, onda 
je ona puna svakoga blagoslova Božjeg. Blažen čovjek, 
koji je izgovara iz dna duše svoje u svakoj svojoj kušnji 
i patnji! 

Pet je imala svojih zlatnih sinova sirota mati. I sve 
jedan za drugim moradoše joj na vojsku u prošlom svjet¬ 
skom ratu. I sve jedan za drugim dolazio joj glas: Pao je, 
pao je, pao je. A ona bi sirota pala onda uvijek pred sveto 
Propelo, obujmila bi Propelo i prošaptala bi: »Koji je 
za nas teški križ nosio.« Od Propetoga naučila je ona izgo¬ 
varati : »Budi volja Tvoja !« S Njim je nosila svoj teški 
križ. Nosila ga je kao prava kršćanska junakinja majka. 

I ovaj još lijepi primjer : 

Francuski biskup, starac Coulquier (čitaj Kulkje), bio 
je već gotovo gluh i slijep. Uz to još teško oboli. U bolesti 
ga pohodi neki svećenik. Ovaj se nije mogao dosta da načudi, 
otkuda biskupu tolika ustrpljivost u svim onim teškim bo¬ 
lovima. Tad će mu biskup: »Ja znam kratku i lijepu mo¬ 
litvu, koja mi daje strpljivosti i olakšava mi muke. Ako 
hoćete, reći ću Vam je.« Svećenik je, dakako, zaželio da do¬ 
zna tu molitvu. Biskup mu odvrati: »Ja se molim često 
kroz dan ovako: »Moj Isuse, ja sam gotovo slijep : budi 
sveta volja Tvoja 1 Moj Isuse, ja sam gotovo gluh : budi 
sveta volja Tvoja 1 Moj Isuse, ja podnosim velike bolove : 
budi sveta volja Tvoja ! Moj Isuse, ja ne mogu više vršiti 
svojih dužnosti: budi sveta volja Tvoja!« K tomu pridoda 
još biskup smiješeći se blago: »Ako budete kad morali 
i Vi mnogo trpjeti, molite se i Vi tako ! Vidjet ćete, da 
ovakva molitva pomaže, puno pomaže.« 

Blažen i sto puta blažen, koji je vičan u molitvi svojoj 
govoriti Bogu : »Budi volja Tvoja I« To je najdirljivija, 
najljepša, najnježnija, najpobožnija, najuzvišenija moli¬ 
tva. Molitva, koja jedina doista uzdiže srce k Bogu. Mo¬ 
litva, koja se jedina dopada dragome Bogu. 

Na kraju ove pouke o molitvi najtoplije bih prepo¬ 
ručio svakoj kršćanskoj duši svetu molitvu. I velim malomu 

djetetu: »Dijete 1 Ti u pobožnoj molitvi izgledaš kao an- 
đelak Božji.« I velim odraslome čovjeku: Čovječe! Neko 
dostojanstvo izlije se na te, kad klečiš u crkvi sklopljenih 
ruku!« I velim kršćanskoj djevoj i • »Djevojko 1 Najljepša 
si onda, kad oboriš u crkvi oči, i kad se Bogu i Gospi pobo¬ 
žno moliš!« Pa velim i onome divljem i raskalašenom čo¬ 
vjeku : »Dobit ćeš, čovječe, meke i plemenite poteze na licu, 
kad se obratiš u svetoj ispovijedi k Bogu, i kad se staneš 
dragome Bogu pobožno moliti:« I velim svima: »Pobožna 
molitva, ljudi Božji, daje i li.u i srcu vašemu neki sjaj ne¬ 
beski, neki mir božanski! < 

Odlučujem u ime Božje, da ću uvijek rado, do¬ 
bro i od svega srca moliti divnu, nebesku molitvu »Oće naš, 
koji jesi na nebesima«. Ova je molitva i najljepša i najdublja 
i najjednostavnija i najuzvišenija i čistija i sjajnija od naj- 
čistijog i najsjajnijeg bisera. U ovoj molitvi, koju nas je na¬ 
učio sam Isus, stoji i ta presveta riječ: »Budi volja Tvoja!« 
Po ovoj molitvi Gospodnjoj ja ću živjeti i tako spasiti dušu 
svoju. 




Spasovo 

Eva nđcl Je 

MARK. l6, 14 —20. 

# 7 ONO vrijeme javi se Isus jedanaestorici kad bijahu 
U za stolom, i prekori ih za njihovo nevjerje i tvrdoću 
srca, Sto ne vjerovaše onima, koji su ga vidjeli, da je uskrsnuo. 
I reče im : Idite po svemu svijetu i propovijedajte evanđelje 
svakomu stvorenju! Koji uzvjeruje i pokrsti se, spasit te 
se ; a koji ne uzvjeruje, osudit će se. A znaci za onima, koji 
uzvjeruju, ići će ovi: u ime će moje vragove izgoniti; no¬ 
vim će jezicima govoriti; zmije će uzimati; i ako smrtno 
Sto popiju, ne će im nauditi; na bolesnike metat će ruke, i 
ozdravi jat će. I Gospodin Isus, pošto im izgovori, uze se na 
nebo, i sjedi Bogu s desne. A oni otišavši propovijedali su 
svagdje, i Gospodin ih potpomagao i riječ potvrđivao znacima, 
što su slijedili. 

Pouka 

NAJLJEPŠA BAŠTINA. 

n ROLJEĆE JE. Sunce se veselo ukazalo i sjalo. Zrak 
* je pun sunčanog sjaja, pun miomirisa. Drveće je u 
bijelom cvatu, šume su u mladom zelenilu. Livade su iz¬ 
vezene cvijećem plavim, bijelim i žutim, ševe i slavulji 
pjevaju u rano jutro. Svjetlost i pjesma u proljetnoj pri¬ 
rodi. Ufanje i nov život u čovječjem srcu. 

Posred toga sjaja, cvijeća i života slavimo mi Spasovo 
iliri Uzašašće Gospodina Našega Isusa Krista. Sveta Crkva 
pjeva u zanosu radosnu pjesmu : »Uziđe Gospodin u slavlju. 
Aleluja 1« 

Ali učenici Isusovi ni jesu sa tolikom slavom i radosti 
gledali Isusa, kako četrdeseti dan iza svojega uskrsnuća 
uzilazi na Nebo. Tužni su oni bili i potišteni. Kao djeca 
nad grobom svojega dobrog oca. Jest, On im je bio uvijek 
kao dobar otac, uvijek pun očinske brige za njih. Njihov 
Dobri Učitelj. Kao otac On je pomišljao na njih i za ono 
vrijeme, kad više ne bude medu njima. 

I mi promotrimo danas na Spasovo, šta je sve dobri 
Spasitelj iza sebe ostavio svojim učenicima 1 Kakvu im 
je baštinu ostavio <* O, doista, najljepšu baštinu 1 Neka 
bi i naši kršćanski očevi ostavili svojoj djeci takovu ba¬ 
štinu ! 

Baš prave sirote bili su učenici Isusovi, kad su se sa 
Maslinske Gore iza uzašašća Gospodinova vraćali u Jeru- 
salem. Nijesu puno imali ni onda, kad još nijesu bili uče¬ 
nici Isusovi. Netko je bio ribar, netko težak, netko radnik. 
Siromašna kućica, nešto marve, malen ribarski čamac, 
kakav vinogradić, pa zdrave i radine ruke : to im je bilo 
sve blago i imanje. Ali kad je Isus uzišao na Nebo, onda 
nijesu imali ni to. Bili su tad zaista pravi siromasi. Ostavili 
su svoju porodicu, svoj posao, svoje ognjište, i pošli su 
za Isusom. Mislili su uvijek, da ih uz Isusa, uz Mesiju, čeka 
Bog zna kakova čast i vlast. A kad tamo, Isus im i u po¬ 
sljednji još čas nemilosrdno trga i obara sve njihove sne 
o nekakvu svjetskom kraljevstvu. Oni upitaše Isusa: »Go¬ 
spodine ! Hoćeš li u ovo vrijeme povratiti kraljevstvo Izrael¬ 
sko i 1 « A Isus im reče : »Nije vaše znati vremena ili časove, 
koje Otac zadrža u svojoj vlasti.« 1 ) 

*) Dj. Ap. i, 6—7. 

Baš kao pravi siromasi ljudi, nemajući nigdje ništa, 
vraćaju se učenici Isusovi sa Maslinske Gore, sa Brda Uza- 
Sašća. Ali ima bla^a i osim srebra i zlata. I naše srce jednako 
teži za većim i vječnim blagom. Pa lijepo stoji u našoj na¬ 
rodnoj pjesmi: »Nije blago ni srebro ni zlato, već je blago 
što je srcu drago.« Nije blago »ono zemaljsko dobro, što 
te tišti, kad ga imaš, i što te onečisti, kad ga ljubiš, i što 
te muči, kad ga izgubiš.« 2 ) I naš je Spasitelj navlaš i ho¬ 
timice učinio svoje Apostole i učenike siromašnima u ze¬ 
maljskim dobrima, da ih učini to bogatijima u vječnim 
dobrima, za kojima naša duša svejednako čezne i uzdiše. 

Sjajna je doista i divna baština, što ju je Gospodin 
Isus ostavio svojim učenicima. Ova je baština cijeli Božji 
svijet. Dakako, ne daje Isus svojim učenicima svijet za uži¬ 
tak, već im ga daje kao zadatak. Sotona je ono ponudila 
Isusu svijet za užitak. A Isus u današnjem svetom evan¬ 
đelju svečano govori svojim Apostolima: > Idi te po svem 
svijetu i propovijedajte evanđelje svakomu stvorenju!« 
Siromašnima donijeti veselu vijest, Evanđelje o Nebeskom 
Ocu; među one, koji čame u tami, unijeti svijetlo Božje ; 
potlačene i skršene pridići; grešnike od grijeha osloboditi; 
sve ljude gledat učiniti djecom Božjom i baštinicima Kra¬ 
ljevstva nebeskog; Isusovo božansko djelo u svijetu nasta¬ 
viti i dovršiti: to je baština, što je Isus ostavlja svojim 
učenicima. I kaošto je mladom umjetniku ponajljepša ba¬ 
ština, kad mu njegov na umoru meštar ostavlja svoje divno 
započeto djelo, da ga on dovrši: tako je i učenicima Isuso¬ 
vim bila najsvetija i najljepša baština ono, što im je, eto, 
Isus, njihov Meštar, ostavio. Svaki je od njih mogao radosno 
poviknuti sa Psalmistom >: Baština moja baš mi je sjajna !« 3 ) 

I Gospodin je Isus sve učinio, da Njegovi učenici budu 
spremni, jaki i oduševljeni za svoj veliki rad i zadatak. 
Pogledajmo ih samo iza Uzašašća ! Njihovo je oko bistro, 
i u toj vrtoglavici svjetskoj okrenuto čvrsto i pouzdano 
prema svijetlu Božjemu. U njihovoj duši gori sveta ljubav 
prema ljudima, plamti oduševljenje za svoje djelo. I ovo 
sveto oduševljenje, ta baština od Duha Svetoga, podalo 
im je svu potrebitu jakost, sve potrebito znanje, svu po¬ 
trebitu vrlinu i krepost. Sila sa visina pomladila ih i opre¬ 
mila za svako uzvišeno djelo. Jake, plemenite, oduševljene 


') Bona, quae possessa onerant, amata inqutnant, amissa crudant. S. 
Bernard us, Epist. 103. — ») Ps. 15, 6. 

za božanski zadatak ostavio ih Isus iza sebe. Uistinu, naj¬ 
ljepša baština 1 

Kršćanski Oče ! Ovaku baštinu gledaj i ti da ostaviš 
svojemu djetetu! Sta ti sve ne poduzimaš, da svojoj djed 
ostaviš iza sebe lijepu i sigurnu baštinu, kuću i kućište, 
imanje i zanimanje, zaradu i nagradu i Sam otkidaš od 
usta svojih, samo da tvoja djeca imadu i nikad se ne uspate. 
I upravo plačeš, ako im ne možeš ostaviti onoliko, koliko 
bi želio. 

Lijepa je ta tvoja nježna očinska briga za budućnost 
tvoje djece. I djeca treba da ti budu za to zahvalna do 
groba. Ali je li to najljepša i najkorisnija baština tvojoj 
djed i Koliko već puta bilo je, da je upravo ta udobnost, 
u kojoj je otac ostavio iza sebe djecu, bila na propast djeci! 
Djeca su postala lakoumna, lijena, raskošna, i u malo vre¬ 
mena raskopalo se i raznijelo sve to njihovo imanje. Zar 
nije, dakle, sto puta bolje, da ti svojoj djed ostaviš drugu 
baštinu i Onu Isusovu. Zar nije bolje i spasonosnije, da svoju 
djecu učiniš radinom, poštenom, plemenitom, oduševlje¬ 
nom, snažnom i kreposnom i To je Spasiteljeva baština. 
Najljepša baština. 

Pa stoga, kršćanski oče i kršćanska majko, utisnite 
što bolje u srce djed svojoj tu svetu misao i svijest, da je 
ovaj život za njih samo jedan zadatak, samo jedno djelo, 
što ga oni imaju da sami obrade, oni posve sami 1 Usadite im 
u dušu sveto strahopočitanje pred svakim danom, pred 
svakim časom, pred čitavim svojim životom 1 Naučite ih, 
da, u kojemgod bili staležu i položaju, život svoj shvaćaju 
kao jedan sveti poziv, kojemu treba da odgovori svaki 
pojedinac čovjek, i to posve sam I Naučite ih stajati svojim 
nogama čvrsto na zemlji 1 

Opremite dakle, kršćanski roditelji, svoju djecu svim 
vrlinama i krepostima, što su im potrebite, da ispune svoj 
životni zadatak i da se svagdje iskažu kao ljudi djela, ljudi 
akcije ! Odgoj te svoju djecu tako, da budu ljudi dužnosti 
i vjernosti, ljudi radinosti i ustrajnosti, ljudi ustrpljivo- 
sti i plemenitosti, ljudi jakog vjerovanja i ufanja l Učinite 
ih, i svojom lijepom besjedom i svojim svetim izgledom, 
pravim praktičnim kršćanima 1 Sveti je Dominik ostavio 
kao baštinu svojim učenicima ljubav, poniznost i samo¬ 
zataju. Najljepša baština 1 Imadne li i tvoje dijete, kr¬ 
šćanski oče, ruke radine, oči bistre, srce čisto i čvrsto, dušu 

zanosnu i kreposnu, a to je sve u ljubavi, poniznosti i samo¬ 
zataji : onda možeš jeđamput mimo zaklopiti svoje utru- 
đene oči. Ostavio si svoje dijete opskrbljeno najljepšom 
baštinom, učinio si ga čovjekom. 

Bilo je za prve križarske vojne. Uz najveće poteškoće 
bili su križari doprli do Svetoga Grada. Trebalo je sada 
na juriš zauzeti Sion. Moleći se pođoše križari prema Brdu 
Uzašašća. Ovdje pomisliše na sve ono, što je Spasitelj tu 
jeđamput govorio i učinio. Tu je Isus pozvao svoje učenike 
na svetu službu evanđeosku. Tu ih je Isus posljednji put 
blagoslovio, obodrio i oduševio. Kao Veliki Svećenik, kao 
Spasitelj svijeta podignuo je Isus svoje ruke i blagoslovio 
ih. I tada križari hrabro i oduševljeno učiniše juriš na Jeru- 
salem. I Sveti je Grad bio za malo vremena u njihovim 
rukama. 

I kršćanski roditelji danas na Spasovo neka se spo¬ 
menu najljepše baštine, što ju je Spasitelj naš ostavio svojim 
učenicima 1 I kršćanski naši roditelji neka onda sve učme, 
da takovu baštinu, najljepšu baštinu, ostave svojoj dragoj 
djed 1 Neka bi onda njihova djeca vje no ispunila zadatak 
svojega života 1 

Odlučujem u ime Božje, da ću se danas na Spa¬ 
sovo kod svete Mise pomoliti dragome Spasitelju, koji je 
na današnji dan uzišao na Nebo, neka bi meni i svima mo¬ 
jima udijelio tu milost, da se na meni i na svima mojima 
ispuni Njegova na Posljednjoj Večeri sveta molitva: »Oče I 
hoću, da i oni, koje si mi dao, budu sa mnom, gdje sam ja, 
da gledaju slavu moju, koju si mi dao.« 4 ) 



«) Iv. 17, 34. 

Šesta nedjelja po Uskrsu 

Evanđelje 

IV. 15, 26—27. i 16, I—4. 

/ 7 ONO vrijeme reče Isus učenicima svojim: Kad dođe 
U Utješitelj, kojega ću vam poslati od Oca, Duh istine, koji 
od Oca izlazi, on će svjedočiti za mene. I vi ćete svjedočiti, 
jer ste od početka sa mnom. Ovo vam kazah, da se ne sabla¬ 
znite. Izgonit će vas iz zbornica ; pače dolazi čas, kad će svaki, 
koji vas ubije, misliti, da Bogu službu čini. I ovo će vam 
činiti, jer ne poznaše Oca ni mene. Nego ovo vam kazah, kad 
dođe čas, da se opomenete ovoga, da vam ja kazah. 

Pouka 

OBZIR LJUDSKI. 

I Z DANAŠNJEGA svetog evanđelja uzet ćemo za našu 
pouku ove riječi Isusove : »I vi ćete svjedočiti.« 

Ove su se riječi Isusove posve ispunile na Apostolima. 
Sa kolikom su svetom vatrom i od važnošću Apostoli svje¬ 
dočili za svojega Isusa! To znamo svi. Znamo svi, kako su 
oni odvažno izašli pred Židove, i ovako im otvoreno govo- 

rili: »Onaj Isus, kojega ste vi i Pilat pribili na križ, jest 
pravi Mesija, jest Sin Svevišnjega, jest Pomazanik Gospod¬ 
nji. I, evo, izjavljujemo pred nebom i zemljom, da smo 
Njegovi glasnici. Njegovi učenici, njegovi svjedoci i Apo¬ 
stoli.« Tako su Apostoli neustrašivo svjedočili za Isusa. 

Ovakih je junaka i svjedoka trebao Isus. Kazuje nam 
sveti Ivan Evanđelist (Iv. 12, 42—43.), kako su i od kne¬ 
zova mnogi vjerovali u Isusa. Ali oni, od straha pred fari- 
sejima, nijesu htjeli da javno priznaju Isusa i da svjedoče 
za Njega, jer im je, kaže sveti Ivan Evanđelist, slava ljud¬ 
ska bila draža, negoli slava Eožja. Ovakih ljudi i strašiji- 
vaca, pa makar bili i ne znam kakovi knezovi, nije trebao 
Isus, i ne treba ih ni danas. Takovi nijesu bili Apostoli, 
kojima je Isus upravo naložio, da svjedoče za Njega. »I 
vi ćete svjedočiti za mene ! To je posao Duha Svetoga : 
»On će svjedočiti za mene.« To je posao i ljudi Duha Svetoga : 
»I vi ćete svjedočiti za mene.« I Apostoli su, kako smo čuli, 
neustrašivo svjedočili za Isusa. 

Ali Isusove riječi »I vi ćete svjedočiti« treba da se is¬ 
pune i na svakom kršćaninu katoliku. Ne mora svak propo¬ 
vijedati Isusa i Njegovu istinu u crkvi sa propovijedao- 
nice. Ali mora svaki kršćanin katolik da svjedoči za svojega 
Isusa i ispovijeda Njegovu vjeru zborom i tvorom, otvoreno 
i odrešito u svojem čitavom svagdanjem životu. Da to bude, 
treba da najprije odlučno odbacimo od sebe onaj takozvani 
obzir ljudski, koji danas, nažalost, tolikim katolicima za¬ 
tvara usta baš onda, kad bi trebalo u sav glas svjedočiti 
za Isusa i za Njegovu božansku nauku. 

Ah, taj nesretni obzir ljudski 1 Taj kukavički, ropski 
strah pred svijetom, pred tim modernim svijetom 1 On je 
doista jedna sramota za svakoga katolika. On je i jedna 
najveća ludost na svijetu. On je još i prava izdaja učinjena 
našemu predobromu Kristu Spasitelju. To ćemo ukratko 
pokazati danas, pa se onda oduševiti za katoličku neustra- 
šivost, otvorenost i srčanost. 

Obzir ljudski ili strah pred ljudima jest, rekosmo, 
jedna sramota. Bog je ono jedamput zaprijetio narodu 
israelskom, da će mu dati djecu za gospodare. »Djeca će im 
biti gospodari.« 1 ) Kolika je to i sramota i nevolja 1 Kaže 
Duh Sveti: »Teško tebi, zemljo, kad ti je kralj dijete U*) 

A ta sramota i nevolja na tolikim je danas katolicima. To¬ 
liki danas katolici upravo jadno robuju tomu slabunjavom 
i nejakom djetetu, koje svaki čas pada na zemlju, svaki 
se čas prestraši i bježi. A to je dijete taj današnji obzir 
ljudski. Gdje bi trebalo muževno i čvrsto stajati, ondje 
robovi obzira ljudskoga kao djeca zemlji padaju i bježe 
s glavom bez obzira. Gdje bi trebalo otvoreno svjedočiti 
za Isusa, za Njegovu svetu vjeru, ondje oni kukavno šute. 
Gdje bi trebalo raditi i boriti se za stvar Božju, ondje se ti 
ljudski obziraši sakriju kao strašljiva djeca u kakav za¬ 
pećak. 

Taj obzir ljudski uistinu je jedna sramota nad sramo¬ 
tama. I onaj, koji se daje pod noge obziru ljudskom, prije 
svega je čovjek bez ikakva značaja. Nema taj čovjek nika¬ 
kvih načela. On se ravna prema ukusu i mišljenju onih, 
među kojima se u onaj čas nalazi. On govori i radi, kako 
je njima po volji. Igra ulogu baš žalosnu. Kod pobožnih 
je i još kako pobožan. Kod bezvjeraca je čitav bezvjerac. 
Sa nećudorednima je upravo ružan čovjek. Zar nije takovo 
beskarakterno ponašanje jer'na najveća sramota i Ponaša 
li se tako jedan čovjek, koji ima još u sebi makar iskricu 
poštenja i ponosa < 

Čovjek obzira ljudskog jest, onda, i jedna prava ku¬ 
kavica. Šta bi drugo i mogao biti, kad samo sav, kao rob, 
dršće pred glupim i tupim posmijehom toga svijeta i 

U mjesecu kolovozu g. x88x. sastali su se u Milanu 
učitelji i učiteljice iz cijele gornje Italije. Pa se među osta¬ 
lim iznio na tom učiteljskom sastanku i prijedlog, da se 
vjeronauk izbaci iz škole. Hoće li itko ustati na obranu 
svoje vjere i Jedna se učiteljica javlja za riječ. Među toli¬ 
kim stotinama — jedna I Ali ona je tu stajala kao prava 
junakinja katolička i neustrašivo je dokazivala potrebu 
vjeronauka u školi. Papa Leon XIII. posla toj odvažnoj 
učiteljici, Anđelini Casaro, prekrasnu sliku One, koja je na 
Kalvariji među hiljadama junački stajala pod Križem i 
svjedočila za svojega Isusa na Križu. 

Današnji obzir ljudski jest i jedna najveća ludost, 
što već samo može biti. 

»Šta će reći ljudi, ako se ja svagdje, u privatnom i jav¬ 
nom životu, pokažem kao katolik »šta će reći ljudi 
premišlja se čovjek, kad ima da na izborima ili skupštinama 
javno istakne svoje katoličko stanovište, »šta će reći ljudi ('• 

govori strašljivo ona fina gospođa, »ako ja stupim u Marijinu 
Kongregaciju ili u Treći Red s*« »Šta će reći ljudi f« kaže 
onaj mladi akademik, »ako ja otvoreno i javno iznesem 
svoje katoličko stanovište proti ovoj ili onoj modernoj 
frazi ('« 

O, ljudi Božji! Dosta već sa tim ludim »šta će reći 
ljudi (*« Recite i upitajte radije: «Sta će reći Bog f« Bog je 
naš Gospodar. Bog je neizmjerno Veličanstvo. Bog je be¬ 
smrtni Kralj svih vijekova. Bog će me jedamput suditi. U 
Božjim je rukama moja vječita sreća. Dakle: »Sta će reći 
Bog tf« A ne: »Šta će reći svijet s*« Taj opaki i pokvareni 
svijet, koji je samo najgore govorio o našem Spasitelju. 
Taj prevrtljivi svijet nazivao je našega Spasitelja Belze- 
bubom i slugom vražjim. Takav je taj svijet. Pa neka nas 
slobodno zapiše u svoju »crnu knjigu«! I neka nas slobodno 
prezire 1 Prezrimo i mi njega ! Samo neka smo u zlatnoj 
•Knjigi života Vječnoga Suca ! Samo da je s nama zadovo¬ 
ljan naš Božanski Spasitelj ! A briga nas za sud toga svijeta 1 
Ako jedamput Isus bude za me, kako mi je to obećao, bu¬ 
dem li ja sada istupao za Njega, tko će onda biti proti meni i 
A teško i jao meni zauvijek, bude li Isus proti meni, bude 
li ime moje zapisano u »crnoj knjigi« sotoninoj 1 

Godine 1890 . umrije u Francuskoj slavni admiral 
Du Petit Thonart. Katolik najvjerniji. Savjestan je uvijek 
bio u svojoj vojničkoj službi. Savjestan i divan u ispunja¬ 
vanju svojih vjerskih dužnosti. U svojoj sjajnoj admiral- 
skoj uniformi dolazio bi on u crkvu na svetu ispovijed i 
na svetu Pričest. Netko mu jedamput reče, da nije baš 
potrebno dolaziti u svečanoj unif ormi na svetu ispovijed 
1 na svetu Pričest. A njegov ponosni odgovor bio je : »Sve¬ 
čanu uniformu ja uvijek nosim, kad idem pred svojega 
kralja.« 

Taj junački admiral nije govorio onu ludu: »Sta će 
reći svijet (*« On je imao pred očuna svojim samo sud svojega 
Boga. 

I taj sramotni i ludi obzir ljudski još je izdaja učinjena 
našemu predobrom Spasitelju. 

»Ali ljudi će mi se smijati I Reći će mi, da sam kleri¬ 
kalac, popovac, mračnjak, bogomoljac, trapist itd.« 

Dobro ! Pusti ih, neka se samo, ako hoće, i grohotom 
smiju 1 I tješi se onom : »Tko se posljednji smije, taj se naj¬ 
bolje smije.« Doći će već onaj strahoviti dan, kada će Isus 

reći svoju o tom obziru ljudskom, o tom kukavnom straha 
pred svijetom. Tada će On svima robovima toga ludog i 
sramotnog obzira ljudskog doviknuti: Vi ste se stidjeli 
mene i mojih riječi u tom rodu preljubotvomom i greš¬ 
nom, pa se i ja stidim vas sada, kad dolazim u slavi Oca 
svojega s Anđelima svetim. 3 ) I ovu će im još reći Isus : 
Odrekli ste se mene pred ljudima; odričem se sada i ja vas 
pred Ocem svojim Nebeskim. 4 ) I napokon će ih osuditi 
Isus : »Idite od mene, prokleti, u oganj vječni, koji je pri¬ 
pravljen đavlu i anđelima njegovim l« 5 ) 

Tako će se u paklu zauvijek zakopati ta kukavna iz¬ 
daja, taj jadni obzir ljudski. 

»Volim, kad netko tako slobodno sa mnom govori! 
Ovako je rekao car Napoleon I., kad je ono pobožni i učeni 
sulpicijanac Emery odvažno i odlučno kao Apostol bra¬ 
nio pred njim prava Svete Stolice. Svi su se bili zaprepastili 
i preplašili. A silni car skinuo je kapu pred tim junačkim 
redovnikom i rekao: »Volim, kad netko tako slobodna 
sa mnom govori!« 

A kako istom Bog voli, kad jedan katolik vj’emo, ne¬ 
ustrašivo, odlučno govori i svjedoči za stvar Njegovu 1 

Jest, Nebo je samo za junačke duše, koje ne podnose 
na sebi okova i jarma toga opakog svijeta ! 

Zaključit ćemo ove misli o ljudskom obziru riječima, 
što ih je ono stari junak Makabejac Matatija na umoru 
izrekao svojim sinovima : »Sinovi 1 Ohrabrite se ! I muževna 
radite u vjeri svojoj! Jer u njoj bit ćete slavni 1« 

Odlučujem u ime Božje, da ću svaki ludi i bez¬ 
bolni obzir ljudski jednostavno prezreti. I govorit ću Bogu 
sa svetim Psalmistom : Oni neka me kunu, samo Ti me bla¬ 
goslovi l« 8 ) I makar me svi prokleli, ja ću biti uza Te, Bože 
moj 1 Ti si moj Sudac, moj Bog, moj Spasitelj. Ja ću svje¬ 
dočiti uvijek za Tebe, za Tvoj zakon, za Tvoju nauku. Ja 
se odričem toga svijeta i svih njegovih strasti i napasti. 
Ja dovikujem u sav glas knezu svijeta: »Idi, sotono !« 7 > 
Neka me slobodno on prokune! Samo me Ti blagoslovi^ 
o Bože moj, Isuse moj I 


*) Mark. 8, 38. — 4 ) Mat. 10, 33. — *) Mat. 35, 41. — *) P». 108,28. — 
7 ) Mat. 4, 10. 

Duhovi 

Evanđelje 

XV. 14 , 23 — 31 . 

7 1 ONO vrijeme reče Isus učenicima svojim: Ako tko 
C* ljubi mene, držat te riječ moju, i Otac moj ljubit će 
njega, i k njemu temo doći, i u njega ćemo se nastaniti. Koji 
ne ljubi mene, ne drži riječi mojih ; i riječ, koje čuste, nije 
moja nego Oca, koji me posla. Ovo vam kazah, dok sam s vama. 
A Utješitelj Duh Sveti, kojega će Otac poslati u ime moje, 
on će vas naučiti svemu, i napomenut će vam sve, štogod 
vam rekoh. Mir vam ostavljam, mir svoj dajem vam ; ne da¬ 
jem vam, kaošto svijet daje. Neka se ne plaši srce vaše, i neka 
se ne boji! Čuste, da vam ja kazah : Idem, i doći ću k vama. 
Kad biste me ljubili, onda biste se obradovali, što idem k Ocu ; 
jer je Otac veći od mene. I sad vam kazah, prije nego se zbilo, 
da vjerujete, kad se zbude. Već ne ću mnogo govoriti s vama ; 
jer ide knez ovoga svijeta ; ali u meni nema ništa, nego da po¬ 
zna svijet, da ljubim Oca, i kaošto mi zapovjedi Otac, onako 
činim. 

Pouka 

NADAHNUĆA DUHA SVETOGA. 

O PET I OPET obećao je Isus svojim učenicima u 
svojem govoru na rastanku, da će im Otac u ime 
Njegovo poslati Duha Svetoga, Duha istine, Utješitelja, 
kad se On povrati u Nebo. 

Ovo utješno obećanje ispunio je Isus najsvečanije 
pedeseti dan iza svojega uskrsnuća, a deseti dan iza svojega 
uzašašća. Na današnji dan pokazaše se Apostolima razdije¬ 
ljeni jezici kao ognjeni, i sjede na svakoga od njih po je¬ 
dan. I napuniše se svi Duha Svetoga. I stadoše govoriti 
razlićnim jezicima, kaošto im je Duh Sveti davao da govore. 

I kako se sada promijeniše Apostoli Isusovi I Prije 
nijesu shvaćali nauku Isusovu, a sad im je sve jasno. Prije 
su bježali od križa kao od kakva strašila, kao od kakve 
ludosti, a sad im je križ najveća dragost i mudrost. Prije 
im bila slabost ljubiti svoje neprijatelje i opraštati uvrede, 
a sad im je to pravo velikodušje. Prije su bili baš straš¬ 
ljiva, i bježali su i sakrivali su se, a sad otvoreno i odre- 
šito ispovijedaju pred svakim istinu Isusovu. Sad njima 
bogatstvo nije nikakvo blaženstvo. Sad je njima sreća i 
radost dijeliti siromaštvo i oskudicu sa božanskim svojim 
Spasiteljem. Progonstvo ne drže sad Apostoli ni za kakvu 
nesreću; dapače raduju se, kad mogu šta pretrpjeti za ime 
Isusovo. Om radosno trpe i umiru za Isusa. Srce im je puno 
Isusa. Sve im de to donio i udijelio Duh Sveti, Duh istine. 

Sve to, i danas još, donosi nam i dijeli nam Duh Sveti 
svojim svetim nadahnućima. Ljudi, koji su samo živjeli 
po Duhu ovoga svijeta; ljudi, koji su se podavali samo svojim 
strastima i požudama; ljudi, koji nijesu marili ni za vjeru 
ni za pobožnost; ljudi, koji su upravo udarali na Kri¬ 
sta i Crkvu: najedamput svi ovi ljudi počinju dolaziti 
k sebi, počinju se podvrgavati propisima svoje vjere, i uvi¬ 
đati ludost i ništavost ovoga svijeta, i osjećati važnost 
vječnog spasenja, i činiti dobro, i ljubiti svim srcem svojim 
Krista i Crkvu Njegovu. Ljudi bezvjerci najedamput po¬ 
staju najvjerniji katolici. Oholice najedamput ponizni ljudi. 
Djeca svijeta najedamput djeca Božja. Javni grešnici 
najedamput pravi sveci. Tko je tu golemu promjenu naje¬ 
damput proizveo na njima i Duh Sveti svojim božanskim 

nadahnućima. I ovim nutarnjim Božjim nadahnućima 
posvetimo mi danas svoje misli I 

Znaš li, kršćanska dušo, za onaj £as, kad si usred vesele, 
bučne zabave najedamput nešto zašutjela, i jedva si čekala, 
da te nestane odatle, iz te talabuke < I nestalo te je. I noć 
ti je onda prošla bez sna. Trpjela si puno u svom srcu. Pla¬ 
kala si gorko. To je sve bio glas odozgor. Glas s Neba. Glas 
Duha Svetoga. Duh je Sveti malo jače pokucao na tvoje 
srce. I tebi je onda kucnuo čas neke zagonetne snuždenosti 
i zapuštenosti. Čas dubokog uzdisaja za pravim zavičajem, 
za čistom, vječnom Ljubavi. 

Sretan, koji se odazove tome nutarnjem nadahnuću, 
i otvori svoje srce Bogu svojemu ! Taj će naći put u vječnu 
Domovinu, jer nijedna druga na svijetu ljubav ne može 
da nam nasiti srce, koje je Bog napunio vječnim čeznućem, 
čeznućem za vječnim zvijezdama. 

Povijest i iskustvo svjedoče nam to. 

Sveti je Ignacije Lojolski dopao ljutih rana, kad je 
ono junak branio grad Pampelunu. I morao je vitez Inigo 
u postelju. Da prikrati sebi tu dosadu, traži koji roman, 
da čita. Ali u tom pustom dvorcu ima samo jedna stara 
knjiga »Život Svetaca«. Ne će vitez te stare svetačke knjige. 
Ali velika dosada natjera ga, i on, napokon, prihvati za tu 
svetačku knjigu. A svetačka je knjiga na svakoj stranici 
pokazivala, kako je najpreči posao dušu svoju spasiti, a rdav 
je posao dobiti sav svijet i pri tom dušu svoju izgubiti. 
■Sto koristi čovjeku, ako sav svijet dobije, a duši svojoj 
naudi <« 1 ) I dobro sjeme pade u jedno svjetsko, puno 
taštine srce. Tašti i slavohlepni vitez Inigo postade velik 
svetac. Ujedini se on s Bogom kao malotko prije i poslije 
njega. 

Franjo Borgija, veliki knez Gandije, zagledao se u 
mrtvu kraljicu Izabelu, nekada prvu ljepoticu u svijetu. 
Uzdrma ga ta prolaznost zemaljska. Shvati istinu onih 
riječi u Svetom Pismu: »Jer govoriš : bogat sam, i obogatio 
sam se, i ništa ne potrebujem; a ne znaš, da si ti nesretan, 
i nevoljan, i siromah, i slijep, i gol.« 2 ) I Franjo Borgija ode 
i zamijeni kneževsko prijestolje sa malom samostanskom 
ćelijom u Družbi Isusovoj. 

Jedna lijepa djevojka, lijepa kao mladost, osjetila u 
sebi nadahnuće Božje, koje ju zvalo, da se posveti savrše- 

i) Mark. 8, 36. — •) Otkr. 3, 17. 

nom životu. Ali zamamni taj svijet bio je joi dosta jak, 
da je ne pusti iz svojega zagrljaja. I dogodi se. šta se do¬ 
godi < Na jednom sjajnom plesu naia lijepa djevojka, kao 
nikada dosad, ostade sama na svojem mjestu. Kao samotan 
bijel cvjetić na pećini u gori. I zarumenjela se kao ruža. 
I to je bio £as, kad je Duh Sveti dovršio svoje djelo u nje¬ 
zinu srcu. I ona je sad posve shvatila onaj glas Božji, koji 
joj je prodro do u dno srca : »Ljubio sam te vječnom ljubavi, 
i pun milosrđa privukao sam te k sebi.« 3 ) I glas je milosti 
slavio, napokon, pobjedu nad valom krvi. Ona je pošla u 
vrt Gospodnji, gdje je bila sigurna za vječnu ljubav, kao 
ljiljan za svoj miris, i gdje je bila čista kao voda u našoj 
planinskoj dolini. 

U švedskoj je mlad i ugledan protestanat gledao na ulici 
katoličku Tijelovsku procesiju. Gledao, a šešir mu na glavi, 
i ruke mu u džepovima. Jedna priprosta seljanka nije mogla 
da to gleda, pa je pristupila k nepoznatom mladiću i še¬ 
šir mu otćušnula s glave. Mladi švedski profesor nije mogao 
nikako da to zaboravi. I to ga je potjeralo, da proučava 
vjeru katoličku. I postao je katolik, svećenik i vrlo gorljiv 
misionar, pravi čovjek Božji. 

Jedan, opet, gimnazijski profesor živio kao rasipni sin. 
Tada mu srećom dopade ruku jedna knjižica o svetoj ispo¬ 
vijedi. Pročita je. I duboko ditnut izmiri se s Bogom u skru¬ 
šenoj ispovijedi. I započe živjeti novim, čistim, vjerskim 
životom. 

Ovakih primjera i nutarnjih nadahnuća Duha Svetoga, 
ovakih krasnih plodova Duha Svetoga ima na stotine, na 
hiljade i hiljade. Ali ima i toliko nadahnuća Duha Sve¬ 
toga, koji padaju na kamenito, golo, neplodno tlo. Koliko 
puta mora Duh Sveti žalostan da prođe, jer Mu se na Nje¬ 
govo milostivo kucanje odreže kratko: »Nije kod kuće«! 

I prošli strahoviti svjetski rat bio je jedno veliko nadah¬ 
nuće Duha Svetoga. Samo što sada Duh Sveti nije kucao 
na pojedina srca, već na milijune srdaca odjedamput. I 
nije došao u blagom dašku jutarnjega vjetrića, već u stra¬ 
šnoj huci oluje, koja obara čitave šume kao klas pšenice 
na njivi. Duh Sveti održao je u tom ratu velike pučke mi¬ 
sije, da nas trgne iz duševnog sna, iz našeg uživanja i samo¬ 
ljublja. Pohodio nas je Bog, da uvidimo, kako nas bez Njega 


*) Jertm. 3i, 3. 

niti umjetnost niti znanost niti zlato niti ikakav tehnički 
napredak ne dovedoše nikada u našu pravu domovinu, 
u naS očinski dom. Koliki su se na dm bojnim poljanama, 
u topovskim gromovima i u smrtnim ranama osvijestili, 
prenuli i nadahnuću se Božjem odazvali 1 Koliki su priznali 
s onim mladim, teško ranjenim oficirom : »Ja sam u svojem 
životu dva puta kršten: jedamput kao dijete, drugiput 
na bojnom polju. Vjeru, koju sam primio kao dijete, izgu¬ 
bio sam nažalost. Ali vjeru, koju mi je Bog dao u onoj stra¬ 
hovitoj noti na bojnom polju, ne ote mi više nikad nijedna 
sila na svijetu 1« A drugi je mladi junak priznao ovo: »Na 
ratnoj akademiji postao sam pravi poganin. U ratu sam bio 
u školi kod dragoga Boga. I ja sad opet vjerujem i molim 
se Bogu.« 

I tako se danas i uvijek opetuje ono, Što nam Djela 
Apostolska kazuju o bogobojaznoj skerletarici Lidiji iz grada 
Tiatire. Ona je bila na jednoj propovijedi svetoga Pavla 
Apostola, »i Gospodin otvori srce njezino.« Po ovim tajan¬ 
stvenim nadahnućima ujedinjuje se duša s Bogom, i ona 
postaje vrsna i sposobna činiti volju Božju 5 ), i u njezino 
srce iz samoga Boga upada zraka te vrsnoće. 6 ) Po svojim 
nadahnućima dolazi nam Duh Sveti u pomoć u našim sla¬ 
bostima, 7 ) i čini u nama da hoćemo i učinimo kaošto je 
Njemu ugodno. 8 ) 

Blažen, koji se odaziva glasu Duha Svetoga ! On je na 
putu, koji ga sigurno vodi u blaženu Vječnost. 

A teško i jao onima, koji preziru nadahnuća Duha 
Svetoga ! Njima će jedamput ovako progovoriti Duh Sveti: 
Zvao sam, ali ne htjedoste ; pružao sam ruku svoju, ali 
nitko nije mario. Odbaciste svaki savjet moj, i karanja 
mojega ne htjedoste primiti. Zato ću se i ja smijati vašoj 
nevolji, rugat ću se, kad dođe čega se bojite. Kad kao pustoš 
dođe čega se bojite, i pogibao vaša kao oluja kad dođe, kad 
navali na vas nevolja i muka. Tada će me zvati, ali se ne ću 
odazvati; rano će tražiti, ali me ne će naći.« 1 *) 

Takovi nesretnici padaju u svako zlo. I napokon svrše 
u najvećem očajanju. 

Slavni propovjednik Roberto Lutijo pripovijeda nam 
ovaj potresni događaj, što će nam potvrditi gornju jaku 
riječ Duha Svetoga. 


*) Dj. Ap. 16, 14. — ») Hebr. 13, ai. — *) 3. Kor. 3, 5. — : ) Rimi). 
8, a6. — •) Filiplj. a, 13. — •) Prii. 1, 34—a8. 

Jedna djevojka u talijanskom gradu S pole tu, kći veoma 
bogoljubne majke, sestra i rod vrlo uglednim svećenicima, 
zastranila u najljepšem cvijetu svoje mladosti, premda 
je, eto, imala pred oćima samo svete izglede i na uhu samo 
najbolje savjete. Na prozoru i na vratima ona uvijek naki- 
ćena i vragoljasta. Njezini pogledi, njezino smijanje, njezin 
razgovor, njezine knjige, njezine haljine, sve njezino samo 
je jedna neobuzdanost i raspuštenost. Tužna mati, njezina 
braća, svi njezini šta nijesu sve učinili i pokušali, da je 
okrenu na pravi put. I Duh Sveti toliko je puta pokucao 
na njezino srce svojim blagim nadahnućima. Ali ona se 
svemu tomu samo smijala i rugala. I nenadano razboli 
se na smrt ta djevojka. Liječnici joj govore, da je bolest 
teška, pa neka počne misliti na smrt i na dušu svoju. Duše 
Sveti, Oče siromašnih duša, Ti blagi meleme, što umekša- 
vaš tvrda ljudska srca, dođi, obrati ovu otvrdnutu djevojku 1 
Sad je vrijeme 1 Samo jednu blagu zračicu Svoje svjetlosti 
pusti na ovu mračnu i zaslijepljenu dušu, da se obrati Bogu 1 

— Sad je vrijeme < Jest, sad je vrijeme, da ja odvratim na 
ono njezino ruganje i smijanje mojim svetim nadahnu¬ 
ćima 1 — I slušajte 1 Kad joj je bila smrt naviještena, onda 
je ona udarila u ove psovke i pogrde : Zar da umrem ovako 
mlada < Kolika nepravda dizat mi život u najljepšem 
cvatu 1 Ako sam grešnica, i druge su, pa su dočekale naj¬ 
veću starost 1 Zašto, Bože, baš meni nanosiš toliku nepravdu!' 

— Tužna mati dozvala ispovjednika, ne bi li je on kako 
obratio. Ali ona odmah okrenula glavu od njega i po vikala : 
Izlazi, zla slutnjo, ostavi me 1 — I svećenik je morao izaći. 
U drugoj sobi stao se on za nju moliti Bogu zajedno sa nje¬ 
zinom braćom i rodbinom. — Duše Sveti 1 Ovo su tvoji 
dobri svećenici i vjernici, smiluj se, usliši im molitvu 1 — 
Ne ću uslišiti 1 Ne ću se odazvati 1 — Bio je četrnaesti dan 
njezine bolesti. Mati je uz nju. Suza suzu goni. Kći joj se 
prenu iza sna. Blijeda je kao krpa. Pita majku : Majko, 
hoću li ja zbilja umrijeti i Tužna mati odgovara joj kroz 
krupne suze : Dijete, puca mi srce, ali ti moram reći, da ćeš 
mi brzo umrijeti. Uteći se stoga, dijete moje, dragome Bogu ! 
Ispovjedi se 1 Pripravi se na smrt 1 — A ona traži, da joj 
mati donese odmah sve njezine nakite i haljine. — Nemoj, 
dijete, već radije misli na spasenje duše svoje 1 — Ali ona 
jednako hoće pa hoće haljine i nakite svoje djevojačke. 
Mati pomisli, da će se valjda iza toga smiriti i ispovjediti. 

Pa joj donosi njezine ukrase. A djevojka uze tada u sav 
glas naricati za tim nakitima i za svojom mladosti. Uze 
proklinjati Boga, što joj učini toliku nepravdu i uzima joj 
mladi život. I u tom proklinjanju i očajnom gorkom nari¬ 
canju, neispovjeđena, u svojim grijesima, izdahnu nesret¬ 
nica žalosnu dušu svoju. 

Doista strašan primjer za sve one, koji preziru nadahnuća 
Duha Svetoga 1 

Odlučujem u ime Božje, da ću poslušati glas 
Duha Svetoga, kad ga čujem ili na svetoj ispovijedi, ili kod 
svete Pričesti, ili na kojoj propovijedi, ili kad čitam koju 
pobožnu knjigu, ili kad se Bogu molim, ili kojom drugom 
prilikom, što je već izabere Duh Sveti, da mi pokaže put 
k mojemu vječnom Zavičaju, k Bogu, k Isusu Spasitelju 
mome ! 

KRISTU BOGU 




MOLITVA PRIJE I POSLIJE POUKE 

OD SVETOG IGNACIJA LOJOLSKOGA. 

VJEČNA RIJECI BOŽJA! JEDINOROĐENI SINE 
BOŽJI! MOLIM TE, NAUCI ME, DA BUDEM UISTINU 
VELIKODUŠAN! NAUCI ME, DA TI SLUŽIM, KAKO 
TI TO ZASLUŽUJEŠ ! I DA TI DAJEM NE BROJEĆI. 
I DA SE BORIM NE GLEDAJUĆI NA RANE. I DA 
RADIM NE TRAŽEĆI ODMORA. I DA SE ŽRTVUJEM 
NE OČEKUJUĆI DRUGE NAGRADE OSIM SVIJESTI, 
DA SAM ISPUNIO TVOJU SVETU VOLJU. AMEN. 










Blagdan Presvetoga Trojstva 
(Prva nedjelja po Duhovima) 
Evanđelje 

MAT. 28, 18—20. 

7 7 ONO vrijeme reče Isus učenicima svojim : Dana mi je 
VI sva vlast na nebu i na zemlji. Idite dakle i naučavajte 
sve narode, krsteći ih u ime Oca i Sina i Duha Svetoga ; učeći 
ih, da drže sve, što sam vam zapovijedao ; i evo ja sam s vama 
u sve dane do svršetka vijeka. 


Pouka 

NAŠE ZVANJE. 

U GALILEJSKOJ gori sastaje se Isus iza svojega uskrs¬ 
nuća sa jedanaest svojih Apostola, pa ih šalje u svijet 
među sve narode. Kako smo čuli u današnjem svetom 
evanđelju, Isus ovako govori Apostolima: »Idite i nau¬ 
čavajte sve narode, krsteći ih u ime Oca i Sina i Duha 
Svetoga; učeći ih, da drže sve, što sam vam zapovijedao. 

Ovo je bio velik čas za Apostole Isusove. Oni jedno¬ 
stavni ljudi započinju sad posve nov život. Petru nema 
više natrag na tihu obalu mora Tiberijadskog, da u svojem 
lakom čamcu kao Simon, sin Jonin, plovi morem i lovi 
ribu. Ni Ivanu, sinu Zebedejevu, nema više natrag u Bet- 
saidu k svojoj brižnoj materi Salomi, da s njom među 
ljiljanima u hladovini koje palme ili masline promatra 
tu cvatnu prirodu Božju. Sad im valja ostaviti sve, osta¬ 
viti kuću i kućište, ženu i dijete, i poći u svijet, i naučavati 
sve narode, i boriti se za Isusa i za Njegovu istinu, i svaku 
muku mučiti na tom putu vjerovjesničkom. Sad valja 
proći se Simona, sina Jonina, i njegova ribarstva, pa biti 
pravi Petaf, tvrdi, nepomični temelj Crkvi Isusovoj. Sad 
valja pustiti ime Ivan, sin Zebedejev, i Levi, sin Alfejev, 
pa kao Ivan Evanđelist i Matej Evanđelist raditi, trpjeti, 
svjedočiti i pisati za Krista Boga. Nije to baš lak posao. 
Mnogi bi se od nas možebit u onaj čas natrag povukao, 
i zamolio bi Isusa, neka ga samo ostavi kod kuće, a naveo 
bi za to stotinu nekakvih isprika i izgovora. 

Apostoli Isusovi nijesu tako uradili. Oni su uz Isusa 
naučili i uvidjeli da sveto zvanje nije nikakvo breme 
ni robovanje, već je samo put k sreći vremenitoj i vječitoj. 
O, kad bismo i mi to danas uvidjeli i svoje sveto zvanje 
svim srcem zavoljeli 1 

Danas je posvuda u modi tužiti se na svoje zvanje. 
»Svako stvorenje uzdiše. I mi sami u sebi uzdišemo čeka¬ 
jući izbavljenje tijelu svojemu.« 1 ) Jedva ćeš koga naći, 
da je posve zadovoljan sa svojim zvanjem i sa svojim zva- 
ničnim dužnostima. Nitko ne voli da bude ono, što jest. 
Seljak tare znoj sa čela i zavidno ispod oka gleda na go¬ 
spodina. Gospodin se opet tuži na to svoje vječito pisanje 
i sjedenje u kancelariji, i govori, da bi još najvolio biti 
seljak. Trgovac je smrknut i ljut, što mora i tamo i amo, 
pa nema nikada mira u toj trgovini. I bogataš uvijek u sto 
nekakvih briga. Uprav ga bode to njegovo bogatstvo. A 
čovjek radnik, proletarac, jednako je mrk i nezadovoljan. 
Dok drugi, kaže on, lijepo uvijek na slobodnom zraku i 
na Božjem suncu ili u prostranim odajama, dotle on od 
ponedjeljka ujutro do subote uveče mora da gubi svoja 
prsa i svoje oči u toj prašini, u tom dimu, u toj zagušlji¬ 
voj sparini, u toj crnoj fabrici. A majke i kućanice tuže se 

l ) Rim. 8 , 3 a. si. 

opet na svoje kuhanje, pranje, šivanje, pa djeca probile 
im glavu, pa ovo, pa ono. Eto, mlad i star, visok i nizak, 
muško i žensko, svi se tuže i jad svoj jaduju i svakomu ga 
kazuju. 

Baš izgleda to naše zvanje kao jedno preteško breme, 
što nam je silom prilika naprćeno na leđa. Mi smo svi kao 
nekakvi zarobljenici i robovi. Istom onda odahnuli bismo, 
kad bismo se oslobodili tih dužnosti svojega zvanja. I kao 
djeca jedva čekamo, da nam prođe dan i po danu rad. Samo 
da nam je odmora i praznika, izleta i nedjelja, zabava i. 
čavrljanja. Sretni smo, kad možemo raditi, što nas je volja. 
I smrknemo se, kad moramo opet na rad i onamo, kamo 
nas zove dužnost i zvanje naše. Ah, to nesretno zvanje 
naše ! 

Tako nije uzdisao i mi lio naš Gospodin Isus, Sin Boga, 
koji uvijek tvori i stvara. Ako je čije zvanje bilo puno sva¬ 
kojakih muka i neprestanog rada, to je jamačno bilo zva¬ 
nje Isusovo. Putovati i propovijedati; dan na dan boriti 
se i mučiti se ; danas ovdje, sutra ondje ; danas na konak 
kojemu prijatelju, sutra prenoćiti u kojoj spilji na Maslin¬ 
skoj gori; danas gladan, sutra žedan; danas od svijeta 
blagosivan, sutra od istih vragom i Belzebubom nazivan : 
to je bio život Isusov na zemlji. Ali nikada Isus da se po¬ 
tužio na svoje zvanje. Isusova je riječ samo bila: »Jelo je 
moje, da izvršim volju Onoga, koji me je poslao.« 2 ) To jest: 
Moj je život, da ispunim dužnosti svojega zvanja. 

Prvi učenici, koji pođoše za Isusom, upitaše Isusa: 
»Učitelju, gdje stojiš J*« 3 ) Evo, gdje stoji Isus : u ispunja¬ 
vanju svojih dužnosti. Slijedimo ga I Isus je kraljevski, 
put dušama. Isus je put životu. Držimo se samo Njega 1 
On je naš Gospodar, naš izgled, naša jakost. 

U svojoj krasnoj priči o talentima poziva Isus sve 
ljude, da u svojem zvanju gledaju samo svoj život i svoju 
sreću. Vrijedno je, da iznesemo ovdje čitavu tu priču Isusovu. 

Neki čovjek polaze£ na put dozva sluge svoje i predade 
im blago svoje. I jednom dade pet talenata, a drugomu 
dva, a trećemu jedan, svakomu prema njegovoj moći, i 
otide odmah. A onaj, što primi pet talenata, odde te radi 
s njima i dobi još pet. Tako i onaj, što primi dva, dobi još 
dva. A koji primi jedan, otišavši zakopa ga u zemlju i sa- 
kri novac gospodara svojega. Po dugom pak vremenu dođe 

«) Iv. 4, 34. — •) Iv. 1, 38. 

gospodar onih sluga i stade se računi ti s njima. I pristu¬ 
pivši onaj, koji je primio pet talenata, donese još pet tale¬ 
nata govoreći: Gospodaru, predao si mi pet talenata, evo 
još sam pet dobio s njima. Reče mu gospodar njegov : 
Dobro, slugo dobri i vjerni 1 Budući da si bio u malom vje¬ 
ran, nad mnogim ću te postaviti; uđi u veselje gospodara 
svojega 1 A pristupivši i onaj, koji je primio dva talenta, 
reče : Gospodaru, predao si mi dva talenta, evo još sam dva 
dobio. Reče mu gospodar njegov: Dobro, slugo dobri i 
vjerni! Budući da si bio u malom vjeran, nad mnogim ću 
te postaviti; uđi u veselje gospodara svojega ! A pristu¬ 
pivši i onaj, što je primio jedan talenat, reče : Gospodaru ! 
Znam, da si tvrd čovjek : žanješ, gdje nijesi sijao, i kupiš, 
gdje nijesi vi jao; pa bojeći seotidoh i sakrih talenat tvoj 
u zemlju; evo ti, što je tvoje 1 A gospodar njegov odgovara¬ 
jući reče mu : Slugo zli i lijeni 1 Znao si, da žanjem, gdje 
nijesam sijao, i kupim, gdje nijesam vijao ; trebalo je da¬ 
kle novac moj da daš mjenjačima, a ja došavši uzeo bih 
dakako svoje s dobitkom. Uzmite dakle od njega talenat 
i podajte onomu, što ima deset talenata; jer svakomu, 
koji ima, dat će se, i obilovat će; a od onoga, koji nema, 
i ono, što se čini da ima, uzet će se od njega. I nekorisnoga 
slugu bacite u tamu najkranju; ondje će biti plač i škrgut 
zuba. 4 ) 

Tako Isus najstrože osuđuje čovjeka, koji ne odgo¬ 
vara kako treba svojemu zvanju. 

Apostol Pavao naučio je od Isusa vjerno i savjesno 
vršiti dužnosti svojega zvanja. On je drage volje pošao u 
službu propovjedničku. On je tu tešku službu nosio kao naj¬ 
draži teret, kaošto mati nosi svoje dijete, ili kaošto ovca 
nosi svoje runo. I punim je pravom mogao sveti Pavao 
govoriti u Miletu svojim sakupljenim učenicima ovako: 
»Idem u Jerusalem, a ne znam, šta će mi se u njemu dogo¬ 
diti, osim da mi Duh Sveti po svim gradovima svjedoči i 
govori, da me okovi i nevolje u Jerusalemu čekaju. Ali se 
ništa od toga ne bojim, niti život svoj smatram dragocje¬ 
nijim od sebe, samo da svršim tečenje svoje i službu riječi, 
koju primih od Gospodina Isusa, da posvjedočim evanđe¬ 
lje milosti Božje.> 5 ) I mogao je sveti Pavao pokazati na svoj 
vlastiti izgled, kad je ono pisao kršćanima u Solunu, da 
neuredno i neradino življenje nije kršćansko i nije čovjeka 

*) Mat. 35, 14 — 3 °- — *) Dj. Ap. 30, 33—34. 

dostojno. »Sami znate,« piše Pavao Solunjanima, »kako 
treba da se ugledate na nas, jer nijesmo živjeli neuredno 
među vama; niti zabadava hljeb jedosmo u koga, nego u 
trudu i u poslu, dan i noć radeći, da ne budemo na dosadu 
nikomu od vas... A čujemo, da neki neuredno žive među 
vama, ništa ne radeći, nego se besposleni miješaju u tuđe 
poslove. Takovim zapovijedamo i molimo ih u Gospodinu 
našem Isusu Kristu, da mimo radeći svoj hljeb jedu.« 6 ) 

Jedan je samostanac u srednjem vijeku napisao na 
zidu u svojoj ćeliji ovu zgodnu riječ: »Počinak je poradi 
rada, a zalogaj poradi napora.« 

U Starom Zavjetu žena vrsna i radina, žena, koja je 
dobro shvatila svoje zvanje, ovako se hvali: »Ona traži 
vune i lana, i radi sama rukama svojim. Ona je kao lađa 
trgovačka, izdaleka donosi hljeb svoj. Ustaje, dok je još 
noć, i daje hranu ukućanima svojim... Rukama svojim 
maša se teških stvari, i prsti njezini drže vreteno. Ruku 
svoju otvara siromahu, i pruža ruke ubogomu. Ne boji se 
studeni od snijega za kuću svoju, jer je sva čeljad njezina 
obučena u dvoje haljine... Krepost joj je i milina odijelo... 
Pazi na vladanje kuće svoje, i hljeba u lijenosti ne jede.« 7 ) 
To je pravo shvatiti i vršiti svoje zvanje. To hvali Bog i 
blagosivaju svi dobri ljudi. 

I mi svi sami dobro sudimo o svojem zvanju i o svojim 
zvaničnim dužnostima, kad nas, recimo, prikuje teška bo¬ 
lest za postelju. Onda uzdišemo za svojim zvaničnim duž¬ 
nostima, što su nam se prije činile tako mučne. Samo da nam 
se opet što prije prihvatiti svojega posla ! A na umoru 
oni će nam dani biti najdraži, što su nam prošli u vjernom 
vršenju naših zvaničnih dužnosti. 

Mnogi su bili sretni i imali su, što su god htjeli. Mo¬ 
gli su po miloj volji udovoljavati svakoj svojoj želji. Mo¬ 
gli su i na zabave i na putovanja i u svakojake lagodnosti 
i taštine. A ipak oni nijesu htjeli živjeti tako po svojoj 
volji. Bez određenog rada, bez plemenite svrhe, bez svojih 
zvaničnih dužnosti, bez svetih žrtava, bez presvete volje 
Božje osjećali su neku silnu prazninu u svojoj duši. Samo 
savjesno ispunjena dužnost svoja donosila im je srcu ra¬ 
dost i zadovoljstvo. Bez toga, bez Boga i najsjajniji na oko 
život samo je jad, čemer i mrak. I dobro se kaže u nas : 
Ispod Boga nema se kud. 

•) a. Sol. 3, 7—la. — 7 ) Prii. 31, 13—37. 

Naše dakle zvanje, pa bilo ne znam kakvo, nije ni¬ 
kakvo robovanje, već je naprotiv samo blagoslov Božji 
i put k našoj sreći vremenitoj i vječitoj. 

Naše je zvanje mjesto, na koje nas je Bog postavio. 
Naš je zvanični rad život, što nam ga je Bog dao. Nitko 
drugi, nego volja Božja postavi nas na ono mjesto, na ko¬ 
jem se sada po svom zvanju nalazimo. I kad mi dužnosti 
ovoga zvanja savjesno vršimo, onda i sami vršimo volju 
Božju, i činimo, da i drugi vrše volju Božju. A to je prava 
služba Božja i po tom golema sreća naša. Stoga prihvatimo 
svoje zvanje onako, kako je naš Gospodin prihvatio svoj 
sveti križ! 

U svojem zvanju mi uvijek radimo i na sreći svojega 
bližnjega. Kad se brinemo za sebe i za svoje, i tad radimo 
za druge, jer tako nijesmo nikomu na teret i dosadu. I svo¬ 
jim radom potičemo druge na rad. A usrećiti druge jamačno 
je duši sreća i radost. 

U svojem zvanju mi rastemo u nutrini svojoj i po¬ 
stajemo veći i bogatiji. Čovjek, koji stoji tvrdo u svojem 
zvanju i s voljom vrši svoje svete zvanične dužnosti, dobar 
je, vedar je, jak je, radin je, revan je, čist je, zadovoljan 
je, sretan je, stalan je, blažen je sav. Plemenitost, ljepota 
duše i milost Božja stiču se samo vjernim vršenjem svojih 
zvaničnih dužnosti. 

I tako je naše zvanje doista put k pravoj sreći našoj, 
i vremenitoj i vječitoj. Bože daj, da mogne svaki od nas 
na umoru sa Isusom reći: »Svršeno je«, to jest: Izvršio sam 
zadatak svojega života, odgovorio sam pravo svojemu zva¬ 
nju. 

Odlučujemu ime Božje, da će moja riječ u mojem 
zvanju uvijek biti ova : »O Gospodine, ja sam sluga Tvoj 1 
Ja ću uvijek raditi za Tebe, i borit ću se za Tebe, i nikada 
ne ću mirovati u borbi i radu za Tebe 1« 

Tijelovo iliti Brašančevo 

Eva n đel je 

iv. 6, 56—59. 

11 ONO vrijeme reče Isus ljudstvu židovskomu: Tijelo 
U moje doista je jelo, i krv moja doista je pilo. Koji jede 
moje tijelo i pije moju krv, ostaje u meni i ja u njemu. Kao- 
Ito posla mene živi Otac, i ja živim radi Oca, tako će i on, 
koji jede mene, živjeti radi mene. Ovo je hljeb, koji siđe s neba, 
ne kaožto važi očevi jedože manu, i pomriježe. Koji jede ovaj 
hljeb, živjet će uvijek. 

Pouka 

SPOMENIK LJUBAVI. 

S VETA Crkva sa svom radošću i sa svim slavljem iska¬ 
zuje danas svojemu Gospodinu i Spasitelju zahvalnu 
ljubav za sve one milosti i blagoslove, što se kroz tolike 

već vjekove izlijevaju u svijet sa Njegovih oltara sveto- 
tajstvenih. Sveta Katolička Crkva zahvaljuje Isusu danas 
u ime svih onih djevica i mučenika, u ime svih onih boraca 
i pobjeditelja, koji su bili usrećeni i ojačani Njegovim Pre¬ 
svetim Oltarskim Otajstvom. Sveta naša Crkva kiti danas 
svoje oltare svetotajstvene najljepšim miomirisnim cvije¬ 
ćem. I pjeva sveta Crkva danas i kroz cijeli tijelovski 
tjedan svoje najnježnije i najsvečanije pjesme pred Pre¬ 
svetom Hostijom, pred tim Spomenikom Ljubavi. Ističe 
se osobito ona divna : O salutaris Hostia, quae coeli pan- 
dis os ti um!« — »O spasonosna Hostija, koja otvaraš vrata 
nebeska !« I prolazi sveta Crkva danas ulicama sa hiljadama 
svojih vjernika u najvećem slavlju u čast Presvetom Otaj¬ 
stvu. »Hosana Sinu Davidovu! Hosana na visini l« 1 ) O 
sveta Crkvo, kako divno sjaš u sjaju Presvetoga Otajstva! 
Nebo je nad tobom posve blizu. 

Tako sveta Crkva zahvaljuje svojemu Gospodinu na 
Njegovoj beskrajnoj ljubavi i na Njegovim Božanskim blago¬ 
slovima. »Blagosloven Isus u Presvetom Oltarskom Otajstvu!« 

Sa svetom našom Katoličkom Crkvom i mi ćemo se 
danas živo sjetiti svih dobročinstva, što smo ih primili 
od Presvetog Oltarskog Otajstva. Sjetit ćemo se one Bijele 
Nedjelje i neiskazane sreće, što smo je osjetili u svojoj 
mladoj duši, kad smo se prviput okusili Hljeba Anđeoskoga. 
Sjetit ćemo se onih kušnja, napasti, patnja i bolova, kojih 
je napokon nestalo, kad smo se okrijepili Hljebom Jakih, 
Hljebom Života. Pa ćemo u svoj poniznosti pasti pred 
svojega Božanskog Spasitelja, čije Srce kuca pod prilikom 
toga Hljeba, i zapjevat Mu sa svetom Majkom Crkvom : 

Sion-goro, pjevaj, kliči, 

Spasitelja svoga diči. 

Svog Pastira, Vođu svog ! 

Pojmo punom, zvonkom riječi. 

Neka milo klikne, ječi 
Srdaca nam skladan glas ! 

Dobar Pastir, Hljebe pravi, 

Ne daj vuku, da nas davi, 

Ti nas pasi, Ti nas javi, 

Ti nas vodi k vječnoj slavi, 

Budi nama Isus Spas! 

') Mat. ai, 9. 

Ali se zaustavimo se samo kod pjesama i cvijeća, već 
i nečim još drugim zahvalimo svojemu Spasitelju na Njego¬ 
vim tolikim milostima, iskazanim po Presvetom Oltar¬ 
skom Otajstvu 1 Zahvalimo Mu srcem punim žarke i djeti¬ 
nje ljubavi svoje ! To od nas želi i hoće naš Isus Svetotaj- 
stveni. On nam upravo viče iz tabemakula: »Vjerujte 
mojoj Ljubavi prema vama !« 

A kako ljudi odgovaraju na ovaj preljubezni Spasi- 
teljev povik, što dolazi sa oltara svetotajstvenog i Jedni 
vjeruju Njegovoj Ljubavi, a drugi ne će da joj vjeruju. 

S jedne su strane pravi vjernici Isusovi. Ima ih, hvala 
Bogu, u samostanima, ima ih i u svijetu na hiljade i hi¬ 
ljade. I oni progovaraju pred oltarom Božanskomu Srcu 
Isusovu ovako : »Mi vjerujemo, o Isuse, Tvojoj Ljubavi 
prema nama !« 

Jest, iza povijesti Ljubavi Božje prema nama ljudima 
najljepša je povijest ljubavi nas ljudi prema Bogu. A ovu 
ljubav najviše je oživjela u duši našoj Presveta Euhari¬ 
stija. Isus je s nama ! »Ja sam s vama!« To je riječ Isusa 
u Presvetom Otajstvu. Ovdje kao da nam govori On ovako : 
»Prijatelji, ja sam upravo srastao s vama 1 Moje Srce sra- 
slo je s vašim. Da vas ostavim, utrnulo bi se svijetlo va¬ 
šega života, i vi biste očajali i tužno propali u mraku 
vječne smrti.« Tako Isus, Srce našega srca. Pa da Ga svom 
dušom ne ljubimo i Pa da Ga često puta ne pohodimo i 
Pa da Mu svoje najveće štovanje ne iskažemo i Isus je naš 
Bog, naš Otac, naš Brat, naš Pastir, naš Kralj, naš Vođa. 
K Njemu i s Njim moramo mi 1 Naša je riječ, naša je naj¬ 
draža pjesma : »Tko će nas rastaviti od Ljubavi Kristove S'« 2 ) 
Nitko nikada 1 »Odakle da mi dođe radost, meni, koji ne vi¬ 
dim svijetla nebeskoga <*■ tužio se tako stari Tobija. Oda¬ 
kle da i mi budemo radosni, sretni, mirni i zadovoljni u 
svojem srcu, kad ne vidimo svijetla nebeskoga, Isusa na¬ 
šega i Sve je mračno oko nas, kad nema Isusa uz nas. Tu 
ne pomaže ni izobraženost, ni dobar odgoj. Bez Isusa, 
bez Boga Euharistijskoga fali našemu životu i radost, i 
čistoća, i sreća, i pobožnost, i mir duševni. A sve to imamo 
u otajstvenom, čudesnom, najdražem, božanskom poljupcu 
vječne Ljubavi. 

Ali, nažalost, ipak ih ima toliko, koji čitav svoj ži¬ 
vot prolaze pokraj ove Ljubavi Božanske, a da je ne vide. 

’) Rimlj. 8, 35. 

Za njih je Nebo prazno, tabemakul bez života. Njihova 
je đula, doduše, stvorena za Boga, ali je sva studena, ras¬ 
tresena, ojađena, pa ne vjeruje Ljubavi vječnoj, beskrajno 
nježnoj, premilosrdnoj svojega Spasitelja, koji je tako 
blizu njih. Nikada ih vidjeti u crkvi. A i kad slučajno uniđu 
u crkvu, samo su znatiželjni gledaoci. I nikad da bi pristu¬ 
pili k Stolu Gospodnjemu. I nikad ih vidjeti na svetoj Misi. 
Kad bi propovjednik pustinje. Krstitelj na Jordanu, do¬ 
šao danas među nas, mogao bi opet poviknuti: »Među vama 
stoji, koga vi ne znate l« 3 ) 

Vječna šteta, ljudi Božji, da ne znate Onoga, koji 
vas ljubi, kako vas može ljubiti samo Bog! Vječna šteta, 
da ne dolazite na vrelo milosti i ljubavi Božje, na vrutak 
jakosti i utjehe Spasiteljeve ! 

Sto nas ljude može više ojačiti u našim kušnjama, 
u našim poslovima, napastima, bolovima, žalostima, negoli 
živa i tvrda vjera, da nad nama bdi nježna Ljubav Onoga, 
koji sve zna, koji sve može i koji nas ljubi vječnom Lju¬ 
bavi i I što je utješnije negoli moči sa pouzdanjem s Njim 
se porazgovoriti. Njemu se pomoliti. Njega primiti, s Njim 
se združitis' Rekao je netko, da je za čovjeka, koji vjeruje, 
sav svijet pun nazočnosti Boga Prijatelja. Koliko se to 
više može red o čovjeku, koji vjeruje u Ljubav Isusovu 
u Presvetoj Euharistiji! 

Eto uzmimo jednog vjerov jesni ka ! Putuje na sve strane. 
Moli, propovijeda, sakramente dijeli. Sta mu to daje to¬ 
liku revnost i volju i On nam odgovara sam : »To mi daje 
Bog moj, koji me ljubi i blagosiva iz svojega tabemakula.« 
I šta je jadlo svete kršćanske mučenike svih vremena i 
Samo Presveta Euharistija. Sveti Ignadje, biskup Antio- 
hijski, uprav se radovao svojim mukama u Koloseju, i 
ovako je govorio: »Ja sam Teofor, to jest Bogonosac 1« 
Sveti je mučenik vjerovao u stvarnu nazočnost Isusovu 
u svetoj Hostiji, kojom se on svako jutro krijepio. Sveti 
Ciprijan kazuje nam, kako su kršćanski mučenid u Africi 
bih uvjereni, da će izdržati i najžešću muku, ako se samo 
okrijepe Hljebom Euharistijskim. Jedan ofidr postade 
svećenik, to jest, primi vlast posvedvati hostiju. I on je 
tada oduševljeno zaputio u crnu Afriku kao misionar. 
To mu je oduševljenje dala Presveta Hostija. Jedan se li- 
beralac čudio Milosrdnim Sestrama u jednoj pariškoj bol- 

*) Iv. i, a6. 

niti. Čudio se njihovu zdravlju i zadovoljstvu usred tih 
svakojakih patnja i bolesti. A jedna mu je mlada Milosrd¬ 
nica samo jednu riječ onda izrekla: »Pričest 1« 

Ali čemu tražiti primjere u drugih, kad ih imamo, 
hvala Bogu, sami dosta i 1 »I mi poznasmo i vjerovasmo 
ljubav, koju Bog ima k nama.« 4 ) 

Svećenik sam. Svaki dan toliko nasrtaja sa svih strana, 
da me obore ili barem da me smetu u mojem svetom zva¬ 
nju. Sta me drži, da ne padnem i da hrabro odolijevam i 
Samo sveta Misa i sveta Pričest svakidan. 

Kršćanski si otac, kršćanska si mati. I zar se nijeste 
osjetili i boljima i revnijima u svojem roditeljskom zvanju, 
kad ste bili na svetoj Pričesti i Bog, Pomoćnik vaš, dao je 
snagu duši vašoj. 

Sretan si, do suza si sretan, i srce ti je puno Neba, zar 
ne, prijatelju, kad se samo spomeneš svoje prve svete Pri¬ 
česti i Ah, bila ti je onda ona sveta Hostija tako bijela 
i slatka, i duša je tvoja bila tako bijela, draga i vedra. 

Svi smo mi svi iskusili na sebi, kako je istinita riječ 
Isusova: »Hodite k meni svi, koji ste umorni i opterećeni, 
i ja ću vas odmoriti l« 6 ) 

Slavni je Rafael naslikao u Vatikanu divnu sliku »Di- 
sputa del Sacramento«, na kojoj se silan svijet okupio oko 
Presvete Hostije na oltaru. Dobro je on to zamislio i nasli¬ 
kao. U Presvetoj Hostiji jest Srce, »koje je toliko ljubilo 
ljude«, pa treba da to Božansko Srce bude ljubljeno od svih 
ljudi. Treba da se sav svijet okupi oko Isusa na oltaru, 
i da Mu žarko i ponizno poviknemo svi sa svetim Petrom 
Apostolom: »Da, Gospodine, Ti znaš, da Te ljubimo l« 4 ) 

Odlučujem u ime Božje, da ću, ako mi je ikako 
moguće, svakidan poći k svetoj Misi, pa se pod njom i 

S ričeš ti ti. Tako ću najbolje zahvaljivati Isusu na Njegovoj 
vetotajstvenoj Ljubavi prema meni. I više ću puta kroz 
dan pomisliti na Božanskog Sužnja u tabemakulu i pro- 
šaptati: »Blagosloven Isus u Presvetom Oltarskom Otaj¬ 
stvu 1« I svoje nemirno srce zaklonit ću u Presvetu Euhari¬ 
stiju kao preplašena pčela, što se skriva u svoju košnicu. 
I Euharistijski danas pokret promicat ću revno. 


«) i. Iv. 4, 16. *) Mat. ii, a8. — •) Iv. ai, 15. 

Druga nedjelja po Duhovima 

Evanđelje 

LUK. 14, 16—24. 

7 / ONO vrijeme reče Isus farisejima priču ovu : čovjek neki 
U zgotovi večeru veliku i pozva mnoge. I kad bi vrijeme 
večeri, posla slugu svojega kazati zvonicima, da dođu, jer 
je već sve gotovo. I počele se svi zajedno izgovarati. Prvi mu 
reče : Zaselak kupih, i valja mi ići, da ga vidim ; molim te, 
izgovori me ! I drugi reče : Kupih pet jarama volova, i idem 
da ih ogledam; molim te, izgovori me ! I drugi reče : Oženih 
se, i zato ne mogu doći. I vrativši se sluga kaza ovo gospo¬ 
daru svojemu. Tada se rasrdi domaćin i reče sluzi svojemu : 
Idi brzo na raskršća i ulice gradske, i dovedi ovamo siromahe, 
i slabe, i slijepe, i hrome ! I reče sluga : Gospodaru, učinjeno 
je, kako si zapovjedio, i još mjesta ima. I reče gospodar sluzi: 
Iziđi na putove i među ograde, te natjeraj neka dođu, da mi 
se napuni kuća. A kažem vam, da nijedan od onih zvanih 
ljudi ne će okusiti večere moje. 

Pouka 


DOBRI BOG. 

J EDAN knez farisejski pozvao Isusa u subotu na gozbu. 

Na ovoj gozbi izrekao je Isus krasne pouke o ponizno¬ 
sti i ljubavi. A kućedomaćinu rekao je Isus i ovo : »Kad 
činiš gozbu, zovi siromahe, slabe, hrome i slijepe, i blago 
će ti biti, što ti ne mogu vratiti; jer će ti se vratiti o us¬ 
krsnuću pravednih.« Kad to ču neki od onih, koji su sjedili 
s Isusom za stolom, reče on Isusu sav oduševljen: »Blago 
onomu, koji će jesti hljeba u Kraljevstvu Božjem!« 

Ova riječ duboko je prodrla u blagu dušu Isusovu. 
I pomislio Isus u sebi: Ljudi Božji, vi biste svi mogli biti 
blaženi, jer ste svi pozvani od mojega Oca, koji je na Ne¬ 
besima ! 

I onda progovara Isus gostima o dobrom Bogu, koji 
sve ljude zove na svoju veliku večeru. Ali su ljudi neza¬ 
hvalni, pa se ne odazivaju pozivu svojega dobroga Boga. 
Uza sve to dobar je Bog, i On sakuplja oko svojega božan¬ 
skog stola ljude siromahe, i slabe, i slijepe, i hrome. Sve 
nam to tako lijepo kazuje današnje sveto evanđelje pri¬ 
čom Isusovom o velikoj večeri. 

U dobrotu Božju mi ćemo se danas ugledati, pa ma¬ 
kar i ne znam još kako bio nezahvalan i opak taj svijet. 

Mnogi je od nas učinio mnogomu dosta dobra, a zato 
je primio samo crnu nezahvalnost. 

Netko je, recimo, jedno siromašno dijete uzeo pod svoje. 
I bio je tomu djetetu i otac i majka. Sve je za njega uči¬ 
nio i žrtvovao. Od usta je svojih otkidao, samo da dijete 
ima sve, što mu treba. A kad je dijete ponaraslo, dalo se 
stramputice na svako zlo. I varalo, i psovalo, i kralo sve, 
što je stiglo. Tu se obistinila ona : Othranio sirotu na svoju 
sramotu.« Ili ona : »Hrani pseto, da te ujede !« To je bila 
jedna crna nezahvalnost. 

Drugi opet zauzeo se za jednu nesretnu obitelj. U 
toj obitelji mati bolesna, otac siromašan radnik, a djeca 
sitna obladala. Milostivi dobrotvor davao bi i slao djeci 
i bolesnoj majci, koliko je samo mogao. A napokon se 
tužan uvjerio, da ga baš ta siromašna čeljad ogovara 
i ružno kleveće. Baš bezdušna nezahvalnost! 

Opet jedna sirota udovica šta sve nije učinila za svoje 
jedino dijete ! Ništa nije žalila, samo da ga učini čovjekom. 

Pa će onda i njezin jedinak jedamput lijepo paziti svoju 
majku. Ona će uz njega biti sva sretna i presretna. Ali kad 
dijete odraslo, osta sirota majka kod kuće sama. Sin joj ode 
u svijet, i na mater svoju nikad ni da pomisli Siromašna 
stara mati plaće dan i noć nad tom crnom nezahvalnosti 
svojega djeteta. Mislila je imati u njemu jak štap pod sta¬ 
rost svoju, a kad tamo, na smrt rani majčino srce on, me- 
zimac njezin 1 Doista, kolika nezahvalnost od svojega 
vlastitog djeteta 1 

I mnogi se tako uvjerio, da je, zbilja, kojiput i ži¬ 
vina zahvalnija od mnogoga čovjeka. Pa su onda mnogi 
izgubili svaku samilost prema ljudima. I govorili su i govore : 
Svijet je taj nezahvalan i preopak, pa ne zaslužuje, da mu 
se bude dobar. 

A takav govor, braćo, nije nikako dobar! Tako ne 
govori i ne misli naš dobri Bog, u koga treba svakako da 
se ugledamo. Isus nam svima govori : »Budite savršeni, 
kaošto je savršen i Otac vaš nebeski.« 1 ) 

I priča Isusova o gozbi u današnjem svetom evanđe¬ 
lju kazuje nam o crnoj nezahvalnosti ljudskoj, na koju 
je dobri Bog odgovorio samo još većom očinskom ljubavi 
i dobrotom. 

Otac nebeski bio je zgotovio veliku večeru i pozvao 
mnoge. Svu svoju ljubav htio im je tako da iskaže u dobroti 
svojoj. I kad je bilo vrijeme večeri, šalje dobri Bog svojega 
slugu sa porukom: »Dođite 1 Sve je gotovo.« A šta uzva¬ 
nici i Bože, kako su Ti nezahvalni I Njima su i volovi i žena 
i zaselak preči, negoli tolika ljubav i dobrota Oca nebe¬ 
skoga. To, istina, rasrdi predobro Srce Božje, ali ga ipak 
ne otvrdnu. Srce predobrog Oca nebeskog pokaza se baš 
sada prema bijednim ljudima još milostivije i ljubeznije. 
Dobri Bog govori sad ovako : »Dovedite na moju veliku 
večeru siromahe, i slabe, i slijepe, i hrome !« Tako Bog, 
dobri naš Bog, odgovara na ljudsku nezahvalnost. Za ve¬ 
liku nezahvalnost samo još veća ljubav i dobrota Božja l 

Toliki su nepravednid i bezbožnici danas na svijetu. 
A ipak pušta dobri Bog, da i nad njima izlazi i sja njegovo 
blago sunce. 2 ) I ti si, brate, svojega Oca nebeskog, zar ne, 
toliko puta uvrijedio, ražalostio, ostavio. A dobri Bog 
ipak te je i ovim i onim darom obradovao. Ljudi se odvra¬ 
tili od Boga. A Bog im ipak šalje svojega Jedinorođenog 

>) Mat. j, 48. — *) Mat. 5, 45. 

Sina. Nezahvalni ljudi odbacile Sina Božjega. A Bog, pre 1 - 
dobri Otac nebeski, daje im život svojega Jedinorođenog 
Sina. Za veliku nezahvalnost ljudsku ima naš dobri Bog 
samo još veću ljubav, dobrotu i blagost. »On je blag neza¬ 
hvalnima i zlima.« 3 ) 

Pa stoga dođite, braćo, i budite dobra djeca svojemu 
Ocu nebeskom ! »Činite dobro ne nadajući se odade ničemu, 
i bit će vam plaća velika na Nebesima, i bit ćete Sinovi 
Najvišega !« 4 ) Uopće, kad činite dobra djela, ne očekujte 
zahvalnost od ljudi! Činimo dobro poradi samoga dobra 
i poradi dobroga Boga! »Ljubimo«, kaže sveti Ivan Apostol 
u današnjoj poslanici, »ljubimo svojega bližnjega djelom 
i istinom i« 5 ) I Gospodin govori danas na istoj gozbi doma¬ 
ćinu : »Zovi siromahe, slabe, hrome i slijepe, i blago će ti 
biti, što d ne mogu vratiti.« 9 ) Jest, sama ona dobrota, koja 
hoće da koga usred, najljepša je nagrada duši. Puno ljepša 
od ono nekoliko pa i najljepših zahvalnih riječi. 

Šved apostol Pavao ostavio nam je ovo sveto krš¬ 
ćansko načelo : »Ne daj se zlu nadvladan, nego nadvladaj 
zlo dobrom !« 7 ) Samo malen duh dade se od zla nadvladan. 
Tako je u vrijeme prošloga strahovitog rata malen duh 
podlegao zlu i pokolebao se kukavno u svojoj vjeri u Boga. 
Kad Bog nije nekima uslišio njihove molitve ili, bolje da 
kažemo, njihove volje, onda su oni posumnjali u moć i 
vrijednost svake molitve. Tako ne rade pravi kršćani kato¬ 
lici. Oni zlo uzimaju kao jednu kušnju, u kojoj se kuša 
baš njihova tvrdoća i vjera. I oni sve učine, da nadvladaju 
zlo dobrom. Oni na veliku nezahvalnost ljudsku odvraćaju 
još većom dobrotom i ljubavi svojom. Kao i njihov u Nebu 
dobri Bog. 

Hvalimo Boga, jer je dobar, jer je do vijeka milosrđe 
Njegovo ! 8 ) 

Odlučujem u ime Božje, da će mi uvijek biti u 
srcu i na pameti prevelika dobrota Božja. Pa ću u moli¬ 
tvi svojoj reći više puta sa svetim Psalmistom: »Dobar 
si Ti, o moj Bože, i u svojoj dobroti nauči me naredbama 
svojim 1«®) 


*) Luk. 6, 35. — *) Ist. m. — *) 1. Iv. 3, »8. — •) Luk. 14, 13. si. 
7 ) Rim. 1a, ai. — •) h. 106, 1. — ») P*. 118, 68. 

Blagdan Presvetoga Srca Isusova 

Evanđelje 

IV. 19, 31—35. 

/ 7 ONO vrijeme, budući da bješe priprava, pa da ne bi tijela 
U ostala na križu u subotu (jer bijaše veliki dan ona subota), 
Zidovi zamoliše Pilata, da im se prebiju golijeni, i da se skinu. 
Dođoše dakle vojnici, i prvomu istina prebiše golijeni i dru¬ 
gomu raspetomu s njim. A došavši do Isusa, kad ga vidješe, 
da je već umro, ne prebiše mu golijeni, nego jedan od vojnika 
otvori mu rebro kopljem ; i odmah iziđe krv i voda. I onaj, 
koji vidje, posvjedoči, i svjedočanstvo je njegovo istinito. 


Pouka 

BOŽANSKO SRCE. 

D A NE BI tijela raspetih ostala na križu u subotu, kaže 
sveti Ivan u današnjem svetom evanđelju. Zidovi za¬ 
moliše Pilata, da im se prebiju golijeni, i da se skinu. I do¬ 
đoše vojnici na Kalvariju, i prebiše golijeni onoj dvojici 
raspetih s Isusom. A kad dođoše do Isusa i kad ga vidješe. 

da je već umro, oe prebiše mu golijeni,. nego jedan od voj¬ 
nika otvori mu rebro kopljem, i odmah iziđe krv i voda. 

Tako sveti Ivan Evanđelist upravo ističe ovu ranu 
na prsima Isusovim. Sveti Evanđelist vidio je u tom jedno 
veliko značenje. To su isto vidjeli iza njega i crkveni Od 
i svi ostali glasoviti tumači Svetoga Pisma. 

Srce Isusovo kopljem probodeno jest početak pobož- 
nosti k Presvetomu Srcu. Srce Isusovo kopljem probo- 
deno znači ljubav Isusovu prema nama ljudima. 

Dne 27. prosinca 1673., na dan svetog Ivana Evan¬ 
đelista, objavio je Isus svojoj ljubljenoj učeniri svetoj 
Margareti Mariji Alacoque svoje Božansko Srce sa ranom. 
Sama svetica pile nam o tom ovako : Na dan svetog Ivana 
Evanđelista, iza kako sam primila od svojega Božanskog 
Spasitelja milost sličnu onoj, koju je na Posljednjoj Večeri 
primio poljubljeni učenik Isusov, prikazalo mi se Božansko 
Srce kao na prijestolju od ognja i plamena. Na sve strane 
sijevalo je platnenim tracima, i sjajnije bilo od sunca, i kao 
kristal bilo je prozirno. Rana, koju je primilo na križu, lijepo 
se vidjela.' 

Sveti Bernard 1 ) kaže, da je naš Gospodin Isus zato 
dopustio, neka Mu se rana otvori na Srcu, da tako po tje¬ 
lesnoj rani izađe na vidjelo tajna Njegova Božanskog Srca. 
Drugim riječima: vidljiva rana otkriva nam nevidljivu 
ranu ljubavi. Svojom ranom na Srcu Gospodin kao da nam 
kaže, da je On za nas prolio svoju otkupiteljsku krv upravo 
do posljednje kapi, i da nam je sada slobodan ulaz do u 
dubine Njegova Presvetog Srca, gdje se razgorio živi 
oganj Božanske Ljubavi prema našim dušama. 

Jest, kaže serafinski sveti Bonaventura, rana na Srcu 
Isusovu jest znak neiskazane ljubavi Isusove. Nijedno 
stvorenje ne može da shvati toliku ljubav. Anđeli i Šved 
Božji ne mogu da se dosta nadive toj neizmjernoj Božan¬ 
skoj ljubavi. 

Isus nas ljubi. I samo poradi te ljubavi dopustio je, 
da Mu se kopljem probode Božansko Srce. Na ovu ljubav 
treba da ini uzvratimo ljubavlju prema Isusu. A ljube li 
ljudi Isusa i Prvi su Ga kršćani svim srcem ljubili. To nam 
dokazuju poslanice Isusovih apostola i učenika. 

Evo što na pr. piše sveti apostol Pavao : »Ja nijesam 
mislio, da znam što među vama osim Isusa Krista, i to 

*) Strmo VII. in Cant. 

Propetoga.« 2 ) Ili: »Ja sve držim za štetu prema prezname¬ 
ni toj poznaji Krista Isusa, Gospodina mojega, radi kojega 
sve izgubih i smatram kao blato, da Krista stežem i da se 
nađem u Njemu.« 3 ) Ili, kad isti Apostol, sav u ljubavi prema 
svojemu Kristu, kliče : »Sa Kristom sam propet na križu. 
I ja više ne živim, nego živi u meni Krist.» 4 ) I opet: »Imam 
želju umrijeti i biti sa Kristom.« 5 ) »Jer je meni život Krist, 
a smrt dobitak.« 6 ) 

A nemojmo misliti, da je ovako osjećao samo sveti 
Pavao. On je taj oganj ljubavi prema Isusu prenosio i na 
druge vjernike, i to sa velikim uspjehom. On govori u po¬ 
slanici Efežanima ovako: »Pregibam koljena svoja pred 
Ocem Gospodina našega Isusa Krista, da budete u ljubavi 
ukorijenjeni i utemeljeni, te biste mogli razumjeti sa svima 
svetima, koja je širina i dužina i visina i dubina, i poznati 
ljubav Kristovu, koja nadilazi svako shvaćanje.« 7 ) I napo¬ 
kon sveti Pavao uime prvih kršćana pita: »Tko će nas ra¬ 
staviti od ljubavi Božje i« Pa iza kako je nabrojio sve, što 
bi moglo jednu slabu dušu uzdrmati i otrgnuti od te lju¬ 
bavi, svečano izjavljuje pred svim svijetom ispred svojih 
kršćana: »Siguran sam, da ni smrt, ni život, ni anđeli, ni 
poglavarstva, ni sile, ni sadašnjost, ni budućnost, ni visina, 
ni dubina, ni drugo kakvo stvorenje ne može nas rastaviti 
od ljubavi Božje, koja je u Kristu Isusu, Gospodinu 
našemu.« 8 ) 

»Ja ne marim ni za vidljivo ni za nevidljivo. Ja samo 
idem za tim, da budem Isusov!« Tako kliče Ignacije, veliki 
učenik svetog Ivana Apostola, kad su ga ono vodili u Rim 
na mučeničku smrt. I onda dalje u toj svojoj poslanici 
Rimljanima sv. Ignacije ovako govori: »Samo ako je uza 
me Isus Krist, onda me nije strah ni križa ni ognja ni div¬ 
lje zvjeradi..., niti ikakve druge na svijetu muke. Za njim 
samo čeznem, za Njim, koji je za nas umro i uskrsnuo.« 

Takovu žarku i nježnu ljubav osjećali su u svojem srcu 
prvi kršćani prema svojemu dragom Spasitelju. 

A je li ta ljubav tijekom vremena ostala tako žarka 
i nježna < Nije nažalost. Uvijek je doduše bilo vjernih duša, 
koje su plamtjele plamenom čiste i velike ljubavi prema 
Isusu. Ali su se mnogi i pre mnogi kršćani tijekom vremena 
otkinuli od Presvetog Srca Isusova. Otisnuli se uzburka- 


*) i. Kor. a, a. — •) Filiplj. 3, 8. — *) Gal. a, 19. — *) Filiplj. 1, 33. — 
•) Filiplj. 1, ai. — ’) Ef. 3, 14—19. — *) Rim. 8, 35. al. 

nim morem bez zvijezde. Osobito protestantizam i janse- 
nizam zatrpavali su i tmuli sveti oganj ljubavi prema Isusu. 
I velika je studen zavladala u svijetu prema Isusu. 

Dobri naš Spasitelj napokon je pokušao »posljednjim 
spasonosnim sredstvom«, da opet privuče k sebi ta pusta 
i studena ljudska srca. U jednom naime objavljenju svete 
Margarete Marije Alacoque nazvao je Božanski Spasitelj' 
pobožnost k Presvetomu Srcu »posljednjim spasonosnim 
sredstvom«. I zbilja, ova je pobožnost unišla već u sav 
svijet, i razgrijala je milijune i milijune ljudskih srdaca za 
Isusa, i obratila je nebrojene grješni ke k Isusu. 

A šta je i šta zapravo znači »Srce Isusovo« t šta znači 
pobožnost k Srcu Isusovu i Sta mi štujemo i ljubimo, 
kad kažemo : ja ljubim, ja štujem Presveto Srce Isusovo; 
ja se posvećujem i hoću da uvijek pripadam Presvetomu. 
Srcu Isusovu; ja, Isuse, uvijek s Tobom, u Tvome Presve¬ 
tom Srcu i 

Pod imenom »Srce Isusovo« mi razumijevamo nesamo 
Srce od mesa i krvi, već i sve ono, što je u Isusu najljepše,, 
najplemenitije, najsvetije, najdublje, najnježnije, najmilije; 
ukratko sve ono, što Apostol naziva »neistražljivo bogat¬ 
stvo Kristovo«. 9 ) A u ovom bogatstvu i blagu Kristovu 
najdivniji je dragulj ljubav Isusova. Ona u Božanskom 
nutarnjem životu Isusovu stoluje i vlada kao kraljica. I 
stoga mi pod imenom »Srce Isusovo« razumijemo najprije 
ljubav Isusovu prema nama. Vidio sam pod jednom sli¬ 
kom Srca Isusova napisano »Ljubav Isusova«. I ne može 
se što bolje napisati pod Srce Isusovo. I Božanski je Spa¬ 
sitelj rekao svetoj Margareti Mariji Alacoque, kad joj 
je ono pokazao svoje Srce : »Gle Srce, koje je toliko ljubilo 
svijet!« 

Prema tomu i pobožnost k Srcu Isusovu jest pobož¬ 
nost k ljubavi Isusovoj. I ova pobožnost stoji u tom, da mi 
Presvetomu Srcu Isusovu uzvraćamo žarku ljubav za 
Njegovu neizmjernu ljubav. Srce za Srce, ljubav za ljubav! 
U tom eto stoji pobožnost k Srcu Isusovu ! I ova pobož¬ 
nost k Srcu Isusovu jest posljednje spasonosno sredstvo, 
kojim će se mnogi grješnid spasiti, mnoga studena srca 
opet ugrijati žarkom ljubavi prema Isusu. Kraljevstvo 
ljubavi. Kraljevstvo Srca Isusova htio je tako da opet. 


•) Ef. 3. 8 . 

uspostavi naš dragi Spasitelj na ovoj zemlji među ljudima. 
I tko od nas ne će htjeti da bude član ovoga Kraljevstva < 

I tko od nas ne će da štuje i ljubi Srce Isusovo, koje 
je bilo kopljem probodeno na Kalvariji i Pobožnost k Pre¬ 
svetomu Srcu zapravo je počela na Kalvariji onda, kada 
je Srce Isusovo bilo kopljem probodeno na križu. I Bla¬ 
žena Djevica Marija i sveti Ivan Evanđelist pod križem 
bili su prvi štovatelji Srca Isusova. Oni su prvi ugledali 
Srce Isusovo kopljem probodeno, to jest ljubav Isusovu, 
koja trpi, trpi od tolike ljudske nezahvalnosti, trpi od to¬ 
likih uvreda, što se Isusu nanose dan na dan u Otajstvu 
Njegove ljubavi, u Presvetom Oltarskom Sakramentu. 

Dobro spomenusmo prvu i najsvetiju štovateljicu 
Božanskog Srca Isusova — Blaženu Djevicu Mariju. Nitko 
nije, kao Ona, poznavao beskrajnu ljubav i dobrotu ovoga 
Srca. Nitko nije, kao Ona, klanjao se tomu Božanskom 
Srcu i nježno ga štovao i ljubio. Nitko nije, kao naša Gospa, 
osjećao muka i bolova toga Presvetog Srca. Marija je naša 
najbolja Učiteljica u pobožnosti k Srcu njezina Sina, k Srcu 
Propetoga. Jer zakon je u Kraljevstvu milosti: Po Mariji 
k Isusu ! Marija nas vodi k Spasitelju i k Njegovu Presve¬ 
tom Srcu. Badava se ne ispoređuje Marija mjesecu, a Isus 
suncu. Mjesec ima svoj sjaj od sunca, i svojim sjajem od¬ 
mah pokazuje na izvor svoje svjetlosti. 

Mi ćemo se ugledati u našu dragu Gospu u pobožno¬ 
sti k Presvetomu Srcu Isusovu, kao što su se u Nju ugledali 
apostoli i učenici Isusovi. Mi ćemo se neizmjernoj ljubavi 
Srca Isusova pokloniti ljubavlju zahvalnom, požrtvovnom, 
velikodušnom. Mi ćemo se najspremnije odazvati miloj pro¬ 
šnji našega Spasitelja : O, daj mi, sinko moj, srce svoje!« 10 ) 
Mi ćemo živjeti za ono Srce, koje nas je toliko ljubilo, pa 
se dalo i probosti kopljem, samo da mi možemo zaći 
u otajstvenu nutrinu Njegovu, i tu se nastaniti i odmoriti, 
tu na vječnim i nepresušnim izvorima milosti, ljubavi i 
života. 

»Sve za Tebe, Presveto Srce Isusovo l« 11 ) Sav sam Tvoj! 
Sav dušom, srcem, razumom ! 

Dne 15. travnja 1889. umro je na samotnom ostrvu 
Molokai u Tihom Oceanu poznati apostol gubavaca O. 
Damijan Deveuster. On je izmolio od svojega starješinstva, 
da mož: poći tamo među gubavce. I tako se sam za čitav 

>s ) Prif. 23 , 26. — ") Za ovaj uzdah svakiput 300 dana oprašta. 

svoj život isključio iz ostaloga dvilizovanog svijeta. Bio 
je naime izdan od vlasti strogi zakon, da nitko, koji se jedam- 
put nastanio na tom ostrvu, ne smije više sa toga ostrva 
u koji drugi kraj, da se ne bi guba prenijela u druge krajeve. 
I punih deset godina služio je Otac Damijan svoje mile 
gubavce, dok napokon ne dođe i na njega red. Jednoga dana 
reče mu liječnik u po glasa : »Moj Oče, žao mi je, ali Vam 
moram reći, da je i na Vas pala guba.< Junački misionar 
odgovori: »To me ni najmanje ne uznemiruje. Znao sam, 
da me to čeka. Neka bude volja Božja !« I on je dalje nasta¬ 
vio svoj apostolski posao, i posvuda je pružao milosrdnu 
ruku, utjehu i radost srca. Više bi puta rekao : »Ja ne bih 
htio ozdraviti, ako bih za to morao ostaviti svoje gubavce.« 

Puno više negoli ovaj junački svećenik učinio je za 
nas grješnike naš Božanski Spasitelj. On je u ovom našem 
progonstvu podijelio s nama sve muke i žalosti. On je izdr¬ 
žao među nama i u našim bolovima, sve dok nije po viknuo 
na križu: »Svršeno je 1 « I posljednju kap krvi iz Božanskog 
Srca svojega prolio je On za nas, kad je dopustio, da Mu 
se kopljem probode Božansko Srce. 

»Srce Isusovo, kopljem probodeno, smiluj nam se !« 12 ) 

Odlučujem u ime Božje, da ću nabaviti za svoju 
kuću ili sobu sliku Srca Isusova, pa ću pred njom moliti 
svakidan jutarnju i večernju molitvu. I obećat ću svaki- 
put Božanskomu Srcu, da ću s dobrom nakanom vršiti 
svoje svagdanje dužnosti, i da ću ustrpljivo snositi sve 
poteškoće svojega zvanja, i da ću nasljedovati Srce Isusovo 
u Njegovim krepostima, osobito u Njegovoj krotkosti i 
poniznosti. Ako sam svećenik, onda ću uz to i odazvati se 
još glasu jednoga starog svećenika braći svećenicima: 
»Braćo svećenici ! Pokažite svijetu, kako ga Isus ljubi, i 
vi ste svijet predobili za Isusa !« 


*') Zaziv iz Litanija Srca Isusova. 

Treća nedjelja po Duhovima 

Evanđelje 

LUK. 15, I—IO. 

7 7 ONO vrijeme približavahu se k Isusu carinici i grješ- 
W nici, da ga čuju. I mrmljahu fariseji i književnici govoreći: 
Ovaj prima grješnike i jede s njima. I kaza im priču ovu go¬ 
voreći : Koji čovjek od vas imajući sto ovaca i izgubivši jednu 
od njih ne ostavi devedeset i devet u pustinji, i ide za izgublje¬ 
nom, dok je ne načet’ I našavši digne je na ramena svoja ra¬ 
dujući se ; i došavši kući sazove prijatelje i susjede govoreći 
im : radujte se sa mnom, jer nadoh svoju ovcu izgubljenu. 
Kažem vam, da će tako biti radost na nebu za jednoga grješ- 
nika, koji čini pokoru, većma negoli za devedeset i devet pra¬ 
vednika, kojima ne treba pokora. Ili koja žena imajući deset 
drama, ako izgubi jedan dram, ne zapali svijeće, i ne pomete 
kuće, i ne traži dobro, dok ne načet I našavši sazove prija¬ 
teljice i susjede govoreći: radujte se sa mnom, jer načoh iz¬ 
gubljeni dram. Tako, kažem vam, bit će radost pred anđelima 
Božjim za jednoga grješnika, koji čini pokoru. 

Pouka 

U MALOM VJERAN. 

r\ANAŠNJE sveto evanđelje stavlja nam za primjer 
L' jednu siromašnu ženu, koja je imala samo deset drama, 
to jest jedno deset naših dinara. I ona sirota izgubi jedan 
dram. Malen novac. Ali njoj siroti nije bio malen. I ona, 
sva zabrinuta, traži taj dram na sve strane. Zapalila svijeću, 
mete kuću, zaviruje u svaki kutić, traži dobro svoj dram. 
I napokon ga nađe. Sva je radosna, pa zove prijateljice 
i susjede, i govori im : »Radujte se sa mnom, jer nađoh 
izgubljeni dram 1 « Tako je Bog nagradio njezinu vjernost 
u malom. Ona je naime bila toliku muku uložila tražeći 
svoj mali dram. 

U malom vjeran 1 Savjestan u svagdanjim stvarima 1 
Pomnjiv i u sitnicama na oko 1 Braćo, to je sve krepost, 
koju naš Gospodin Isus Krist toliko preporučuje svojim 
učenicima. Isus je pripovjedio jedamput svojima priču o 
talentima, pa je onda opomenuo svoje učenike ovako: 
Tko bude u malom vjeran, bit će postavljen nad mnogim, 
i unići će u veselje Gospodara svojega. 1 ) Isus i u svojoj div¬ 
noj propovijedi na gori, u kojoj je velikim crtama ocrtao 
svoje otkupiteljsko djelo na svijetu, spominje i vjernost 
u malom. Posve ozbiljno i odlučno kaže Isus ovdje: »Tko 
prestupi jednu od ovih najmanjih zapovijedi i nauči tako 
ljude, najmanji će se zvati u Kraljevstvu nebeskom.« 2 ) 

Ovu svoju Božansku nauku o vjernosti u malom po¬ 
tvrdio je Isus svojim Božanskim primjerom. U najmanjem 
bio je Isus uvijek vjeran i savjestan. Tako su velike bile 
Njegove osnove, što su pokretale temeljima čitava svijeta; 
tako su čudesna bila Njegova djela, što su zadivila sav svijet: 
pa ipak se On obazire uvijek i na male sitnice. Niti za naj¬ 
manji grijeh nijesu Ga mogli prekoriti Njegovi zakleti 
neprijatelji, koje On otvoreno pita : »Tko će me od vas pre¬ 
koriti za grijeh i'« 3 ) Isusu pod večer donose roditelji svoju 
sitnu dječicu, da ih blagoslovi. I dobri Isus ono nekoliko 
riječi svojega Božanskog blagoslova izgovara nad dječi¬ 
com isto onako ozbiljno, dostojanstveno i oduševljeno, 
kako je izgovorio onu jaku zapovijed uzburkanome moru, 
neka zašuti, neka se umiri. Isus je uvijek vjeran u malom 


*) Mat. aj, 14—30. — *) Mat. 5, 17. — •) Iv. 8, 46. 

i u najmanjem. Kao i Njegov Otac nebeski, koji onako 
brižno zaodijeva ljiljane u polju, i onako slatkim mirisom 
napunja ljubicu u grmu, i onako očinski hrani gavrane, 
što niti siju, niti žanju. 

U malom vjeran ! Savjestan u najmanjoj sitnici ! Naš 
Božanski Učitelj znao je dobro, zašto je toliko stavljao 
na srce svojim učenicima ovu zapovijest. Stavljao ju na 
njihovo srce i svojom naukom i svojim primjerom. 

A neki duševni slabići govore ovako: Pa nije ništa 
ta mala laž u zabavi! I nije ništa ta mala prijevara u trgo¬ 
vini ! I nije ništa ta malo slobodnija šala u veselu društvu! 
I nije ništa ni taj mali propust svoje dužnosti u kojoj van- 
rednoj zgodi! I tolikima to sve danas nije baš ništa. A Isus 
nas svejednako opominje : I u malom budite vjerni! Riječ 
Isusova stoji. Nevjemost u malim stvarima toliko nam se 
puta ljuto osvećuje. To je već mogao svaki od nas toliko 
puta sam na sebi da iskusi. Samo je mala iskrica bila, i 
porodila je toliko puta strahovit požar. Samo mala, nedužna 
nepažnja u poslu, u kućanstvu, i povukla je za sobom to¬ 
like nemile posljedice. Tako je u običnom životu. Prestupio 
si jednu posve malu zapovijed, ali si ipak prestupio jednu 
zapovijed, i tako si poremetio ćudoredni poredak, i Bogu 
si se tako usprotivio, i rekao si Mu: Ne ću da te u tom poslu¬ 
šam ! I sotona je tad postala slobodnija, jača i nasrtljivija. 
I doskora si kukavan rob njezin. Nevjemost u malom i nevjer- 
nost u velikom na istom su putu, na putu, što vodi u propast. 
Dakle, treba što dublje zasaditi u svoje srce opom nu Isu¬ 
sovu : Vjeran u malom ! To je korijen vjernosti u velikom. 

Vjernost u malom nosi nam sa sobom puno lijepih 
blagoslova Božjih. Ona je ponajbolja škola za vjernost u ve¬ 
likom, za vjernost u svemu. Kad se nadvladamo u kojoj 
maloj stvari, onda u nama raste duševna snaga. Onda po¬ 
stajemo jači i odvažniji. Pa kad stanemo pred koji veći 
zadatak, onda ga muški i izvedemo. A pomogla nam je ona 
duševna snaga, što smo je sebi prisvojili vjernošću u malim 
stvarima. 

Vjernost u malom! Razumijevanje za male stvari. 
To je ona borba, kojom osvajamo sebi Kraljevstvo Božje. 
A kako bismo inače postigli život vječni i Malo ih je po¬ 
zvano za velika djela, recimo za misije ili za mučeništvo. 
Veći dio ljudi ostaje kroz čitav svoj život u malenom, 
uskom krugu. Ispunjavamo dužnosti svagdanje, sitne. 

dužnosti, za koje malo tko zna. Ali jedan zna za njih. Naš 
Otac nebeski vidi sve, vidi na zemlji mrava kao i lava, vidi 
najniže kao i najviše, vidi sakrito kao i očito. Predobri Otac 
nebeski zna i vidi, koliko nas stoji muke i žrtava dan na 
dan brinuti se očinski za kuću svoju, za djecu svoju, pa dan 
na dan svoje molitve pobožno obavljati i vježbati se u 
kršćanskim krepostima Iz svega toga Bog vidi, koliko nam je 
stalo do našega vječnog spasenja. I ono, što ljudi ne vide i 
ne nagrađuju, nagradit će Bog, koji sva naša i najsitnija 
dobra djela bilježi zlatnim pismenima u Knjigu Života 
Jest, vjernost u malom jest onaj uski put, što vodi veći 
dio ljudi k Bogu. Pa zaputimo danas ovim putem u Nebo 
odvažno, odlučno, oduševljeno ! I neka nas onda ništa više 
ne zavede na stramputicu! 

Zapanjeni stojimo danas pred našom jadnom valutom. 
Prije smo sa sto kruna mogli iako i u Vječni Rim. A danas 
ne će ti zidar ni jedan dan da radi za sto dinara. Sad i u malom 
kućanstvu valja odmah Tačunati sa mnogim stotinama di¬ 
nara. A ministru financija danas je i milijun dinara jedna 
malenkost. Svi pametni tuže se na takovo danas žalosno 
stanje. A ne daj. Bože, da u ovo vrijeme gotovo nikakve 
vrijednosti našega maloga novca pane na niske grane i 
naše ćudoređe, i da vjernost u malom izgubi posve svoju 
cijenu i vrijednost! Onda nam je i vremenita i vječita pro¬ 
past više nego sigurna. Naprotiv, uzdržimo li u što višoj 
cijeni vjernost u malim svojim dužnostima, onda se mo¬ 
žemo nadati, da će se opet popraviti naša ta danas kriza 
i razrovknost materijalna, a nažalost i moralna. Onda će, 
ako Bog da, jedamput svaki od nas čuti iz ustiju svojega 
vječnoga Gospodara i Suca onu blagoslovljenu riječ: Do¬ 
bro, slugo dobri i vjerni! Budući da si bio u malom vjeran, 
nad mnogim ću te postaviti; uđi u veselje Gospodara svo¬ 
jega !« 4 ) 

Da završimo ovim tvrdnjama : Sto je čovjek više u 
malom vjeran, to je više i u velikom vjeran. Sto više ima 
lišća i grančica na drvetu to se jače ukorjenjuje drvo u 
zemlju. I samo vjernost u malom rađa vjernošću u veli¬ 
kom. Slabić u malom slabić je u velikom. Onaj najsjajniji 
biser u kruni kršćanskog savršenstva jest svakako vjernost 
u malom. I što je viša vjernost u malom, to je dublja vjer¬ 
nost u velikom. I ovo još: veliki vojskovođe i admirali, 

«) Mat. a5, 

kao jedan Wellington i Nelson, priznali su, da ih najsjajnija 
pobjeda nije tako zadovoljila kao svijest, da su u svome 
čitavu životu vjerno ispunjali svoje svagdanje dužnosti. 

Odlučujem u ime Božje, da ću svoju svaku pa i 
najmanju dužnost vjerno i savjesno izvršivati. Ugledat 
ču se u dobrog Isusa u skromnoj kućici Nazaretskoj. Tu 
je On punih trideset godina najvjernije vršio i najmanju 
dužnost svoju, i tako se pokazao i u malom vjeran svojemu 
Ocu nebeskom. I tako je pokazao, da je vjernost u malom 
nešto veliko, plemenito, lijepo i svake hvale i nagrade 
vrijedno. Slijedit ću Isusa Nazaretskoga, i bit ću u malom 
vjeran. 

Četvrta nedjelja po Duhovima 

Evanđelje 

LUK. 5, I—II. 

/ 7 ONO vrijeme, kad mnoštvo ljudi naleže k Isusu, da slu- 
laju riječ Božju, a on stajale kod jezera Genesaretskoga, 
vidje dvije lađe gdje stoje u kraju jezera, a ribari bijahu iza¬ 
šli, i ispirahu mreže. A uzišavši u jednu lađu, koja bješe Si- 
monova, zamoli ga, da malo odmakne od kraja. I sjedavši 
učaše narod iz lađe. A kad presta govoriti, reče Simonu : 
Hajde na dubinu, te bacite mreže svoje na lov ! I odgovarajući 
Simon reče mu : Učitelju! Svu noć smo se trudili, i ništa 
nijesmo uhvatili; ali po tvojoj riječi bacit ću mrežu. I uči¬ 
nivši to, uhvatiše veliko mnoštvo riba, i mreža im se prodiraše. 
I namignuše na drugare, koji bijahu na drugoj lađi, da dođu, 
i da im pomognu. I dođoše, i napuniše obje lađe tako da se 
gotovo potope. Kad to vidje Simon Petar, pripade koljenima 
Isusovim govoreći: Iziđi od mene, jer sam čovjek grješnik, 
Gospodine! Jer bješe ušao strah u njega i u sve, koji bijahu 
s njim, od lova riba, koji uloviše ; a tako i u Jakova i Ivana, 
sinove Zebedejeve, koji bijahu drugari Simonovi. I reče Isus 
Simonu : Nemoj se bojati; odsada ćeš ljude loviti! I izvu- 
kavši lađe na zemlju, ostaviše sve, i otiđoše za njim. 


3 * 

Pouka 


VJERA I VREMENITO BLAGOSTANJE. 

D ANAS se puno puta čuje, da sveta naša vjera baš ne 
promiče vremenitog blagostanja, jer da ona samo upire 
prstom na dobra onoga svijeta. Pa bi za ljude, kašu, bilo 
puno bolje, da nema te vjere, vjere u drugi svijet, u vječ¬ 
nost, u vrhunaravno, u Boga. 

Ova je lakoumna i površna riječ samo jedna golema 
bezvjerska laž. U današnjem svetom evanđelju imamo 
najjasniji primjer, koji baš protivno dokazuje i sasvim po¬ 
bija tu laž modernih obožavatelja zlatnoga teleta i najve¬ 
ćih neprijatelja ljudskoga roda. 1 ) 

Apostoli su se trudili svu noć na jezeru Genesaretskom 
i nijesu uhvatili nijedne ribe. A kad su bacili mrežu po riječi 
Isusovoj, uhvatili su veliko mnoštvo riba, tako da im se 
je mreža prodirala. 

Tako je bilo uvijek. Tako je i danas. Riječ Isusova, 
a to je sveta vjera naša, uvijek je samo promicala našu 
zemaljsku sreću i naše vremenito blagostanje. »Moj praved¬ 
nik živi od vjere«. 2 ) Tražite li samo zemlju, pomrijet ćete. 
»Tražite Boga, i živjet ćete duša vaša«, kaže Psalmist. 3 ) 
Ja ću to danas dokazati, ako pokažem na tri glavna uvjeta 
za naše vremenito blagostanje. A ova tri uvjeta baš sveta 
vjera najbolje drži i podupire. 

Tri glavna uvjeta za vremenito blagostanje jesu ova : 
savjesnost, umjerenost i odgovornost. A bez svete vjere 
nema na svijetu ni savjesnosti, ni umjerenosti, ni odgo¬ 
vornosti. 

Sveta vjera zahtijeva najstrožu savjesnost u svemu 
i od svakoga. Traži savjesnost u radu i življenju. Traži sa¬ 
vjesnost od gospodara i od sluge. Traži savjesnost među 
ženidbenim drugovima, među djecom i roditeljima. Stroga 
je zapovijed vjere : »Svakome svoje!« Ovako opominje 
Sveto Pismo gospodara: »Ako imaš slugu vjerna, onda 
neka ti bude kao duša tvoja; kao s bratom postupaj s njim !« 4 ) 
Tu se gospodarima meće na dušu savjesnost prema slugama, 
u kojima treba da gledaju svoju braću ili svoje sestre ili 
upravo svoju vlastitu dušu. A slugu ovako opominje sveti 
Pavao : »Gledaj na službu, koju si primio u Gospodinu, 

l ) »Ljudi bez vjere jesu pravi duimani ljudskoga roda.« (Biskup 
Ketteler.) — *) Hebr. 10, 38. — •) Pa. 68, 33. — 4 ) Crkv. 33, 31. 

da je potpuno izvršiš !« 6 ) »Vi sluge,« pripovijeda sveti Petar, 
"budite pokorni svojim gospodarima sa svim strahom !« 8 ) 
Savjesnost u radu i u životu zapovijeda naša vjera osobito 
sedmom i osmom zapovijedi Božjom : ne smiješ ukrasti, 
ne smiješ prevariti, ne smiješ oteti, ne smiješ lihvariti, 
ne smiješ reći krivo svjedočanstvo, ne smiješ klevetati, 
ogovarati, lagati, krivo suditi itd. Onda vjera zapovijeda 
roditeljima savjesnost prema djeci svojoj : roditelji se moraju 
savjesno brinuti za tijelo, za dušu, za budućnost svoje 
djece. Apostol govori: Očevi! Ne razdražujte djece svoje, 
nego ih odgajajte u stegi i u strahu Gospodnjem!«’) A opet 
djeci veli Apostol: Djeco ! Slušajte svoje roditelje u Go¬ 
spodinu, jer je ovo pravedno. »Poštuj oca svojega i mater«; 
ovo je prva zapovijed sa obećanjem, »da ti dobro bude, 
i da živiš dugo na zemlji.« 8 ) 

Savjesnost, napokon, nije ništa drugo nego pokora¬ 
vanje glasu savjesti. Svaki čovjek ima savjest. Savjest 
je luč, koju je Bog upalio u svakoj čovječjoj duši. A ova 
luč pokazuje nam, što je dobro i što je zlo. Pokazuje nam, 
kako se imamo pokoravati Bogu. I tko u svojem radu i 
životu sluša ovaj nutarnji glas Božji, taj je savjestan. A 
vjera je, koja najbolje čuva, oštri i njeguje našu savjest, 
da ne postane tupa i mrtva. 

I tako se vjera doista najbolje brine za naše vremenito 
blagostanje. Pomislite samo, kako bi bilo na svijetu bez 
savjesnosti. Bila bi nesigurnost na sve strane u svemu. 
Svi sudovi i svi ljudi od policije slabo bi pomogli, kad ne bi 
bilo vjere i riječi njezine, to jest riječi Božje. Ne promiče 
li tako vjera vremenito blagostanje na ovom svijetu < 

Drugi uvjet za vremenito blagostanje jest umjerenost: 
umjerenost u jelu i pilu, i umjerenost u vanjskim dobrima, 
to jest štedljivost. 

Bez zdravlja nema zemaljske sreće. Ako je čovjek 
bolestan, nemoćan, ne usreći ga ni najveće blago ovoga 
svijeta. A nema nam zdravlja i snage bez umjerenosti u 
jelu i pilu. I nema nam pravoga blagostanja u obitelji bez 
lijepe štedljivosti. Rasipnost je već mnogu našu kuću ras¬ 
kućila i upropastila. A, eto, sveta vjera najbolje promiče 
tu krepost svete umjerenosti. Ovako nas opominje vjera : 
»Čuvajte se, da vaša srca ne otežaju žderanjem i pijan- 

‘) Kol. 4,17. — •) 1. Petr. a. 18. — ’) Ef. 6, 4. — •) Ef. 6 , 1—3. 

stvom !« 9 ) «Mi, koji smo sinovi dana, budimo trijezni !« 10 ) 
»Vino i žene učine, da mudri otpadnu.« 11 ) »Komu jaoh ? 
Čijemu ocu kuku? Komu svađa? Komu jame? Komu rane 
ni za što ? Komu crven u očima ? Zar ne onima, koji sjede 
kod vina i svojski ispijaju čaše ?« 12 ) »Spomeni se siromaštva, 
kad si u izobilju !« 13 ) A Isus nam preporučuje štedljivost 
ovom svojom riječi: »Skupite komade, što pretekoše, da ne 
propadnu !« 14 ) 

Zar sve ove opomene naše vjere ne promiču umjere¬ 
nost, a po njoj i naše vremenito blagostanje ? 

Vjera nam doziva u pamet i odgovornost za čitav naš 
život. Jest, kad ne bi bilo odgovornosti pred sudom Božjim, 
kad ne bi bilo Neba i pakla, onda bi taj svijet bio pravi 
pakao. Tko ne vjeruje u odgovornost pred pravednim i 
sveznajućim Sucem na drugom svijetu, taj će počiniti svaki 
zločin, čim mu se samo pruži prilika. Naprotiv čovjek, 
koji vjeruje u Suca živih i mrtvih, dobro će se čuvati, da 
ne učini šta na štetu svojemu vlastitom ili tuđemu vremeni¬ 
tom blagostanju. 

»Blago narodu, kojemu je Bog Gospodin 1« pjeva sveti 
Psalmist. 15 ) Tako je uvijek bilo. Tko je prošao povijest 
naroda Israelskoga u Starom Zavjetu, mogao je tu istinu 
da napipa rukama. Dok se taj narod držao svoje vjere 
i od Boga u svojemu radu blagoslov molio, dotle mu je išlo 
najbolje i u vremenitom pogledu. I u današnjem svetom 
evanđelju vidjeli smo, kako riječ Božja napunja apostolima 
mrežu velikim mnoštvom riba. I svagdanje iskustvo ka¬ 
zuje nam, da za naše vremenito blagostanje nema boljega 
pomoćnog sredstva od rada i življenja po svetoj vjeri. 
Jedan sveti Vincencije Paulski, jedan sveti Filip Neri, je¬ 
dan sveti Ivan od Boga kazuju nam čitavim svojim bićem 
i životom, šta sve uradi sveta vjera za vremenito dobro. 
Vjera nam otvara vrata do blagoslova Božjega, bez kojega 
svaki naš trud ostade bez pravog uspjeha. »Ako Gospodin 
ne gradi doma, badava se muče, koji ga grade.« 19 ) Ovu du¬ 
boku istinu izrekao nam je Spasitelj najjasnije ovim rije¬ 
čima : »Ištite najprije Kraljevstvo Božje i pravdu njegovu, 
i sve ostalo dodat će vam se.« 17 ) Ovu Božansku riječ i na¬ 
uku Spasiteljevu dokazuju nam najbolje u najnovije vrijeme 


•) Luk. ai, 34. — ,# ) 1. Sol. 5, 8. — u ) Crkv. 19, a. — **) Prif. 
33, 39—30. — **) Crkv. 18, 35. — *•) Iv. 6, 1a. — **) ft. 33, ia. — 

*•) ft. 136, 1. — * 7 ) Mat. 6, 33. 

nihilisti vjere u vječnost, u Boga. Oni su napokon upravo 
uništili veliku Rusiju i sve njezino vremenito blagostanje. 

Pristaje nam lijepo ovaj lijepi primjer: 

Sveti Ivan Milostinjar, patrijarh Aleksandrijski, pri¬ 
povijeda o dvojici zanatlija, što su živjeli u njegovo doba 
u Aleksandriji, ovu zgodu : Bila dva postolara. Jedan od 
njih imao je brojnu porodicu, a drugi bio bez djece. Prvi 
je živio po vjeri i svakidan išao k svetoj Misi. Drugi nije 
mario za vjeru, a radio bez prestanka. Usprkos tome prvi 
je sa svojom porodicom živio dobro i sricao sve više, dok 
drugi nije nikako mogao naprijed. Ovaj drugi čudio se 
prvome, pa će ga jedamput zapitati : Kako to, ti manje 
radiš od mene, veću imaš porodicu, pa ipak ti tako lijepo 
napreduješ, a ja nikako s mjesta i Nato će prvi postolar: 
čuj me, susjede 1 Ja znam za otajstveno blago, i svaki dan 
idem, te donesem kući, koliko mi treba. Odatle sve moje 
blagostanje ! Ali da ne misliš, da sam samoživ, evo pozi¬ 
vam te, da i ti svakidan pođeš te uzmeš od onoga otajstve- 
nog blaga i pomogneš sebi u nevolji. Sutra budi spreman, 
doti ću po te, da te povedem i pokažem ti to sakriveno 
blago. Drugo je jutro čekao postolar s velikom radoznalo¬ 
sti. Mislio je, da će ga susjed povesti u kakovu jamu, gdje 
je sakriveno blago. Ali kako se iznenadio, kad ga je odveo 
u crkvu, i pozvao ga, da pribiva svetoj Misi! Nezadovoljan, 
što je izgubio vrijeme, u koje bi bio mogao šta zaraditi, 
vrati se kuti zle volje. Drugi dan dođe susjed opet i pokuca 
na vrata. Postolar nije imao prave volje da ide. Ali misleći, 
da će ga ovaj put odvesti do sakrivenog blaga, pođe. Vra¬ 
tivši se kuti bio je još nezadovoljniji. A kad treći dan po¬ 
kuca susjed na vrata, razljuti se postolar i reče: »Put do 
crkve znam i sam, i kod Mise sam lako, kad me je volja. 
Za to te nijesam zvao, nego da mi pokažeš blago, koje te 
čini bogatim i sretnim.« Na to će mu susjed ljubezno: »Pri¬ 
jatelju moj dragi! Ne ljuti se na me! Ja sam ti to blago 
uistinu pokazao. Mjesto od toga blaga jest crkva, a blago 
samo jest sveta Misa. Od toga blaga uzmem ja svakidan 
sebi toliko, te u mojoj kuti nikad ničega ne fali. Čini 
i ti tako, pa ćeš se zakratko uvjeriti, da sam ti pravo blago 
pokazao 1« Susjed uzme te riječi k srcu, stane svakidan 
dolaziti k svetoj Misi, i otada nije ga nitko više čuo, da bi 
se na što tužio, ili da bi mu šta falilo. 

Odlučujem u ime Božje, da ću sve svoje uzda- 
nje staviti u ime Božje, od kojega nam dolazi svako dobro 
vremenito i vječito. Ujutro, kad ustanem, prekrstit ću se 
u ime Božje. I poći ću k sv. Misi i na rad u ime Božje. I do¬ 
vršit ću svoj rad u ime Božje. I trpjet ću u ime Božje. I 
sve moje bit će u ime Božje. O, sveta riječ: U ime Božje ! 
Pa stoga iza svake pouke i sve moje odluke : u ime Božje! 

Peta nedjelja po Duhovima 

Evanđelje 

MAT. 5 , 20 —24. 

7 7 ONO vrijeme reče Isus učenicima svojim : Ako ne 
U bude veća pravednost vala nego književnika i fariseja, 
ne ćete ući u kraljevstvo nebesko. Ćuli ste, kako je kazano 
starima : Ne ubij; a tko ubije, kriv će biti sudu. A ja vam 
kažem, da će svaki, koji se gnjevi na brata svojega, biti kriv 
sudu. A koji reče bratu svojemu : raka — bit će kriv skupštini; 
a koji reče : budalo — bit će kriv paklu ognjenomu. Ako dakle 
prineseš dar svoj k oltaru i ondje se opomeneš, da brat tvoj 
ima nešto na te, ostavi ondje dar svoj pred oltarom, i idi prije, 
te se pomiri s bratom svojim, pa onda dođi i prinesi dar svoj. 

Pouka 

O KLETVI. 

K AKO JE lijepo to proljetno jutro! Nebo jasno. Na 
njemu sunce, taj nebeski cvijet, što plamenom cvate. 
Zrak čist, topao, zdrav. Ptice pjevaju. Ruže i ljiljani na suncu 
cvatu. Sav je kraj jedan radostan vrt Božji. Tako vam je 

i u kud i u srcu, kad u njima vlada strah Božji. Kad u 
njima prebiva sveta i čista ljubav. Ali ako se naoblači nebo, 
pa počne grmjeti i sijevati, pa stane tuča tući, onda se sav 
taj veseli kraj pretvori u jednu žalosnu dolinu. Tako vam 
je i u kući i u srcu, kad u njima zagospodari jed i gnjev, 
kad se u njima bani ta nemila kletva. Sve lijepo, čisto i 
kreposno izgine ondje, gdje se rado i ljuto kune. 

I stoga naš Spasitelj toliko osuđuje svaku kletvu. »A 
ja vam kažem,« govori Isus u današnjem svetom evanđelju, 
»da će svaki, koji se gnjevi na brata svojega, biti kriv sudu. 
A koji reče bratu svojemu : raka 1 (to jest: odvratni, pogani 
čovječe!), bit će kriv skupštini; a koji reče: budalo — bit 
će kriv paklu ognjenomu. 

Zato ćemo danas i mi ukratko promotriti veliko zlo 
i ružnu naviku kletve, pa odlučiti, da ćemo je se čuvati 
kao žive vatre. 

Kletva je veliko zlo, što hara danas svijetom kao kuga. 
Bog je sve, pa i čovjeka stvorio sebi na slavu. 1 ) I ptice i 
vjetrovi, i sunce i valovi, i munje i gromovi, i biljke i hra¬ 
stovi slave i hvale Boga na svoj način. Samo ne slavi Boga 
onaj, koji kime. Bog mu je dao jezik na slavu Svoju. Dao 
mu je taj najljepši prirodni dar, da govori, moli i pjeva. 
A kad čovjek kune, onda oskvmjava taj najljepši dar za 
slavu Božju. Kaže sveti apostol Jakov: »Jezikom blago- 
sivamo Boga i Oca, i njim kunemo ljude, koji su stvoreni 
po obličju Božjem. Iz jednih usta izlazi blagoslov i kletva. 
Ne valja, ljubazna braćo moja, da ovo tako biva.« 2 ) 

A zbog čega se kune i Obično se kune zbog neotesano- 
sti. Gdje su ljudi manje izobraženi, ondje se kune više. 
Kune se i zbog ružne navike. Zine, a ne misli ništa. »A ljudi 
će«, kaže Isus, »za svaku riječ, koju reknu, račun davati 
u dan sudnji.« 3 ) Koliko će onda više davati račun za svoju 
kletvu 1 Kune se i u gnjevu i u neprijateljstvu. Tada otrovni 
jezik upravo ubija. Za ovaku kletvu veli Isus u današnjem 
svetom evanđelju : »A ja vam kažem, da će svaki, koji se 
gnjevi na brata svojega, biti kriv sudu.« 

Sta se sve kune i psuje i Božje stvari, nedužna živina, 
na sliku i priliku Božju stvoreni čovjek, dapače i Sveci 
Božji i isti Svemogući Bog. Bože moj 1 Sto bi već bilo od 
svijeta, kad bi Ti dopustio, da bude svijetu onako, kako 
bi to htjela tolika njegova kletva 1 Đavao bi već davno 

*) Isai. 43, 7. — *) Jak. 3, 9—10. — *) Mat. ta, 36- 

odnio u pakao tolike Tvoje stvorove. I strijela bi Tvoja 
ubila i ženu i muža i sina i kćer. Kako je uistinu dobar 
naš Bog, kad se ne obazire na tolika danas u svijetu pro¬ 
klinjanja 1 Ali ipak Bog svaku kletvu oštro osuđuje i ka¬ 
zni. Veli Duh Sveti: »Kad bezbožnik kune đavla, onda 
kune sam dušu svoju.« 4 ) 

Kako Bog kazni kletvu i Dva ključa ima čovjek: 
ključ molitve i ključ kletve. Molitva otvara čovjeku Nebo, 
a kletva mu otvara pakao. Gdje je kletva, ondje nema 
straha Božjega, nema blagoslova, nema ljubavi, nema mira, 
nema posluha, nema zadovoljstva. Ondje vlada duh pa¬ 
kleni. 

Često puta Bog jako i očito udari kletvu, ne bi li se 
ljudi opametili i prestali kleti. A svakako poslije smrti 
nalazi svaka kletva svoju zasluženu kaznu. Spasitelj naš 
veli: »Po svojim ćeš se riječima osuditi.« 5 ) Apostol kaže : 
»Proklinjaod ne će naslijediti Kraljevstva Božjega.« 6 ) Duh 
Sveti opet govori : »Više će ih biti pogubljeno svojim je¬ 
zikom negoli mačem.« 7 ) A svijet današnji kako malo po¬ 
mišlja na sve to < I kako baš ružno i svejednako kime i 
psuje ! 

Kletva je ružna navika. Gotovo nema navike, koja 
bi se tako brzo prihvatila čovjeka i tako ga teško ostav¬ 
ljala kao kletva. Eno, onaj mališ ni prekrstit se dobro još. 
ne zna, a kleti i psovati zna. Prva mu riječ, što je razumno 
izreče, jest kletva. Strahota je upravo slušati čobane na paši, 
orače na njivi, vozače uz koju strmen, konjušare u konjuš- 
niđ. Kartaši proklinju sreću, gospodari vrijeme, zločinci 
Boga. I tako je sav svijet pun kletve namjesto hvale i mo¬ 
litve Bogu. 

Tko uči kleti i Najviše zli drugovi i, nažalost, rodi¬ 
telji. U jednom kraju izgubilo se dijete, i nije znalo da nađe 
kuću roditeljsku. Pitaju ga: Čiji si i Mališ odgovara: 
Vražji. Ljudi se čude, i bolje ga pitaju. A mališ jednako 
odgovara, da je vražji sin. Kako ti je ime materi i Vrag, 
odgovara dijete. A gdje ti je kuća i Ondje, gdje stoji vrag, 
veli dijete. I ljudi se čude. Naišao susjed, koji je poznavao 
to dijete. I on kazuje ljudima, što je i kako je. Ovo dijete 
ima rđave roditelje, koji dan i noć kunu i psuju. Dođe otac 
pijan kući, i žena, kao pomamijena, na njega : »Ti vraže 

4 ) Crkv. ax, 30. — *) Mat. 13, 37. — •) 1. Kor. 6 , 10. — ’) Crkv. 
38, 33 . 

jedan!« Čovjek joj dobacuje: »šuti, vraže! »I kad oni karaju 
i lupaju dijete, deru se: »Vražji sine!« I jadno je dijete sve 
to primilo i upamtilo. 

Tako djeca čuju, kako im roditelji od jutra do mraka 
kunu, i brzo se nauče kleti. Roditelji često puta i ne mi¬ 
sle, da kunu. A djeca njihova kletvu dobro zapamte. »Teško 
onomu čovjeku, kroz kojega dolazi sablazan !« 8 ) 

Među našim svijetom ima danas, nažalost, i toliko 
bogopsovke. Pogrđuju se Sveci Božji, pogrđuje se Bog i 
Božanska nauka Njegova. Proti ovim hulnicima ima ova 
starozavjetna riječ Božja : »Tko bi god pohulio Boga svojega, 
nosit će grijeh svoj. Tko bi ružio ime Gospodnje, da se po¬ 
gubi, sav narod da ga zaspe kamenjem ; i došljak i domo¬ 
rodac, koji bi ružio ime Gospodnje, da se pogubi !<> B ) 

Senaherib, kralj Asirski, opkolio Jerusalem i pisao 
kralju Ezekiji u Jerusalem pismo, u kojem je ružio i grdio 
pravoga Boga. A Bog posla svojega Anđela, koji pobi u jed¬ 
noj noći sto osamdeset i pet hiljada vojske asirske. Senaherib 
pobježe u Ninive. I kad je ulazio u hram svojih bogova, 
ubiše ga mačem sinovi njegovi. 10 ) 

Mnogo se jezika govori na ovome svijetu. Na onome 
svijetu samo dva: jezik anđeoski u Nebesima i jezik soton¬ 
ski u paklu. Anđeli mole, hvale i pjevaju : Svet! Svet! 
Svet! Prokletnici u paklu neprestano kunu i hule. Komu 
se pridružimo na ovome svijetu, onomu ćemo pripadati 
na drugome svijetu. Čuvajmo se kletve, čuvajmo se pakla! 

Odlučujem u ime Božje, da ću u zadovoljštinu 
za tolike psovke i kletve na svijetu svakidan jutrom i ve¬ 
čerom izgovoriti pobožno ove svete pohvale Imenu Božjemu : 

Blagosloven budi Bog ! 

Blagosloveno Njegovo sveto Ime! 

Blagosloven Isus Krist, pravi Bog i pravi čovjek 1 

Blagosloveno Ime Isusovo ! 

Blagosloveno Presveto Srce Isusovo! 

Blagosloven Isus u Presvetom Oltarskom Sakramentu ! 


•) Mat. 18, 7. — •) 3. Mojs. 34, 15—16. — »•) 4. Kralj. 19, 35—37. 

Blagdan sv. Apostola Petra i Pavla 

Evanđelje 

MAT. l6, IJ—19. 

7 7 ONO vrijeme dođe Isus u okolinu Cesareje Filipove, 
Cl i pitaše učenike svoje govoreći: Za koga drže ljudi Sina 
čovječjegat A oni rekoše : Jedni za Ivana Krstitelja, a drugi 
za Iliju, opet drugi za Jeremiju ili za kojega od proroka. Reče 
im Isus : A vi šta velite, tko sam jat Odgovarajući Simon 
Petar reče: Ti si Krist, Sin Boga živoga. A odgovarajući 
Isus reče mu : Blago tebi, Simone, sine Jonin, jer tijelo i 
krv ni jesu tebi to objavili, nego Otac moj, koji je na nebesima. 
A ja tebi kažem : Ti si Petar, i na toj stijeni sazidat ću Crkvu 
svoju, i vrata paklena ne će je nadvladati. I tebi ću dati klju¬ 
čeve od kraljevstva nebeskoga. I štogod svežeš na zemlji, bit 
će svezano i na nebesima ; i štogod razdriješiš na zemlji, bit 
će razdriješeno i na nebesima. 

Pouka 

GDJE JE PETAR, TU JE CRKVA. 

C RKVA se Kristova naziva u Svetom Pismu više puta 
Kraljevstvom, Kraljevstvom Kristovim, Kraljevstvom 
Božjim, a najviše puta naziva se Kraljevstvom Nebeskim. 1 ) 
Ovim posljednjim imenom naziva Isus svoju Crkvu i u da¬ 
našnjem svetom evanđelju, kad veli Petru: »I tebi ću dati 
ključeve od Kraljevstva Nebeskoga.« A zove se Crkva 
Kristova Kraljevstvom Nebeskim zato, jer dolazi s Neba 
i vodi u Nebo. Njezin Utemeljitelj Krist došao je s Neba, 
On je Sin Boga živoga. 2 ) Crkva Kristova vodi u Nebo, 
jer tkogod je uistinu proniknut Duhom Kristovim, taj 
dolazi k Ocu. 3 ) 

Ali gdje je na zemlji ovo Kraljevstvo Kristovo, ovo 
Kraljevstvo Nebesko < Već u vrijeme, kad su živjeli sveti 
Apostoli Petar i Pavao, kojih blagdan slavimo danas, bilo 
je među kršćanima raskolnika, koji su tvrdili, da su oni 
prava Crkva Kristova. Tijekom vjekova, kako znamo iz 
povijesti, nastalo je još više takozvanih crkava Kristovih. 
Neke su s vremenom iščeznule, a neke još i danas opstoje. 
Gdje je dakle prava Crkva Kristova < Mi ćemo danas na 
Petrovo odgovoriti na to pitanje tako, da pokažemo na je¬ 
dan od najjasnijih biljega prave Crkve Kristove. Sveti 
Ambrozije ovako ga izriče : "Gdje je Petar, tu je Crkva.« 4 ) 

Sto hoće sveti Ambrozije da kaže, kad veli: »Gdje je 
Petar, tu je Crkva« < Ništa drugo nego ovo : Svi oni jesu 
u pravoj Crkvi, ali i samo oni, koji su ujedinjeni s Petrom, 
bilo u njegovoj osobi, bilo u njegovu nasljedniku. Ona je 
dakle Crkva prava Kristova Crkva, kojoj je temelj, sredina 
i glava Petar ili njegov nasljednik. 

U ovom smislu govori i sam naš Gospodin Isus, i to 
načinom najjasnijim. Kad je ono Petar, koji se prije zvao 
Simon, onako sjajno ispovjedio vjeru u Krista, Sina Boga 
živoga, onda mu je Isus, kako nam kazuje današnje sveto 
evanđelje, ovako svečano progovorio: »A ja tebi kažem: 
Ti si Petar (stijena), i na toj stijeni sazidat ću Crkvu svoju, 
i vrata paklena ne će je nadvladati. I tebi ću dati ključeve 
od Kraljevstva Nebeskoga. Pa štogod svežeš na zemlji. 


*) Mat. 13, 34■, 33-, 44-, 45-. 47- — *) Mat. 16, 16. — *) Isp. Iv. 
14, 6. — *) Enarrat. in Psalm. 40. 

bit će svezano i na nebesima; i štogod razdriješiš na zem¬ 
lji, bit će razdriješeno i na nebesima.« U ovim riječima 
Isusovim sadržana je riječ Ambrozijeva : »Gdje je Petar, 
tu je Crkva«. Kuća je na svojem temelju i nigdje drugdje. 
I ako je, eto, Petar temelj Crkvi, onda je Crkva zacijelo 
ondje, gdje je Petar. »Ti si Petar (stijena), i na toj stijeni 
sazidat ću Crkvu svoju.« I ako Crkva mora biti uvijek 
tako jaka i tvrda, da ne mogu ništa proti njoj nesamo 
zemaljske sile, već ni podzemaljske, onda Crkva mora biti 
uvijek na tom temelju. Crkva mora biti ondje, gdje je Pe¬ 
tar. Inače bi je nadvladala vrata paklena, a Gospodin reče : 
»I vrata paklena ne će je nadvladati.« I kad Isus dalje veli, 
da će On svetomu Petru dati ključeve od Kraljevstva Nebe¬ 
skoga, to jest vrhovnu namjesničku vlast u Crkvi, tako te 
njegova svaka odredba imadne potpunu snagu i vrijednost 
na Nebesima: onda mora Crkva biti ondje i može biti 
samo ondje, gdje je Petar, i gdje Petar izvršuje svoju vlast 
ključeva. 

što je Isus obećao Petru u okolini Cesareje Filipove, 
to mu je iza svojega uskrsnuća doista i dao. Isus iza svojega 
uskrsnuća javi se svojim apostolima na moru Tiberijad- 
skom, i upita apostola Petra tri puta, da li Ga ljubi, jedam- 
put dapače pita ga, da li Ga većma ljubi, nego drugi. I 
svakiput odvrati Petar Isusu, da Ga ljubi. Na ove riječi 
Petrove reče Isus dva puta : »Pasi jaganjce moje I« A treći 
put reče mu : »Pasi ovce moje l« 5 ) Tako je Isus, taj Dobri 
Pastir, predao Petru sve svoje stado, to jest sve svoje 
vjernike, neka ih kao Njegov namjesnik na zemlji sve 
vodi i upravlja. »Pasi jaganjce moje, pasi ovce moje 1« 
Da je Isus dao svetomu Petru višu vlast negoli ostalim 
apostolima, vidi se to i iz Njegova pitanja, da li Ga Petar 
većma ljubi, negoli ostali apostoli. A Petar je bio već pri¬ 
mio onu vlast, što su je bili primili ostali apostoli. I sad 
kažemo: Kad je Petar postavljen tako za pastira čitavu 
stadu Isusovu, zar nije onda jasno i očito, da Crkva mora 
biti ondje, gdje je Petar i I doista, nakon ovih riječi Spa- 
siteljevih ne može više onaj da se broji u stado Isusovo 
i da bude član Njegove Crkve, koji ne će da ga vodi ili pase 
Petar. 

Ali je Petar davno već umro, i on je danas u Nebu. 
Pa gdje je danas prava Crkva Kristova i 

*) iv. 21 , 15—17. 

Jest, Petar je umro za svoju osobu. Ali Petar jednako 
živi u svojem nasljedniku. Na jednom svjetioniku u kata¬ 
kombama stoji napisano: »Petar ne umire.« I živjet će 
Petar u svojem nasljedniku, dok je svijeta i vijeka, sve 
dok je na svijetu Crkva Kristova, koja je sazidana na njemu. 
Prema tomu na pitanje : Gdje je danas prava Crkva Kri¬ 
stova;' — treba odgovoriti: Gdje je Petar u svojem nasljed¬ 
niku, tu je Crkva. 

Isus je utemeljio svoju Crkvu na Petru za sva vremena. 
Isus je ustanovio sveopću vrhovnu pastirsku službu Pe¬ 
trovu, da tako utvrdi i uščuva jedinstvo u svojoj Crkvi. 
Petar će, kao svaki drugi čovjek, nakon malo godina umrijeti. 
Isus je Petru i prorekao njegovu smrt na križu. Isus je stoga 
jamačno gledao u Petru i njegova nasljednika. Petar mora 
živjeti u svojem nasljedniku. Kaošto, da govorimo sa sve¬ 
tim Leonom, ostaje ono, što je Petar u Kristu vjerovao, 
naime Božanstvo Kristovo, tako ostaje i ono, što je Krist 
u Petru ustanovio, naime sveopća vrhovna pastirska služba 
Petrova. 

»Zato je između dvanaestorice jedan izabran,« kaže 
sveti Jeronim u suglasju sa svom kršćanskom starinom, 
»da se uspostavom jedne vrhovne glave ukloni svaki povod 
raskolu.« I Gospodinu je bilo jedinstvo Crkve puno na srcu. 
On je za ovo jedinstvo molio u svojoj posljednjoj veliko- 
svećeničkoj molitvi. 6 ) A bi li se i zamisliti moglo danas 
jedinstvo Crkve bez središta jedinstva, koje je već u vrijeme 
apostolsko bilo tako potrebno i Danas, velim, kad nema 
na zemlji apostola, i kad je Crkva toliko rasprostranjena 
po svem kolikom svijetu. 

A tko je taj, u kojem Petar kroz vjekove jednako 
živi kao sveopći vrhovni pastir i Tko je nasljednik Petrov i 
Sva povijest nepobitno nam dokazuje, da je to onaj, koji 
je iza smrti Petrove naslijedio Petra na njegovoj biskup¬ 
skoj stolici. Taj ga je onda naslijedio i u njegovoj sveopćoj 
vrhovnoj službi pastirskoj. A Petar, iza kako je jedno 
vrijeme djelovao u Aziji, izabrao je Rim za svoje biskupsko 
sjedište, i odavle je onda upravljao čitavom Crkvom Kri¬ 
stovom, sve dok nije pod carem Neronom umro ovdje 
mučeničkom smrću. Iza Petrove smrti prihvatio je njegov 
nasljednik njegovu biskupsku palicu, a s njom ujedno i 
sveopću vrhovnu pastirsku službu u Crkvi Kristovoj. Tako 

•) Iv. 17, ai. 

je rimski biskup onaj, u kojem dalje živi Petar. Rimski 
je biskup stijena, na kojoj u sva vremena stoji svakolika 
Crkva. Rimski je biskup onaj, koji nosi ključeve od Kra¬ 
ljevstva Nebeskoga. Rimski je biskup vrhovni pastir, koji 
pase svekoliko stado Isusovo. 

I od Petra pa do Pija XI. Rimski je biskup uistinu 
imao i držao čast i službu vrhovnu u Crkvi. Drugi nitko. 
I od Petra pa do Pija XI. pripoznavali su to milijuni i milijuni 
Rimskome biskupu. Drugomu nikomu. »Petar je na usta 
Leonova govorio,« po vikali su Oci sveopćega crkvenog sa¬ 
bora u Kalcedonu, kad im je bilo pročitano pismo Pape 
Leona. Ciprijan i ostali crkveni Od nazivaju Rimsku Sto¬ 
licu Petrovom Stolicom, od koje proizlazi jedinstvo Crkve. 
Na sveopćem saboru Florentskom, u kojem je bila zastu¬ 
pana i latinska i grčka Crkva, ovako se izjavljuju saborski 
Od : »Izjavljujemo, da je Rimski biskup nasljednik Petrov, 
namjesnik Kristov, Otac i Učitelj vaseljenske Crkve, i da 
je njemu u svetom Petru predana vlast, da sve vjernike 
pase, vodi i upravlja.« 

O, kako se upravo širi srce kršćaninu katoliku od svete 
radosti, kad tako u povijesti susreće ova i slična svjedočan¬ 
stva, kojih ima bezbroj 1 I sav je sretan i presretan, što je u 
zajednici sa Svetim Ocem Papom, koji je nasljednik Petrov 
i namjesnik Kristov na zemlji. Po njemu, po Papi, svaki 
je katolik ondje, gdje je Petar. A gdje je Petar, tu je Crkva. 
Tu je onaj svjetionik, koji nam na uzburkanome moru 
današnjega bezvjerja i nećudoređa pokazuje pravi put, 
put k blaženoj vječnosti. 

Odlučujem u ime Božje, da ću uvijek upravo 
djetinjom ljubavi odan biti Svetome Ocu Papi, koji je 
nasljednik Petrov i namjesnik Kristov na zemlji. I molit 
ću se Bogu, da uskori onaj dan, kad će na svijetu biti jedan 
Ovčinjak i jedan Pastir. 7 ) »Da svi jedno budu.« 8 ) 


? ) Iv. io, i€. — •) Iv. 17, ai. 

Šesta nedjelja po Duhovima 

Evanđelje 

MARK. 8, I—9 

7 7 ONO vrijeme, kad bijaše mnogo naroda s Isusom i ne 
vi imađahu šta jesti, dozvavši učenike reče im : Zao mi je 
naroda; jer već tri dana stoje kod mene, i nemaju ništa jesti. 
I ako ih otpustim gladne kućama njihovim, oslabit će na 
putu; jer sa neki od njih došli izdaleka. I odgovoriše mu 
učenici njegovi: Otkuda ćemo uzeti hljeba ovdje u pustinji, 
da ih nahranimot I zapita ih : Koliko hljebova imateš A oni 
kazaše : Sedam. I zapovjedi narodu, da posjedaju na zemlju. 
I uzevši sedam hljebova i hvalu davši prelomi i dade učeni¬ 
cima svojim, da razdadu; i razdadoše narodu. I imahu malo 
ribica ; i njih blagoslovi, i zapovjedi, da razdadu. I jedoše, 
i nasitiše se, i nakupile komada, što preteče, sedam košarica. 
A onih, što jedoše, bijaše oko četiri hiljade ; i otpusti ih. 

Pouka 

ODGOJ ZA SOCIJALNO DJELO. 

U DANAŠNJEM svetom evanđelju gledamo veliko mno¬ 
štvo naroda oko Isusa u pustinji. Narod je vidio 
tolika čudesa Isusova. Vidio je, kako Isus ozdravlja i slijepe 
i nijeme i hrome i kljaste i gluhe. Pa je hrlio silan narod 
za Isusom, da čuje iz njegovih usta riječ života. Pohrlio 
je narod danas za Isusom i u daleku pustinju. A kad je Isus 
vidio, da je taj narod ogladnio, sažaJi mu se, i učini čudo. 
Sa sedam samo hljebova nahrani oko četiri hiljade ljudi. 

I naša se duša, puna udivljenja, klanja danas Božan- 
skome čudotvorcu, koji je imao toliko razumijevanja za 
svaku potrebu i nevolju. I mi ćemo danas iskazati Njemu 
svoju ljubav i zahvalnost time, da upravimo poglede na¬ 
ših roditelja i odgojitelja na divni primjer Božanskoga 
Učitelja, koji tako brižno odgaja svoje učenike za socijalno 
djelo. O, neka se naši roditelji i učitelji ugledaju u taj Bo¬ 
žanski primjer! 

Možda je još veća i teža nevolja pritiskivala u vrijeme 
Isusovo narod Israelski, negoli pritiskuje nas danas. Do 
crne su zemlje bili pritisnuti oni mali nadničari, oni siroma¬ 
šni ribari, oni prezaduženi obrtnici. Znoj i krv svoju morali 
su da žrtvuju oni za nekolicinu prokletih kaišara. A nijesu 
znali da sebi pomognu ovi mali i siromašni ljudi. Naš je 
Božanski Spasitelj htio da ublaži nesamo njihovu duševnu, 
već i tjelesnu potrebu i nevolju, pa je gledao, da i njegovi 
učenici osjećaju za ljudsku tjelesnu nevolju, i da joj pri¬ 
skoče u pomoć, gdjegod samo mognu. Isus bi uhvatio svaku 
priliku, pa je odgajao za socijalno djelo svoje učenike, 
koji su u mnogočemu bili kao djeca. 

Tako je Isus uhvatio priliku i sada u pustinji. Narod 
oko njega izmorio se i ogladnio. Spasitelj je to vidio. Nje¬ 
govi učenici gledali su, a nijesu to vidjeli. Oni su bili zane¬ 
seni velikim uspjesima Isusovih propovijedi o poslanstvu 
Spasitelja i o Kraljevstvu Nebeskom. I otvara im Isus oči, 
da i oni vide i uvide potrebu naroda. »Zao mi je naroda,« 
govori im Isus. »Već tri dana stoje kod mene ovdje u pu¬ 
stinji. Ako ih pustim kućama njihovim, smalaksat će na 
putu.« I sada učenici progledaše, i vidješe u naroda umorne 
oči i blijeda, gladna lica. A Gospodin pođe dalje, iza kako 
im tako dotaknu srce, iza kako probudi u njima socijalnu 


4 * 

misao i savjest. On hoće, da oni i pomognu narodu. Ali 
sami po sebi ne mogu baš ništa. I On čmi čudo. Umno¬ 
žava hljeb za hiljade. Ali gledajmo Ga pri tom, kako je 
On svojima pravi Učitelj! On blagosiva i lomi hljeb. I onda 
svojim učenicima daje, da ga razdadu narodu. 

Isus uvodi tako svoje učenike u djelotvornu ljubav 
prema iskrnjemu. Neka i oni sami, uz Njegovu dakako 

r moć Božansku, porade na usrećenju svojega iskmjega ! 

uvijek bi Isus svoje učenike tako vježbao u socijalnoj 
dobrotvomosti. On ih eno vodi u mračne sobe k bolesnicima, 
i pred njihovim očima ozdravlja bolesnike. On, Božanski 
milosrdni Samari tanac, stoji zajedno s njima pred mrtva¬ 
cima, tako pred Lazarom u grobu, pred mrtvom kćeri Jairo¬ 
vom u kući, pred mladim mrtvacem u gradu Naimu, i oni 
slušaju plač i jecanje oca, matere, sestara, prijatelji. Sve 
to treba čuti i vidjeti onima, koji su pozvani na rad do- 
brotvomosti, na socijalno karitativno djelo. I šalje Spasi¬ 
telj svijeta svoje učenike u sela i gradove, neka i sami po¬ 
učavaju, potpomažu, pridižu, tješe i usrećuju ljude. I oni 
uprav odlično položiše stroge ispite u toj Isusovoj visokoj 
školi za socijalno djelo. I kad više nije bilo Božanskog 
Učitelja među njima, onda su oni sami bili pomoćnici si¬ 
romasima, liječnici bolesnicima, uskrisitelji mrtvih, usreći¬ 
telji svega čovječanstva. Bili su pravi glasnici Božanskog 
milosrđa. 

Braćo 1 Nevolja nije svijet ostavila. I ne će ga ostaviti, 
dok bude svijeta i vijeka. Ali dok bude svijeta i vijeka, 
i mi moramo u pomoć toj u svijetu nevolji i bijedi socijal¬ 
noj. I vaše dijete, roditelji, što vam se danas igra pred 
kućom tako veselo i bezbrižno, pozvano je, da pomogne 
u djelu dobrotvomosti. Pa ste i vi, roditelji i odgojitelji, 
upravo dužni odgojiti nam djecu za djelo socijalno, za djelo 
karitativno, za djelo socijalne dobrotvomosti. 

Kao Isus, morate im najprije otvoriti oči, da vide po¬ 
trebu svojih iskmjih. 

Dijete je možebit tako sretno, pa ima sve, što mu samo 
zaište srce. I za njegovu je budućnost najbolje proviđeno. 
To sretno dijete treba uvesti u nevolju svijeta. Oče, majko, 
učitelju, odgojitelju ! Povedite, molim vas, to dijete onamo, 
gdje će ugledati bijedu i nevolju, trud i umor, znoj i suzu! 
Povedite to sretno dijete pred onu tamo veliku fabriku, 
a podvečer, kad iz fabrike izlaze radnici onako izmoreni, 

mrki, zamazani 1 I recite tomu sretnomu djetetu, da te iz¬ 
mučene radnike i radnice i kod kuće još čeka briga i rad, 
muka i glad I Dan i noć samo jedna muka i bijeda. I pripo¬ 
vijedajte tomu sretnomu djetetu o sirotici onoj, koja dan 
i noć drugima haljine pere, šije i krpi, da tako zaradi svojoj 
siročadi koricu suha hljeba! I kazujte im i o sluškinji onoj, 
koja svojom kukavnom zaslužbom mora da prehranjuje 
svoju bolesnu majku i svoje dvije nejake sestrice ! I pođite 
s tim sretnim djetetom pokraj vrta bolničkoga, i kazujte 
mu tolike patnje i rane čovječje u svijetu! 

I djetetu, od kuće siromašnu, treba otvoriti oči za 
tuđe muke i bolove. Kazujte, odgojitelji, i tome siročetu, 
da i u sjajnoj palači ima dosta krupnih suza i ljutih rana I 
često puta možebit više, nego u prosjačkoj kolibici. Recite 
mu i to, da je bol i križ neumolni zakon za sav rod ljudski! 
Nema druge: svaki oltarić ima svoj križić. 

Otvorite tako, odgojitelji, djetetu još zarana oči za 
kušnje i patnje na ovome svijetu, da ga tako očuvate od 
mnogog razočaranja, i da upalite u njegovu srcu svetu 
iskricu plemenite samilosti i ljubavi! 

Ali ne zaustavimo se kod lijepih samo osjećaja sami¬ 
losti, što ih uzbuđujemo u srcu djetinjem ! Samim osjeća¬ 
jima, samim suzama i riječima ne zacijeli nijedna rana, 
i ne podiže se nijedno sirotište, i ne popravi se to žalosno 
stanje u ubogoj obitelji. Za to se hoće djelo. »Kraljevstvo 
Božje ne stoji u riječima, već u snazi,« veli Apostol. 1 ) Treba 
naše dijete odgojiti za snažno djelo, za socijalno karitativno 
djelo. 

Kako nam je divan primjer dao u tom blagopokojni 
Papa Benedikt XV. ! On je godine 1920. u svojoj božičnoj 
okružnici pozvao djecu svega svijeta, neka pomognu glad¬ 
noj djeci u srednjoj Evropi. Pa je i zamolio sve roditelje, 
neka potiču svoju djecu na tu djelotvornu kršćansku ljubav. 

Jest, roditelji, potaknite svoju djecu, neka prištede 
koji dinar za siromaha i prosjaka ! Ugledajte se u predobroga 
Isusa, i dajte svojoj djeci, kao On svojim učenicima, neka 
mjesto vas udijele siromahu koji darak! Ili neka što kupe, 
sašiju, od usta svojih otkinu za Božić sirotinji 1 Naći će se 
već dosta načina, da se djetinja duša potakne na samilost, 
darežljivost i požrtvovnu ljubav. 


‘) 1. Kor. 4, ao. 

A Bože sačuvaj, da roditelji priječe i ne daju svojoj 
djed činiti djela milosrđa! Jedna je mati imala svoje dijete 
u nekom zavodu, pa mu je o Božiću poslala raznih slat* 
kiša. I ovako mu je pisala: »Ovo ti, drago moje dijete, ša¬ 
ljem za Božić. Ali sve ti to sam pojedi! Ne daj drugima 
ništa!« Plemenitu čovjeku gadi se ta niska poruka jedne 
zaista egoistice. Takova riječ iz usta materinih baca dijete 
u lakomost, u surovost, u zlobu, u mržnju, u ružni egoizam, 
u nesreću vremenitu i vječitu. 

Grofica Ana Pecci, mati velikoga Pape Leona XIII., 
bila je plemenita mati. Pred zimu do kasno u noć šila bi 
ona uz svoju lampicu za siročad, koju je željela toplo zaodjeti. 
Ona je uvijek imala toplo srce za svaku bijedu i nevolju 
ljudsku. Njezina je ruka bila uvijek otvorena sirotinju 
Pa je gledala, da i njezin mali Joakim bude uvijek dobar 
i milostiv prema sirotinji. Puno puta dala bi mu bocu vina, 
neka je odnese siromašnom Josipu, ili zdjelu čorbe, da je 
nosi staroj bolesnoj Julki. I kojiput unišla bi ona zajedno 
sa malim Joakimom u koju siromašnu kućicu, pa bi tu s njim 
ostala neko vrijeme, tješeći i potpomažući bijedu i osku¬ 
dicu. I mali je Joakim odrastao. I napokon je postao Papa 
Leon XIII., koji je onako djelotvorno i blagoslovno, kao 
pravi filosof socijalnog pitanja, rješavao zamršeno socijalno 
pitanje. Njegova dobra mati odgojila ga za to veliko djelo. 
Roditelji i odgojitelji I Činite i vi tako ! O prvim zasadama 
ovisi mnogo. 

I ovaj još primjer iz života velikoga svetog Pavla 
Apostola : 

Rob Onesim pobjegao je od svojega gospodara Filomena. 
I Onesim je htio da se povrati k svojemu gospodaru, pa 
je zamolio od Pavla Apostola preporuku. I Pavao ima vre¬ 
mena za jednoga roba, i daje mu preporuku na Filomena, 
koja je u Svetom Pismu kao jedno prastaro Evanđelje 
crkvenoga socijalnog djela. Do suza upravo dira Pavlovo 
zauzimanje za roba Onesima. Samo da navedemo jednu 
drugu rečenicu : »A ti njega, to jest moje srce primi! Ne više 
kao roba, nego više od roba, kao brata ljubaznoga. Ako 
držiš mene za svojega drugara, primi njega kao mene 1 
Ako ti je šta dužan, to na mene zapiši 1 Da, brate, razveseli 
srce moje u Gospodinu 1 Ovo ti napisah, znajući, da ćeš 
još više učiniti, nego što govorim.« 2 ) 

*) Filom. i—34- 

Odlučujem u ime Božje, da ću uvijek biti dobar 
i milosrdan prema sirotinji. I druge ću, osobito djecu, na¬ 
vraćati na milosrđe. Bit će mi uvijek na pameti ona Psal- 
mistova : »Blago onomu, koji razumije oskudnu i siromahu I 
Gospodin će ga izbaviti u zao dan.« 3 ) I ne ću nikada zabora¬ 
viti onu Isusovu: »Blaženi milosrdni, jer će oni milosrđe 
postići l« 4 ) 



*) P*. 40, 3. — 4 ) Mat. 5, 7. 

Sedma nedjelja po Duhovima 

Eva nđel je 

MAT. 7 , 15 —21. 

7 7 ONO vrijeme reče Isus učenicima svojim: čuvajte 
U se lažnih proroka, koji dolaze k vama u odijelu ovčjem, 
a unutra su vuci grabljivi. Po rodovima njihovim poznat ćete 
ih. Zar se bere s trnja grožđe, ili sa čička smokve i Tako svako 
drvo dobro rodove dobre rađa ; a zlo drvo zle rodove rađa. 
Ne može drvo dobro zlih rodova rađati, ni drvo zlo dobrih 
rodova rađati. Svako drvo, koje ne rađa roda dobra, isjeći 
će se i u oganj baciti. Dakle po rodovima njihovim poznat 
ćete ih. Ne će svaki, koji mi govori: Gospodine ! Gospodine! 
ući u kraljevstvo nebesko, nego koji čini volju Oca mojega, 
koji je na nebesima, on će ući u kraljevstvo nebesko. 

Pouka 

ZLE KNJIGE I NOVINE LAŽNI SU PROROCI. 

U DANAŠNJEM svetom evanđelju upozoruje nas Isus 
na lažne proroke. »Čuvajte se.« kaže Isus, lažnih 
proroka, koji dolaze k vama u odijelu ovčjem, a unutra 
su vuci grabljivi!« To jest: čuvajte se onih ljudi, koji su 

slatki i glatki na jeziku, lijepo vam i vješto govore, ali 
tom slatkoćom i vještinom zavode vas na stramputice 
bezvjerja i nećudoređa ! 

Ova opomena Isusova danas je kao nikada dobro došla. 
Danas, kad imamo oko sebe nesamo toliko zlih i lažnih 
ljudi, već i svu silu zlih knjiga i novina, koje su uistinu 
pravi pravcati lažni proroci. I ja danas mislim baš na zle 
knjige i novine, kad vam, braćo, evo na srce stavljam oz¬ 
biljnu opomenu Isusovu: »čuvajte se lažnih proroka!« 
Da se svi odazovemo ovoj Spasiteljevoj opomeni, odgovorit 
ću ukratko na dva pitanja : Koje su to zle knjige i novine i 
I što ćemo i kako ćemo proti toj opakoj štampi i 

Koje su knjige i novine zle < Na ovo pitanje nije teško 
odgovoriti. Zle su sve one knjige i novine, koje obaraju 
vjeru i ćudoređe, ove temelje svakome društvenom poretku. 
Zle su knjige i novine one, koje se proti našoj svetoj vjeri 
izjavljuju otvoreno, recimo, ovako: »Nema Boga; Bog i 
svijet jedno su isto; Isus je bio samo čovjek; Isus nije na¬ 
zočan uistinu, stvarno i bitno u Presvetom Oltarskom 
Sakramentu; sa smrću sve prestaje; nema neba, nema 
pakla ; papinstvo nije od Boga, pa stoga dalje od Rima ! 
Dalje i od Crkve! Van sa vjeronaukom iz škole! Živio vjer¬ 
ski nihilizam ! Živio modemi moral! Živjela civilna ženidba 1 
Živjeli učenici Voltaire-ovi!« itd. itd., kako se već zovu svi 
ti papirnati zmajevi. Svaki katolik, koji ima još u svojem 
srcu samo iskricu vjere, sa preziranjem osuđuje i zabacuje 
ovake bezvjerske knjige i novine, pa makar bile bijele i 
sjajne kao na Vlašiću 1 ) ugojene ovce. 

Ali zla, bezvjerska štampa zna biti i lukava i prepredena. 
Mnoge njezine knjige i novine ne izlaze odmah sa bojom 
van, sa dlakom vučjom van. One rade proračunano. Za- 
trkuju se izdaleka. Njima je, recimo, trn u oku taj latinski 
jezik u crkvi, makar da za to ima svoje dobre razloge kato¬ 
lička Crkva, koja je Crkva svjetska, sveopća, za sav svijet, 
za sve narode, pa je bolje po njezino sveto jedinstvo, ako 
u crkvi Boga slavi jedinstvenim latinskim jezikom, koji je 
i jezik sviju kulturnih naroda i ne mijenja se kao drugi 
jezici pojedinih narodnosti. Pa kako je ugodno jednoj pra¬ 
voj duši katoličkoj, kad nalazi po svem svijetu u crkvi 
isti svoj latinski jezik, koji svakako najljepše pristaje onim 


*) Vlaiić je visoka lijepa planina nad gradom Travnikom u Bosni. 
Poznata je sa svojih lijepih ovaca. 

presvetim Otajstvima naše vjere, najljepše pristaje Jednoj, 
Svetoj, Katoličkoj i Apostolskoj Crkvi, tomu Kraljevstvu 
jedinstva, u kojem se imaju razni narodi ujediniti u jednu 
veliku Obitelj Božju! — Onda lukava zla štampa voli 
bockati i ujedati. Ako je, uzmimo, koji katolički svećenik 
u nečem posmuo, onda to lukava zla štampa jedva dočeka, 
i zlorado upire prstom u sve katoličke svećenike, i u sav 
glas viče: »Gledajte ih, kakovi su! Svi su takovi!« Zla 
Štampa uopće voli se vrtjeti oko katoličkih svećenika, dok 
pušta u miru svećenike ostalih vjera. Nema sumnje, da i 
ta činjenica samo još više ističe katoličke svećenike. Po¬ 
znata je ona svetoga Pavla: »Ignoranti se ignoriraju.' 2 ) 
Visina, na kojoj svojim opsežnim znanjem stoji katolički 
svećenik, smeta i ne da mira nenavidnici zloj štampi. Pa 
kad ne može ništa drugo, onda zlobno i zlorado ujeda, 
bocka i zadirkuje. — I lukavoj zloj štampi nijesu po ćudi, 
recimo, procesije, hodočašća, vjerska društva, katoličke 
organizacije, katolički sastanci, euharistijski kongresi. I 
ona na sve to jednako vreba i preža. I ona piše : »Svećeniku 
je mjesto u crkvi i u sakristiji, a ne u javnom životu. Za 
to su pozvani drugi ljudi.« Ona ne će da zna za onu Isusovu 
svećenicima : »Idite, i naučavajte sve narode !« 3 ) 

Ovdje treba pripomenuti, da sve to blato, što ga zla 
i lukava štampa baca na svećenstvo, ne udi toliko sveće¬ 
nicima, koliko samim vjernicima, kojima se takovim za¬ 
badanjem malo po malo čupa vjera i krepost iz srca. 

Mnogi dobroćudni čitatelj čita to sve u novinama i 
misli, da to njemu ništa ne škodi. Ali poslije dvije tri godine 
dana on vam je puno drukčiji kršćanin, rđaviji katolik. 
Nema on više prijašnjega poštovanja prema svetim Otaj¬ 
stvima svoje vjere. I ne voli on više Bogu se moliti. I mrsko 
mu je u crkvu. Uopće ohladnio je za svetu vjeru. Drukčije 
i ne može da bude. »Kaži mi, s kim si, pa ću ti kazati, 
kakav si 1« 

Jedamput se kralj Danske potužio Voltaire-u na tolika 
zla u svijetu. »To je sve knjiga učinila,« odgovorio mu je 
bezbožni Voltaire, koji je sam pisao i širio tu zlu i opaku 
knjigu. 

Zle knjige i novine obaraju se i na kršćansko ćudoređe. 
U njima se hvali i uzveličava dvoboj, umorstvo, ubistvo, 
samoubistvo, svodstvo, razvod braka, preljub i svaka 

*) i. Kor. 14, 38. — *) Mat. a8, 19. 

druga raspuštenost. U njima se iznose gadni romani, be¬ 
sramne slike, svakojake ružne golotinje. 

Ne može se upravo iskazati, koliko su već zla nanijele 
svijetu te zle knjige i novine. Sveto Pismo kaže : »Zli raz¬ 
govori kvare dobro ćudoređe.« 4 ) Koliko više može se to reći 
o zloj štampi! Ne može upravo biti, da jedan katolik, koji 
čita nećudorednu knjigu, ima još veselje sa svetim i vječ¬ 
nim stvarima. Ćudoredni je osjećaj nešto fino i nježno, 
i lako ga pokvari zao razgovor, zlo društvo, zao primjer, 
a najlakše zla štampa. 

Pa što ćemo i kako ćemo proti toj zloj i opakoj štampi i 

Pravi katolik ne će kupovati i čitati zlih knjiga, novina 
i časopisa. Težak je grijeh tako šta činiti. Tko podupire 
zle novine i knjige, taj je neprijatelj svojoj vjeri, pa bio 
on ne znam tko. I neka nitko ne kaže : »To meni ne Škodi I« 
škodi, i još kako škodi. Bili su od tebe puno tvrđi, i postra- 
dali su čitajući zle knjige i novine. Otrov bezvjerja i nećudo- 
ređa škodi svakome. Škodi i mladiću, i starcu, i neuku, 
i učenjaku. I zato nam Crkva, naša najbolja Mati, svima 
tako strogo zabranjuje zlo štivo, i ne uvažava nikako tu 
lakoumnu riječ: »Meni ne škodi.« 

Kad je ono sveti biskup Remigije krštavao kralja 
Klodviga, govorio mu je ovako : »Spali, kralju, što si do¬ 
sad častio, a časti, što si dosad spaljivao !« I ja to danas 
dovikujem svima onim katolicima, koji su, nažalost, dosad 
plaćali i držali zle knjige i novine. Odbacite, ljudi Božji, 
od sebe, što ste dosad plaćali i čitali, a čitajte i potpoma- 
žite, što ste dosad odbacivali i zanemarivali! 

Van s opakom štampom ! Van iz kršćanske kuće, iz 
kršćanskih ruku i Ni probite pare ne dajmo više toj zvijeri, 
koja nas trga na komade ! Trga nas od naše svete vjere, od 
kršćanskoga svetog ćudoređa, od naših tolikih dragih svetinja! 

Daju nam u tom krasan primjer prvi kršćani. Sveti 
apostol Pavao propovijedao je dvije godine u velikom gradu 
Efesu u Maloj Aziji. Među slušateljima njegovim bili su 
mnogi, koji su prianjali za čarolije i zle knjige. Ali kad su 
oni čuli svetu riječ Pavlovu i vidjeli čudesa Pavlova, sa- 
braše sve rđave knjige i spališe ih na trgu pred svima. A 
kad su proračunili, nađoše, da su knjige vrijedile u novcima 
pedeset hiljada dinara. Nakon ovoga događaja, kaže sveti 
Luka Evanđelist, silno je porasla riječ Božja, i utvrdila se. 6 ) 

4 ) i. Kor. 15, 33. — *) Dj. Ap. 19, 19— 30. 

I kod nas će sigurno i porasti i utvrditi se riječ Božja, 
učinimo li to, Sto su, eto, učinili Pavlovi sluSatelji, to jest, 
odbacimo li od sebe svaku zlu novinu i knjigu. 

Slavni pučki pisac Alban Stolz jedamput je rekao ovo : 
»Danas se na papiru i slovima među se bore Nebo i pakao. 
Hoćeš li biti Kristov, onda se drži samo pravoga kršćanskog 
štiva 1 Onim novcem, što ga izdaješ za zlu štampu, daješ 
đavlu kaparu za svoju dušu.« 

Pa stoga na rad i u boj proti bezvjerskoj i nećudored- 
noj štampi! Na rad i u boj i proti beznačelnim listovima, 
koji ne će da budu ni dobri ni zli, ni vino ni voda ! 8 ) Danas 
će hvaliti dobru stvar, sutra će ispod ruke sa neprijateljem 
Crkve. Žrtvuju načela za volju kojekakvih strasti i pred¬ 
rasuda. Njima nije do istine i pravde. Njima je samo do toga, 
da ne budu osamljeni. Pa ugovaraju i sa Evanđeljem i sa 
opakim svijetom. I sa Bogom i sa vragom. Njima je samo 
do toga stalo, da imaju što više čitatelja, da očuvaju svoju 
klijentelu, da im se ne umanji dividenda. Čestitu katoliku 
mora da bude ogavna takova štampa. Ti okrečeni grobovi. 
U odijelu ovčjem vuci grabljivi. Zmije otrovnice u cvijeću. 
Takove su knjige i novine opasnije od onih otvoreno bez¬ 
bojnih. Pravi lažni proroci. Pa ih se čuvajte, braćo 1 »Ču¬ 
vajte se lažnih proroka 1« 

Ako ljubimo Boga i Crkvu, i ako nam je na srcu spa¬ 
senje besmrtnih duša, onda ustanimo odlučno proti zloj 
i opakoj štampi današnjega vremena! I postavimo protiv 
nje dobru štampu, dobre knjige i listove ! Novac, vrijeme 
i rad samo za katoličku štampu i za katoličke listove! To 
je danas ponajpreča dužnost svima katolicima. Ne ispu¬ 
nimo li ovu dužnost, onda uzalud sav naš trud ! Onda je 
na pijesku građen sav katolički odgoj naše djece. Onda je na 
pijesku građen tvoj mučni rad, dušobrižniče, u ispovijedao- 
nici, na propovijedaonid, u školi, u društvima. Onda je na 
pijesku i čitavo naše organizatomo djelo na vjerskom, 
kulturnom, karitativnom i socijalnom polju. Onda je na 
pijesku uopće sve naše djelovanje, kad ga ne štiti i ne 
brani velika sila u obliku dobre, odlučne, moderno pisane, 
svetoj Crkvi vjerne i odane štampe. 


•) Isai. i, 22 . 

Odlučujem u ime Božje, da ću se odazvati pozivu 
velikoga Pape Leona XIII., koji je svima katolicima do¬ 
viknuo ovako: »Idite i svagdje radite kao pravi apostoli 
katoličke Štampe 1« Makar bio dijete, priStedjet ću toliko, 
da pretplatim jedan katolički list. Mogu li više nego dijete, 
uradit ću i žrtvovat ću za katoličku štampu što mogu samo 
više. Ako sam otac obitelji, uvest ću u svoju kuću čitanje 
duhovnog štiva, i to podvečer u stalno vrijeme. A za to treba 
u kući i mala knjižnica dobrih knjiga i listova. Počet ću 
u ime Božje. 

Osma nedjelja po Duhovima 

Evanđelje 

LUK. 16, I —9. 

7 7 ONO vrijeme reče Isus učenicima svojim: Čovjek neki 
U bijaše bogat, koji imaše upravitelja; i ovaj bi ozloglašen 
kod njega, da mu prosipa dobra njegova. I dozvavši ga reče 
mu : Sta ovo čujem za tebeš Daj račun, kako si upravljao ; 
jer više ne možeš biti upravitelj. A upravitelj reče u sebi: 
Sta ču činiti, kad gospodar moj uzima od mene upravljanjei 
Kopati ne mogu, prositi stidim se. Znam, šta ču činiti, da 
bi me primili u kuće svoje, kad mi se oduzme upravljanje. 
Dozvavši dakle redom dužnike gospodara svojega, reče prvomu: 
Koliko si dužan gospodaru mojemui A on reče : Sto oka 
ulja. I reče mu : Uzmi zadužnicu svoju, i sjedi brzo, te na¬ 
piši pedeset! Potom reče drugomu : A ti koliko si dužanš 
On reče : Sto oka pšenice. Reče mu : Uzmi pismo svoje, i 
napiši osamdeset. I pohvali gospodar nepravednog upravi¬ 
telja, da mudro učini; jer su sinovi ovoga vijeka mudriji od 
sinova svjetlosti u svojem naraštaju. I ja vam kažem : Na¬ 
činite sebi prijatelje nepravednim bogatstvom, da vas, kad 
dođete na kraj, prime u vječne stanove. 

Pouka 


POSEBNI SUD. 

1 1PRAVITELJ, o kojem govori današnje sveto evan- 
U đelje, dugo je vremena rasipao dobra svojega gospodara. 
On je to uvijek umio vješto pokriti. Ali je napokon gospo¬ 
dar doznao za varanje upraviteljevo. I doziva gospodar 
k sebi nepoštenog upravitelja, pa mu oštro govori : »Sta 
to čujem za tebe i Daj račun, kako si upravljao!« 

Kako je lijepo naslikao naš Gospodin Isus ovdje sliku 
svakoga od nas! I mi smo upravitelji. Upravitelji sviju do¬ 
bara, što ih imamo : dobara tjelesnih, duševnih i vrhunarav¬ 
nih. A Bog je Gospodar naš. »Sta imaš, a da nijesi primio t'« 1 ) 
Ovim riječima ističe sveti Pavao tu važnu istinu. A toliki 
ljudi nanose dan na dan tolike nepravde svojemu predobrom 
Gospodaru i Bogu. Napokon ipak bude svemu tome kraj. 
Smrt dokrajči sve. I onda Bog Gospodar svakoga poziva 
na sud i odgovornost: Daj račun, kako si upravljao I« 

Važan je ovaj iza smrti sud za sve nas. Pa ćemo stoga 
danas vidjeti, što nas sveta vjera uči o posebnom sudu 
iza smrti. 

Sveto Pismo i Predaja govore o dvojakom sudu: o 
takozvanom posebnom sudu odmah iza smrti svakoga 
čovjeka i o općem sudu iliti Sudnjem Danu na svršetku 
svih vremena. Sveti Ivan Evanđelist uči posve jasno o Sud¬ 
njem Danu ovo : »Ide čas, u koji će svi, koji su u grobo¬ 
vima, čuti glas Sina Božjega; i izići će, koji su činili dobro, 
na uskrsnuće života, a koji su činili zlo, na uskrsnuće suda.« 2 ) 
Prije Sudnjeg Dana opet će se dakle sjediniti duša s tijelom, 
da se poslije suda zajedno s njim veseli na vijeke, ili da 
bude zajedno s njim kažnjena na vijeke. 

Ali za većinu ljudi velik je razmak između smrti i 
Sudnjega Dana. A duša ljudska ima odmah iza smrti ili 
u čistilištc ili u pakao ili, ako nema ništa nečisto na sebi, 
u Nebo. To nas posve jasno uči Sveto Pismo. Po tom, što 
duša odmah iza smrti prima nagradu ili kaznu, već prema 
svojim djelima, 3 ) očevidno je, da mora biti odmah iza smrti 
sud. Inače ne bi se mogla duši, oslobođenoj od tijela, odre¬ 
diti prava nagrada ili kazna. Duša sa tri, recimo, smrtna 
grijeha na sebi ne će biti jednako kažnjena kao ona duša. 


l ) i. Kor. 4, 7. — *) Iv. 5, a8. si. — *) Rimlj. 2 , 6. 

koja je otišla na drugi svijet sa stotinu svojih smrtnih grijeha« 
I jedno nedužno dijete, koje je umrlo odmah iza krštenja, 
ne će zacijelo dobiti u Nebu onu nagradu, koja čeka čovjeka, 
koji je vjeran i krepostan ostario i umro u službi Božjoj. 
A da se ta razlika točno ustanovi, treba sud. To nam kazuje 
razum, a kazuje nam i Sveto Pismo. Sveti Pavao veli: 
»Određeno je ljudima jednom umrijeti, a potom je sud.« 4 ) 
Sveto Pismo navodi nam i dosta primjera za to, da su duše 
pokojnika odmah iza smrti primile ili svoju nagradu ili 
svoju kaznu. U priči o bogatunu i o prosjaku Lazaru veli 
Sveto Pismo ovako : »Dogodi se, te umrije prosjak, i odne- 
soše ga anđeli u krilo Abrahamovo. A umrije i bogatun, 
i zakopa se u paklu.« 5 ) Dakle nagrada i kazna odmah iza 
smrti. O izdajniku Judi kaže Sveto Pismo, da je svojom 
izdajom ispao iz apostolske službe, »da ide na mjesto svoje.«*) 
I ovdje dakle odsuda i kazna odmah iza smrti. Skrušenomu 
razbojniku, koji je svoje grijehe i opačine okajao viseći 
na križu, obećaje Božanski Spasitelj vječno blaženstvo 
ovim riječima: »Zaista ti kažem, danas ćeš biti sa mnom 
u raju.« 7 ) Opet nagrada odmah iza smrti. Isto tako u staro¬ 
zavjetnoj knjizi Crkvenici veli Duh Sveti, da na dan smrti 
uzvraća Bog svakomu po svojim putovima. 8 ) 

Ako dakle odmah iza smrti dolazi nagrada ili kazna, 
onda je jasno, da prije toga mora biti sud. I zato je crkveni 
sveopći sabor Lionski stvorio ovu odluku: »Vjerujemo, 
da duše onih, koji iza primljenog svetoga krštenja nijesu 
počinili nikakva grijeha, i one duše, koje su sagriješile, ali 
su ili još u svojim tjelesima ili već oslobođene od njih bile 
očišćene, odmah idu u Nebo; duše pak onih, koji su pre¬ 
minuli u smrtnome grijehu, odmah padaju u pakao.« 9 ) 

Ima dakle posebni sud odmah iza smrti. 

A gdje će biti ovaj posebni sud i Sveto Pismo ne govori 
o tom baš ništa. Na svu priliku ondje, gdje čovjek umre. 
Ovo je mišljenje najprirodnije. Bog je svagdje i na sva¬ 
kome mjestu. Pa On može suditi našu dušu svagdje. 

O čemu će biti suđena duša;' To možemo jasno razabrati 
iz današnjeg svetog evanđelja. Isus nas zove upravite¬ 
ljima. A upravitelj mora onako upravljati, kako mu zapo¬ 
vijeda njegov gospodar. A mi imamo od Boga, kako smo već 


4 ) Hebr. 9, 37. — *) Luk. 16, 33. — •) Dj. Ap. 1, 35. — 7 ) Luk. 23, 43- 
— *) Crkv. 11, 38. — •) Denzinger>Bannwart, Enchiridion 10 (Freibuig 
1908.) n. 464. 

spomenuli, tri vrsti povjerenih nam dobara: dobra duše, 
dobra tijela, dobra milosti i vrhunaravnog života, u ko¬ 
liko smo djeca katoličke vjere. Dobra duše ova su: razum 
i njegove misli, volja i njezina poželjenja, pamet i njezina 
sjećanja, mašta i njezine predstave, srce i njegovi osjećaji. 
Dobra tijela ova su : pet osjetila, život i zdravlje, čistoća 
i djevičanstvo; amo ubrajamo i ova dobra: ugled i čast, 
blagostanje, stalež i zvanje. Dobra milosti i vrhunaravnog 
života ova su: nebrojene nutarnje djelujuće milosti, 
sveti sakramenti, sveta misa, pouke i upute po riječi Bo¬ 
žjoj u propovijedi. 

Za sva ova dobra valja ovo dvoje: r. Mi smo samo 
upravitelji ovih dobara, a nipošto gospodari; 2 . što više 
imamo tih dobara, to je veća naša odgovornost. 

Kako nam je upravljati ovim dobrima, da odgovorimo 
presvetoj volji Božjoj, to nam kazuje najprije glas naše 
savjesti; onda zakon Božji, to jest deset zapovijedi Bo¬ 
žjih ; a najjasnije kazuje nam to Božanski život Isusov. 
Držimo se toga, pa ćemo biti najbolji upravitelji sviju od 
Boga primljenih dobrara. 

Sveti Duh ovako nas napokon opominje: »U svim 
djelima svojim spomeni se svojih posljednjih, i ne ćeš nikada 
sagriješiti.« 10 ) Ova pomisao utvrdit će nas u svakom dobru. 
Osobito pomisao na sud odmah iza smrti čuvat će nas, 
da ne upanemo u napast. »Daj račun ! < Ova riječ našega 
vječnog Suca i Gospodara neka nam uvijek u živo.u lebdi 
pred očima, pa se ne ćemo uplašiti, kad je čujemo odmah 
iza smrti. Tad ćemo odmah začuti i ovu riječ iz usta Spasi- 
teljevih : »Dobro, slugo dobri i vjerni! Budući da si bio u 
malom vjeran, nad mnogim ću te postaviti; uđi u veselje 
Gospodara svojega l« 11 ) 

Da ima posebni sud odmah iza smrti, potvrdit će nam 
i ovaj istiniti, a strahoviti događaj : 

Umro jedan učenjak na sveučilištu u Parizu. Poradi 
njegova učenjačkoga glasa, a i poradi njegova na oči kre¬ 
posna života bilo mu je mrtvo tijelo izloženo u crkvi. I 
mrtvački ofidj pjevao mu se. Kod riječi iz Jobove knjige : 
»Responde mihi! Odgovori mi!« začuje se 
glas mrtvaca iz lijesa :»Justo judicio Dei voća- 
tus sum!Na pravedni sud Božji pozvan 
sam!« Svijet prestrašen razbježa se. Iza malo vremena 

>•) Crkv. 7, 40. — u ) Mat. 35, 23. 


i 


65 



opet se nastavi mrtvački ofidj. Na riječi: »Responde 
mihi! Odgovori mil« mrtvac podiže glavu i odgovori: 
»Justo judicio Dei juđicatus sum! Na 
pravednom sudu Božjem suđen sam!« Opet 
se svijet razbježa. Ali ga znatiželjnost opet sabrala oko 
lijesa u još većem broju. I kad su izgovorene po treći put 
riječi: »Responde mihi!« uzdiže se u u jesu čitavim gornjim 
tijelom mrtvac i dubokim, očajnim glasom odgovori: »J u- 
sto judicio Dei damnatus sumi Na pra¬ 
vednom sudu Božjem osuđen sami« Sveti 
Bruno, koji je tada učio u Parizu, vidio je to sve na svoje 
oči. I to je njega i četvoricu njegovih drugova tako dimulo, 
da su ostavili svijet i u gori Dauphinć kraj Grenoble-a 
osnovali prvi manastir kartuzijanskog reda, najstrožeg 
od svih redova. 

Odlučujem u ime Božje, da ću se u svakoj napa¬ 
sti, osobito u napasti proti svetoj čistoći, spomenuti suda 
iza smrti, na kojem ću morati davati najstroži račun za 
svaku i najtajniju svoju misao. Pa ću se uvijek iskreno i 
skrušeno ispovijedati, i tako za života svetom pokorom 
sam sebe osuđivati, da ne budem osuđen od Boga na sudu 
iza smrti. 

Deveta nedjelja po Duhovima 

Evanđelje 

LUK. 19, 41—47. 

/ 7 ONO vrijeme, kad se približi Isus Jerusalemu, ugleda 
U grad i zaplaka nad njim govoreći: Kad bi i ti znao i to 
u ovaj tvoj dan, što je za mir tvoj ; a sad je sakriveno od očiju 
tvojih! Jer će doći dani na tebe, i okružit će te neprijatelji 
tvoji opkopom, i opkolit će te odasvud; i 0 zemlju lupit će 
tobom i sinovima tvojim, koji su u tebi, i ne će ostaviti kamena 
na kamenu ; zato što nijesi poznao vremena pohođenja svo¬ 
jega. I ušavši u hram stade izgoniti one, što prodavahu u njem 
i kupovahu, govoreći: Pisano je : Dom moj dom je molitve ; 
a vi učiniste od njega spilju razbojničku. I učaše svakidan u 
hramu. 


8 * 


67 






Pouka 

ISUS PLAČE NAD JERUSALEMOM. 

P REKO zelene Maslinske Gore jaši polako Isus, Knez 
mira. Posred svojih apostola i okružen silnim narodom 
jaši Isus prema gradu Jerusalemu. Narod ga jednako po¬ 
zdravlja. Kliče mu do neba : »Hosana, Hosana!« A bus 
u toj slavi sav tužan i zamišljen. Kao da ga se sve to baš 
ništa ne tiče. Zagledao se u Sionski Grad, u Jerusalem. 
Jerusalem je divno sjao na jutarnjem suncu. Hram Go¬ 
spodnji osobito se isticao svojim sjajem. I gorko je zapla¬ 
kao Isus. Njegov je duh gledao u taninu, crnu budućnost. 
Gledao je guste oblake dima, što sukljaju iz hrama Go¬ 
spodnjega. Gledao je žene, što se u očajanju bacaju u vatru. 
Gledao je čitave potoke krvi. čuo je užasan plač djece. 
Vidio je, eto, propast Jerusalema. I pred tom tužnom sli¬ 
kom Isus je zaplakao. 

Plače Isus nad Jerusalemom. Kad su ono Isusa ružno 
klevetali, i kad su ga okrutno bičevali, i kad su ga tmjem 
krunili, i kad je Isus teški križ nosio na Golgotu, i kad je 
bio prikivan na križ, i kad je visio na križu, i kad je propet 
među dva razbojnika podnosio neiskazane muke duševne 
i tjelesne : onda Isus nije plakao. A danas, okružen od 
svojih dobrih apostola, i na z akama jutarnjeg sunca, i 
gledajući lijepi kraljevski grad Jerusalem, danas plače Isus. 

U Jerusalem poslao je Bog tolike svoje proroke. I oni 
su bili poubijani. U Palestini, u Jerusalemu pojavio se sam 
Isus. I On je onako milo i ljubezno progovarao stanovni¬ 
cima Palestine i Jerusalema. Ozdravljao im bolesnike, 
uskrisivao im mrtvace. Zaludu sva ta božanska ljubav ! 
Jerusalem ostade slijep, tvrd, opak. Nije htio da upozna 
ono, što je za njegov mir, za njegovo vječno spasenje. 

Braćo kršćani 1 Isus plače i nad onim kršćaninom, 
koji ne će da vidi i upozna, što je za njegov mir, za nje¬ 
govo vječno spasenje. Svaki kršćanin, koji je sav zapao 
u tu zemaljštinu, koji ne nalazi vremena, da se brine za dušu 
svoju, koji ostaje tvrd i slijep pokraj svih nadahnuća Bo¬ 
žjih i nakon tolikih svetih pouka i opomena, svaki takav 
kršćanin živa je slika nezahvalnoga grada Jerusalema. 
I nad njim i nad njegovom nezahvalnošću i sudbinom 
plače danas predobri Isus. 

Doista, grad Jerusalem bio je grad nezahvalan Bogu. 
U Palestini se rodio Isus. Glavni grad Palestine bio je Je¬ 
rusalem. Jerusalem je bio dika narodu Židovskomu. A 
ima li na svijetu koji narod, koji je primio od Boga toliko 
dobročinstva i milosti, kao taj Židovski narod i S njim 
je Bog onako prijateljski općio. Njemu je dao svoje Božan¬ 
ske zakone. Njemu je poslao svete patrijarhe. Poslao mu 
jednoga Nou, pa jednog Abrahama, pa jednog Izaka, pa jed¬ 
nog Jakova, pa jednog Josipa. I dao mu najdivnijega vođu, 
dao mu velikoga Mojsija. I u tom su narodu ustajali proroci 
sa svojim svetim opomenama i obećanjima. Napokon je 
iz toga naroda proizašao sam Spasitelj svijeta. I Spasitelj 
svijeta propovijedao je svoju Božansku nauku osobito 
u hramu jerusalemskom. A sve to bilo je uzalud. Taj neza¬ 
hvalni narod Židovski i taj grad Jerusalem nakon svega toga 
viču Spasitelju: »Ne ćemo, da ti kraljuješ nad nama i« 1 ) 
I Jerusalem i narod Židovski spremaju Spasitelju pregorku 
muku i sramotnu smrt na križu. Zato je Isus gorko zapla¬ 
kao danas nad Jerusalemom. 

Ovaj plač Isusov nad nezahvalnim narodom Židovskim 
i nad njegovim gradom Jerusalemom ozbiljna su opomena 
nama kršćanima. I mi smo, braćo, slijepi, tvrdokorni i 
nezahvalni, kad dane svojega života ne upotrebljujemo 
za to, da osiguramo sebi blaženu vječnost. Sta učini sve 
dobri Bog, samo da nas spasi i Poslao nam je svojega Je- 
dinorođenog Sina. Na svetom krštenju učinio nas je djecom 
svojom i baštinicima Kraljevstva nebeskoga. Po svojoj 
svetoj Crkvi upućuje nas jednako putem, koji vodi k na¬ 
šemu vječnom spasenju. Hrani nas Hljebom Anđeoskim, 
presvetim Tijelom Isusovim. I na sto još načina privlači 
nas i zove nas Bog k sebi. Na sve ove dokaze Božanske lju¬ 
bavi i dobrote gleda Isus danas, a vidi uz to našu toliku 
zloću, opakost, nezahvalnost. I zato plače Isus, i govori: 
O, kad biste znali, što je za mir vaš I« 

Tu tvrdu i opaku nezahvalnost ljudsku čeka sigurno 
kazna Božja. Bog je neizmjerno pravedan i svet. »Doći će 
dani na tebe, i okružit će te neprijatelji tvoji opkopom, 
i opkolit će te, i obuzet će te odasvud.« 

Ovu je kaznu prorekao sveznajući Isus nezahvalnome 
gradu Jerusalemu. I to se sve do u riječ ispunilo nakon 
37 godina. Došao je sa silnom vojskom rimski vojskovođa 

*) Luk. 19, 14. 

Tito do pred Jerusalem. I opkolio ga je i obuhvatio odasvud. 
Strahovita ^lad stala je harati po Jerusalemu. Zidovi su, 
kao živine, jeli sijeno i slamu. Neke su matere i djecu svoju 
jele. Od Rimljana bili su Židovi na križ pribijani. Preko 
milijun Židova izginulo je u najstrašnijim mukama. Oko 
97.000 bilo ih je prodano po što po to u ropstvo. 2 ) Ispunilo 
se ono, što su u sljepoći uma i u zloći srca svojega izazivali 
na sebe pred Pilatom. Oni su onda vikali: »Krv njegova 
na nas i na djecu našu !« 3 ) I tako se dogodilo. 

Nikada nije nijedan grad tako strahovito udaren od 
Boga kao grad Jerusalem. I tu strahovitu propast lijepoga 
grada, koji je bio od Boga onoliko pažen i ljubljen, gleda 
sad Isus u duhu. I zato On plaće nad Jerusalemom. 

»Doći će dani na tebe, i okružit će te neprijatelji tvoji 
opkopom i opkolit će te, i obuzet će te odasvud.« Ovo proro¬ 
čanstvo Isusovo ispunilo se do u riječ na nezahvalnom Je¬ 
rusalemu. A ispunit će se i na svakom otvrdnulom grješ- 
niku. »Okružit će ga opkopom neprijatelji njegovi.« Nje¬ 
govi teški grijesi, njegove ružne misli, njegove gadne po¬ 
hote, njegove sramotne riječi, njegova tolika zla i opaka 
djela opkolit će ga i stisnut će ga svega. Sveti Augustin 
pravo kaže, da je od svih muka i tjeskoba, što čovjeka muče 
na ovome svijetu, zla savjest najveća muka i tjeskoba. 
A zla, grijesima natrpana savjest najviše muči čovjeka 
na njegovoj samrti. Tada je ona jedan pravi i duboki op¬ 
kop, koji mu ne da ni na koju stranu van. Tada će ga ona 
obuzeti i stisnuti odasvud. Grješna prošlost, koju nije oka- 
jao svetom pokorom, pa užasna budućnost, koja ga čeka 
u vječnosti, baca čovjeka grješni ka u strašno očajanje. 
A ne treba da opisujemo vječnost jednoga grješnika, koji 
umre u teškim grijesima. Dosta je samo pomisliti na rijefi 
svetoga Pavla, koji kaže : »Strašno je upasti u ruke Boga 
živoga.« 4 ) 

Oči Isusove, koje vide sve, gledaju danas u svu pro¬ 
šlost, u sav Stari Zavjet do Adama. Gledaju i naprijed, 
u svu budućnost, u sav Novi Zavjet do konca svijeta i vijeka. 
Vidi Isus, da će toliki i toliki, uza svu ljubav i dobrotu 
Božju, propasti zauvijek. I zato plače predobri naš Isus. 

U sjaju jutarnjega sunca stoji Isus na zelenoj Maslin¬ 
skoj Gori — i plače. Ta slika dira nas do u dno duše. Braćo 


*) Isp. Flavius Jos. od Gfrtrera knjiga gl. 10. — knj. 6. gl. 1—9. 
— *) Mat. 37, 35. — 4 ) Hebr. 10, 31. 

kršćani! Mi, eto, sad znamo, zašto Isus plače. On plače nad 
nesretnim gradom Jerusalemom. On plače i nad svakim 
grješnikom, koji ne će da pozna vremena pohođenja svojega, 
to jest, koji vrijeme svojega kratkog života ne upotrebljuje, 
ne iskorišćuje za svoje vječno spasenje. 

Grješniku, koji propane, nema isprike, kao ni Jerusa- 
lemu. Kaošto je Jerusalem bio toliko puta opominjan, 
tako smo i mi kršćani opominjani na sto raznih načina. 
Glas savjesti naše opominje nas. Sveto Evanđelje opominje 
nas. Tolika nadahnuća Božja opominju nas. Sveta Crkva 
i njezini sveti sakramenti opominju nas. Toliki svakidan 
događaji u svijetu opominju nas. Radost i žalost, zgoda 
i nezgoda, vrijeme i nevrijeme opominju nas. Braćo I Ne 
oglušimo se na sve te glasove i pozive Milosrđa Božjega! 
Utisnimo duboko u dušu svoju sliku Isusa, koji plače nad 
Jerusalemom I Pa svoj život, uz milost Božju, tako uredimo, 
da Isus ne zaplače nad dušom našom 1 

Odlučujem u ime Božje, da ću iskreno i skru¬ 
šeno ispovjediti sve svoje grijehe, i tako obradovati svojega 
dobrog Spasitelja. A tako ću i sam biti radostan i miran 
u životu i na umoru. I blažen ću onda biti u čitavoj Bo¬ 
žjoj vječnosti. Hoću, odlučujem. 



Deseta nedjelja po Duhovima 

Evanđelje 

LUK. 18, 9—I4. 

I 1 ONO vrijeme reče Isus nekima, koji se uzdahu u sebe, 
U da su pravednici, i prezirahu druge, priču ovu : Dva 
čovjeka uđoše u hram, da se mole, jedan farisej, a drugi ca¬ 
rinik. Farisej stade i moljaše se u sebi ovako : Bole, zahva¬ 
ljujem ti, što ni jesam kao ostali ljudi: razbojnici, nepraved- 
nici, preljubočinci, ili kao i ovaj carinik. Postim dva puta 
u sedmici; dajem desetinu od svega, što imam. A carinik 
izdaleka stajaše, i ne šćaše ni očiju podignuti na nebo, nego 
bijaše prsi svoje govoreći: Bože, milostiv budi meni grješ- 
niku! Kažem vam, da ovaj otide opravdan kući svojoj, a ne 
onaj; jer svaki, koji se podiže, ponizit će se, a koji se ponizuje, 
podignut će se. 


Pouka 

NUTARNJE KRŠĆANSTVO. 

F'vANASNJE sveto evanđelje prikazuje nam jednog 
fariseja pred Bogom. Stoji farisej pred Bogom isprien 
i pun sebe. Glasno i oholo hvali farisej Bogu svoje vrline 

i svoju vjernost. Ovako se hvali farisej Bogu: »Bože! Za¬ 
hvaljujem ti, što nijesam kao ostali ljudi. Ostali ljudi poste 
jedamput u godini. Ja postim dva puta u sedmici. Ostali 
ljudi daju samo deseti dio od svoje žetve, od svojih plodova, 
od svojega vina. Ja dajem desetinu od svega, što imam i 
stežem.« Ali time je farisej i pročitao svu listinu svojih 
tako plitkih i niskih vrlina. Ne zna on ništa da kaže o po¬ 
niznosti i odanosti svojega srca. Ništa o ljubavi k Bogu 
i bližnjemu. Ništa o iskrenosti i pravednosti svojoj. Ni¬ 
šta o blagosti i poniznosti svojoj. To vam je čisti fariseji- 
zam. Samo vanjština i vanjska djela. Samo mrtva slova 
i prazna slama. To je fariseju sva vjera i pobožnost. I kod 
tih svojih vanjskih djela posve su fariseji pregledali, da vjera 
i pobožnost poglavito i prije svega moraju imati svoju nu¬ 
trinu i jezgru. Nutarnje kršćanstvo — to je 
naše danas razmatranje. 

Braćo kršćani! Pred nekoliko godina zasinu u svijetu, 
pa i nad našim glavama kao neko svijetlo. Kao neka objava 
objavi se našim dušama. I čule se i u propovijedima i u pre¬ 
davanjima i u listovima riječi: vjersko produbljenje, duhovni 
život nutarnja vjera, nutarnje kršćanstvo. Mnogima ove 
riječi nijesu bile baš po ćudi. A još više rad, što ga iziskuju 
ove riječi, nije im bio po volji. Nutarnje kršćanstvo, nutar¬ 
nja vjera traži neumoran rad i borbu neprestanu. A većina 
ljudi danas ne će da radi, ne će da se bori. 

Ipak, braćo, nutarnje kršćanstvo ima da bude glavni 
naš cilj. Bez nutarnjega kršćanstva nema pravoga krš¬ 
ćanstva. Bez nutarnje vjere nema prave kršćanske vjere. 
Nutarnja vjera ne zadovoljava se samo sa nekoliko usme¬ 
nih, naizust naučenih molitava. Nutarnjoj vjeri nije dosta, 
ako nedjeljom ideš u crkvu, i ako na neke svetkovine pri¬ 
stupaš k svetim sakramentima. Nutarnje kršćanstvo ne za¬ 
dovoljava se time, da ti samo u crkvi ispovijedaš Krista. 
Nutarnja vjera jest vjera nutarnjeg čovjeka, jest vjera 
srca i duše. Ne prilijepiti svoje srce za te prolazne stvari 
zemaljske; čeznuti za vječnim dobrima, za neprolaznim 
životom; htjeti i željeti u svemu biti samo Božji; i posred 
te vremenitosti hodati kao u vječnosti; i sve uzimati i 
držati u vidu vječnosti: to je, ljudi Božji, duhovni život, 
nutarnji vjerski život, to je vjerska obnova, to je nutarnje 
kršćanstvo. I to ima da bude pravac i cilj svemu našemu 
životu i djelovanju. 

Nutarnje kršćanstvo jest kršćanstvo našega Gospodina 
Isusa. To je baš ono, što je Njega jednako gonilo u žestoki 
boj sa farisejima i farisejizmom. Fariseji su imali samo 
u ustima svojim ime Božje. A u srcu njihovu širio se i banio 
grijeh. Fariseji su donosili u hram darove svakojake. Ali 
bi oni i ogulili jadnu sirotinju, opljačkali je do posljednje 
pare. Pazili su fariseji najstrože na propisano jelo i odijelo. 
A malo ili bolje nimalo bilo im je stalo do temeljnih zapo¬ 
vijedi o ljubavi, čistoći i pravednosti. I naš je Gospodin 
Isus odsuđivao u sav glas tu farisejsku vanjštinu i praznu 
vjeru. On im je toliko puta doviknuo : »Teško vama, knji¬ 
ževnici i fariseji, licemjeri, što dajete desetinu od metvice 
i od kopra i od kima, a ostaviste, što je pretežnije u zakonu : 
pravdu i milosrđe i vjeru; ovo je trebalo činiti, a ono ne 
ostavljati.« Vazda je Isus isticao i govorio, da unutra u 
srcu, kao u svojem stanu, moraju biti vjera, ljubav, po¬ 
niznost. Odade mora da prodire nutarnje svijetlo u čitav 
život i u sve naše djelovanje. Ako Bog ne prebiva unutra 
u srcu, onda su nam sva dobra djela samo dim i pljeva 
na vjetru, samo ljupina, samo gola vanjština. »Gle, Kra¬ 
ljevstvo je Božje u vama !« 2 ) To je riječ Isusova. 

Evo, kako je došlo do te riječi Isusove 1 Upitali fariseji 
Isusa: Kad će doći Kraljevstvo Božje i Isus im je odgovo¬ 
rio : Kraljevstvo Božje ne će doći, da se vidi. Niti ću vam 
kazad : Evo ovdje, ili eno ondje; jer, eto. Kraljevstvo je 
Božje u vama! 

Ali su fariseji izbacili Kraljevstvo Božje iz sebe, iz duše 
svoje. Prezreli su milost Isusovu. Oni su tražili samo vanj¬ 
štinu, samo neko vanjsko Kraljevstvo Božje, što se vidi. 
I u tom kraljevstvu oni su htjeli da se vide i da glavnu 
riječ vode. To je bila sva njihova vjera. 

A ono, što je Gospodin Isus uvijek tražio od svojih 
učenika, bilo je nutarnje kršćanstvo. I to nutarnje kršćan¬ 
stvo Njegovi su vjerni učenici onako oduševljeno propo¬ 
vijedali i onako savjesno vazda ispunjavali. Čitavom svojom 
dušom tražili su oni Boga. Divno Božansko svijetlo sjalo 
je uvijek iz svake njihove besjede, iz svakog njihova djela. 
Spomenimo se samo svetoga Petra i njegove riječi, pa sve¬ 
toga Pavla i njegove riječi, pa svetoga Ivana Evanđelista 
i njegove duboke riječi! Spomenimo se i jednoga svetog 


*) Mat. 33, 33. — *) Luk. 17, 31. — ’) Luk. 17, 30—31. 

Franje Asiškog, i jednoga svetog Ignadja Lojolskog, i jedne 
svete Terezije, da ne spominjemo drugih! 

I mi ćemo, braćo kršćani, prionuti uz ovo nutarnje 
kršćanstvo. Kršćanska nutamjost mora da nam bude bitno 
i glavno. U svojim molitvama čuvat ćemo sabranost duha. 
Molit ćemo se dušom. Ići ćemo u crkvu, ali ne iz običaja 
i navade samo. To bi bila, kako se kaže, jedna prosta šablona. 
To bi bilo djelo bez duha i života. 

Mi ćemo ići k Bogu, jer nam to ište srce naše, jer je to 
prijeka potreba duše naše. I sa svom nutarnjom pobožnošću 
pribivat ćemo svetoj službi Božjoj. I sve ćemo učiniti, 
da Kristov duh bude uvijek u nama živ. Ne samo kršćani 
u nedjelju, u crkvi, u molitvi, već kršćani i u radu, i u odmoru, 
i u zabavi, i u društvu, i u trgovini, i u svemu našem djelo¬ 
vanju. Kršćani u životu, kršćani na umoru. Isuse, Tebi 
živimo 1 Isuse, Tebi umiremo 1 Isuse, Tvoji smo živi i mrtvi I 
U takovu kršćanstvu živjet ćemo mi sami. U takovu 
kršćanstvu odgajat ćemo i svoju djecu. 

Braćo kršćani 1 Fariseja, koji se zadovoljio sa nekoliko 
svojih vanjskih i sitnih djela, pa njima hotio da zadovolji 
i Boga, toga licumjera fariseja odbacio je Bog. A carinik, 
koji je u dnu duše svoje osjećao svoju ništetnost i vapio 
za milosrđem Božjim, taj carinik izašao je iz hrama Božjega 
opravdan, a po tom i sav sretan i zadovoljan. 

Sa vanjskim samo kršćanstvom, sa vanjskom samo 
vjerom ne dajemo Bogu ništa, a ne postižemo ni sami ni¬ 
šta. Nutarnje, živo kršćanstvo jest blagoslov Božji za nas 
i za naše bližnje. Jest jedina prava služba Božja. 

Odlučujem u ime Božje, da ću uz pomoć Božju 
biti uvijek čitav kršćanin katolik. Svagda i svagdje svom 
dušom i svim srcem katolik ! Katolički ću misliti, živjeti 
i raditi. Do posljednjega daha svojega ljubit ću svoju svetu 
Crkvu Katoličku. I ovu djetinju ljubav pokazat ću u javnom 
i privatnom životu. Pokazat ću se osobito revnim prima¬ 
njem svetih sakramenata. 

Jedanaesta nedjelja po Duhovima 

Evanđelje 

MARK. 7, 31 — 37. 

77 ONO vrijeme izišavši Isus iz krajeva Tirskih, dođe 
preko Sidona na more Galilejsko među krajeve Deseto- 
gradske. I dovedoše k njemu gluha i nijema, i moljahu ga, 
da metne na nj ruku. I uzevši ga iz naroda nasamo, metnu 
prste svoje u uši njegove, i pljunuvši dohvati se jezika nje¬ 
gova, i pogledavši na nebo uzdahnu i reče mu : Efeta, to jest: 
otvori se! I odmah mu se otvoriše uši, i razdriješi se sveza 
jezika njegova, i govoraše dobro. I zapovjedi im, da nikomu 
ne kazuju. Ali što im on veima zabranjivaše, oni još veima 
razglašivahu i veima se divljahu govoreći: Sve dobro učini; 
i gluhe učini da čuju, i nijeme da govore. 

1. Pouka 

JAVNO ISPOVIJEDANJE VJERE. 

E FETA l — to jest: »otvori se I« govori Isus gluhonije¬ 
mom čovjeku u današnjem svetom evanđelju. »Efeta !« 
to jest: »otvori se!« trebalo bi danas puno puta dovik- 
nuti i mnogome kršćaninu katoliku. Svima bez izuzetka 
trebalo bi »Efeta !« to jest »otvori se !« do viknuti, kad se. 

recimo, radi o svetoj molitvi. Molitva je disanje duše. 
Bez molitve mrtva nam je duša. I kako se molimo, onako 
živimo. Ako se dobro molimo Bogu, onda i dobro živimo. 
Dakle otvori se, kršćanine, i srcem i dušom svojom na svetu 
molitvu 1 »Efeta!« to jest »otvori se !« trebalo bi nam dovik- 
nuti i onda, kad valja koga po dužnosti opomenuti i na 
pravi put upraviti. Treba to osobito doviknuti roditeljima, 
gospodarima i drugim starijima. »Efeta! — otvori se !« 
Trebalo bi oštrom, otvorenom riječi stati na put tolikome 
danas ogovaranju i klevetanju. »Efeta! — otvori se!« 
Treba to red i onima, koji idu na svetu ispovijed, a stide 
se priznati svoje grijehe. Ljudi Božji, koji idete na svetu 
ispovijed, budite iskreni i otvoreni! Za ljubav Božju nemojte 
na svetoj ispovijedi zatajati koji svoj smrtni grijeh 1 

»Efeta 1 — otvori se 1« To je riječ našega Vjerovanja. 
Svagdje i svagda otvoren katolik biti! Zatvarati vjeru u 
srce, a krsni list u ladicu, to nije katolički, to je kukavički. 
Pravednik, čitav katolik živi od vjere, kaže sveti Pavao 
Apostol. 1 ) 

I ovaj važni »Efeta! — otvori se !« — »efeta« našeg 
Vjerovanja — predmet je našoj danas pouci. 

Svaki pravi kršćanin katolik ima da bude svjedok 
Isusov. Prije svojega uzašašća na nebo naložio je Isus 
svojim apostolima, da budu njegovi svjedoci. Posljednje 
Isusove riječi na ovoj zemlji bile su ove : »Bit ćete mi svje¬ 
doci u Jerusalemu i po svoj Judeji i Samariji i do kraja zem¬ 
lje.« 2 ) Svaka istina treba svojih svjedoka. Prvi svjedoci 
Isusove istine i nauke bili su apostoli. I mučenici naše svete 
vjere pravi su svjedoci Isusovi. Na milijune ima svetih 
mučenika. Tolik broj svetih mučenika ne može se protuma¬ 
čiti naravno. To je djelo vrhunaravno, kojim je Bog po¬ 
tvrdio istinu katoličke vjere. 

I mi moramo biti svjedoci i priznavaod vjere Isusove. 
Inače nijesmo učenici Isusovi i nijesmo pravi kršćani katolici. 

A što treba, da budemo svjedoci Isusovi i pravi, čitavi 
kršćani katolici i 

Treba iznajprije biti u katoličkoj vjeri i po njoj živjeti. 
Treba onda i javno, bez ikakva straha i stida ispovijedati 
svoju svetu katoličku vjeru. Treba još pokazati svoju stal¬ 
nost katoličku i u mukama i u kušnjama i patnjama sva¬ 
kojakim. 

l ) Rim. i, 17. — *) Dj. Ap. 1, 8. 

Mnogi će katolik red, da je on pravi učenik i svjedok 
Isusov, jer da živi u katoličkoj i po katoličkoj vjeri. On 
vjeruje sve, što je Bog objavio i što nam po svojoj Crkvi 
predlaže vjerovati. On i živi po katoličkoj vjeri: posti, 
moli se Bogu, ide u crkvu, prima svete sakramente. 

To je sve lijepo i hvale vrijedno. Ali to još nije dosta 
za jednog pravoga katolika. Pravi, dtav katolik mora još 
i neustrašiv biti u svojoj svetoj vjeri. Mnogi katolik i 
moli se Bogu, i posti, i u crkvu ide, i prima svete sakramente, 
ali opet puno puta stid ga je otvoreno ispovjediti svoju svetu 
vjeru. Stid ga je pred rđavim kršćanima i pred inovjerdma 
unid u crkvu. Stid ga je u javnosti istupiti za svoju vjeru, 
ako se tko obori na nju. Boji se, da mu se ne narugaju i 
da ga ne nazovu bogomoljcem. I zato ne će on pred svijetom 
otkriti svoju glavu na Pozdrav Anđeoski ili kad prolazi 
ispred crkve. Ne će pokleknuti, kad susretne na uliri sve¬ 
ćenika sa Presvetim. Ne će ni u procesiju, rerimo na Prosne 
Dane. Takav strašljivac katolik slab je svjedok Isusov. 
Nije to dtav katolik. 

U Svetom Pismu ima jedna vrlo ozbiljna riječ Isusova. 
Kad je ono Isus pozvao svoje slušaoce, neka pođu za njim, 
rekao im je ovo: Tko se postidi mene i mojih rijed, njega 
će se Sin čovječji postidjeti, kad dođe u slavi svojoj i Od- 
noj i svetih Anđela.« 3 ) Upamtimo dobro tu riječ Isusovu ! 
I šta nas, braćo kršćani, briga, ako nam se opaki svijet ruga, 
kad mi javno i otvoreno ispovijedamo, da smo pravi kršćani 
katolid < Pa tko su to oni, koji nam se rugaju i Oni nas 
zaajelo ne mogu učiniti vječno blaženima. Oni sami srću 
u sigurnu vječnu propast, pa bi hotjeli i druge da gurnu 
u tu strahovitu propast. I stoga kad’ ti pristupi napast, 
da se stidiš svoje svete vjere, i da se plašiš toga rđavog 
svijeta, onda se sjeti svojega uzvišenog katoličkog zvanja! 
Sjeti se, da ti moraš biti priznavalac i svjedok Isusov pred 
ljudima ! Neka ti bude čast i dika pretrpjeti i ovo i ono 
i sve za svojega Isusa, koji će ti jedamput biti sudac! Pa 
se još spomeni i ove riječi Isusove: »Tkogod prizna mene 
pred ljudima, priznat ću i ja njega pred Ocem svojim, koji 
je na Nebesima I« 4 ) 

Mudri je Salomon napisao na kraju Knjige Propovjed¬ 
nikove ove riječi: »Boga se boj, i zapovijedi Njegove drži. 
jer to je čitav čovjek I« 5 ) 

’) Luk. 9, a6. — 4 ) Mat. 10, 3a. — *) Prop. ta, 13. 

čitavih ljudi trebalo je Salomonovo doba. Čitavih 
ljudi treba svako doba. Ali su osobito za katoličku vjeru 
od najveće važnosti čitavi ljudi katolici, neustrašljivi pri- 
znavaod i svjedoci svoje svete vjere svagda i svagdje. 
Svjedoci, i to ne samo u svojoj kući, u crkvi, među četiri 
zida, već svjedoci i u javnosti, i baš poglavito u javnosti, 
čitavi katolici u javnom životu, čitavi katolici na izborima, 
čitavi katolici i u držanju novina. To traži od nas bezu¬ 
vjetno naša sveta katolička vjera. Katolička vjera ne podnosi 
polovičarstva. 

Braćo katolici! I čitavi katolici biti na umoru 1 Onda 
na vrijeme dozvati svećenika, i na vrijeme primiti svete 
sakramente 1 Zato, što je netko proviđen svetim sakramen¬ 
tima, ne mora još umrijeti. Baš naprotiv! Po sakramentu 
svetoga Pomazanja prima bolesnik često puta od Boga 
i milost tjelesnog ozdravljenja. Svi znamo, da ima danas, 
nažalost, toliko katolika, koji se i na samrti svojoj još 
straše toga opakog svijeta, i stide se svoje svete vjere. 
Misle jadni i govore : »Sta će mi reći ovaj ili onaj J'« A puno 
su puta krivi i vlastiti rođaci, što na vrijeme ne dolazi 
svećenik u kuću bolesnikovu. Istom u skrajni čas zovu 
oni svećenika. I onda ni govora o kakvoj pravoj ispo¬ 
vijedi. Često puta može bolesnik još samo da primi svetu 
Pomast. 

I bolesnik tako umre. I na osmrtnici piše : »Proviđen 
utjehama naše svete vjere.« Za lijesom plaču i jauču po¬ 
kojnikovi rođaci. Kad bi se mnogi takav pokojnik mogao 
onda dignuti iz svojega lijesa, dobacio bi svojim ukućanima 
u p6 obraza najoštrije riječi i prijekore, što su tako okrutno 
postupali s njim na'umoru, pa mu nanijeli toliku nesreću 
i muku u vječnosti. 

Napokon, da budemo čitavi katolici, treba pokazati 
svoju katoličku vjernost i stalnost i u mukama i u kuš¬ 
njama svojim svakojakim. 

Toliko je na svijetu muka svakojakih. Naša je zemlja 
suzna dolina. A kako ćemo biti svjedoci Isusovi i pravi, 
čitavi katolici u tim mukama i suzama i Treba da svoje 
kušnje i patnje podnosimo ustrpljivo i predano u volju Bo¬ 
žju. Očima svete vjere moramo gledati svoje muke i nevolje. 
Onako, kako ih je gledao, recimo, sveti mukotrpnik Job. 
On je ostao svojemu Bogu odan i vjeran i u najtežim svojim 
kušnjama. A ne zaboravimo ni one svetoga Pavla Apo- 

stola: »Koga ljubi Gospodin, onoga i kara.« 8 ) Pa stoga 
su se svete kršćanske duše upravo veselile svojim kušnjama 
i patnjama. U njima su vidjele milost i ljubav Božju prema 
sebi. »Ne umrijeti, već trpjeti!« Tako je vikala jedna sve¬ 
tica. Svetoj Katarini Sijenskoj ponudio je Isus dvije krune : 
jednu od zlatnih ruža i s njom svaku sreću zemaljsku i drugu 
od oštroga tmja i s njom Nebesko Kraljevstvo. Sveta je dje¬ 
vica odabrala trnovu krunu i duboko ju pritisnula na glavu. 

Puno puta kazni nas Bog ovdje na zemlji zbog naših 
grijeha. I mi moramo biti zahvalni Bogu, ako nam daje, 
da još ovdje na zemlji zadovoljimo za tolike svoje grijehe. 
Inače bismo morali zadovoljavati za njih u strahovitim 
mukama čistilišnim. Zato se sveti Augustin ovako molio 
Bogu: »Gospodine ! Ovdje me sijeci i pali 1 Samo me po¬ 
štedi tamo u vječnosti!« Augustinova molitva neka bude 
uvijek i naša molitva! 

Odlučujemu ime Božje, da se ne ću nikada ni pred 
kim stidjeti svoje svete vjere katoličke. Uvijek ću biti 
čitav katolik. U svojim patnjama bit ću ustrpljiv i Bogu 
odan. U svojoj teškoj bolesti pozvat ću na vrijeme sveće¬ 
nika, neka me opremi svetim sakramentima, koji će mi 
samo utješiti dušu, a po tom i tijelu mojemu pružiti olakšicu. 
Tako ću kao pravi i čitav katolik i živjeti i umrijeti. 

2 . Pouka 

KATOLIČKA AKCIJA. 7 ) 

Č EMU katoličke manifestacije i Čemu Euharistijski 
Kongresi < Čemu tečajevi katoličke omladine i Čemu 
Križari i Križaricet' Čemu katoličke novine i Čemu Ka¬ 
tolička Akcija i 

Katolička Akcija kao proljetni vihor huji zemljom 
i dovikuje gorom i dolom Isusovu riječ u današnjem svetom 
evanđelju, riječ »E f e t a !« To će reći: »O t v o r i se!« 

Zato eto Katolička Akcija. Da slijepi progle- 
d a j u. 

Treba da slijepi progledaju. Današnji svijet ima toliko 
svojih novih iznašašća i otkrića. Ima toliko svojih novih 
ustanova, tolike svoje biblioteke, škole, listove, novine. 

•) Hcbr. la. 6.— ’) Isp. »D i t Gntcn< — *Č i t a v i* od Ro- 
berta Mldera. 

Ali svagdje vidimo, da taj današnji, modemi svijet gleda 
samo ono, što je sitno, prolazno, sporedno. Slijepi su ti ljudi 
modemi za ono, što je prvo i najprvije, za ono, što je veliko 
i najveće, za ono golemo, što sve nadilazi. Slijepi su za Ime 
Isusovo i za sve, što je u dodiru i savezu sa Imenom Isu¬ 
sovim. Veliki crkveni naučitelj, sveti Bernard, rekao je 
ono jedamput govoreći o književnosti: »Non mihi sapit, 
nisi legero Nomen Jesu.« »Ne sviđa mi se ta knjiga, ako u njoj 
ne nalazim Ime Isusovo.« 

I mi danas imamo knjige, listove i tolike novine. Tra¬ 
žimo u njima Presveto Ime Isusovo ili ime Njegove svete 
Crkve, naše Majke, naše Katoličke Crkve. Nema ga. Da¬ 
našnja štampa govori samo o sporednim stvarima, ne bavi 
se velikim, uzvišenim pitanjima. I mi je ne volimo, i ne mo¬ 
žemo je podnositi. Čitati takove knjige i novine jest tro¬ 
šiti dragocjeno vrijeme. Pišu ih slijepci, koji ne vide glavne 
stvari. Pišu ih kukavice, koji se boje o njoj govoriti. 

Tako je i sa današnjom modemom književnošću. Dru¬ 
gima je ona lijepa, duhovita i zabavna. Oni gutaju romane, 
pripovijesti i pjesme. Meni je ta modema knjiga bljutava 
i dosadna. Za mene je sitničava. Ne piše o mojem pred¬ 
metu. Prezire moju svetu Crkvu ili o njoj šuti. Takve knji¬ 
ževnosti ne trpim. Slijepci je napisaše, slijepci, koji ne vide 
Sunca Božjega. 

Čemu Katolička Akcija S 1 Da gluhi čuju. 

Ne čuju danas ljudi glasa Božjega, glasa Crkve. Tu 
gluhoću skrivio je liberalizam, koji vlada, ima jedan čitav 
vijek. To naopako slobodoumlje, koje razara društvene 
zgrade 1 Crkva naziva tu naopaku slobodu dinamitom, 
barutom, što će uništiti svijet. Ali vlade ostaju gluhe. I 
narodi, nažalost. 

Lažnih modernih načela pun je danas zrak. Malo 
su koja pluća mogla da izbace otrov. Pijo IX., Leon XIII., 
Pijo X., Benedikt XV., pa Pijo XI. došli su. Njihove posla¬ 
nice i naredbe signali su sa Vatikanske postaje za potrese. 
U Rimu se zna prije, što će doći, nego igdje drugdje. Ta¬ 
janstveni Rimski aparati bilježili su, da se približuju velike 
katastrofe. Signalna zvonca zvonila su po cijelom svijetu, 
sa svih propovijedaonica. A vlade su ostale gluhe. Pape 
su govorile uzalud. 

I kad ljudi ne slušaju više Papa, govori sam Bog. Pro¬ 
govorio je u godini 1914 . Svjetski rat nije djelo Božje, već 

je djelo pakla i ljudi. Ali Bog se poslužio svjetskim ratom 
i prevratima, da opomene i kazni ljude. Ali, nažalost, i na 
ovu strahovitu riječ ostao je svijet gluh. Svijet nije postao 
ni pobožniji, ni čedniji, ni pošteniji, ni čistiji. Tko je da¬ 
nas uvjeren, da događaji naših dana nijesu politički slučaj, 
već kazna Božja i Braćo katolici 1 Vi razumijete, da se mora 
glasno i jasno govoriti. To je zadatak naše danas Katoličke 
Akcije. Mi ćemo u sav glas govoriti, da nas čuju modeme 
gluhonje. 

Čemu još naša Katolička Akcija < I da nijemi 
progovore. Naša, puna života Katolička Akcija jest 
i poradi nijemih. Naša Katolička Akcija hoće, da se govori. 
Neka bude kao ono na prve Duhove: »Stadoše govoriti«. 
Danas drže, da je mudro mučanje dobitak, činovnik šuti. 
Lakše će tako napredovati. Trgovac šuti: što se većma 
ulaguje, više ima kupaca. Đak šuti i onda, kad mu profe¬ 
sor vrijeđa najsvetije. Ali zato bit će bolja svjedodžba ! 
Novine šute. Imat će više pretplatnika. I politik misli, 
da je politika šutnje u praksi vrlo korisna i unosna. Ne 
valja dražiti protivnike, osobito ako si u manjini. 

Svima takvim mudrijašima govori Leon XIII. ovako : 
»Ništa luđe od te mudrosti.« Ništa nije neprikladnije, da se 
ukloni zlo. Sto smo mi šutljiviji, to su neprijatelji bezo¬ 
brazniji, i to lakše postižu oni svoj cilj, da nas potpuno 
unište. 

Braćo katolici! Politika šutnje koristila je ličnim 
interesima pojedinaca, ali katoličkoj stvari samo je ško¬ 
dila. Mi moramo govoriti. Katolička Crkva nije zavod za 
gluhonijeme. Ne treba, to se zna, govoriti drsko i surovo. 
I ne volimo umišljenih sveznalica, koji nas samo gnjave 
katoličkim frazama, a ne pokazuju prave i jake katoličke 
kreposti. 

U drugu opet ruku držimo, da je bolje izreći za dobru 
stvar i koju neumjesniju riječ, negoli bolovati od gluho- 
nijemosti, koja potkapa svaku značajnost i koja je okužila 
mnoge muževe. Dakle otvorimo samo usta! Otvorimo usta 
onima, koji govore : »Pst, pst 1 Tiho, tiho !« A tih ima do¬ 
sta među nama. Naučimo ih govoriti! To je zadatak našoj 
Katoličkoj Akciji. Mi smo kod svoje kuće. Mi se ne moramo 
stidjeti. I mi se ne damo smetati. 

Čemu je još Katolička Akcija i Katolička Akcija 
ide i za tim, da hromi prohodaj u. Sastajemo se, 

mičemo se poradi hromih. Hoćemo da im načinimo noge. 
Naš je vojskovođa Rad. Naša je lozinka N a p r i j e d I 
Tko vjeruje u svoju stvar, mora da radi za nju. Katolik, 
koji vjeruje u svoju Crkvu, mora da radi za nju i da se bori 
za nju. Pravi katolik mora biti apostol i za katoličku stvar 
žrtvovati svaki dah svoj. 

»To neka čini župnik 1« Tako dobacuju neki. Svakako, 
u prvom redu župnik. Ali iza njega i s njim svi drugi. Kod 
slobodnih zidara svaki je zaposlen. Isto tako i kod socija¬ 
lista. Zar da u nas bude drukčije i Napose danas, kad je 
velika mobilizacija duhova < Za vrijeme potrebe svaki 
je građanin vojnik. Za vrijeme potrebe treba da je i svaki 
katolik župnik i svećenik. Na kocki su veće stvari negoli 
zemaljske. Zato zatrubimo na opći ustanak ! Na frontu 1 
Na rad ! Rat bezbrižnim i lijenim katolicima ! Ima jedna 
sekta, koja u subotu ne će ništa da radi. To su sabatisti. 
Braćo katolici! Ima i kod katolika tih sabatista. To su vam 
oni katolici, kojima je preteška svaka žrtva, svako napre¬ 
zanje, i koji drže, da je život jedna velika subota, to jest 
dan počivanja, i traže raj zemaljski na ovome svijetu. Mi 
protestiramo protiv toga sabatizma i protiv općega štrajka 
onih katolika, koji ne će da straže i ne će da vrše svoje 
dužnosti. Mi protestiramo protiv toga općega duhovnog 
štrajka, koji je već zavladao čitavim krajevima. Taj opći 
štrajk lijenih i hromih izdajstvo je naše svete stvari. 

Dakle, naša je lozinka : »Za počivanje imamo vječnost!« 
Pa na noge i na rad ! Vjerski rad, prosvjetni rad, socijalni 
rad — ali uvijek katolički rad, rad u duhu Crkve, rad u 
sporazumu sa biskupom, sa župnikom! Jedna junačka 
katolikinja rekla je : »Riječ ,ne mogu' ne smije se čuti!« 
Ne smiju se čuti u Katoličkoj Akciji ni druge dvije riječi: 
,ne ću’ i ,ne će mi se’! 

Dakle, ljudi katolici! Otvorite oči! I čujte ! I otvorite 
usta ! I na noge ! Uspjeh Katoličke Akcije mora biti ovaj : 
Slijepi vide, gluhi čuju, nijemi govore, hromi hodaju! 

Vrijeme leti. »Sat pokazuje dvanaest manje četvrt!« 
poviknuo je jedan socijalist u saveznom parlamentu u Bernu. 
Prijatelji i braćo katolici! Možda je za nas dvanaest manje 
pet minuta ! Čas je odlučan! Novi dan pripada socijalizmu 
ili Crkvi. Prijatelji, na posao ! 

Dvanaesta nedjelja po Duhovima 

Evanđelje 

LUK. IO, 23 —37. 

11 ONO vrijeme reče Isus učenicima svojim: Blago očima, 
Cl koje vide, što vi vidite. Jer vam kažem, da mnogi proroci 
i kraljevi htjedoše vidjeti, što vi vidite, i ne vidješe ; i čuti, što 
vi čujete, i ne čuše. I gle, neki zakonoznanac ustade, da ga 
kuša, te reče : Učitelju, šta ću činiti, da dobijem život vječni? 
A on mu reče : U zakonu što je pisano i Kako čitaši On 
odgovarajući reče: Ljubi Gospodina Boga svojega svim 
srcem svojim, i svom dušom svojom, i svom snagom svojom, 
i svom pameti svojom ; i bližnjega svojega kao samoga sebe. 
I reče mu: Pravo si odgovorio ; to čini, pa ćeš živjeti. A on 
hotjevši da se opravda, reče Isusu : A tko je bližnji moji 
A Isus uze govoriti: čovjek neki silažaše iz Jerusalema u 
Jerihon, i dođe među razbojnike, koji ga svukoše i izraniše, 
pa otidoše, ostavivši ga pola mrtva. A dogodi se, te onim pu¬ 
tem silažaše svećenik neki; i vidjevši ga, prođe. A tako i le- 
vit, kad dođe na mjesto te ga pogleda, prođe. A Samaritanac 

neki putujući dođe do njega, i vidjevši ga, sažali mu se. I 
pristupivši zasri mu rane i zali uljem i vinom ; i posadivši 
ga na kljuse svoje, dovede ga u gostionicu, i pobrinu se za 
njega. I sutradan izvadi dva dinara i dade krčmaru i reče : 
Brini se za nj, i što više potrošiš, ja ću ti platiti, kad se vra¬ 
tim. Sta misliš, koji je od one trojice bio bližnji onomu, koji 
dođe među razbojnikei A on reče : Koji mu učini milosrđe. 
I reče mu Isus : Idi, i ti čini tako! 

Pouka 

NE ZABORAVI SVOJIH NAJBLIŽIH ! 

U DANAŠNJEM svetom evanđelju pripovijeda naš 
Spasitelj nekomu zakonoznancu priču o milosrdnom 
Samaritancu. Divna je to priča. Tko je tu priču samo jedam- 
put čuo, ne zaboravi je više nikada. Ona omili djetetu, a 
odrasli ne mogu da joj se dosta nadive. Najslavniji umjet¬ 
nici pokušali su već prikazati na slici bogatstvo misli u 
toj priči. A tko da izbroji one sve plemenite pobude i poti¬ 
caje, što ih je kršćanska ljubav crpla iz te priče < Njego¬ 
vanje bolesnika, potpomaganje zarobljenika, podupiranje 
siromaha, sve, eto, vrsti ljubavi kršćanske prema bližnjemu 
dobivale su vazda svoju posvetu i snagu od Isusove pripo¬ 
vijesti o milosrdnom Samaritancu. 

Sigurno je, braćo kršćani, i vas ova dirljiva slika mi¬ 
losrdnog Samari tanca uvijek potakla i opomenula, da 
u čovjeku siromaku gledate svojega bližnjega, i da mu po 
mogućnosti pomognete. Samo ne smijemo u ovom dobrotvor¬ 
nom radu za druge zaboraviti svojih najbližih, svoje vlastite 
kuće i obitelji. Pa ćemo sigurno odgovoriti današnjemu sve¬ 
tom evanđelju, ako promotrimo ovu spasonosnu opomenu : 
Ne zaboravi svojih najbližih ! I oni trebaju tvoje ljubavi. 

Je li vrijedno i potrebno, da navraćamo danas krš¬ 
ćanske roditelje, da ugledaju u izranjenom i napola mrtvom 
čovjeku putniku svoje dijete ili svoje rođake i Zar se rodi¬ 
telji i bez toga dosta ne brinu za svoju djecu i Zar žena 
kršćanka i bez toga ne dijeli radost i žalost sa svojim čo¬ 
vjekom i Isto tako i muž kršćanin zar ne radi za svako 
dobro svoje domaćice i 

Braćo ! Bogu hvala, kad možemo reći, da većina na¬ 
ših roditelja ne zaboravlja svoje djece, i da većina naših 
žena i naših muževa brinu se jedni za druge. Ipak, ima 

ih danas toliko, koji slabo mare za svoje najbliže. Ima 
ih toliko, koji u nevolji svojih najbližih prolaze pokraj 
njih, kaošto u današnjem svetom evanđelju prođoše sve¬ 
ćenik i levit pokraj izranjenog putnika. Zađimo, u kojigod 
hoćete sat, ulicama i sokacima naših danas gradova ! Pro¬ 
đimo i kroz naša sela i varoši 1 Pa ćemo naići i u rano jutro 
i u kasnu večer na toliku dječurliju, poderanu, zapuštenu, 
blijedu, razuzdanu, podivljalu. Očit je to znak, da se za 
njih nitko ne brine. Samo upitajmo ovoga i onoga takova 
mališa: »Gdje ti je mati (« Pa će nam gotovo uvijek odgo¬ 
voriti ili: »U fabrici,« ili: »U službi,« ili: »Kod kume,« ili: 
»U gradu,« i slično. Dakle svak i sve je preče mnogoj danas 
materi, nego svoje vlastito dijete, koje pušta u prašinu i 
u blato na cesti. 

I koliko je danas u svijetu djece, koja ne znaju, šta je 
to majčina ljubav i briga ! I to nesamo sirotinjske djece, 
već i imućne djece 1 Gospođa mati ima sto nekakvih poslova 
po vas dugi dan. Njezina toaleta briga joj je ponajpreča. 
Pa društva, pa zabave sad ove sad one ! Pa putovanja i 
kupališta! Nikada se smiriti! I najvoli, kad nije muž nje¬ 
zin uz nju. A onda i muž zađe na stramputicu. Jedni se za 
drugima povode. A jadna djeca, ako ih imaju i Predana 
su na milost i nemilost sluškinjama. 

Je li onda suvišno pokazati takovim nemarnim ro¬ 
diteljima sliku milosrdnoga Samaritanca, pa ih oštro opo¬ 
menuti : Brinite se, ljudi, malo više za svoju djecu, za svoje 
najbliže ! Neka vas ništa, a najmanje grijeh i samoljublje, 
ne odvrati od te vaše goleme dužnosti, za koju ima sveti 
Pavao Apostol ovu ozbiljnu riječ i opomenu : »Ako li se 
tko za svoje, a osobito za domaće ne brine, odrekao se 
vjere, i gori je od nevjernika.« 1 ) 

Brinite se za svoje najbliže, za svoje domaće ! Neka 
vas, braćo kršćani, od te velike dužnosti ne odvrati ništa, 
pa ni javna dobrotvomost, tako zvana socijalna, društvena 
djelatnost! Naše je doba baš čudnovato. Ono zanemaruje 
uski život obiteljski, a njeguje tolika druga društva. Sitna 
dobrotvomost, što ide od čovjeka do čovjeka, mora da ustupi 
danas mjesto širokim ustanovama i organizacijama. So¬ 
cijalna djelatnost 1 To je danas povik na sve strane. I taj 
povik mnogu je danas snagu sveosve osvojio i od svojega 
kućnoga praga i rada otrgnuo. Danas je, eto, jedno preda- 

■) i. Tim. 5, 8. 

vanje u radničkom domu; sutra je dobrotvorna predstava 
tamo 1 Danas je opet izložba, što pokazuje svijetu brižno 
staranje za djecu; sutra treba posjetiti onaj naučnički 
zavod i još poći na onu odborsku sjednicu 1 I tako dalje. 
I tako iz dana u dan, iz godine u godinu. I tako ta briga 
za socijalne potrebe, za pridizanje javnog i općeg blagosta¬ 
nja toliko osvoji čovjeka, recimo očeve i matere, da više 
upravo nemaju ni vremena za svoju vlastitu obitelj. 

Dobro je i hvale vrijedno je, da imamo srca i smilova- 
nja za potrebu drugih i da im nastojimo priskočiti u pomoć. 
Ali nam je svakako prva dužnost, da pogledamo na potrebe 
u vlastitoj kud, i da svojega doma i svojih najbližih ne 
zapustimo. »Najprije svoj dom poštovati!« kaže sveti Pa- 
vao Apostol. 2 ) I kako je mudro i razumno, kad sveti Pavao 
određuje, da se za djakonise, to jest za žene dobrotvorke, 
uzimaju samo one udovice, koje su se iskazale u svojoj vla¬ 
stitoj kući kao dobre kućanice l 3 ) Kršćanstvo je kraljevstvo 
reda. I ne smije se u tom kraljevstvu podizati i pomagati 
jedan na račun drugoga. Ne smije se ublaživati tuđa po¬ 
treba, a vlastitu kuću i obitelj pustiti na milost i nemilost 
svakoj bijedi i nevolji. 

Jest, mi moramo i dalje još pod, pa red : Ni poradi 
službe u istoj kući Gospodnjoj ne smije se svoju vlastitu 
kuću zanemariti. Neki kršćani duše su zaista dobre i pobo¬ 
žne. I sve ih nešto vuče k crkvi i k Stolu Gospodnjemu. 
Svakidan hoće oni da pribivaju svetoj Misi. Svaku večer 
hoće da pohode Presveto u crkvi. U nedjelju hoće slušati 
i po više Misa. Preko godine hoće da hodočaste u ovo i ono 
proštenište. I na svete duhovne vježbe moraju oni svakako 
još poći. Sve je to dobro i Bogu vrlo ugodno. Ali ne bi bilo 
dobro, kad bi se poradi toga zanemarivalo svoju kuću i 
svoju ženu i svojega čovjeka i svoju djedcu. Koliko puta 
čuti je od muževa ove prigovore : Moja žena po vas dugi dan 
u crkvi; a djeca kod kuće čine, što ih je volja; briga nju, 
zatekao ja uvečer kod kuće večeru ili ne zatekao! 

Ovako ne bi valjalo, drage kršćanske žene ! Takova 
pobožnost nije prava i nije zacijelo Bogu draga. Prava 
pobožnost ne zanemaruje svojega čovjeka ni svoje djece. 
A nemoj mi reći: Pa i Spasitelj je ostavio svoju Majku; 
i On je kazao: »Tko ljubi oca ili mater većma nego mene, 
nije mene dostojan; i tko ljubi sina ili kćer većma nego 

*) i. Tim. 5, 4. — >) 1. Tim. 5, 10. 

mene, nije mene dostojan.« 4 ) — Ne dolazite mi, ljudi Božji, 
sa primjerom Spasiteljevim 1 Spasitelj nije bio rođen samo 
za jednu malu zemaljsku obitelj. Spasitelj je bio određen 
od Oca Nebeskoga za sav ljudski rod. Uza sve to Spasitelj 
se u svoje posljednje časove pobrinuo i za svoju Majku. 
On ju je izručio svojemu ljubimcu učeniku. Sa križa je 
rekao On svojemu učeniku Ivanu: »Evo ti matere l« 4 ) A 
kad je Spasitelj rekao: »Tko ljubi oca ili mater većma 
nego mene, nije mene dostojan,« onda On time nije ništa 
drugo hotio red nego ovo : Kad se radi o tom, da se čovjek 
odluči, uz koga će: ili uz Boga ili uz svoje najbliže, onda 
se ima odlučiti za Boga. I ako naša rodbina ide za tim, 
da nas odvrati od Boga, onda se mi moramo otrgnuti od 
svoje rodbine, pa i od istih svojih roditelja, ako su oni proti 
Bogu. Ali Isus nije nikada rekao, da imamo zapustiti i za¬ 
nemariti svoje najbliže poradi Boga. Nipošto. Isusu je drago 
i po volji, kad roditelji pružaju svojoj djed hljeb, a ne ka¬ 
men. 6 ) I posve je po naud Isusovoj, kad njegov veliki apo¬ 
stol sveti Pavao opominje žene, da ljube svoje muževe i 
djecu, i da budu dobre kućanice. 7 ) 

Naš Gospodin Isus izrekao je jedamput jednu riječ, 
što je na prvi pogled čudnovata, ali je, iza dubljeg proma¬ 
tranja, puna istine i mudrosti. Ta je riječ ova : »Neprijate¬ 
lji su čovjeku domad njegovi.« 8 ) Ah, nažalost, toliko su 
nam puta baš naši domad zapreka na putu u svete visine ! 
Toliko puta baš naša najbliža rodbina ubija u nama ono, 
što je najbolje 1 Toliko puta baš otac i mati lakoumno i 
nemilosrdno zanemaruju svoju djecu 1 

Pa stoga ugledajmo se, braćo, samo svi u milosrdnoga 
Samaritanca i pogledom na naše najbliže, na naše domaće 
i ukućane 1 Budimo najprije svojima milosrdni Samaritand ! 

Odlučujem u ime Božje, da ću uvijek imati na 
pameti onu svetoga Pavla: »Najprije svoj dom poštovati!« 
Ako sam otac obitelji, bit ću brižan otac svojoj djed i bri¬ 
žan muž svojoj ženi. Ako sam mati, bit ću brižna mati svo¬ 
joj djed i brižna žena svojemu mužu. Ako sam sin ili kći, 
iskazivat ću u svakoj zgodi i nezgodi djetinju odanost 
i zahvalnost svojim dobrim roditeljima, kojima iza Boga 
najviše dugujem. A ne ću, ako sam brat ili sestra, nikada 
zaboraviti svoje braće ni svojih sestara. 


«) Mat. io, 37. — •) Iv. 19, 37. — *) Mat. 7, 9—u. — ’) Tu. 3, 
4—5. — •) Mat. 10, 36. 

Velika Gospa 

Evanđelje 

LUK. IO, 38—42. 

/ 7 ONO vrijeme uđe Isus u jedno selo, a žena neka, po 
U imenu Marta, primi ga u kuću svoju. I u nje bješe se¬ 
stra, po imenu Marija, koja i sjedeći kod nogu Gospodnjih 
slušaše riječ njegovu. A Marta nastojaše, kako će ga lijepo 
podvoriti, i pristupivši reče : Gospodine, zar ti ne mariš, 
što me sestra moja ostavi samu da služim f Reci joj dakle, da 
mi pomogne. I odgovarajući reče joj Gospodin : Marta, Marta! 
Brineš se i trudiš za veoma mnogo. A samo je jedno potrebno. 
Marija je najbolji dio izabrala, koji se ne će uzeti od nje. 

Pouka 

SLAVA GOSPINA — UTJEHA NAŠA. 

T REĆA knjiga Kraljevš 1 ) pripovijeda nam o svečanom 
dočeku, što ga je kralj Salomon bio pripremio svojoj 
majci Betsabei. Cim je ona unišla u sjajnu kraljevsku dvo- 

l ) 3. Kralj, a, 19. 

ranu, ustao je kralj sa svojega prijestolja i duboko se poklonio 
pred svojom majkom Betsabeom. I onda su dvoraniđ, na 
Salomonov nalog, poveli Betsabeu na krasno prijestolje, što 
je bilo s desne strane prijestolju kraljevu. Odavle je sad 
majka Salomonova primila poklonstva puka Israelskoga. 

Sličan je doček pripremio danas i Blaženoj Gospi njezin 
Božanski Sin. Samo što je ovaj Gospin doček bio kud i 
kamo još sjajniji i veličanstveniji. Ovaj je doček u nebeskom 
vječnom Jerusalemu, a onaj Betsabein bio je u zemaljskom 
Jerusalemu. I kako je nebo nadvisilo zemlju, tako je i slava 
dočeka Gospina nadvisila slavu i sjaj dočeka Betsabeina. 

Mi ćemo danas u čast Našoj Velikoj Gospi promotriti 
nebesku slavu Gospinu i utjehu našu, što je imamo od te 
slave Gospine u Nebu. 

Kao ono jedamput prilikom Navještenja Gospina, 
tako je i sada prilikom Uznesenja Gospina poslao Bog na 
zemlju svojega Arkanđela Gabriela. On je imao da iz svje¬ 
žoga još groba na život probudi sveto tijelo Gospino. 
A bilo je to ono tijelo, na koje nije još nikada pala ni sjenka 
kakova grijeha. I bilo je to ono tijelo, koje je onako Bogu 
odano podnijelo one strahovite muke Velikoga Petka. I 
zato će sada to sveto tijelo primiti od Boga sjajnu i neiska- 
zanu nagradu. Sva druga tjelesa ljudska moraju još ležati 
i trunuti u svojim grobovima. Za njih je još crna zima. 
Za njih topli proljetni dan uskrsnuća nije još osvanuo. 
Ali na grob Gospin silazi s Neba Anđeo Božji i jakošću 
trublje Sudnjega Dana viče u tu grobnu tminu. Viče u ime 
Svevišnjega: »Ustani, prijateljice moja, ljepotice moja, 
i hodi! Jer, eto, zima prođe, minuše daždi! Cvijeće se vidi 
po zemlji, dođe vrijeme pjevanju !« 2 ) 

Još nikada, sve od Adama, nije se čuo takav povik 
jednome mrtvacu. Sva se priroda upropastila od čuda, 
kad je vidjela to čudo još neviđeno. 

A Blažena Gospa izlazi iz groba, siromašna i ponizna, ka¬ 
ko su je i stavili u grob. I sa Božjim Arkanđelom poleti k Nebu. 

Braćo ! Mi u duhu sad gledamo Našu Dragu Gospu, 
gdje nam zamiče u sveta Nebesa. Uzdišemo za Njom, za 
našom predobrom Majkom. A i pitamo se ujedno : Hoće 
li naše uskrsnuće jedamput biti sjajno i slavno i Poradimo 
sad, kršćani braćo, da nam to bude jedamput I Dok smo 
Živi, učinimo sve, da i mi jedamput slavno uskrsnemo u 

') Pje». nad pj. a, io—la. 

Nebo! Okanimo se grijeha 1 Činimo dobra i sveta djela! 
Onda će jedamput biti i naš grob slavan. 3 ) »Ako misliš 
Božji biti, fini dobro za života l« 4 ) 

Međutim su blažena Nebesa jedva čekala da ugledaju 
Našu dragu Gospu. Prviput će Anđeli Božji ugledati Onu, 
koja je mdosti puna i Mati Božja. Čuli su Anđeli o Njoj 
već puno toga od Arkanđela Gabriela. Sad će je i vidjeti. 

I eno sijevnu, kao sunčani trak sijevnu iz tame zemalj¬ 
ske. I biva taj sunčani trak sve veći i sjajniji. I svi zborovi 
anđeoski već u sav glas pitaju: »Tko je Ona, što se vidi 
kao zora, lijepa kao mjesec, čista kao sunce t'« 6 ) I odmah 
zatim zapjevaše milijuni anđeoskih glasova pjesmu pozdrav- 
nicu: »Ave, gratia plena! — Zdravo, milosti puna!«) 

Blažena Gospa ulazi u Nebesa praćena od sjajne pro¬ 
cesije nebeskih duhova. Prolazi sva Nebesa. Dolazi do 
pred Svetište nad svetištima. I ovo joj se odmah otvara. 
I sad gledaju Nebesa prizor, što ga još nikada nijesu vi¬ 
djela. Prizor najdivniji 1 Krunidba Gospina za Kraljicu 
Neba. Tko će to iskazati i opisati < 

Anđeli Božji prinose Gospi vladalačke znakove: krunu, 
žezlo, plašt. To su sve izradili Anđeli Božji po osnovi sa¬ 
moga Svevišnjega. A od kakve su tvari izrađeni ovi kraljev¬ 
ski znakovi Gospini i Kazuje nam sveti Ivan Apostol u 
svojem Otkrivenju, da su ulice vječnoga Jerusalema po¬ 
pločane zlatom, srebrom i biserom. Od kakove su onda 
neviđene tvari napravljeni kraljevski znakovi Kraljice Neba i 

Anđeli Božji sve to većim udivljenjem gledaju, kako 
Svevišnji zaodijeva Svoju Prefistu Zaručnicu. I onda Sve¬ 
višnji odvede Kraljicu Neba do Njezina Prijestolja. A kad 
Gospa sjede na svoje Prijestolje, zaoriše Nebesa i zemlja, 
zaoriše vjetrovi u zraku i gromovi u oblacima, zaoriše vi¬ 
sine i dubine, zaoriše svi zborovi anđeoski pobjedničku 
pjesmu: »Salve, Regina ! — Zdravo, o Naša Kraljice !« 

Ova neiskazana slava Gospina u Nebu nama je krš¬ 
ćanima utjeha neiskazana. Promotrit ćemo začas i tu našu 
utjehu najveću. 

Komu je to priređena tolika slava nebeska i Braćo, 
nikomu drugomu, već jednomu stvoru zemaljskomu. I 
zato danas sva široka zemlja kliče od radosti i blaženstva. 

A je li taj blaženi stvor zemaljski iz koje kraljevske 
palače na zemlji i Je li se taj blaženi stvor odijevao u svilu 

’) Isai. ii, io. — 4 ) Naia narodna. — *) Pjes. nad pj. 6, 9. 

i kadifu, u zlato i drago kamenje i Ne, nije. Taj je blaženi 
stvor zemaljski jedna siromašna žena iz radničkog Naza- 
reta, iz priproste kuće u gradiću Nazaretu. Tu je ona siro¬ 
tica bez ikakva sjaja i zlata živjela u zabiti, sakrivala se 
u svoju djevičansku krepost i poniznost. I baš ta njezina 
djevičanska krepost i poniznost podigla ju je sada do u to¬ 
like visine slave nebeske. Obazreo se i pogledao je Svevi¬ 
šnji na poniznost Službenice Svoje. 6 ) 

Braćo kršćani I Zaputimo i mi danas putem kršćan¬ 
ske kreposti i poniznosti 1 Zaputimo putem vjernosti i rev¬ 
nosti u službi Božjoj I Taj put stoji nam uvijek otvoren. 
I taj će nas put jedino dovesti jedamput u sveta i bla¬ 
žena Nebesa. — To nam je jedna utjeha. Bog poniznost 
i jedne siromašne sluškinje i jednoga jadnog prosjaka i 
jednoga čovjeka radnika uzvisuje do najviše slave nebeske. 

I još jednu drugu utjehu pruža nam slavno uznesenje 
Gospino u Nebo. Velika, u Nebo uznesena Gospa nije nama 
nikakva tuđa i nepoznata osoba. Gospa je Majka naša. I 
mi u tolikim danas svojim potrebama imamo se kome uteći. 
Mi imamo u Nebesima Gospu, pred kojom se priginjaju 
svi Anđeli Božji. Mi imamo svoju Nebesku Pomoćnicu i 
Zagovornicu u Velikoj Gospi. 

Makar da je ono u svoj zemlji Judeji harala glad na 
sve strane, sinovi Jakovljevi ipak su ostali posve mirni 
i bez brige. Znali su, da u Misiru imaju svojega brata Jo¬ 
sipa, koji upravlja punim žitnicama Misirskim. Trebalo 
je njima samo k Josipu poći, i on će im sigurno uvijek u 
potrebi pomoći. 

Braćo 1 Tako i mi imamo našu Dragu Gospu i našu Majku 
u Nebesima. Ona je Kraljica Neba. Mi se u svojim nevolja¬ 
ma i potrebama imamo na koga pouzdano obratiti. Ona će 
nam sigurno uvijek uslišiti naše djetinje i ponizne molitve. 

I danas, kad našoj Velikoj Gospi kliču i pjevaju An¬ 
đeli Božji kao svojoj Kraljici i Gospodarici, i mi ćemo pasti 
pred Njezino Prijestolje, pa joj prinijeti ovu iz dna duše 
svoje molbu : Pod zaštitu Tvoju utječemo se, o sveta Bo¬ 
gorodice 1 Ne odbij nam molbe u potrebama našim! A 
osobito danas, na dan Tvoje najviše u Nebu slave, primi 
nas pod moćno okrilje svoje 1 I spasi nas. Velika Gospo 
naša, od svake pogibli, osobito od pogibli, što prijeti du¬ 
šama našim! Amen. 


•) Luk. i, 48. 

Trinaesta nedjelja po Duhovima 

Evanđelje 

LUK. 17 , II— 19 . 

/ I ONO vrijeme, kad iđaše Isus u Jerusalem, prolažaše posred 
U Somalije i Galileje. I kad ulaiaše u neko selo, sretoie 
ga deset gubavih ljudi, koji staše izdaleka. I podigoše glas 
govoreći: Isuse, učitelju, pomiluj nas! / kad ih vidje, reče : 
Idite, pokažite se svećenicima. I dogodi se, kad iđahu, oči¬ 
stile se. A jedan od njih vidjevši, da je očišćen, povrati se 
hvaleći Boga iza glasa, i pade ničice pred noge njegove, i za¬ 
hvali mu ; i to bijaše Samaritanac. A Isus odgovarajući reče : 
Zar se ne očistiše desetoricai A devetorica gdje su i Ne nađe 
se, koji bi se vratio i dao slavu Bogu, nego ovaj tuđin. I reče 
mu : Ustani, idi; vjera tvoja ti pomože ! 

Pou ka 

ZAHVALA POSU JE SVETE PRIČESTI. 

ptANAŠNJE sveto evanđelje daje nam krasnu pouku 
u o nezahvalnosti. Dvoje možemo naučiti iz današnjega 
svetog evanđelja: prvo, kako je ružna i odurna ta neza¬ 
hvalnost ; drugo, kako je škodljiva i opasna svaka neza¬ 
hvalnost. Mi ćemo to začas promotriti. 

Nezahvalnost je doista ružna i odurna. To nam jasno 
Icazuju ove prijekome riječi Isusove : »Ne isđjeliše li se 
desetorica i A gdje su devetorica U To nam kazuje i naše 
vlastito srce. Sta bismo rekli jednome prosjaku, kojega 
bismo lijepo obdarili, a on nam odmah okrenuo svoja leđa, 
pa nam ne bi ni »hvala« rekao i Rekli bismo tomu nečovjeku : 
»Crni nezahvalniče !« 

A sad predstavimo sebi događaj u današnjem svetom 
evanđelju 1 Strahovita bolest guba mučila je i izjedala 
desetoricu jadnih ljudi. Guba je priljepčiva bolest, prelazi 
sa čovjeka na čovjeka, pa su stoga ova desetorica bila is¬ 
ključena iz društva ljudskoga. Naš Gospodin Isus, pun do¬ 
brote i milosrđa, smilova se toj desetorici gubavaca, i jednim 
velikim čudom ozdravi ih najedamput. Samo su ovi gu- 
bavci znali i osjećali, koliko im je dobročinstvo iskazao 
Isus. I svatko bi sad pomislio, da će sva desetorica brže- 
bolje pohitjeti k Isusu i pasti pred Njega i do neba mu za¬ 
hvaljivati na tolikoj ljubavi i milosti. Ali to učini samo 
jedan jedini. Ostala desetorica odoše u svijet kud koji. 
To baš nije bilo lijepo od njih. To je bila jedna kao ugljen 
crna nezahvalnost. 

Braćo kršćani ! Toliko puta nađe se i među nama 
kršćanima ovaj i onaj, koji su isto tako nezahvalni svojemu 
dobrom Spasitelju, i to baš onda, kad im Spasitelj iskazuje 
svoju najveću ljubav i milost. U svetoj ispovijedi očisti 
nas Spasitelj svojom svemogućom riječi od gube grijeha. 
Zar ta guba na duši nije kudikamo strašnija od gube na 
tijelu i Guba tjelesna isključuje čovjeka iz društva ljud¬ 
skoga. Guba duševna isključuje nas iz društva Svetaca 
Božjih na Nebu. Koliko dakle dobročinstvo iskazuje nam 
Spasitelj u svetoj ispovijedi! I nije mu to bilo dosta. On, 
Spasitelj naš, pridodaje ovome Božanskom dobročinstvu 
još jedno i veće i čudesnije dobročinstvo. 

U svetoj Pričesti uvraća se On Bog u to naše srce, koje 
je malo prije bilo gubom grijeha udareno i iznakaženo, 
pa ga napunja svojim Božanskim mirom i svetim blago¬ 
slovima svojega Otkupljenja. I zato dobri kršćani, do suza 
dirnuti tolikom ljubavlju svojega Spasitelja, ne mogu da 
nađu dosta riječi i zahvale Spasitelju svojemu poslije svete 
Pričesti. I oni poslije svete Pričesti ostaju u crkvi dulje 
vremena i zahvaljuju Isusu u svetoj sabranosti i pobož- 
nosti. To je lijepo, i tako treba da bude. 

Ali, braćo, toliko je danas kršćana, koji se povode za 
onom nezahvalnom devetoricom iscijeljenih gubavaca. Spa¬ 
sitelj je iza primljene svete Pričesti još u njihovu srcu. 
On im je toliku milost iskazao. On im je izbavio dušu od 
grijeha i tolikog zla. I zar mu oni nijesu sad dužni i još 
koliku zahvalnost i Ali, nažalost, oni, jedva su se povra¬ 
tili od Stola Gospodnjega na svoje mjesto, okreću se i desno 
i lijevo, misle na sve drugo, samo ne na Isusa svoga, i već 
se spremaju da odu van. Nije prošlo nekoliko minuta, oni 
su već u buci i halabuci svjetskoj. 

Braćo 1 šta ćemo reći na takovo ponašanje < Je li to 
zavrijedio naš predobri Isus od onih, kojima je dao samoga 
sebe < Prosjak na kućnim vratima blagosiva i zahvaljuje 
za pruženi mu komadić hljeba. A ovi su kršćani bili za 
Presvetim Stolom Gospodnjim, gdje se sam Krist blaguje, 
gdje se obnavlja uspomena Njegove Muke, gdje se duša 
napunja milošću, gdje nam se daje zalog buduće slave. 
I na sve to odmah zaboraviti, zar nije to ružno i odurno < 
Zar nije to jedna crna nezahvalnost < 

Ta crna i odurna nezahvalnost jest škodljiva i opasna 
kršćanskoj duši. Jedva ima šta opasnije za dušu. Neza¬ 
hvalnost izaziva nemilost. A šta je čovjek bez milosti Božje < 

Živa je istina, što kaže sveti Bernard. On kaže : »Tko 
ono malo, što prima, zahvalno prima, dobiva veće dobro¬ 
činstvo. Jer tko je u malom vjeran, postavit će se nad 
mnogo. Naprotiv, tko primljena dobročinstva uživa neza¬ 
hvalno, nedostojan je ubuduće svakoga dobročinstva.« 

Imamo za to jasan dokaz u današnjem svetom evan¬ 
đelju. Od deset iscijeljenih gubavaca samo je jedan, i to 
tuđin Samaritanac, došao k Spasitelju, da Mu zahvali! 
I kako je Spasitelj nagradio ovu zahvalu i Spasitelj reče 
iscijeljenom i zahvalnom Samaritancu ovo : »Ustani, idi; 
vjera tvoja ti pomože 1« Iz ovih riječi Isusovih izvode 
neki tumači Svetoga Pisma, da je Spasitelj zahvalnomu 
Samaritancu još očistio i dušu njegovu od grijeha, iza kako 
mu je već bio očistio tijelo od gube. Samaritanac je bio 
zahvalan za manje dobročinstvo, pa zato mu Spasitelj udijeli 
još veće. Ona nezahvalna devetorica ne primiše ovoga 
novog, kudikamo uzvišenijeg dobročinstva. Kolika šteta 
i kolik gubitak za njih ! Zacijelo, zdravlje je tjelesno i još 
kako golemo blago i još kako velika dragocjenost. Ali je 
zdravlje duševno milijun puta veće i dragocjenije dobro. 

Ovu veliku razliku ističe Spasitelj svojom jasnom riječi 
u evanđelju: »Sta koristi čovjeku,« kaže On, »ako sav 
svijet dobije, a duži svojoj naudi f« 1 ) Sta koristi, eto, čovjeku, 
ako nesamo zdravlje tjelesno, već uz to još i sve blago ovoga 
svijeta dobije, a besmrtnu dušu svoju izgubi {* Sta imaju 
napokon ona devetorica nezahvalnika od svojega zdravlja 
tjelesnog, ako nijesu ujedno zdravi i čisti i na duši svojoj, 
i ako nijesu pošli živjeti, kako Bog zapovijeda, živjeti ži¬ 
votom čestitim, čistim i Bogu ugodnim i Oni su bili baš 
onda u najvećoj pogibli i opasnosti, da svoje zdravlje i 
svoju novu snagu tjelesnu upotrebe u tom svijetu za nove 
grijehe i opačine. Eto, kako im je njihova nezahvalnost 
puno puno naudila! Nestalo ih je u svijetu bez milosti 
Božje. A kuda će i šta će jadnici bez milosti Božje i Bez 
milosti Božje ne će moći spasiti duše svoje. 

Braćo 1 Slično naškode sebi i oni mlaki kršćani, koji 
iza primljene svete Pričesti izostavljaju svoju zahvalu 
Gospodinu za toliku milost i dobrotu Njegovu. 

Naš je ono Gospodin Isus za svojega života obilazio 
i pohađao razna mjesta u Palestini. I sveto Evanđelje pri¬ 
povijeda nam, kako bi onda na takav posjet Isusov nagrnuo 
silan narod sa svih strana, pa bi u sav glas zahvaljivao 
Isusu na Njegovu posjetu, pa bi ga obasipao sa stotinu 
svojih raznih molitava i želja. I onda bi predobrostivi 
Isus, ganut tolikom ljubavlju i odanošću svojega naroda, 
obasuo tu njegovu svetu zahvalnost svakim svojim Božan¬ 
skim blagoslovom. 

A, eto, poslije svete Pričesti prebiva taj isti Svemo¬ 
gući Spasitelj u našim srcima. I On Milostiv pripravan je 
da nas tada obaspe svakom svojom Božanskom milosti. 
I svaki onaj, koji poslije svoje svete Pričesti zahvalno 
klekne i pobožno se i pouzdano pomoli Gospodinu, čut će 
sigurno u svojoj duši utješnu riječ Spasiteljevu: »Ustani, 
idi; vjera ti tvoja pomože!« I otići će ta zahvalna kršćan¬ 
ska duša iz crkve u svijet sva puna jakosti i milosti Božje, 
sva zadovoljna, sretna i blažena. A nezahvalna kršćanska 
duša, kojoj je i poslije svete Pričesti dosadno ostati koji 
časak klečeći u crkvi i moleći se pred Svetotajstvenim 
Isusom, otići će sva prazna i jadna na svoju vremenitu i 
vječitu štetu. 


*) Mat. 16, 36. 

Pa stoga, braćo kršćani, budite mi uvijek zahvalni 
Gospodinu poslije svake svoje svete Pričesti 1 I vama onda 
govori sveti Pavao Apostol ono isto, što je govorio jedam- 
put svojim Solunjanima: »Na svemu zahvaljujte Gospo¬ 
dinu ; jer je ovo volja Božja u Isusu Kristu za vas sve U 2 ) 

Neka nas potaknu na zahvalu poslije svete Pričesti 
i ova dva sveta izgleda : 

Sveti Toma Akvinski, Anđeoski Naučitelj naše svete 
Crkve, iza svoje svete Mise služio bi drugomu svećeniku 
kod svete Mise, da tako mogne što dulje zahvaljivati Bogu 
za svoju svetu Pričest. 

Sveti Dominik proveo bi po čitave noći pred Presvetim 
zahvaljujući na milostima, što ih je primao u svetoj Pri¬ 
česti. 

Odlučujem u ime Božje, da ću poslije svake svoje 
svete Pričesti ostati jedno četvrt sata u zahvalnoj sabra¬ 
nosti i molitvi. Klanjat ću se svojemu dobrome Isusu kao 
Bogu, Spasitelju i Kralju svojemu. Govorit ću Isusu Sveto- 
tajstvenom sa svetim Tomom Akvinskim: »Ti si Kralj 
slave, Kriste !« Ili ću uzdisati sa svetom Mehtildom: O 
dobri Isuse, o dobri Isuse !« Pa ću zahvaljivati Isusu na to¬ 
likoj dobroti njegovoj prema meni. Pozvat ću u pomoć 
Blaženu Gospu, svojega Anđela Čuvara i svojega svetog 
Zaštitnika, neka oni za mene zahvaljuju Gospodinu. I 
svu prirodu Božju pozvat ću sa svetim Danielom proro¬ 
kom, da hvali Gospodina: »Rijeke i more, cvijeće i sunce, 
zvijezde i vjetrovi, gore i doline, blagosivajte Gospodina !« 3 ) 
I onda ću moliti Gospodina, neka bude uvijek milostiv 
meni grješniku! Pa ću Mu se napokon pomoliti za sve žive 
i mrtve, za sve, koji su mi mili i dragi, osobito za svetu 
Crkvu Katoličku i za Domovinu svoju. I tako će mi začas 
proći taj četvrt sata pobožnosti poslije svete Pričesti. 


*) i. Sol. 5, 18. — ') Daa. 3, 57— 58 . 


7 


97 




Četrnaesta nedjelja po Duhovima 

Evanđelje 

MAT. 6, 34 — 33 - 

7 1 ONO vrijeme reče Isus učenicima svojim : Nitko ne 
U može dva gospodara služiti; jer ili će na jednoga mrziti 
a drugoga ljubiti, ili će jednome voljeti a za drugoga ne mariti. 
Ne možete Bogu služiti i mamoni. Zato vam kažem: Ne bri¬ 
nite se za život svoj, Ita ćete jesti, ni za tijelo svoje, u Sto ćete 
se obući. Nije li život pretežniji od hrane, i tijelo od odijelai 
Pogledajte na ptice nebeske, kako ne siju, niti žanju, ni sa- 
biraju u žitnice ; pa ih Otac vaS nebeski hrani. Nijeste li vi 
mnogo pretežniji od njihf A tko od vas brinući se može pri¬ 
maknuti rastu svojemu lakat jedan! 1 I za odijelo Sto se bri- 
netef Pogledajte na ljiljane u polju, kako rastu ; ne trude 
se, niti predu ; a kažem vam, da se ni Salomon u svoj slavi 
svojoj ne obuče kao jedan od njih. A kad travu po polju, koja 
danas jest, a sutra se u peć baca, Bog tako odijeva, a kamo 
li će viSe vas, malovjerni! Ne brinite se dakle govoreći: šta 
ćemo jesti, ili Sta ćemo piti, ili čim ćemo se odjenutif Jer sve 
ovo neznaboSci iStu. Zna Otac vaS, da vam treba sve ovo. 
IStiti dakle najprije Kraljevstvo Božje i pravdu njegovu, 
i ovo će vam se sve dodati. 

Pouka 


POUZDANJE U BOGA. 

B RAĆO i Uzmimo u ruke Život Svetaca Božjih! šta 
nam odmah i osobito upada u oči, kad čitamo ili slu¬ 
šamo život kojega Sveca i To je njegovo nepokolebljivo 
pouzdanje u Boga. Križ, patnja i bol bili su Svedma svag¬ 
danji kruh. Ali se oni nijesu nikada predavali kakvoj malo¬ 
dušnosti. Naprotiv, uvijek vidimo na njihovu licu samo neku 
blagu vedrinu, samo neki blaženi mir, samo neki kao sun¬ 
čani sjaj, sjaj nutarnjega svetog zadovoljstva. 

Tko od nas, braćo kršćani, ne bi htio da bude uvijek 
u takovu sretnom i blaženom raspoloženju < Naš dobri 
Spasitelj daje nam u današnjem svetom evanđelju sred¬ 
stvo za takovu sreću na zemlji. On nam veli: Zna Otac 
vaš, da vam treba sve ovo.« Jest, Sveznajući i Svemogući 
Bog Otac je naš nebeski! Ova misao ulijevala je Svedma 
u srce najveće pouzdanje u Boga. Ali, nažalost, ova pomi¬ 
sao ulijeva mnogim danas kršćanima u srce samo zlovolj- 
nost i nepouzdanje u Boga. Odakle taj dvojaki i tako razni 
učinak < Odakle iz jedne iste pomisli, iz pomisli na Boga 
kao Oca nebeskoga, i veliko pouzdanje u Boga i zlovoljno 
nepouzdanje u Boga i 

Uzmimo, braćo, da je Sveznajući i Svemogući Bog 
na Nebesima uistinu naš Otac! Možemo li mi onda s raz¬ 
logom gledati u taj svijet posve mimo, vedro i zadovoljno 
u svim položajima svojega života i Možemo li ostati mirni, 
pa se dogodilo na tom svijetu ne znam šta < To se zna da 
možemo. Jer Otac naš nebeski može u svojoj svemožnosti 
jednim samo udarom i migom sve na svijetu promijeniti 
i preobmuti. Zar nije On tamnicu Josipa Misirskoga okre¬ 
nuo u sjajnu palaču Faraonovu i I zar nije On vješala, 
određena za Mardokeja, pretvorio u kneževsko uzvišeno 
prijestolje i I zar nije On i one bijesne valove na Geneza- 
retskom jezeru jednom svojom besjedom pretvorio u jednu 
mirnu i kao zrcalo glatku pučinu i Otac nebeski i nas ljubi 
neizmjerno. Pa će On jamačno i nama to isto učiniti, ako 
je to samo na spasenje duši našoj. 

Možemo li, braćo kršćani, i pomisliti samo, da će Otac 
naš nebeski ostati ravnodušan i bezbrižan, dok mi Njemu 
iz ove suzne doline uzdižemo svoje suhe i mršave ruke i 
vapijemo: Oče naš, koji si na nebesima, daj nam, molimo 

Te, krišku hljeba 1« Ako je dakle Svemogući i Sveznajući 
Bog zaista naš Otac, onda mi nemamo nikakva razloga, 
da očajamo i zlovoljni budemo u svojim nevoljama i pod 
svojim križevima ovdje na zemlji. 

A sad da vidimo, je li nam Bog Svemogući i Sveznajući 
doista Otac na Nebesima! Božanski Spasitelj zove Ga 
toliko puta tim imenom. U današnjem svetom evanđelju 
zove ga tako dva puta. Jedamput kaže : »Otac vaš nebe¬ 
ski hrani ih.« I drugiput kaže : »Zna Otac vaš, da vam treba 
sve ovo.« A nesamo ovdje na ovome mjestu svetoga Evan¬ 
đelja, već uvijek u svojim propovijedima i poukama naš 
Gospodin Isus tim imenom naziva Boga Svemogućega. 
Kad ono ući svoje apostole moliti se Bogu, prve su Mu 
riječi: »Oče naš!« I kad spominje svoje uzašašće na Nebo, 
opet izriče ovu lijepu riječ: »Idem k Ocu svojemu i k Ocu 
vašemu.« U riječ, našemu je Spasitelju Bog na Nebesima 
uvijek naš Otac nebeski. Isus to ističe baš svakom prilikom. 

I uistinu je Bog Svemogući i Sveznajući naš pravi 
Otac nebeski. To je nebrojeno puta pokazala ljubav Boga 
Svemogućega prema nama. Spomenimo se samo onoga čina 
i dokaza ljubavi Božje, koja veličinom svojom nadmašuje 
svaku i najveću žrtvu svih pod nebom roditelja. Jer »Bog 
je tako ljubio svijet, to jest ljude, dakle i nas, da je Sina 
svojega jedinorođenoga dao, da nijedan, koji vjeruje u 
Njega, ne pogine, nego da ima život vječni.« 1 ) Braćo krš¬ 
ćani ! Da nije bilo ovoga čina prevelike ljubavi Božje, šta 
bi bilo od nas iza grijeha naših praroditelja Adama i Eve, 
iza grijeha istočnoga < Jeste li vidjeli, kako čovjek vrtlar 
reže i siječe sa drveta suhu granu, pa je onda baca u va¬ 
tru i Tako bi i Pravda Božja pokvareni rod ljudski odsjekla 
od ostalih stvorenja Božjih i bacila ga u oganj pakleni. 
A bi li to išta naudilo Bogu Svemogućemu i Bi li Bog stoga 
postao štogod siromašniji ili manje blažen i Nipošto. A 
na nas ljude oborila bi se tad najveća nesreća, što bi nas 
mučila i ubijala kroz čitavu vječnost. 

Ali to premilostivi Bog naš nije učinio. On nas je toliko 
ljubio i na svoje Božansko Srce privio, te je upravo sve 
učinio, da nas spasi. Doista, sve je učinio, kad je dao i žr¬ 
tvovao svojega jedinorođenog Sina za nas. Gdje je taj 
na svijetu otac, koji bi to htio učiniti za jednoga čovjeka 
tuđina i Pa i kad bi se našao na svijetu takav čovjek, zar 

*) Iv. 3, 16. 

bi tko mogao još sumnjati o njegovoj neiskazanoj ljubavi 
prema onome, za kojega je prinio toliku žrtvu i O, kad bi 
nam ova neizmjerna ljubav Božja uvijek bila na srcu i 
na pameti! O čudesna i nedokučiva ljubavi Boga Svemo¬ 
gućega prema nama ljudima, prema nama grješni cima 1 
On, Bog Svemogući i Sveznajući, Otac naš, i mi ljudi djeca 
Njegova! 

Ali, nažalost, toliko je puta baš ova očinska ljubav 
Božja uzbudila u srcima mnogih ljudi i mnogih kršćana 
veliko nepouzdanje u Boga. Mnogi kršćanin u nevolji govori 
ovako : »Ako mi je Bog Otac, kako me onda može On udarati 
tolikim zlom i siromaštvom < Kako može Bog, ako mi je 
Otac, tako mimo gledati, da ja ovako sakat i bolestan i 
jadan moram raditi i patiti se dan na dan za komadić toga 
suha hljeba i A drugi zdravi i bogati šetaju i provode be¬ 
sposlene dane u svakoj slasti i lasti. I tako im crna sumnja 
izjeda i osuši dušu. I tako im nemila briga razrova i namrgodi 
njihovo čelo. A to je sve zato, jer se nema pravoga pojma 
o pravoj ljubavi jednoga oca. Misle neki ljudi, da nas uistinu 
ljubi samo onaj, koji nam u svemu samo povlađuje i ugađa. 

Ali to je mišljenje posve krivo i naopako. Recite sami, 
braćo kršćani, hoće li razborit otac svojemu malom djetetu 
dati u ruke oštar nož, da se njim igra i Neka dijete i ne znam 
još kako plače i ište taj oštri nož, otac mu ga razborit ne će 
dati. Vidi razborit otac, što ne vidi ludo dijete. Vidi, da oštar 
nož u nespretnoj djetinjoj ruci može lako djetetu zadati 
ljutu ranu na oku, na ruci, na obrazu. Ili hoćemo li se osve¬ 
titi liječniku zato, što nam je odrezao jedan otrovani i sag- 
njili ud na tijelu, da nam tako spasi život i 

Naš Otac nebeski jest Sveznajući Otac. Pred Njegovim 
očima stoji kao knjiga otvorena i sadašnjost i prošlost i 
budućnost. Uz to znade On za sve naše prilike i neprilike, 
znade točnije i bolje, nego mi sami. Zato On i bolje zna, 
što je bolje po nas. Mi po svojoj kratkoj pameti, koju 
još kojiput zamrači strast, htjeli bismo biti uvijek i 
zdravi i sretni i bogati. A koliko je puta baš to zdravlje, 
i to bogatstvo, i ta sreća pravi otrov za nas! 

Sta je škodilo siromašnome Lazaru, ako je za života 
bio sav u ranama i prosjak sabirao mrvice ispod stola boga¬ 
tunova i A šta je koristilo bogatunu, ako se dan na dan 
gosdo za obilnim stolom i Stavimo, da je Bog dao prosjaku 
Lazaru ono sve blago bogatunovo, a bogatima da je spustio 

na prosjački štap Lazarov! Ne bi li se možebit onda i vječ¬ 
nost njihova preobmtila i Tolike su ono matere jaukale 
i plakale za svojom nedužnom dječicom, što izginuše pod 
ljutim nožem Herodova bijesa. Da je Juda bio medu tom 
dječicom, zar mu to ne bi bilo na njegovo vječno spasenje, 
pa makar za njim mati njegova plakala dan i noć i Sad bi 
se on kao anđelak Božji igrao uz prijestolje Božje, i bio bi 
ljubimac Anđelima i Svecima Božjim. A ovako muči se on 
sada i gori u vječnome paklu. 

Tako je, braćo kršćani! Pa stoga neka nam križ i bol 
nimalo ne pomute pojma o Božjoj očinskoj ljubavi! Sa 
junakinjom svetom Juditom 2 ) budimo samo uvjereni, da 
ove udarce i bičeve spušta Bog na nas zato, da se mi kao 
sluge Njegove po njima popravimo i dignemo, a nipošto 
da se pokvarimo i upropastimo 1 Pa što nam duši donosi 
veću utjehu: ili ono ljuto mrmljanje i mrgođenje i psova¬ 
nje na Boga, ili mimo predanje i pouzdanje u volju Božju i 
Je li nam bogopsovka ikada donijela ikakvu olakšicu i 
Nikada nikakvu. A u najtežim svojim časovima osjetili 
smo slatku utjehu na samu pomisao, da nam je Svemo¬ 
gući i Sveznajući Bog Otac, i da će On napokon sve na 
dobro naše okrenuti. »Znamo, da onima, koji ljube Boga, 
sve zajedno pomaže na dobro.« 3 ) 

Pa stoga, braćo kršćani, samo uvijek stavimo sve svoje 
pouzdanje u Svemogućega i Sveznajućega Boga 1 I mir 
Božji i blagoslov Božji bit će onda uvijek s nama. 

Da navedemo ovdje i jedan svetački primjer o pouz¬ 
danju u Boga. Sveti Teodozije, praotac samostanaca, 
( 529 .), nije imao sa svojih dvanaest učenika jednoga Us¬ 
krsa baš nikakve hrane. Nije imao ni hljeba za žrtvu svete 
Mise. I neki njegovi učenici počeli su već mrmljati. Bojali 
su se, da ne ostanu bez uskrsne svete Pričesti. A sveti Teo¬ 
dozije mirio ih i govorio im: »Samo se pouzdajte, braćo, 
u dobroga Boga! On je Otac naš, pa će nam se sigurno 
srailovati. Zar nas ne će moći nahraniti onaj Bog, koji je na¬ 
hranio hiljade ljudi u pustinji ('« I zbilja, dok je on još tako 
govorio braći, eto im čovjeka sa toliko hrane, da im je moglo 
biti dosta do Duhova. On im je donio i hljebove, što su bili 
pripravljeni za svetu Misu i Pričest. — Tako dobri Bog 
nagrađuje djetinje pouzdanje u Njega. 


*) Juđ. 8 , 37. — *) Rim. 8 , a 8 . 

Odlučujem u ime Božje, da ću uvijek sabrano; i 
pobožno moliti »Očenaš«, tu molitvu pouzdanja u Boja 
kao u Našega Oca nebeskog. I u svojim kušnjama i nevoljama 
govorit ću sa Božanskim Spasiteljem u vrtu Getsemanskom : 
»Oče, ne moja volja, već neka bude Tvoja volja!« Oče ne¬ 
beski, Ti najbolje znaš, što je po mene bolje! Pa neka se na 
meni vrši samo presveta volja Tvoja! 

Petnaesta nedjelja po Duhovima 

Evanđelje 

LUK. 7, II— 16 . 

7 7 ONO vrijeme iđaše Isus u grad, koji se zove Naim, 
Cf j j njim iđahu učenici njegovi i mnoštvo naroda. A kad 
se približavaše k vratima gradskim, gle, iznašahu mrtvaca, 
jedinca sina matere njegove, i ona bješe udovica; i naroda 
iz grada mnogo iđaše s njom. I vidjevši je Gospodin sažali 
mu se za njom, i reče joj : Ne plači! I pristupi i prihvati 
za mrtvački lijes, a nosioci stadoše. I reče : Mladiću, tebi 
govorim, ustani! I sjede onaj, koji bijaše mrtav, i stade go¬ 
voriti. I dade ga materi njegovoj. A strah obuze sve, i veli¬ 
čahu Boga govoreći: Velik prorok ustade među nama, i Bog 
pohodi narod svoj. 

Pouka 

NEČISTOĆA. 

M ATI za mrtvačkim lijesom svojega djeteta, uvijek 
je to slika, što čovjeka dira u srce. A možemo pod 
ovom materom iz Naima razumjeti i mater sviju nas, našu 
svetu Crkvu. Dan na dan ide ona za lijesovima tolike svoje 
djece. A u tim lijesovima leže mrtve duše, žalosne žrtve, 
što ih ubi ona nemila bolest, kojoj je ime nečistoća. 

Pa smo dužni, opet i opet, upozoriti na tu ogavnu i 
ružnu bolest, jer se ona prihvaća lako svakoga, a prihvaća 
se nekako potajno i lukavo. 

Neke bolesti ne prihvaćaju se svakoga, kao na pr. 
dječje bolesti. Odrasli ne trebaju se bojati dječjih bolesti. 
Druge opet bolesti prihvaćaju se pojedinih staleža. Ali ta 
pošast nečistoće prihvaća se svakoga. Ne poštedi ni djecu 
ni odrasle. I nijedan stalež nije od nje siguran. 

One nedopuštene igre, oni tajni ružni razgovori i grijesi 
kazuju nam dovoljno, da se ta bolest nečistoće hvata i male 
i školske djece. 

I oženjenih hvata se ta pošast. Ona kod njih obara 
one svete zakone, što ih je Stvoritelj izdao za ženidbu. 
Imala bi ženidba donositi život, a donosi danas toliko 
puta smrt. Toliko puta povređuje se danas vjernost i duž¬ 
nost ženidbena. 

A najviše je toj pošasti nečistoće izvrgnuto najljepše 
doba, proljeće ljudskoga života, zlatna mladost. U onim 
mrtvačkim lijesovima najviše ima mrtvih mladenačkih 
duša. I zato Bog napose opominje mlada čovjeka : »Spomeni 
se svojega Stvoritelja u danima svoje mladosti l« 1 ) Nažalost, 
tako se slabo sluša ova sveta opomena Božja. Mladež je 
danas tako slaba, gluha i lakoumna. I zato ta nečistoća 
ima baš u njezinim redovima toliku žrtvu. Pa stoga nesamo 
mladi ljudi, već i svi oni, koji se imaju brinuti za mladež, 
poglavito roditelji, svećenici i učitelji, imaju tešku i punu 
odgovornosti dužnost, da jednako straže i paze, te nam se 
mladost naša ne okuži tom strašnom kugom nečistoće. 

A opasna je duši ta nečistoća najviše stoga, jer se do- 
šulja iz potaje i lukavo. Kad bi ona sa sebe skinula svoju 
lukavu i zamamnu masku, čovjek bi pobjegao od nje. Ali 

■*.) Prop. i a, i. 

ona obećaje duši radost i život, i pruža srcu slast i vino. 
Vino, što je pomiješano sa zmijskim smrtonosnim otrovom. 

Da navedemo koji primjer! 

Eno mladić ili djevojka od kojih sedamnaest godina 
ide ulicom. Prolazi pokraj raznih dućanskih izloga. I stane 
kod jednoga izloga. Gleda onu besramnu sliku. Divlja je 
nečista strast već tu. I u duši se porodila ružna nečista 
misao. I duša se sad zabavlja s tom ružnom nečistom mi¬ 
šlju. I s tom ružnom nečistom mišlju ide dalje ulicom taj 
mladić ili ta djevojka. Jadnici već su izgubili ponajljepši 
biser 1 Biser svete čistoće. 

Drugi primjer. Roditelji puštaju, da im odrasla kći 
naokolo hoda čitavo nedjeljno popodne. I na izlet je pu¬ 
štaju sa kojekakvim sumnjivim društvom. I u mrak je pu¬ 
štaju samu. I njihovoj se kćeri brzo pridruži nečistoća. 
Ali ne kao kakva razbojnica, već kao prijateljica. I s tom 
prijateljicom ode tamo, zađe onamo, pođe i na ples, uđe 
i u kino, i u kazalište, i u cirkus itd. I zabavlja se djevojka, 
i gonjena od strasti smije se, i gleda, i uživa u blatu neči¬ 
stoće. I domalo imamo pred sobom jednu jadnicu, jednu 
već pokvarenu i razuzdanu dušu, koja uzalud uzdiše : »Tko 
će mi povratiti moju mladost, da je bolje sprovedeni!« 

I ovaj još primjer! Jedan otac obitelji sjedi zamišljen 
i zabrinut u svojoj sobi. I pristupi mu nečistoća, ali opet, 
to se zna, kao kakova tješiteljica i pomoćnica. I ona mu 
govori : »Nemoj stavljati u opasnost zdravlje svojoj ženi I 
I kako ćeš izaći na kraj, ako za tvojim stolom jednako raste 
broj {''Radi onako, kako ti ja kažem, pa ćeš se riješiti sviju 
tih briga!« Tako govori nečistoća. I jadan otac obitelji 
radi tako. A u isto vrijeme dobri duhovi ostavljaju kuću 
njegovu, i mrke sjene uvlače se u nju. I nad njim se nebo 
zastire tamnim oblakom, i ne grije ga više zlatno Božje 
sunce. I zatutnji napokon grom, i sijevne munja, i mač 
osvete Božje u kući zabljesne i presiječe dragi život i jednome 
i drugome njegovu djetetu. I sad jadni čovjek dolazi k sebi. 
Teško sav iskušan i izmučen u savjesti svojoj vraća se opet 
čistim zakonima svete kršćanske ženidbe. 

Predragi slušaoci! Svi, svi bez izuzetka, i djeca, eto, 
i odrasli, budite dakle na oprezu i bdijte nad svojom čisto¬ 
ćom 1 Ako itko obilazi u ovčijoj koži, a iznutra je vuk grab- 
ljivi, znajte, to je ružna nečistoća ! I ako koja bolest vuče 
za sobom vječnu smrt, znajte, to je opet ružna i blatna 

nečistoća ! I neka vam uvijek bude na pameti ona ozbiljna 
opomena Apostolova: »Znajte i upoznajte, da nijedan 
bijednik i nečist nema baštine u Kraljevstvu Krista i Boga.« 2 ) 

Odlučujem u ime Božje, da ću barem jedamput 
na mjesec pristupati k Stolu Gospodnjemu i uživati »Hljeb 
Jakih«. Znam, da ću tako najbolje sačuvati u duši svojoj 
svetu čistoću. I poslušat ću glas Spasiteljev, koji nam go¬ 
vori : »Bdijte i molite se, da ne padnete u napast I« 3 ) I sta¬ 
vit ću se pod okrilje Prečistoj Djevici. Njoj predajem odmah 
sada srce svoje, neka mi ga čuva i brani od svih lukavih 
zavodnika, od svakog nečistoga grijeha 1 Napane li me ne¬ 
čista napast, odmah ću moliti Zdravomariju. 



’) Ef. 5, 5. — *) Mark. 14, 38. 

Šesnaesta nedjelja po Duhovima 

Evanđelje 

LUK. 14, I—II. 

7 7 ONO vrijeme kad dođe Isus u subotu u kuću nekoga 
vi poglavice farisejskoga da jede hljeb, motrahu i oni njega. 
I gle, bješe pred njim nekakav čovjek, na kojem bješe vodena 
bolest. I odgovarajući Isus reče zakonoznancima i farisejima 
govoreći: Je li slobodno u subotu iscjeljivatii A oni šutješe. 
On pak dohvativši ga se, iscijeli ga i otpusti. I odgovarajući 
reče im : Koji od vas ne bi svojega magarca ili vola, da mu 
padne u zdenac, odmah izvadio u dan subotnif I ne mogoše 
mu na to odgovoriti. I zvonicima kaza priču, kad opazi, 
kako izbirahu pročelja, i reče im : Kad te tko pozove na svadbu, 
ne sjedaj u pročelje, da ne bude možda među onima, što ih 
je on pozvao, poštovaniji od tebe ; i da ne bi došao onaj, koji je 
pozvao tebe i njega, i rekao ti: Podaj mjesto ovomu ! I onda 
bi sa stidom morao sjesti na posljednje mjesto. Nego kad te 
tko pozove, došavši sjedni na posljednje mjesto, da ti reče, 
kad dođe onaj, koji te je pozvao : Prijatelju, pomakni se više ! 
Tada će ti biti čast pred onima, koji sjede s tobom za stolom. 
Jer svaki, koji se podiže, ponizit će se, a koji se ponizuje, 
podignut će se. 

Pouka 


SVETKOVANJE NEDJELJE. 

N AŠ Božanski Spasitelj pita u današnjem svetom evan¬ 
đelju zakonoznance i fariseje : »Je li slobodno u subotu 
iscjeljivati $*« Ovim pitanjem doziva nam Spasitelj na 
pamet strogu dužnost svetkovanja nedjelje, jer naša krš¬ 
ćanska nedjelja odgovara židovskoj suboti. 

Stoga ćemo danas promotriti dvoje : prvo, odakle du¬ 
žnost, da svetkujemo nedjelju*' — i drugo, kako ćemo naj¬ 
bolje po naputku svete Crkve svetkovati nedjelju i 

Svetkovanje subote ili nedjelje nalazimo već u povije¬ 
sti stvaranja svijeta. 1 ) Tu se veli ovo : »U šest dana stvo¬ 
rio je Bog nebo i zemlju i more i sve, što je u njima; a u 
sedmi je dan počinuo.« Je li sam Bog trebao ovaj počinak i 
Zacijelo Bog nije trebao počinka, jer je čitavo to stvara¬ 
nje svijeta izvedeno samo jednom riječi Božjom. Pa za¬ 
što je onda Bog u sedmi dan otpočinuo i Zato, da nama 
ljudima dadne primjer. 

I što nas je Bog učio svojim Božanskim primjerom, 
to nam je i zapovjedio svojom Božanskom riječi. Ovako 
zapovijeda treća zapovijed Božja na gori Sinaju : »Spomeni 
se, da svetkuješ dan subotni I« 2 ) A da se ne zaboravi i na 
laku ruku ne uzme ova zapovijed, određuje Bog kaznu za 
one, koji prekrše ovu zapovijed. Određuje Bog, da se pogubi 
svaki onaj, koji prekrši Njegovu zapovijed. I ova odredba 
Božja nije bila samo prazna riječ. Evo što nam pripovijeda 
četvrta knjiga Mojsijeva : Kad su bili sinovi Israelovi u 
pustinji, nađoše jednoga gdje kupi drva u subotu. I po 
nalogu Božjem bio je ovaj čovjek kamenovan od svega 
puka. Veoma ozbiljno uzima dakle Bog svetkovanje nedjelje. 
A evo zašto 1 

Bog nije postavio čovjeka na ovu zemlju zato, da sa- 
bira blago sebi, niti da uživa, niti da u beskorisnoj dangubi 
čeka na smrt. Čovjek na ovome svijetu ima jednu višu 
svrhu. Čovjek je na ovome svijetu zato, da Bogu služi i 
da Boga slavi. I mogao je Bog tražiti od svakoga pojedi¬ 
nog čovjeka svagdanju službu. Ali, eto. Bog se u svojoj 
dobroti zadovoljio samo jednim danom u tjednu, zadovoljio 
se samo nedjeljom. 


*) a. Moja. ao, ii. — *) a. Moji. ao, 8. 

I ako sad čovjek oduzima Bogu i taj jedan jedini dan 
u tjednu, zar nije onda doista zaslužio onu strogost i kaznu 
Božju < 

Ali i za samoga čovjeka dobro je i korisno je, da svet¬ 
kuje nedjelju. Dan današnji gleda se samo na dobitak i 
užitak. Ljudi su se danas upravo pomamili za tom zemalj- 
štinom. Zemaljština i prašina na sve četiri strane. I u tu 
svagdanju prašinu i zemaljštinu najedamput sad prodru 
milozvučna nedjeljna zvona. I sa Božjeg oltara čuje se 
nedjeljna pjesma: Sursum corda!« »Gore srca 1« Ljudi, 
gore srca prema Nebesima 1 Tamo ima još jedan svijet. 
Puno ljepši i divniji svijet. Tamo nad svodom nebeskim, 
nad zvijezdama sjajnim naša je prava i vječna Domovina. 
Tamo prebiva naš predobri Otac nebeski. Bog Sveti, Bog 
Jaki, Bog Neumrli. Tamo na Nebesima naša su braća. 
Anđeli i Sveci Božji. Tamo je naša Draga Gospa, naša i 
Isusova Majka. Tamo ćemo i mi jedamput doći, ako budemo 
čisto i sveto živjeli na ovoj zemlji. 

Braćo! Zar nije ta nedjeljna pjesma uistinu prava ne¬ 
beska pjesma < I zar ta pjesma iz boljega svijeta ne podiže 
čovjeka do njegova pravog dostojanstva i određenja < 
Za nešto uzvišenije rođen je čovjek. »Za nešto više rođen 
sam,« govorio bi mladi sv. Stanislav Kos tka. Jest, za vječno 
nebesko blaženstvo mi smo svi rođeni. I bez svetkovanja 
nedjelje brzo bi rod ljudski na ovoj zemlji pao i propao 
u bezdani jaz svakojake zloće i nesreće. Kako je dakle 
dobro i korisno svetkovati svetu nedjelju 1 

A kako ćemo najbolje svetkovati nedjelju i Uči nas to 
naša sveta Crkva u svojoj drugoj zapovijedi. U nedjelju 
i u ostale zapovjedne blagdane mi moramo pobožno slu¬ 
šati svetu Misu. Na taj se način najbolje dolazi do one dvojake 
svrhe, radi koje je naređeno svetkovanje nedjelje. 

Prva svrha nedjelji jest slava Božja. Zato je nedjelja, 
da slavimo i hvalimo Boga. A sveta je Misa najuzvišenija 
i najdostojnija zahvalna žrtva Bogu. Uzvišena je bila žrtva, 
što ju je Stari Zavjet palio i prikazivao Bogu. Još je uzvi- 
šenija bila žrtva, što su je kršćanski mučenici prinosili 
Bogu na onim strahovitim mučilima. Ali sve žrtve palje¬ 
nice Staroga Zavjeta i sve one strahovite muke i žrtve 
kršćanskih mučenika šta su, napokon, prema žrtvi svete 
Mise i One su sve prema svetoj Misi samo jedna sjena, 
samo jedno tepanje nejakoga djeteta. Jer u svetoj Misi ne 

žrtvuje se kakvo, pa makar i najizabranije janje, ne žrtvuje 
se čovjek, pa makar i najplemenitiji, već se žrtvuje sam 
Jedinorođeni Sin Božji. Od ove Božanske žrtve nema ni 
dostojnije, ni dragocjenije, ni uz više nije, ni veličanstvenije. 

Neka nam to malo pokaže ova slika 1 Uzmimo, da se 
natječu Nebo i zemlja, tko će veću hvalu i slavu iskazati 
Trojedinomu Bogu. I podigla se sva Nebesa, da što sjajnije 
i dostojnije proslave Trojedinoga Boga. I razvila se divna 
nebeska procesija, a na čelu joj sama B. D. Marija, Kraljica 
Neba. I za njom svih devet korova anđeoskih i nebrojene 
čete Svetaca Božjih. I svi se klanjaju Trojedinomu Bogu. 
I svi kliču i pjevaju : »Svet! Svet I Svet!« Doista, jedna 
veličanstvena nebeska slava i čast Bogu ! Ali, eto, u isto 
vrijeme šalje sveta Crkva vojujuća na zemlji jednoga svog 
svećenika, neka prikaže Trojedinomu Bogu žrtvu svete 
Mise. I šta se sad dogodi i Dogodi se, da je sva ona ne¬ 
beska procesija stala, zadivila se i poklonila se žrtvi svete 
Mise. Jer kako je nebo nadvisilo zemlju, tako je hvala i 
slava Trojedinomu Bogu iz usta Isusovih u svetoj Misi 
nadvisila svaku hvalu i slavu svih stvorenja Božjih, pa 
i onih na Nebu. Nema dakle hvale i slave Trojedinomu 
Bogu veličanstvenije i uzvišenije od zahvalne žrtve svete Mise. 

Ali i druga svrha svetkovanja nedjelje najbolje se po¬ 
stiže slušanjem svete Mise. Ta druga svrha jest ćudoredno 
duhovno dobro čovjeka. 

Sto je kiša za rast i napredak u prirodi, to je milost 
Božja za rast i napredak u našem vrhunaravnom životu. 
A sveta Misa jest baš najljepša kiša milosti Božje, što se 
izlijeva svake nedjelje na poljane našega kršćanskog života. 
Naš Božanski Spasitelj rekao je jedamput ovu utješnu 
riječ : »Ako šta zamolite od Oca u moje ime, dat će vam.« 3 ) 
A nigdje više ne molimo od Oca nebeskoga u ime Isusovo 
kao u svetoj Misi. U svetoj Misi daruje nam se sam Božan¬ 
ski Spasitelj. On sam kao da se po svetoj Misi utisne u 
našu ruku, utisne se kao kakav dukat, i govori svakomu 
od nas : Sad hajde i nabavi sebi milosti Božje, što su ti po¬ 
trebne za sav naredni tjedan ! I kad mi onda dođemo pred 
Oca nebeskoga sa ovakim zlatnim dukatom, kaošto je naš 
Božanski Spasitelj, zar će nam Otac nebeski uskratiti 
ikoju svoju milost i Kako će se dakle lijepa kiša nebeskih 
milosti i blagoslova izliti na poljane našega kršćanskog 

*) Iv. 16, 23. 

života, kad mi te nebeske milosti i blagoslove zamolimo 
u svetoj Misi od Oca nebeskoga! I zar ni jesmo to sami 
toliko već puta u životu iskusili i Kad smo se u nedjelju 
dobro pomolili i preporučili Bogu, onda nam je sav naredni 
tjedan bio tako lijep i sretan i od Boga blagoslovljen. Onda 
smo osjećali u duši novu okrepu i snagu za sve, što je dobro, 
sveto i plemenito. 

Pa stoga, braćo, oduševimo se samo za što bolje i po- 
božnije svetkovanje svete nedjelje! Nipošto nije izgubljeno 
ono vrijeme, što nam prođe na nedjeljnoj svetoj Misi. Do¬ 
bro se kaže : Bez Božje milosti nema nam jakosti. A Božja, 
eto, milost daje nam se tako obilato u svetoj Misi. 

Na kraju još ovaj lijepi primjer za nedjeljnu svetu Misu! 

Francuski biskup Miollis de Digne svake bi nedjelje 
ujutro, kad bi rekao svetu Misu, izašao u koje obližnje 
selo, da uči djecu katekizam. I jedne tako nedjelje naiđe 
na jednog momčića, koji je čuvao ovce na livadi. Biskup 
upita momčića, da li ide u nedjelju k svetoj Misi. Momčić 
mu odgovori: »Ja bih rado išao k svetoj Misi, ali ne mogu 
ostaviti ovaca.« Kako se zakratko u župskoj crkvi imala za¬ 
početi sveta Misa, ponudi mu biskup, neka ide u crkvu, 
a on će dotle čuvati ovce. Momčić pristane, predade pastir¬ 
sku palicu biskupu i otrča u crkvu. Pod Misom ugleda ga 
u crkvi njegov gospodar. Odmah pristupi k njemu i upita 
ga, zašto je ostavio ovce. Mali pastir odgovori: »Jedan ih 
svećenik čuva.« Gospodar će na to : »To je sigurno kakav 
preobučeni tat, koji će nam pokrasti ovce.« I bržebolje 
ostavi sa nekoliko susjeda crkvu, pa u polje ! Kako su se 
začudili, kad su kod ovaca našli svoga dobrog biskupa 1 
Glas o tome pronio se brzo po svemu kraju. Biskup je time 
učinio više, nego mnogim svojim propovijedima. Je li mogao 
jasnije pokazati svojoj duhovnoj djed, kako je važno u 
nedjelju pribivati svetoj Misi i 

Odlučujem u ime Božje, da ću uvijek vjerno i 
savjesno obdržavati treću zapovijed Božju: »Spomeni se, 
da svetkuješ dan Gospodnji!« i drugu zapovijed crkvenu: 
»Slušaj pobožno svetu Misu u nedjelju i u ostale zapovjedne 
blagdane 1« Na to obdržavanje poticat ću i druge kršćane. 
Za svetu Misu u nedjelju i u sve zapovjedne blagdane 
mora biti vremena, jer bez svete Mise nema nam blagoslova 
s Neba. Prokletstvo Božje ide za petama onoga, koji u 
nedjelju i ostale zapovjedne blagdane ne ide k svetoj Misi. 

Sedamnaesta nedjelja po Duhovima 

Evanđelje 

MAT. 22, 34—46 . 

7 7 ONO vrijeme pristupife k Isusu fariseji, i upita ga je- 
U dan od njih zakonoznanac kušajući ga : Učitelju, koja 
je zapovijed najveća u zakonu? Reče mu Isus : Ljubi Gospo¬ 
dina Boga svojega svim srcem svojim, i svom dušom svojom, 
i svom misli svojom ! Ovo je najveća i prva zapovijed. A druga 
je ovoj jednaka : Ljubi bližnjega svojega kao samoga sebe! 
O ove dvije zapovijedi visi sav zakon i proroci. A kad se sa- 
braše fariseji, upita ih Isus govoreći: Šta mislite za Krista, 
čiji je sini Rekoše mu : Davidov. Reče im : Kako dakle David 
njega u duhu naziva Gospodinom govoreći: Reče Gospodin 
Gospodinu mojemu : sjedni meni s desne, dok položim ne¬ 
prijatelje tvoje podnožje nogama tvojimi Kad dakle David 
naziva njega Gospodinom, kako mu je sini I nitko mu ne 
mogaše odgovoriti riječi, niti smjede tko od toga dana da ga 
zapita više. 

Pouka 


KAKO SE OPRIJETI BEZVJERJU i 


U DANAŠNJEM svetom evanđelju ustaje Božanski 
Spasitelj proti bezvjercima svojega vremena. I odnese 
Spasitelj pobjedu u toj borbi. Kaže, eto, današnje sveto 

evanđelje pri kraju: »I nitko mu ne mogaše odgovoriti 
riječi, niti smjede tko od toga dana da ga zapita više.« 

U našim danas žalosnim danima bezvjerje uzima 
mah sve više i vile. I treba, doista, da znamo, kako ćemo 
se najbolje oprijeti tomu bezvjerju. Stoga pogledajmo 
najprije, što nam je činiti, i onda, što nam je pustiti, da se 
odupremo bezvjerju 1 

Sto moramo sve učiniti, da nas kuga bezvjerja ne okuži i 
Kad se pojavi u svijetu kakva priljepčiva bolest, onda se 
uzima kakav serum, to jest kakav lijek, koji nas brani i 
čuva od te priljepčive bolesti. Tako treba činiti, kad se pojavi 
među nama i kakva vjerska pošast. Proti vjerskoj pošasti, 
proti bezvjerju, ponajbolji je serum i lijek : kršćanski život. 

Jedan je veliki poznavalac svijeta i duše ljudske re¬ 
kao ovo : »Ne izlazi bezvjerje iz razuma, već iz srca.« Opaki 
i nevaljali život uzrok je bezvjerju. Drugi je opet naučenjak 
(La Bruyćre) rekao ovu duboku riječ: »Rado bih vidio čo¬ 
vjeka trijezna, umjerena i pravedna, koji bi nijekao Boga. 
Ovaj bi čovjek bio barem bespristran.« »Ali,« nadodaje od¬ 
mah taj naučenjak, »takova čovjeka nema na svijetu.' 

A kako to, da bezvjerje proizlazi iz srca < Golem je 
jaz među propisima vjere i djelima grješnoga života. 
Cim netko počini kakovo grješno djelo i prestupi koji pro¬ 
pis vjere i njezina ćudoređa, odmah se u njegovoj duši 
oglasi glas savjesti. Kako je ono jedamput sveti Ivan Krsti¬ 
telj stao pred kralja Heroda, tako i glas savjesti stane od- 
važno pred grješnika i dovikne mu: »Nije ti slobodno !« 
Glas savjesti uznemiruje ga, muči ga, grize ga u njegovim 
uživanjima. Od te grižnje savjesti ne oslobodi ga nikakvo 
mjesto, i nikakvo vrijeme, i nikakvo zanimanje. I onda nije 
nikakvo čudo, ako grješnik na sve načine gleda da nekako 
ušutka u sebi taj glas savjesti. Sve će ti on pokušati, da 
se izbavi toga strašnog vikača u svojoj duši. Ali uzalud 
mu sva muka ! Toga vikača ne ukloni mu nitko iz duše. 
I onda grješnik stane sam sebi govoriti: »Sta Bog i Sta 
pakao < Sta sud Božji i Sve ti je to samo jedna smicalica 
i izmišljotina!« I ako mu još netko pruži makar i najtanju 
slamčicu kakove sumnje o tim nepobitnim istinama vjer¬ 
skim, onda se on, jadan, čvrsto prihvati te slamčice, baš 
kao čovjek, kad se topi. 

I tako se obistinjuje ona stara riječ : »Najprije čovjek 
nećudoredan, onda bezvjerac.« I stoga je isti Rousseau re- 

kao: »Neka vam duša uvijek želi, da ima Boe, pa ne ćete 
nikada posumnjati, da ima Bog.« Ako dakle, braćo, hoćete 
da izbjegnete zarazi bezvjerja, onda prije svega živite 
pravim kršćanskim životom, to jest, držite deset zapovijedi 
Božjih i primajte svete sakramente 1 

Ali nesamo da moramo nešto činiti, već moramo i 
nešto pustiti, da nas ne okuži ta kuga i zaraza bezvjerja. 
Kaže Sveto Pismo: »Tko se dotiče smole, uprlja se.« 1 ) 
Ta smola jest bezvjerje. Ako, eto, ne ćemo, da nas to bez- 
vjerje uprlja, zamaže, onda ga se ne smijemo nipošto do¬ 
ticati. I zato neka nam bude glavnim pravilom ovo : »Ni¬ 
kakvo prijateljevanje, nikakvo pouzdano sastajanje i op¬ 
ćenje sa bezvjerdma i s onima, koji nam napadaju vjeru! 
Ne stupati u ona društva i u one organizacije, u kojima 
nema mjesta vjerskome mišljenju !« Već sveti Pavao Apo¬ 
stol opominje vjernike : »Ne vucite tuđi jaram sa nevjer¬ 
nicima 1 Jer što je zajedničko pravdi sa bezakonjem, ili 
kakvu zajednicu ima svijedo sa tamom < Kako li se slaže 
Krist sa Belijalom i I kakav dio ima vjernik sa nevjerni¬ 
kom f'« 2 ) Ova je Apostolova opomena bila plod njegova 
dubokog poznavanja duše i ljudi. 

Jer šta se obično pojavi nakon takova općenja sa nevjer¬ 
nicima i Najprije izostane ova i ona vjerska pobožnost. Izo¬ 
stavi se, opet i opet, sveta Misa. Ne pristupa se više često 
svetim sakramentima. Ispusti se molitva. A zašto sve tof 1 Zato, 
veli se, jer će me svijet onda proglasiti bogomoljcem. Malo, 
veoma malo ima danas u svijetu junačke srčanosti, koju 
je imao onaj junak katolik, kad je odvratio na bezvjerske 
lakrdije svojih drugova: »A ja, gospodo, tvrdo vjerujem 
sve istine vjerske !« 

A ide se još i dalje. Izostavljanje svojih vjerskih duž¬ 
nosti samo je prvi korak na skliskome putu. Iza toga otisne 
se čovjek nizbrdo sa svom brzinom. Jer bez molitve i svetih 
sakramenata nema milosti Božje. A milost je Božja, koja 
nas vuče gore i otima nas iz šaka pokvarene ljudske naravi. 
I onda, sve malo pomalo, i po mrča sunce vjere, što je u dje- 
tinjskim i mladenačkim godinama onako žarko sjalo na 
nebu našega života. I nastane crna zima u takovim du¬ 
šama. I tako se kršćanski život ukoči i smrzne u toj lede¬ 
noj nehajnosti i samovoljnoj sumnji. 


l ) Sir. 13, 1. — ’) 2. Kor. 6, 14—15. 

Sveti Augustin veli: »Nikakvo blago, nikakva čast, 
nikakvo dobro ne može se isporediti sa našom svetom 
vjerom.« A sveti je Augustin imao za ovu svoju tvrdn;'u 
najsjajnije dokaze iz najbliže prošlosti. Punih trista godina 
bjesnila su progonstva kršćana. Nebrojeni mučenici po- 
izginuli su pod najžešćim mukama. Zašto i Je li zato, da 
tako možebit nagomilaju čitave gomile zlata i srebra < 
Ili da sebi osiguraju u povijesti ime glasovita junaka i 
Ne. Oni su imah pred očima jednu puno plemenitiju svrhu 
i nagradu. Imali su pred očima palmu jedne nepobjedive 
vjere. 

I tu dragocjenu vjeru, dragi kršćani, da vam zar itko 
na svijetu otme i ugrabi i Bože sačuvaj ! Jest, ali onda 
morate izbjegavati općenje sa ljudima bezvjerdma. Onda 
ne smijete stupati u društva bezvjerska. Samo tako ćete 
izbjeći opasnosti, što vam prijeti od te zaraze bezvjerske. 

Jedan žalostan primjer neka nas pouči! Nađoše u gradu 
Cambrai u Francuskoj jednoga mladića mrtva pod jednim 
hrastom. Odapet revolver bio je uz njega. Na ceduljici, 
što je izvadiše iz njegova džepa, bile su olovkom napisane 
ove riječi: »Tkogod nađe moju lešinu, neka zna, da sam 
pet godina živio po propisima i savjetima evanđeoskim. 
I tad sam bio neizmjerno sretan i zadovoljan. Ali, po ne¬ 
sreći, što je dosta ne mogu da oplačem, upadoh u društvo 
ljudi bezvjeraca. I ti me ljudi dovedoše dovle, gdje me sada 
vidite. Htio sam biti štap i potpora svojim siromašnim 
roditeljima u njihovoj starosti. Ali, eto, ne mogu I Život 
mi je dodijao. Postao mi je nepodnošljiv.« Tako je taj ne¬ 
sretni mladić, vođen od bezvjeraca, udario stramputicom, 
i tako žalosno dokončao svoj život. 

Odlučujem u ime Božje, da ću živjeti sveto, čisto 
i pobožno. Svaki ću tjedan poći na svetu ispovijed i Pri¬ 
čest. Ako ikako mogu, i svaki ću dan na svetu Pričest. Na 
taj izvor svake milosti Božje ! I, onda, ne ću se nikada družiti 
sa ljudima, koji ne mare za svoju svetu vjeru, pa je, dapače, 
i napadaju. Daleko im kuća od mene ! Isuse ! Umnoži i 
učvrsti vjeru moju, da, vjerujući u Te, sve te više i više 
ljubim! Daj, da te jednoć licem u lice ugledam. Jer si Ti 
moja jedina želja, moja jedina radost, moje blaženstvo, 
moj Isus, moj Spasitelj, sve moje ! 

Osamnaesta nedjelja po Duhovima 

Evanđelje 

MAT. 9 , I— 8 . 

1 1 ONO vrijeme ušavši Isus u lađicu prijeđe i dođe u svoj 
W grad. I gle, donesoše mu uzeta, koji ležaše na postelji. 
I vidjevši Isus vjeru njihovu reče uzetomu : Uzdaj se, sinko, 
opraštaju ti se grijesi tvoji! I gle, neki od književnika rekoše 
u sebi: Ovaj huli na Boga. I vidjevši Isus pomisli njihove 
reče : Zašto zlo mislite u srcima svojimi šta je lakše reći: 
opraštaju ti se grijesi tvoji; ili kazati: ustani i hodif Ali 
da znate, da Sin čovječji ima vlast na zemlji opraštati grijehe, 
tada reče uzetomu : Ustani, uzmi postelju svoju i idi u kuću 
svoju! I ustade i ode u kuću svoju. A ljudi videći bojaše se 
i hvališe Boga, koji je dao vlast takovu ljudima. 

Pouka 

ZAŠTO MORAMO TRPJETI i 

PvANASNJE sveto evanđelje pripovijeda nam o čovjeku, 
L/ koji je morao puno i velike muke trpjeti. Pripovijeda 
nam o čovjeku uzetom. I Božanski naš Spasitelj isdjeli ga, 
iza kako mu je oprostio njegove grijehe. 

I mi svi moramo ovo i ono trpjeti. A zašto moramo 
trpjeti i Na to nam pitanje odgovara današnje sveto evan¬ 
đelje. Božanski je naš Spasitelj bio proslavljen, kad je is- 
djelio uzetoga čovjeka. Bolesnik je dakle morao trpjeti, 
da se proslavi Bog. I uzetomu čovjeku bili su oprošteni 
njegovi grijesi, iza kako se skrušeno pokajao za njih. 

On je dakle trpio i za svoje grijehe. I kad je narod vi¬ 
dio, kako Božanski Spasitelj isdjeli uzetoga, stao je hvaliti 
Boga, i sjetio se svojih grijeha, i bio je potaknut na pokoru. 
I tako je, eto, uzeti čovjek trpio i za obraćenje svojih bliž¬ 
njih. 

I mi tako moramo trpjet i iza slavu Božju, i za pokoru 
svojih grijeha, i za obraćenje svojih bližnjih. 

Najprije moramo trpjeti za slavu Božju, to jest, zato, 
da se proslavi Bog. Sva muka Isusova i sva žalost Njegove 
Majke bila je u tu svrhu, da se proslavi Bog. Na Posljed¬ 
njoj Večeri, malo prije svoje pregorke muke, podiže Isus 
svoje oči k nebu i reče : »Oče, došao je čas, da Sin tvoj pro¬ 
slavi tebe.« 1 ) Čovjek je svojim grijehom oduzeo Bogu čast, 
nanio Bogu uvredu i sramotu. I zato je Sin Božji postao 
čovjek, da za tu sramotu i uvredu zadovolji Bogu svojom 
pregorkom mukom i sramotnom smrti na križu. Križ na gori 
Kalvariji vječni je spomenik, na kojem je zlatnim slovima 
napisano : »Soli Deo honor et gloria I — Jedinomu Bogu čast 
i slava 1« Bog hoće, da i mi nosimo svoj križ Njemu na slavu. 
Isus nam veli: »Ako tko hoće da ide za mnom, neka se odreče 
samoga sebe, neka uzme križ svoj i neka ide za mnom !« 2 ) 
Apostoli su trpjeli za slavu Božju. Rado su odabrali smrt 
na križu, da proslave Boga. Kad je sveti Andrija Apostol 
ugledao križ, na kojem je imao da podnese smrt mučeničku, 
onda je radostan poviknuo : 'Salve, crux pretiosa 1« »Zdravo, 
križu dragocjeni!« I sveti se Pavao Apostol hvali i diči 
križem. On, sav u zanosu, govori : »A ja, Bože sačuvaj, 
da se čim drugim hvalim osim križem Gospodina našega 
Isusa Krista, po kojemu je meni svijet razapet, i ja svijetu.' 
Mučenici su na lomačama pjevali psalme i hvalospjeve 
u čast Bogu. Sveti Ignacije Mučenik ovako je govorio, 
kad je ono bio bačen pred divlju zvjerad : »Ja moram, 
kao pšenica, biti samliven među zubima lavovskim, da 
budem čist kruh Isusov.« I nebrojeni još drugi žrtvovali 
su rado svoj život za slavu Božju. Sjetimo se samo onih 

*) Iv. 17, 1. — *) Mat. 16, 34. 

slavnih križarskih vojna! Kad se pročulo, da su divlji 
Saraceni osvojili i opustošili sveta mjesta u Jerusalemu, 
tad je pohrlilo u Svetu Temlju preko 10.000 vitezova i 
junaka, da skinu sa kršćanskih leđa tu sramotu. I žene 
i djeca pohrlili su tada oduševljeno u Svetu Zemlju. Sveti 
Bernard pripeo im je svima križ na prsa, i oni su pošli na 
križarsku vojnu uz zanosan poklik : »Bog to hoće !« I u Sve¬ 
toj Zemlji prolili su malne svi svoju krv, da spase čast Sve¬ 
tome Križu. Jest, Bog hoće, da i mi trpimo i umremo za 
slavu i čast Božju. I mi hoćemo da rado podnesemo sve 
duševne i tjelesne muke i patnje, što nam ih Bog pošlje u 
zdravim i bolesnim danima. Hoćemo da rado trpimo za 
slavu Božju i na utjehu Majci Božjoj. Bog to hoće 1 

A hoćemo da rado trpimo i za pokoru svojih grijeha. 
Kadgod promatramo mrtvo tijelo Isusovo na krilu Njegove 
Prečiste Majke, onda moramo misliti na svoje grijehe. One 
tolike presvete rane Isusove i ona predragocjena Krv Isusova 
optužuju nas, da smo mi to sve skrivili svojim grijesima. 
I onaj sedmerostruki mač u Prečistom Srcu Marijinu i 
O Majko, utisni duboko svoje žalosti i svoju muku u naša 
srca ! Uzmi onu trnovu krunu, i duboko utisni svaki nje¬ 
zin trn u našu glavu za grijehe oholosti i taštine naše I I 
uzmi one čavle i probodi nam obadvije ruke i noge, jer smo 
njima učinili tolike grijehe 1 I uzmi ono koplje, i zarini ga 
duboko u naše srce ! I uzmi onaj teški križ, i naprti ga na 

S ješna leđa naša! »Sancta Mater, istud agas, crudfixi 
je plagas cordi meo valide I« »Sveta Majko, utisni rane, 
kojima je Tvoj Sin bio sav izranjen, utisni ih duboko u 
moju grješnu dušu !« Jest, »istud agas«, učini to 1 Oplakuj, 
dušo moja, oplakuj svakidan tolike svoje grijehe 1 

Sve muke i žalosti Božanskog Spasitelja i Njegove 
Majke bile su najprije za slavu Božju, ali bile su i za obra¬ 
ćenje grješnikš. »Radi vaših grijeha ja sam izranjen, i radi 
vaših zlodjela ja sam isprebijan,« 3 ) tako nam se na usta 
Prorokova tuži Spasitelj. Ali koliko ima grješnika, koji 
ostaju i tvrdi i ledeni pred tom žalosnom slikom našega 
Spasitelja, pa jednako dalje griješe u oči te krvave Žrtve ! 
Oni upravo nimalo ne mare za tužni povik Spasiteljev : 
»Čekam, da tkogod protuži sa mnom, ali nema nikoga. 
Čekam, da me tko utješi, ali ne nalazim nikoga.« 4 ) Možebit 
znamo za kojega takova grješnika među svojim znancima 

J ) bai. 53, 5. — ') Ps. 68, 31 . 

i prijateljima. Molimo se za njega i preporučimo ga Prope¬ 
tome Spasitelju i Njegovoj Žalosnoj Majci i Tko spasi 
njegovu dužu, spasio je svoju dužu. 

Kad trpimo, onda pogledajmo u duhu na goru Kal¬ 
variju ! I tu ćemo ugledati nasred gore Križ i pod Križem 
Žalosnu Majku Isusovu. Ona drži na svom krilu izranjeno 
tijelo Isusovo. I Ona nas u svojoj neizmjernoj žalosti viče 
i zove: O vi svi, koji prolazite putem, stanite i vidite, ima 
li bol, kaošto je moja bol !« s ) Sjedinimo svoje muke i patnje 
sa mukama i patnjama Isusovim i Marijinim! Trpimo za 
slavu Božju i na utjehu Žalosne Majke Božje! Trpimo 
i za pokoru svojih grijeha i za obraćenje grježnikl. »Nema 
spasenja duži, niti ufanja u vječni život osim u Križu«, 
veli lijepo zlatna knjiga »Nasljeduj Krista«. 6 ) 

Odlučujem u ime Božje, da ću rado biti drug 
Isusov u mud, da onda budem Njegov drug i u slavi nebe¬ 
skoj. Znam, uči me Duh Sveti, »da mi valja kroz mnoge 
nevolje ući u Kraljevstvo Božje.«') 



*) PlaS Jer. i, ta. — •) I, 1a. — ’) Dj. Ap. 14, ai^ 

Devetnaesta nedjelja po Duhovima 

Evanđelje 

MAT. 22, I —14. 

7 / ONO vrijeme govoraše Isus glavarima svećeničkim i 
U farisejima u pričama veleći : Kraljevstvo je nebesko kao 
čovjek kralj, koji načini svadbu sinu svojemu. I posla sluge 
svoje zvati zvanike na svadbu, i ne htjele doći. Opet posla 
druge sluge govoreći: Kažite zvonicima: Evo sam objed 
svoj ugotovio, junci moji i hranjenici poklani su, i sve je go¬ 
tovo ; dođite na svadbu! A oni ne marile, i otidole, jedan u 
polje svoje, a drugi k trgovini svojoj. A ostali uhvatiše sluge 
njegove, i izručivši ih ubiše. Kad li to ču kralj, razgnjevi se, 
i poslavši vojsku svoju, pogubi ubojice one, i grad njihov 
upali. Tada reče slugama svojim : Svadba je istina gotova, 
ali koji bijahu pozvani, nijesu bili dostojni. Idite dakle na 
raskršća i kojegod nađete, pozovite ih na svadbu. I izišavši 
sluge njegove na putove, sabraše sve, koje nađoše, zle i dobre ; 
i napuni se svadba gostiju. Uniđe pak kralj da vidi goste, 
i ugleda ondje čovjeka neobučena u svadbeno ruho. I reče mu : 
Prijatelju, kako si došao amo nemajući ruha svadbenogai 
A on zamuknu. Tada reče kralj slugama : Svežite ma ruke 
i noge, pa ga bacite u tamu najkrajnju ; ondje će biti plač i 
škrgut zuba. Jer su mnogi zvani, ali je malo izabranih. 

Pouka 


ZA KRISTA. 

J EDAN kralj priredio svadbu svojemu sinu. I čitavo 
njegovo kraljevstvo govorilo je samo o toj kraljeviće- 
voj svadbi. Neiskazan bio je sjaj na toj svadbi. Došli svi 
velikaši iz svega kraljevstva na svadbu. I svi čestitaju 
kraljeviću, kojemu otac predaje svu čast i vlast. 

I kralj šalje glasnike, neka pozivaju ljude na svadbu. 
Ljudi odbijaju taj poziv. A to baš nije tako začudno. Takav 
je običaj na Istoku. I opet novi kraljev poziv. Opet nanovo 
odbijanje. Ali sada postaje stvar ozbiljna. Sada se nanese 
kralju i uvreda. Ljudi poubijaše sve kraljeve glasnike. To 
vam je prava buna, revolucija. I to kralj mora da osveti, 
šalje on svoju vojsku, i uguši bunu vatrom i krvlju. 

»Pozvani nijesu bili dostojni te svadbe.« Kralj postaje 
odlučan. Odlučno i odvažno odbija tu sramotu i uvredu 
od sebe, i zove priproste podanike na svadbu. Zove ljude 
siromahe sa ulice. Ali svi, prije nego uniđu na svadbu, do¬ 
bivaju svečano svadbeno odijelo. 

I kralj ulazi u svadbenu dvoranu. Vidi na svim licima 
zahvalnost i radost. Ali, najedamput, namrgodi se kralj. 
Jedan je bio prezreo ono bijelo svadbeno odijelo. Zloban 
je bio taj čovjek, pa je odbio to odijelo. I dolazi kazna. 
Izgone toga zlobnika sa svadbe. Bacaju ga u najdublju 
tamnicu. 

Kralj načini svadbu svojemu sinu. Vi znate, braćo, 
koju je Kralj nebeski uzeo za zaručnicu svojemu sinu. 
To je Crkva. To sam ja. To si ti. To je sav kršćanski puk. 
Svi mi zajedno jesmo Crkva, Božja Zaručnica. Našu je dušu 
sjedinio Krist sa sobom. A kad se to dogodilo i Onda, 
kad smo se krstili. Onda nas je Krist učmio članovima 
svojega otajstvenog tijela i dao nam Božanski život. Jest, 
onda je Krist slavio svadbu s našom dušom. I od toga časa 
ti si, i ja sam, i sav je odabrani puk kršćanski zaručen s Kri¬ 
stom. Kristov je zaručnik. 

Ima li na svijetu još štogod, što bi našemu životu 
davalo dublji smisao od te zanosne činjenice, da smo pri¬ 
padnici Kristove Crkve, da smo zaručeni s Kristom, i to 
u sve vjekove i Mi smo odabrani puk Božji. Mi smo sveto 
pleme Božje. Mi smo u vezi sa najvišim Kraljem. U nama je 
Bog. I mi smo u Bogu. To je ono najviše i najveće u našem 

čitavu životu. Sve je drugo sitno i nuzgredno, kad se is- 
poredi s tim. A da li mi to dosta cijenimo i 

Bog ne nagoni nijednu dužu, da pripada Njegovu Sinu. 
Zaručnica treba da se u svoj poniznosti i sa svim strahopo- 
čitanjem odazove pozivu. Onako, kako je to učinila Majka 
Božja. Prije nego je počelo Otkupljenje, ona je rekla: »Neka 
mi bude po riječi Tvojoj !« 

A, na žalost, toliki odbijaju poziv Božji. To je odbija¬ 
nje počelo već u vrijeme Kristovo. Koliko je Sin Božji 
dozivao dušu svojega puka i Nije žalio ni svoje svemoći 
ni svoje ljubavi Božanske. I pustio je, da svim sjajem za¬ 
sja nebesko svijetlo Njegove nauke. I pustio je, da se iz 
Njegova Srca izlije sav žar Njegove Božanske ljubavi. I 
dijelio je svojemu puku milosti nebrojene. A sve te milo¬ 
sti Njegov je puk odbio i prezreo. To je bilo užasno. 

Okorjeli Zidovi imaju svojih nasljedovatelja vazdan. 
Ima toliko okorjelih duša i u naše danas dane. Ide i zove 
Krist jednako u svojoj Crkvi kroz čovječanstvo. Traži 
duše na sve strane. Crkva propovijeda radosnu vijest Kri¬ 
stovu i nudi nam plemstvo djece Božje. A koliko odbijenica 
doživljava ona dan na dan ! S porugom i preziranjem okreću 
joj toliki leđa i dovikuju joj: Ne ! Ne ćemo te ! Tako su 
postupali sa njezinim Božanskim Učiteljem. Tako postupaju 
i s njom. 

Hoće li to mimo podnositi Kralj, koji je načinio svadbu 
svojemu Sinu, i koji bi htio, da čovječje duše zaruči s Njim i 
To ne može da bude. Zidovi su vidjeli i na sebi su iskusili 
Njegovu svetu srdžbu. Njihovo je odbijanje bilo njihovo 
odsuđenje. »I ti, Kafamaume, do neba si se uzdigao; a do 
pakla ćeš biti ponižen.« 1 ) I to se do u riječ ispunilo. »Je- 
rusaleme, Jerusaleme, koji ubijaš proroke i kamenuješ 
one, što su poslani k tebi, koliko sam puta htio skupiti 
djecu tvoju, kaošto kvočka skuplja piliće svoje pod krila 1 
Ali vi ne htjedoste. Eto, ostavit će vam se kuća vaša pusta « 2 ) 
I to se do u riječ ispunilo. Narod židovski još je danas 
živ u svijetu i još je danas živi svjedok, kako Bog kazni, 
kad se prezre i odbije Njegov poziv. 

To je pozor i opomena svakoj duši, koja okreće leđa 
Spasitelju. Pravedni Bog odbacit će svakoga onoga, koji 
nije dostojan njegova poziva na svadbu. Budimo stoga pa- 


l ) Mat. ii, 33. — *) Mat. 33, 37. 38. 

metni! Prije umrijeti negoli od Isusa odstupiti! Njemu 
biti nevjeran, to bi bila najveća ludost našega života. 

Ali nije dosta samo vanjskim načinom odazvati se po¬ 
zivu Božjemu. Treba i nutarnjim načinom držati s Kristom. 
Treba imati lijepo bijelo svadbeno odijelo. Treba u sebi 
sačuvati Božanski život. A to baš fali kod tolikih kršćana. 
Oni su nalik na onoga uzvanika, koji nije bio obučen u svad¬ 
beno ruho. Njima nije puno do toga, ako teškim grijehom 
prekinu s Bogom. Bože moj! Kako može to biti i I to kod 
tolikih kršćana! 

Jedan na glasu vladar indijsko-mongolskoga kraljev¬ 
stva pozove jedamput sve derviše svoje zemlje u svoje 
veličanstvene dvore. Kad su derviši ulazili u palaču, dobili 
su svi, po istočnom običaju, lijepo, čisto, svečano odijelo. 
Ali čujte, ljudi 1 Derviši ne htjedoše da obuku to lijepo 
odijelo, ne htjedoše da skinu sa sebe one svoje iznosane 
i zamazane kaftane. Silom su ih na to natjerali. Derviši 
su, naime, imali u svojim starim kaftanima dukate. I zato 
nijesu htjeli da se rastanu od svojih kaftana. 

Tako, nažalost i' rhnogi kršćani ne će da se rastanu 
od' staroga čovjeka. Ne će da sa sebe skinu starog Adama 
strasti i grijeha. I zato ne će da obuku svečano svadbeno 
ruho, Božanski život u Kristu. Živu radije kao mrtvi čla¬ 
novi, kao osušene grane. O, neka se oni ne varaju 1 Doći će 
Kralj, koji hoće da načini i drži svadbu svojemu Sinu. I 
ugledat će ih. I ti nesretni kršćani "doživjet će ono, što je 
doživio i onaj čovjek uzvanik, koji nije bio obučen u svad¬ 
beno ruho. To nam kazuje bistro i jasno današnje sveto 
evanđelje. Njima će onda biti svezane ruke i noge, i bit će 
bačeni u tamu najkrajnju, gdje će biti plač i škrgut zuba. 
Vječno osuđenje, vječna propast njihova je kazna. 

Sin Božji zaručio se s našom dušom. To je naše 
plemstvo. To je naša zadaća. To je i naša radost. Najveća 
nutarnja radost i ovdje već na zemlji. A kolika će to istom 
biti radost u svetim Božjim Nebesima, kad nam tamo 
osvane svadba vječnoga života! 

Odlučujem u ime Božje, da ću živjeti i umrijeti 
u zajednici s Kristom, Božanskim Zaručnikom duše svoje. 
»Isuse, Tebi živim! Isuse, Tebi umirem! Isuse, Tvoj sam 
živ i mrtav!« To će mi biti svagdanji uzdah. 

Dvadeseta nedjelja po Duhovima 

Evanđelje 

IV. 4, 46—53. 

ONO vrijeme bješe neki kraljev Čovjek, čiji sin bolovaše 
u Kafarnaumu. Ovaj čuvši, da Isus dođe iz Judeje u 
Galileju, dođe k njemu, i moljaše ga, da siđe, i da mu iscijeli 
sina, jer bijaše na umoru. Reče mu dakle Isus : Ako ne vi¬ 
dite znakove i čudesa, ne vjerujete. Reče mu kraljev čovjek : 
Gospodine, siđi, dok nije umro sin moj. Reče mu Isus : Idi, 
sin tvoj živi! I vjerova čovjek riječi, koju mu reče Isus, i pođe 
kući. A kad on već silažaše, sretoše ga sluge i javiše mu govo¬ 
reći, da sin njegov živi. Pitaše dakle za uru, u koju mu lakše 
bi. I rekoše mu : Jučer 0 sedmoj uri pusti ga groznica. Tada 
razumije otac, da bijaše ona ura, u koju mu reče Isus : Sin 
tvoj živi. I vjerova on i sva kuća njegova. 

Pouka 

»VJERUJ, VJERUJ, SPASIT ĆE TE VJERA!« 

JEDNOJ uglednoj kući u gradu Kafarnaumu sve je 
baš sjetno i neveselo. Sluge u kući na hodniku žalosni 
šapću jedan drugome : »Nema nade.« U sobi su otac i mati 
uz postelju svojega bolesnog sina. Nemiran je u postelji 

mladi bolesnik. Groznica ga izjeda i drma. Izgorješe mu 
usta i jezik. Jadna mati sve moguće radi i kuša, da ublaži 
bolove svojemu dragomu sinu. Otac kao kamen stao i 
zagledao se u svoga miljenika. Bože, ako mu umre sin 
jedinac, i on će brzo za njim od žalosti. Mladić je sunčani 
trak njegovoj kući, komad njegova srca. Sve bi na svijetu 
dao, kad bi ga samo mogao spasiti. 

Ali liječnici kažu, da mu nema lijeka. I najedamput, 
jednoga lijepog jutra, dosjeti se nečemu otac i reče : »Ve¬ 
liki Čudotvorac iz Nazareta može mi pomoći. On je već 
tolikima pomogao. Ja se, eto, uzdam u Njega I« I žena mu 
govori to isto. U nevolji jadni roditelji prihvaćaju se svega. 

I spremi se otac na put. Osam sati treba mu prevaliti 
preko gora i dolina. Isus Nazarenac u Kani je, kako čuje. 
Sunce je upeklo. Put je težak. Ništa za to. Samo da on spasi 
svojega sina ! 

Oko jedan sat opodne po našem, ili oko sedam sati po 
istočnjačku, stiže otac do pred kapiju grada Kane. »Je li 
Isus Nazarenac ovdje <« Hvala Bogu, u Kani je ! I nije dugo 
tražio. Nađe Isusa među svjetinom. Ljudi se porazmakoše, 
jer jedan kraljev čovjek hoće da pristupi k Isusu. Ljudi se 
snebiše, kad taj visoki činovnik pade pred Isusa, pa ga uze 
ponizno moliti: 'Gospodine, dolje u Kafamaumu leži moj sin 
na umoru! Ali siđi i metni svoju ruku na njega, i on će živjeti!« 

Nevolja je dovela toga čovjeka k Isusu. Nevolja i nas 
dotjera k Isusu. Tko nije to već iskusio u životu i Kad ne¬ 
komu dobro ide, onda lako zaboravi na Isusa, i ne dolazi 
mu. Ali kad osvanu crni dani, onda je sve drukčije. Nevolja 
prihvati onda čovjeka za ruku i povede ga k Isusu. U sva¬ 
koj nevolji Božanski je Spasitelj najbolji Utješitelj. Veli 
dobro naš pjesnik: »On je, što nas u nevolji jači. On milo¬ 
stiv, što nas nebom štiti.« U najtežoj nevolji, što nas sve 
čeka, nema nam drugog spasitelja osim Njega. Mislim na 
smrtni čas. Tad nam ne pomogoše svi na svijetu ljudi. Ni 
oni, koji su nam najdraži. Samo Isus može nam smrt olak¬ 
šati i preobraziti. I stoga moramo još za vremena učiniti 
Isusa svojim prijateljem. Moramo u Njemu ostati, i tad 
je On uz nas u našem najtežem času. Molimo se Njemu, 
da nam se On nađe u pomoći u posljednji čas ! Nipošto ne 
oslonimo se na druge ! Jer kako nas brzo ti ljudi zaborave ! 
Pobrinimo se sami za se svojim molitvama, žrtvama, svetim 
Misama i dobrim djelima! I tako se čvrsto privežimo uz Isusa! 

Oči onoga visokog činovnika uprte su u Isusa. Nje¬ 
gove suzne oči mole busa. Njegovo je srce zakucalo jače i 
očekuje riječ Isusovu. Što će mu Isus odgovoriti i A Isus 
još ne odgovara. Okreće se Isus onoj znatiželjnoj svjetini 
oko sebe i veli joj: »Ako ne vidite znakova i čudesa, ne 
vjerujete.« Tom riječi pogađa Božanski Spasitelj znatiželj- 
nost svjetine i njezinu samo površnu vanjsku vjeru. A hoće 
da tako prokuša i pouzdanje toga čovjeka. Otac, koji još 
jednako kleči ponizno pred Isusom, izdrža tu kušnju. On 
pouzdano diže ruke prema Gospodinu i moli: »Gospodine, 
siđi, dok nije umro sin moj!« Milostivo ga pogleda Isus 
i reče mu : »Idi, sin tvoj živi i« činovnik ustade i zahvali 
Isusu srdačno. Nikakve sumnje nema u njegovu srcu. On 
vjerova riječi, koju mu reče Isus, i pođe kući. 

Jedan je sat opodne u Kafamaumu. U sobi bolesnoga 
sina i u čitavoj kući radost je i vedrina. Bolesnik diše mimo 
i sigurno. Jasnim očima zagledao se u majku. Smiješi se i 
hoće da ustane. Mati je sva u čudu. I sva blažena i radosna 
grli svoje drago dijete. Doista, dijete je zdravo. I sluge brže- 
bolje u Kanu. Na putu sretoše gospodara i javiše mu, da 
je sin njegov ozdravio. On, sav radostan, ne stidi se svojih 
suza. »Dakle u jedan sat pustila ga groznica < To je onaj 
isti sat, u koji mi reče Isus : Idi, sin tvoj živi!« I vjerova 
on i sva kuća njegova. 

Ugledajmo se u tu vjeru kraljeva čovjeka ! A nama 
je lakše vjerovati negoli njemu. Mi imamo za vjerovanje 
najpouzdanije jamce. Imamo Krista, koji je Bog, pa ne može 
prevariti ni slagati. Imamo i Crkvu, koja je nepogrešiva, 
jer je s njom Krist u sve dane do svršetka svijeta. 

I neka bude naša vjera ponizna 1 Naše sve znanje 
ograničeno je. Božju mudrost ne može obuhvatiti ljudsko 
shvaćanje. Božju objavu nikada čovjek ne izmjeri i ne 
izračuna. Božja objava nadilazi našu spoznaju. Pa je stoga 
prihvatimo poniznim razumom i voljom najspremnijom! 

I da se naša vjera nikada ne uskoleba, molimo se 1 
Nema vjere bez milosti Božje. A milost treba od Boga izmo- 
liti. Vjera je baština pobožnoga čovjeka, a ne mudraca 
čovjeka. »Nitko ne može doći k meni,« veli Spasitelj, »ako 
ga Otac, koji me je poslao, ne povuče.« 1 ) Stoga se molimo, 
da nam Bog udijeli milost svete vjere ! Vjera nam je stvar 
ponajpreča. Vjera je duši našoj potreba najveća. Bez vjere 

>) Iv. 6, 44. 

nema nam spasenja. To lijepo izriče i naš pjesnik, kađ 
pjeva : »Vjeruj, sinko, u Višnjega Oca, i Njegova od vijeka 
Sina, i trećega milostiva Duha: Vjeruj, vjeruj, spasit će te 
vjera!« 

Duše Sveti! Prosvijetli dušu našu zrakom svoje nebe¬ 
ske svjetlosti! Isuse, umnoži vjeru našu! 

Odlučujem u ime Božje, da ću svaki dan ujutro 
izgovoriti Vjerovanje Apostolsko. I s apostolima uzdahnut 
ću: »Gospodine, umnoži mi vjeru !« 2 ) 




Blagdan sv. Krunice B. D. Marije 

Evanđelje 

LUK. II, 27 — 28. 

7 7 ONO vrijeme, kad govoraše Isus narodu, podiže glas 
Cl jedna žena iz naroda, i reče mu : Blago utrobi, koja te 
je nosila, i prsima, koje si dojio ! A on reče : Pače blago onima, 
koji slušaju riječ Božju i drže je! 

Pouka 

SVETA KRUNICA NAŠA PRIJATELJICA. 

F^ANAŠNJI svijet sigurno je teško bolestan. Sve se mora 
obnoviti u Kristu. 1 ) Duboko, pravo kršćanstvo mora 
da izvojuje pobjedu nad tim novim poganstvom u svijetu, 
kaošto je prije 1900 godina izvojevalo pobjedu nad onim 
starim poganstvom u svijetu. A stoga mi moramo moliti. 
Već je ono jedamput, prije 700 godina, spasila vojska moli- 
telja kršćansku Evropu od propasti. Spasila ju je molitvom 

>) Ef. 1, 10. 

svete Krunice. I danas mora da nam sveta Krunica postane 
naša najbolja prijateljica, i da nas spasi od toga divljeg var- 
varstva i boljševizma u svijetu. 

Sveta Krunica mora da postane naša prijateljica. 
U tu svrhu promotrit ćemo danas njezino plemenito srce 
i njezinu lijepu prijateljsku dušu. 

Sveta je Krunica uistinu jedna prava plemenitaška. 
I mi se nikada ne trebamo nje stidjeti. 

Molitva svete Krunice sastavljena je od samoga Sina 
Božjega, koji nas je učio moliti Očenaš. Molitva svete 
Krunice sastavljena je i od Oca nebeskoga, koji nam je 
darovao Zdravomariju na usta svojega Arkanđela. Moli¬ 
tva svete Krunice sastavljena je i od Crkve Božje, koja nas 
je naučila moliti čitavu svetu Krunicu. 

Sama B. D. Marija naložila je svetome Dominiku, 
da nauči cijeli katolički svijet moliti svetu Krunicu. On 
je to i učinio. I najodličniji ljudi na svijetu zavoljeli su 
svetu Krunicu. 

Tilly je bio sigurno jedan od najvećih svjetskih junaka. 
I on je svakidan molio svetu Krunicu. 

I Radecky je bio sigurno velik junak. A njega zovu 
»generalom svete Krunice«. Toliko puta zatekli su ga pod 
bojnim šatorom gdje pobožno moh svetu Krunicu. 

I Windthorst je bio pravi junak parlamentarac. Prije 
svojih govora, kojima je izvojevao slobodu njemačkim ka¬ 
tolicima, on bi uvijek izmolio svetu Krunicu. 

Veliki Papa Leon XIII. bio je Papa sv. Krunice. Svaki 
je dan on molio svetu Krunicu. I devet je puta u svojim 
divnim okružnicama preporučio svemu kršćanstvu mo¬ 
ljenje svete Krunice. 

Na hiljade najplemenitijih kršćana katolika moli svaki¬ 
dan svetu Krunicu. 

Sto je časniku njegova sablja, što je vojniku njegova 
puška, i što je učenjaku njegova knjiga, to je nama kršća¬ 
nima katolicima sveta Krunica. 

Tako je, eto, plemenita i odlična molitva svete Kru¬ 
nice. 

Ali je ona, ipak, i veoma ponizna molitva. Ona je za¬ 
dovoljna s našim jednostavnim i tamnim džepom. Ona je 
zadovoljna, ako je od najjednostavnijeg drva. Ona je rado 
i među žuljevima radničkim i u rukama najprostijim. Svoju 
duboku poniznost propovijeda nam sveta Krunica u rado- 

snim otajstvima, gdje nam pokazuje Svemogućega Sina 
Božjega kao tesarskog pomoćnika, a Nebesku Kraljicu 
kao službenicu Gospodnju. Svoju duboku poniznost oči¬ 
tuje nam sveta Krunica i u žalosnim otajstvima, gdje nam 
prikazuje Isusa u Njegovu najdubljem poniženju. Gledamo 
Ga tu, kako se znoji krvavim znojem, kako ga bičuju i tr- 
njem krune, kako nosi teški križ, na kojem propet umire. 

I u slavnim otajstvima pripovijeda nam sveta Krunica 
o dubokoj poniznosti Sina Božjega, koji je uzvišen nad sva 
Nebesa, a pred čijim niskim Svetohraništem mi molimo 
svetu Krunicu. Pred tako niskim Svetohraništem, gdje je 
On Bog Svemogući najponiznije sakriven pod prilikom 
kruha ! 

Koliko eto nam ponajljepših pouka od svete Krimiće, 
koja je doista, kao i Božanski Učitelj, ponizna srcem, i kao 
Nebeska Kraljica samo je jedna službenica Gospodnja. 

A ima, rekli smo, sveta Krunica i lijepu prijateljsku 
dušu. 

Komu sveta Krunica nije dobra prijateljica i Ona 
je u crkvi kao u kući svojoj. Kao kod kuće je i u kneževskim 
dvorima i u prosjačkim kolibicama. Kao kod kuće je i kod 
onih misionara u divljoj pustari i kod čovjeka učenjaka 
u njegovoj biblioteci. 

I sveta Krimića, kao malotko, umije nam pripovije¬ 
dati stvari najzanimljivije. Pripovijeda nam u Vjerova¬ 
nju o postanku i svršetku svijeta, o Sudnjem Danu i o vječ¬ 
nom životu. Pripovijeda nam o životu triju najsvetijih 
osoba u svjetskoj povijesti, o životu Isusa, Marije i Josipa. 
U Slava Ocu kazuje o Presvetom Trojstvu. I u svim jezi¬ 
cima svijeta propovijeda nam sveta Krunica sveto Evan¬ 
đelje Isusovo. 

I nije sveta Krunica baš nimalo dosadna. Najučeniji 
ljudi bave se dan na dan otajstvima svete Krunice. 

Pa kako nas još i voli ta plemenita prijateljica, sveta 
Krunica ! Prati nas rado na rad naš. Prati nas rado u crkvu. 
Na prvoj svetoj Pričesti bila nam je svjedokinja najljepše 
sreće u životu. Na vjenčanju pred oltarom Božjim bila ti 
je najvjernija drugarica. Na prvoj svetoj Misi najdraži 
mi dar iz majčine ruke. Na bolesničkoj postelji najljepša 
je knjiga razmatranja. Na smrtnom je času ponajbolja 
tješiteljica. U grobu je vjerna pratilica. A pred sudom Bo¬ 
žjim bit će nam moćna zagovornica. 


9 * 

Sveta Krunica prati nas i na putu naših bolova i kri- 
ževa, i pokazuje nam na rajsku krunu u Nebu. I prati nas 
rado na svim našim putovanjima i šetnjama. Samo na putu 
grijeha ne će da ide s nama. Tad je ona sva nemirna i neza¬ 
dovoljna u tamnici našega džepa. 

Baš nikada ne ostavlja nas sveta Krunica. Pa je stoga, 
braćo i sestre, uzmimo rado u svoje ruke ! Ne čekajmo, 
dok nam je iza smrti omotaju oko naših ledenih i ukočenih 
ruku! 

Jest, lijep je kršćanski običaj, da se sveta Krunica 
omota oko ruku našim milim pokojnicima. Hoće li nam 
onda spočitnuti ta sveta Krunica, da je nijesmo za života 
molili, ili da smo je nerado molili t* Ili će nam biti zlatni 
ključ, što će nam otvoriti lijepi Raj Božji i Na Mihel- 
anđelovoj slici Sudnji Dan u Sikstinskoj Kapeli u Vati¬ 
kanu uspinje se jedan po svetoj Krunici u Nebo. Pa uspi- 
njimo se, braćo, i mi u Nebo po svetoj Gospinoj Krunici ! 

Odlučujem u ime Božje, da ću vjeran biti svetoj 
Krunici sve do smrti. Molit ću je pobožno svakidan. I više 
puta na dan uzdahnut ću: »Kraljice svete Krunice, moli 
za nas 1« 

Ovadeset prva nedjelja po Duhovima 

Evanđelje 

HAT. l8 f 23—34. 

7 I ONO vrijeme reče Isus učenicima svojim ovu priču : 
Cl Kraljevstvo je nebesko kao čovjek kralj, koji namisli 
da se proračuni sa slugama svojim. I kad se poče računiti, 
dovedoše mu jednoga, koji mu bijaše dužan deset hiljada ta¬ 
lenata. A jer nemaše čim da plati, zapovjedi gospodar njegov, 
da ga prodadu, i ženu njegovu, i sinove, i sve što imaše, i da 
mu se plati. No sluga taj pade ničice i moljaše ga govoreći: 
Ustrpljenje imaj sa mnom, i sve ću ti platiti. A gospodar se 
smilova tomu slugi, pusti ga, i dug mu oprosti. Kad li iziđe 
sluga taj, nađe jednoga od svojih drugara, koji mu bješe du¬ 
žan sto dinara ; i uhvativši dovijaše ga govoreći: Plati, što 
si dužan ! I podavši ničice drugar njegov moljaše ga govoreći: 
Ustrpljenje imaj sa mnom, i sve ću ti platiti! A on ne htjede, 
nego ode, i baci ga u tamnicu, dok ne plati duga. Vidjevši 
pak drugari njegovi, što se dogodi, žao im bi vrlo ; i dođoše 
i pripovjediše gospodaru svomu sve, što se dogodi. Tada ga 
dozva gospodar njegov, i reče mu: Zli slugo! Sav dug opro- 
stih tebi, jer si me molio ; nije li dakle trebalo, da se i ti smilu- 
ješ drugaru svojemu, kako sam se i ja tebi smilovaoi I raz- 

gnjevi se gospodar njegov, i predade ga mučiteljima, dok ne 
plati sav dug. Tako će i Otac moj nebeski učiniti vama, ako 
ne oprostite svaki bratu svojemu od srdaca svojih. 

Pouka 

OPROSTIMO NANESENE NAM UVREDE! 

I ZNENADA pregledava jedan istočni kralj blagajne 
svojih namjesnika. Pred njim, moćnim i silno bogatim 
Veličanstvom, svi su velikaši samo proste sluge. A zašto 
traži to kralj, da mu se polože računi o upravi I* Možda 
su mu bile stigle razne denuncijacije. Možda su izbile na 
javu kakove prijevare. 

Eto, već je tu jedan, koji je htio umaknuti, ali su ga 
srećom uhvatili. I što se ispostavilo!' Deset hiljada talenata 
on je proigrao. Ništa mu više nije ostalo. Kralj ga udara straš¬ 
nom kaznom. Sa čitavom obitelji ima se prodati u ropstvo. 

Nevjerni sluga bio je sav izvan sebe pred tom straho¬ 
vitom kaznom. Otrgnut će ga od njegove obitelji, koju 
će prodati u ropstvo ; pa i njega, tako ugledna čovjeka, 
prodat će u ropstvo. Kolika sramota i nevolja za njega ! 
I tad se on prihvati posljednjega sredstva. Pokuša umek- 
šati kraljevo srce. Ponizno pade ničice pred kralja i uze 
ga moliti i zaklinjati: »Ustrpljenje imaj sa mnom, i sve 
ću ti platiti 1 « Čemu se nitko nije nadao, obistini se. Kralj 
se smiluje, i pusti osuđenoga slugu na slobodu, i oprosti 
mu sav taj golemi dug. 

A nije bio zavrijedio taj sluga, da mu gospodar bude 
tako dobar i milostiv. Jedva je izašao van, pokaza odmah 
prostotu i okrutnost svojega pokvarenog srca. Susretne 
ga jedan njegov drugar, koji mu je bio dužan jednu malen¬ 
kost, jedno sto dinara. Sta je tih sto dinara naprema deset 
hiljada talenata i šta je jedan dinar prema milijun dinara!' 
Ali on okrutnik pograbi svojega drugara, uze ga daviti 
i vikati: »Plati što si dužan 1 « Njegov drugar, sav uplašen, 
pade pred njega na koljena i moli ga i zaklinje : »Ustrplje¬ 
nje imaj sa mnom, i sve ću ti platiti I« Ali okrutni sluga nema 
smilovanja i ne će da zna za kakvo čekanje. On, prava zvijer, 
predade ga sudu, i nije mirovao, dok nije strpao u tamnicu 
svojega drugara za tu sitnicu. 

Vidjeli su to sve njegovi drugari. I oni ljutiti tužiše 
ga kralju. Iznova mora on pred kralja. Sad se milosrđe 

pretvara u pravdu i srdžbu. Gospodar zagrmi na njega : 
»Zli slugo ! Šav dug oprostih tebi, jer si me molio; nije li 
dakle trebalo, da se i ti smiluješ drugaru svojemu, kako 
sam se i ja tebi smilovao <t« I onda ga zgrabiše mučitelji, 
koji učiniše sve, da jedamput za uvijek učine nemoćnim 
toga nevjernog i okrutnog slugu. 

Pouku iz ovoga izvodi nam sam Spasitelj: »Tako će i 
Otac moj nebeski učiniti vama, ako ne oprostite svaki bratu 
svojemu od srdaca svojih.« Time Spasitelj oglašuje jedan 
temeljni zakon Kraljevstva Božjega na zemlji: Bog opra¬ 
šta samo onome, koji oprašta svojemu bližnjemu. 

Mi smo svi i još koliki dužnici Božji. Mi smo svi ljudi 
grješnici. Znamo li, šta je pred Bogom samo jedan teški 
grijeh i Neka nam progovore činjenice ! One više uvjeravaju, 
negoli mnoge riječi. 

Sin je Božji uzeo na sebe grijehe svih ljudi. Htio je da 
zadovolji pravdi uvrijeđenog Boga- Znamo za tu Božansku 
zadovoljštinu. Gledamo Ga u Getsemanskom vrtu. Znoji 
se tu krvavim znojem. Duša Mu je sva žalosna, do smrti 
žalosna. Vapije u nebo : »Oče moj, ako je moguće, neka me 
mimoiđe ovaj kalež l« 1 ) I gledamo Isusa na križnom putu. 
Sta sve ne uradiše od Njega oni okrutni židovski suci I 
Herod Ga proglasi luđakom. Išibaše Ga kao zločinca. Da 
Mu se narugaju, okruniše Ga trnovom krunom kao kralja. 
Isus, sav u krvi, nosi teški križ na Golgotu. Sluša svakojake 
psovke i pogrde. I u neiskazanim mukama umire na križu 
Božanski Spasitelj. 

»Zbog naših grijeha bi ranjen, izbijen, mučen i zlostav- 
ljen,« veli Prorok 2 ) o našem Spasitelju. Ako dakle hoćemo 
da vidimo, šta je grijeh u Božjim očima, onda pogledajmo 
na Propelo ! Kako mora da je uistinu strašan grijeh, kad 
poradi njega toliko trpi Jedinorođeni Sin Božji! 

Što znači teški grijeh, ako pogledamo na Boga i Za¬ 
virimo u onu tamnicu, u koju bude bačen čovjek grješnik, 
koji umre u teškom grijehu ! Tu je oganj najstrašniji, u 
kojem gore svi osuđenici. Oganj žeže, pali; đavli jednako 
muče. Osuđenike grize njihova savjest kao kakova zmija 
ljutica. I muči ih prokletstvo Božje. Dug je njihov prevelik. 
Ne isplatiše ga nikada. Dakle uvijek u paklu gorjeti 1 Uvijek 
mučen biti, uvijek proklet biti! 


*) Mat. a6, 39. — •) hai. 53, 5. 7. 

Teško shvaćamo ili uopće ne shvaćamo te strahovite 
muke paklene i njihovu vječnost, jer ne shvaćamo be¬ 
skrajnoga Boga i ne shvaćamo grijeh, tu beskrajnu uvredu 
Boga, koja zaslužuje beskrajnu kaznu. Ali to je tako. To 
je živa istina Božja. Strahovita paklena tamnica čeka 
svakoga grješnika, koji ne će da čuje i da se odazove, makar 
ga jednako Bog zove. Isus nam o toj kazni i tamnici toliko 
puta govori u Evanđelju. On ne pretjeruje i ne laže. Teški 
je grijeh doista jedna neiskazana strahota, kad izaziva 
na sebe toliku kaznu Božju. 

Mi smo svi veliki dužnici Božji. Tako smo često puta 
i teško sagriješili. Toliko puta oprostio nam je dobri Bog. 
Oprostio nam je kao onaj kralj svojemu slugi. Ako nam je 
itko milosrdan, to nam je zacijelo Otac naš nebeski. A Otac 
naš nebeski traži od nas samo to, da i mi budemo milosrdni 
svojemu bližnjemu. Sitnica je jedna ono, što nam duguje 
naš bližnji, kad se isporedi s onim, što mi dugujemo Bogu. 
Kako rekosmo: jedan dinar prema milijun dinara. Jest, 
uvrijedio nas je naš bližnji i riječju i činom. Ali mi mu ipak 
moramo oprostiti, jer inače ne će nama Bog oprostiti. Bog 
nam oprašta samo onda, kad mi od srca opraštamo svojemu 
bližnjemu. Istom mjerom, kojom mi mjerimo, mjeri i nama 
Bog. Ne budemo li milosrdni, čeka nas sud bez milosrđa. 
Veli sv. Jakov Apostol: »Onomu će biti sud bez milosrđa, 
koji ne čini milosrđa.« 3 ) 

Mi smo veliki dužnici Božji. Hvala Bogu, da imamo 
način i sredstva, kojima se možemo odužiti Bogu! Sred¬ 
stvo je naša ljubav, kojom opraštamo svojemu bližnjemu. 
»Blaženi milosrdni, jer će oni milosrđe postići !« 4 ) Dakle, 
na posao! Prvi je korak najteži. Ali zato nam srce ne će puk¬ 
nuti. Tad ćemo barem mori iz dna duše svoje moliti: 
»I otpusti nam duge naše, kako i mi otpuštamo dužnicima 
našim!« 

Odlučujem u ime Božje, da ću rado oprostiti 
sve uvrede, što mi se nanose. Ugledat ću se u svojega Bo¬ 
žanskog Spasitelja na križu, i govorit ću s Njim: »Oče, 
oprosti im, jer ne znadu, što čine !«*) I poslušat ću sv. Pa- 
vla Apostola, koji nam govori: »Obucite se u srdačno 
milosrđe, dobrotu, poniznost, krotkost i strpljivost ! < 6 ) 


*) Jak. a, 13. — 4 ) Mat. 5, 7. — *) Luk. a3, 34. — *) Kol. 3, ta. 

Dvadeset druga nedjelja po Duhovima 
Evan đelje 

MAT. 22 , 15 — 21 . 

7 7 ONO vrijeme otidoše fariseji i načinile vijeće, kako bi 
U uhvatili Isusa u riječi. I poslale k njemu učenike svoje 
sa Herodovcima govoreći: Učitelju! Znamo, da si istinit, 
i putu Božjemu doista učiš, i ne mariš ni za koga ; jer ne 
gledaš, tko je tko. Kaži nam dakle, šta ti misliš: je li slobodno 
porez dati cesaru ili nijef A razumjevši Isus lukavstvo nji¬ 
hovo, reče : Sto me kušate, licemjerii Pokažite mi novac po¬ 
rezni ! A oni mu dadoše dinar. I reče im Isus : čiji je obraz 
ovaj i natpisi Rekoše mu : Cesarev. Tada im reče : Podajte 
dakle cesarevo cesaru, i Božje Bogu! 


Pouka 

KATOLIK I RODOLJUB. 

U HRAMU je prava borba. Bori se naš Božanski Spa¬ 
sitelj sa svojim zakletim protivnicima, koji, da mogu, 
udušili bi pa u kašici vode. Tako oni mrze na Njega. I sve 
jedan po jedan istupaju proti Njemu. Ali i sve jedan po 
jedan odstupa, u od Njega pobijeđeni i postiđeni. Hoće 

neprijatelji da ga uhvate u riječi, a sami se uhvate i ku¬ 
kavno zapletu u svojim praznim riječima. 

Upravo su bijesni ti fariseji i književnici. Taj Isus 
do u prah ih obara pred pukom. Pred čitavim pukom do¬ 
viknuo im je : "Kraljevstvo Božje uzet će se od vas l« 1 ) 
Ponizio ih je ispod javnih grješnika i carinika. Njih, svece 
i pravednike velike ! On im je u oči dobacio : »Carinici i 
bludnici ući će prije vas u Kraljevstvo Božje.« 2 ) 

I oni svakako traže i gledaju da mu se osvete. Ali 
kako < Misle i ovako i onako. I napokon smisliše ovo : 
Njihovi će učenici staviti na njega jedno pitanje, koje će 
ga sigurno oboriti pred državnom vlasti. Gotov je 1 rekoše. 

I eto k Isusu farisejskih učenika ! Poveli su sa sobom 
Herodovce, stare prijatelje Rimljanima. Neka ga onda 
oni odmah optuže kod kralja i kod zemaljskog poglavara ! 

Isprva se pričiniše ti farisejski učenici, kao da su odani 
i dobri Isusu. Obasipaju ga svakojakim pohvalama. Ni 
ne slute, da su sve te njihove laskave besjede samo jedna 
živa istina. Oni govore Isusu: »Učitelju! Znamo, da si isti¬ 
nit, i putu Božjemu doista učiš, i ne mariš ni za koga; jer 
ne gledaš, tko je tko.« 

Isus stoji pred njima kao kakav kip. Nepomičan gleda 
u daljinu. Vidi dobro, što oni hoće s Njim. Hoće da Ga 
fino zapletu u svoje lukave zamke i spletke. Hoće, da Isus 
pane u šake Rimljanima. Gledajmo ih samo, kako su podli 
i kako dalje lukavo govore ! 

»Učitelju, kaži nam, šta ti misliš : je li slobodno porez 
dati cesaru ili nije i" Moramo li cesaru davati porez ili ne 
moramo i Zamka je stavljena ! Ona je sigurna ! Ako rekne 
Isus: »Jest, slobodno je,« narod će ustati na Njega, jer 
ništa gore narodu nego Rimljanima porez davati. Ako 
li rekne : »Ne, nije slobodno,« onda će Ga odmah uhvatiti 
rimski legionaši i zatvoriti Ga kao bunitelja. 

Baš su se namjerili ti lukavci na pravoga. Božju Mu¬ 
drost povukli su za jezik. I naći će, što traže. Onaj, koji 
sve zna, otkrit će puku i narodu svu njihovu lukavu i po¬ 
kvarenu dušu. Govori im Spasitelj : »Sto me kušate licemjeri < 
Pokažite mi novac porezni!« 

I dadoše mu dinar. Isus im taj dinar stavi sad pred oči 
i pita ih: »čiji je obraz ovaj i natpis i'« Plitki protivnici 
ne shvaćaju, što hoće da kaže Isus. I bržebolje odgovaraju i 

*) Mat. 31 , 43 - — *) Mat. ai, 33. 

»Cesarev«. Mimo i smišljeno zaključuje Isus: »Podajte 
dakle cesarevo cesaru, a Božje Bogu!« 

Protivnici su u neprilici. Uhvaćeni su. Nemaju ni crne 
ni bijele u ustima. Htjeli ne htjeli, moraju da se dive Bo- 
žanskome Spasitelju. I nestade ih ispred očiju Njegovih. 

»Podajte dakle cesarevo cesaru, a Božje Bogu!« U tako 
malo riječi riješi Isus jedno pitanje, koje i nas, i još kako, 
zanima. Mi smo dvojaki državljani. Pripadnici smo i Kra¬ 
ljevstva Božjega na zemlji i naše Domovine zemaljske. 
Možemo li služiti zajedno i Crkvi i Domovini i 

Mi hoćemo da budemo čitavi katolici. Na pećini Cr-. 
kve mi smo podigli svoj dom. Naša katolička vjera jest 
zrak, što ga udišemo, jest misao, što je mislimo, jest jakost, 
od koje živimo. Ni za pedalj ne odstupamo od nje. U njoj 
ćemo živjeti i umrijeti. Njezini smo, ponavljamo, živi i 
mrtvi. 

Ali baš zato, jer smo čitavi katolici, mi smo i čitavi 
rodoljubi. Dušu dragome Bogu, vjeri i svetoj stvari Bo¬ 
žjoj ! Srce i obje ruke lijepoj našoj Domovini! Nama je 
katolicima naša Domovina mila Majka naša. Mi smo joj 
uvijek odani. Uvijek, da govorimo kao naš hrvatski 
pjesnik 3 ), i u sreći i u bijedi dobar katolik svome Domu, 
svome Rodu gledi. Nama je naša ljubav k Vjeri kao nebo 
visoka ! I nama je naša ljubav k Domovini kao more du¬ 
boka. Bilo nam dobro, bilo nam zlo, mi smo privezani za 
očinsko tlo. To je naša savjest i naša ponajdraža dužnost. 
A daje nam najljepši primjer sam naš Božanski Spasitelj. 
O, kako je On žarko ljubio svoj jezik, svoj rod, svoju Do¬ 
movinu ! Zaplakao je nad njom nesretnom. 

Nama katolicima ljubav je prema Domovini prava 
ćudoredna krepost. Mi smo joj vjerni, i za nju ćemo žrtvo¬ 
vati svoju najbolju snagu. Tu u nas nema otezanja ni za je¬ 
dan trenutak. Prošlost svjedoči. I mi ne trebamo puno da 
govorimo o toj našoj odanoj ljubavi prema Domovini. Kao- 
što ni otac ne treba da puno govori o svojoj ljubavi prema 
obitelji svojoj. On, koji se dan na dan od jutra pa do mraka 
znoji i muči za mile svoje. Žrtvovati se za Domovinu svoju, 
to je nama katolicima dužnost, što se sama po sebi razumije. 

Zemaljska je domovina nama katolicima prirasla srcu 
Ali nad njom je Bog. Bog je veći. I stoga u svemu za nas 
odlučuje Njegova sveta volja. A volja je Božja, da se Dr- 

*) August Stnoa. 

žava brine za naravni red, a Crkva za vrhunaravni red. 
Obadvije samostalno, u međusobnom prijateljstvu, podvr¬ 
gavajući se zakonu Božjemu. Crkva nije sluškinja državi. 
Ona ne igra ulogu podložnika. A niti Država nije služavka 
Crkvi, nije oruđe u rukama Crkve. Obadvije su gospoda¬ 
rice u svojoj kući. Dogodi li se kakova pogranična raspra, 
to se uredi mirnim putem. A vrlo je štetno po Državu, ako 
se ona zatrkava u svetište Crkve i u vjersku savjest svojih 
podložnika. To joj zadaje samo muke i beskorisne trzavice. 
I kad bi to Država činila, onda mi katolici ne bismo mogli 
popustiti. »Većma se treba pokoravati Bogu negoli ljudima." 4 ) 
»šire je nebo od mora,« rekao bi naš svijet. 

»Podajte dakle cesarevo cesaru, a Božje Bogu !« Domo¬ 
vino 1 Mi te ljubimo, kako se već može ljubiti. Jest, naša je 
ljubav prema tebi kao more duboka. Ti se uvijek možeš 
osloniti na našu vjernost i ljubav. Crkvo Božja! Mi te lju¬ 
bimo svim srcem svojim. Na našu vjernost i ljubav ti možeš 
uvijek računati. Vi ste obje u nama i otac i mati. Pa kako 
bismo vas mogli ikada ostaviti! U ovoj zemaljskoj Domo¬ 
vini čeznut ćemo uvijek za onom nebeskom Domovinom, 
koja nam se tako milo smiješi i čeka nas sa svojim vječnim 
blaženstvom, što nam ga je pripravio naš Predobri Otac 
nebeski od postanka svijeta. 

Odlučujem u ime Božje, da ću rado svakidan 
moliti, raditi i žrtvovati se i za svetu Crkvu Katoličku i 
za našu lijepu Domovinu Hrvatsku. To će mi uvijek biti 
ponajdraži ideali. Za njih živim i umirem. Jest: Sve za 
Vjeru i za Domovinu! 


*) Dj. Ap. 5, a9. 

Dvadeset treća nedjelja po Duhovima 

Evanđelje 

MAT. 9, 18—26. 

7 7 ONO vrijeme kad govoraše Isus narodu, gle, knez ne- 
U kakav dođe i klanjaše mu se govoreći: Gospodine, kći 
moja sada umrije; nego dođi, metni ruku svoju na nju, i 
oživjet će. I ustavši Isus pođe za njim, i učenici njegovi. I 
gle žena, koja je dvanaest godina bolovala od tečenja krvi, 
pristupi sastrag, i dohvati mu se skuta od haljine njegove; 
jer govoraše u sebi: Samo ako se dotaknem haljine njegove, 
ozdravit ću. A Isus obazrevši se i vidjevši je reče : Uzdaj se, 
kćeri, vjera tvoja pomogla ti je. I ozdravi žena od toga časa. 
I došavši Isus u dom knežev i vidjevši svirače i ljude zbunjene, 
reče : Odstupite, jer djevojka nije umrla, nego spava. I pod- 
smijevahu mu se. I kad istjeraše ljude, uđe i uhvati je za 
ruku. I usta djevojka. I otide glas ovaj po svoj zemlji onoj. 

Pouka 

BOLEST, SMRT, USKRSNUĆE. 

I SUS opet dođe u svoj dragi grad Kafamaum. On se 
bio sa svojim apostolima izvezao na jezero Geneza- 
refcsko, pa, umoran od propovijedanja, naslonio se u lađici 
i zaspao. Na obali je bilo veliko mnoštvo svijeta. I taj je 
onda svijet vidio, kako najedamput na jezeru nastade 
strahovita bura. Podigli se crni valovi, pobjesnio užasan 
vihor. Lađica se sva zaljuljala, i propast je zaprijetila. 
Ali se na ladici pojavi jedan čovjek, koji podiže svoju de¬ 
snicu i blagoslovi to uzburkano jezero. Bio je to Isus Na- 
zarenac. I odmah se jezero smirilo, i bilo je opet glatko 
kao zrcalo. Lađica lijepo pristade uz obalu. U klicanje 
bez kraja udari narod, kad Isus izađe iz lađice. I dok je na¬ 
rod klicao i pozdravljao Isusa, tiskao se kroz svjetinu je¬ 
dan poštar čovjek, blijed i sav zbunjen. Bio je to stari knez 
Jair, predsjednik sinagoge u Kafamaumu. 

Knez Jair protiska se do Isusa, pade odmah pred njega 
na koljena, i sklopljenim rukama uze ga moliti: »Gospo¬ 
dine, kći moja sada umrije ; nego dođi, metni ruku svoju 
na nju, i oživjet će.« Isus pođe s njim. Putem isdjeli jednu 
ženu, koja je dvanaest godina bolovala od tečenja krvi. 
I dođe Isus u dom knežev. U domu, po tadanjem običaju 
židovskom, već svirači i narikače. Sav taj zbunjeni svijet 
morade iz kuće, a samo Isus, roditelji i njegova tri ljubimca 
učenika uđoše u sobu, gdje je ležala mrtva kći Jairova. 
Isus uhvati djevojku za ruku i povika joj: »Ustani, djevojko!« 
I odmah usta djevojka. 

A mi sad promotrimo bolest kćeri Jairove, i njezinu 
smrt, i njezino uskrsnuće ! Sve to ima za nas toliko lijepe 
pouke. 

Leži bolesna kći Jairova. A bila je, kao jedinica kći, 
draga i predraga svojim roditeljima. I bila je uvijek zdrava, 
vedra i vesela. Najedamput je, eto, obori ta nemila bolest. 
I svakidan sve gore i gore. I sad djevojka leži na umoru. 
Mati i otac tužni su i žalosni. Srce im se trga od bola. Nji¬ 
hovoj kćeri nema lijeka ni spasenja. Kad, najedamput, 
jedan glasnik rupi na vrata: »Isus je Nazarenac došao u 
Kafamaum ! Eno ga na obali!« Otac, kad je to čuo, izleti 
van, pohrli k Isusu, pade na koljena pred Njega, pred toga 

velikog čudotvorca i najboljeg liječnika. I sklopljenih ruku 
zamoli Jair Isusa, da mu dođe u kuću. 

Kći je Jairova na umoru. I mi ćemo svi jedamput 
biti na umoru. Sada smo, hvala Bogu, zdravi i jaki. Ali 
jedamput, svakako, bit ćemo na smrtnoj postelji. Možebit 
i prije nego mislimo. Danas jesmo, a sutra nijesmo. I onda 
prva nam mora biti briga, da se obratimo na velikoga liječ¬ 
nika duše svoje, na Božanskog Spasitelja. Neka On metne 
ruku svoju na nas, da nam ozdravi duša ! Ne plašimo se 
onda, već se mimo i pouzdano izručimo u mile ruke Spasi¬ 
teljeve, i budimo ustrpljivi ! Svaka je bolest znak ljubavi 
Božje. Koga Bog ljubi, onoga i kuša. To mnogi od nas ne će 
da razumije. Ali tako je. Isus hoće, da srkneš koju kap 
iz kaleža Njegove pregorke muke. Pruža ti sitnu česticu 
svojega križa. I mi ćemo to rado primiti iz Njegove pre¬ 
svete ruke, a On će nam zato sve naše muke ublažiti, i sve 
će nam kazne za grijehe naše smanjiti ili posve oduzeti. 
Kako su Sveci Božji rado podnosili svoju tešku bolest! 
»Ili trpjeti ili umrijeti !« To je bilo geslo velikoj svetoj Te- 
reziji. Neka bude, u ime Božje, to geslo i naše geslo ! 

I kći je Jairova umrla. Kad je Isus bio sa Jairom na 
putu, dojavi glasnik Jairu, da mu je kći već umrla. Bilo je 
jedno po sata hoda do kuće Jairove. Usput je Isus, kako 
spomenusmo, izliječio ženu, koja je bolovala od tečenja 
krvi. Kad stiže kući Jairovoj, zateče tu mnogi svijet, koji 
je plakao i naricao. Mati pokojničina izađe Isusu ususret, 
rukama jadnica lama, i kroz plač govori Isusu: »Umrlo 
mi je dijete.« Otac je sav slomljen od žalosti. Unutra u 
sobi leži mrtva djevojka. Kao ljiljan na tle oboren. 

Pomislimo sada mi začas na našu smrt! Govorit ću 
jednome, a to može biti svaki od nas. Ležiš na postelji 
blijed. Teško dišeš. Oko tebe kleče rođaci i poznanici tvoji. 
Svećenik ti dijeli sakramente svete Pomasti i preporučuje 
ti dušu Bogu. Moli molitvu : »Pođi, dušo kršćanska, s ovoga 
svijeta !« I poškropi te svetom vodom. A ti upireš svoj po¬ 
gled u nebo. Sta se to sve zbiva u tvojoj duši i Ti u sebi mi¬ 
sliš i šapćeš: »Božanski moj Spasitelju! Prijatelju moj 
najbolji! Još malo, pa ću Te ugledati. Toliko sam Te puta 
gledao pod prilikom hljeba. Sad ću Te ugledati licem u 
lice. Pozovi me ! Ja dolazim. Pozovi me na čas moje smrti, 
i daj da dođem k Tebi! Ti si me pozvao na ovaj svijet, i 
ja sam došao. Sada me zoveš iz svijeta, i ja dolazim. Ti 

si me pozvao oa vjeru. I ja je nijesam zanijekao. Pozvao si 
me u svetu Crkvu, na svete sakramente, i ja sam došao. 
Ja se ufam u Tebe, Isuse moj! Zovni me ! Ja dolazim. Ra- 
skini tu koprenu i pokaži mi svoje lice Božansko ! Evo me ! 
Pri vini me na svoje Srce!...« I tvoje onda srce prestane 
kucati. I tvojega daha nestane. Nazočni kroz suze mole : 
»Pokoj vječni daruj mu, Gospodine !« 

I tada te opreme i stave u lijes. Krunica oko tvojih 
sklopljenih ruku. Križ ti u rukama. Svijeće i cvijeće oko 
tvojega lijesa. Izmole, napokon, za te Očenaš, i u grob te 
spuste. Bila je to blažena smrt. 

Kći je Jairova iza svoje smrti uskrsnula, oživjela. Kad 
istjeraše iz kuće svirače i narikače, uđe Isus mrtvoj kćeri 
Jairovoj u sobu. Pomoli se kratko Bogu, uhvati djevojku 
za ruku i reče : »Tabitha cumi!« »Djevojko, ustani!« I od¬ 
mah djevojka otvori oči, začuđeno pogleda Spasitelja i 
nazočne, i ustade. Spasitelj još reče : »Dajte joj šta jesti!« 
Radost i veselje u kući. Mati sva sretna i blažena. Otac, 
duboko zahvalan, proli suze od radosti i ljubi ruke Isusu. 

Pomislimo sada na svoje uskrsnuće ! Ne na ono po¬ 
sljednje uskrsnuće, kad bude Sudnji Dan, i kad se pootva- 
raju svi grobovi, i kad se začuje glas Sina čovječjega 1 Već 
pomislimo na uskrsnuće duše svoje odmah iza smrti! Tad 
će nam se probuditi duša kao iza sna. Dosad je gledala 
Boga samo pod koprenom i kao u kakovu zrcalu. Sad ga vidi 
licem u lice. Kakova radost! Čitali smo u Životu Svetaca, 
kako se nekim Svecima ukazao Spasitelj. Vidio ga je tako 
sv. Franjo Asiški. Vidjela ga je i sv. Margareta Marija Alaco- 

3 ue. Vidjeli su ga i drugi. I mi smo, možebit, onda zaželjeli : 

i, kad bi se i nama ukazao dragi Spasitelj ! A sad ga, eto, 
vidimo i gledamo kudikamo ljepše i bolje, nego što su ga 
vidjeli i gledali Sveci, kad im se Isus ukazao na zem¬ 
lji. Sve je ono bila samo jedna kapljica vode prema ovome 
sad neizmjernom oceanu, prema ovome sad pravom i vječ¬ 
nom gledanju Boga. I sad, uz to blaženo gledanje Boga, 
nema više nikakve žalosti, i nema više bolesti, i nema više 
grijeha, i nema više pokore. Sad je samo vječna ljubav 
na Božanskom Srcu Isusovu. Sad je samo beskrajna radost 
nebeska. I to nesamo za koji časak, već zauvijek. 

Pomolimo se, braćo 1 Pomolimo se pobožno ! Osobito 
kod sv. Pričesti molimo pobožno onu lijepu molitvu »Dušo 
Kristova« 1 

Dušo Kristova, posveti me I 


Na času smrti moje zovni me, 

I odredi, da dođem do Tebe, 

Da sa Svetima Tvojim hvalim Te 
U Nebu u sve vjekove ! Amen. 

Odlučujem u ime Božje, da ću svakidan pomisliti 
na svoju smrt, i da ću uvijek tako živjeti, da mi smrt bude 
sveta i blažena. Jer kakav život, takva smrt. 



10 

Dvadeset četvrta illtl posljednja 
nedjelja po Duhovima 

Evanđelje 

MAT. 24, 15—35. 

7 7 ONO vrijeme reče Isus učenicima svojim : Kad ugle- 
v* date mrzost opustošenja, 0 kojoj govori Daniel, prorok, 
gdje stoji na mjestu svetom, — koji čita neka razumije! — 
tada koji budu u Judeji, neka bježe u gore ; i koji bude na 
krovu, neka ne silazi uzeti što iz kuće svoje ; i koji bude u polju, 
neka se ne vrati natrag, da uzme haljinu svoju. A teško trud¬ 
nima i dojiljama u one dane! A molite se, da ne bude bijeg 
vaš u zimu ili u subotu. Jer će tada biti nevolja velika, kakova 
nije bila od postanka svijeta dosada, niti će biti. I da se oni 
dani ne skrate, ne bi se izbavilo ni jedno tijelo ; ali poradi 
izabranih skratit će se dani oni. Tada ako vam tko reče : evo 
ovdje je Krist ili ondje, nemojte vjerovati. Jer će ustati lažni 
kristi i lažni proroci, i pokazat će znake velike i čudesa, tako 
da bi prevarili, ako bi bilo moguće, i izabrane. Eto vam ka¬ 
zah naprijed! Ako vam dakle reku : Evo ga u pustinji, ne¬ 
mojte izlaziti; evo ga u sobama, nemojte vjerovati. Jer kaošto 

munja izlazi od istoka i pokazuje se do zapada, tako će biti 
i dolazak Sina čovječjega. Gdjegod bude strvina, onamo će 
se i orlovi kupiti. A odmah će po nevolji dana onih sunce po- 
mrčati, i mjesec ne će dati svjetlosti svoje, i zvijezde će pasti 
s neba, i sile će se nebeske pokrenuti. I tada će se pokazati 
znak Sina čovječjega na nebu ; i tada će proplakati sva ple¬ 
mena na zemlji, i ugledat će Sina čovječjega gdje dolazi na 
oblacima nebeskim sa silom velikom i slavom. I poslat će an¬ 
đele svoje sa trubom i glasom velikim, i sabrat će izabrane 
njegove od četiri vjetra, od kraja do kraja nebesa. A od smo¬ 
kve naučite se priči: kad se već njezina grana pomladi i ulista, 
znate, da je blizu ljeto. Tako i vi kad vidite sve ovo, znajte 
da je blizu na vratima. Zaista vam kažem, da ne će proći 
naraštaj ovaj, dok se sve ovo ne zbude. Nebo i zemlja proći 
će, ali riječi moje ne će minuti. 

Pouka 

SUDNJI DAN. 

N APOKON povijest Čovječanstva bila je i prošla. Mnoge 
je vjekove prebivala na sitnoj zvjezdici Zemlji. Bilo 
je to kratko vrijeme, kad pomislimo na milijune godina prije 
i poslije toga vremena. Bilo je to samo nekoliko dana za 
Boga, kojemu je hiljada godina samo jedan dan. 1 ) 

Povijest čovječanstva oduvijek je dvojaka povijest: 
povijest vjere i povijest bezvjerja. Ta se dvojaka igra 
igrala i u vrijeme Isusovo. Isus pripovijeda ljubav i vjer¬ 
nost. Odgovara Mu mržnja i bezvjerje. Tako je i danas. 
Tako će biti do svršetka svijeta. A onda i 

Onda će biti, to nam jasno kazuje današnje sveto 
evanđelje, posljednji čin — Sudnji Dan. Sin čovječji poho- 
dit će svijet po drugiput. Ali ne kao čovjek u obliku sluge, 
već kao Kralj na prijestolju svoje slave, kao Vječni Sudac, 
obasjan sav Božanskim veličanstvom. I ne će doći On sam. 
Anđeli nebeski bit će uz Njega. Na glas strahovite trube 
posljednjeg suda sabrat će se pred Njim sav ljudski rod. 
Svi ljudi sviju vremena. 

Dva su to velika tabora. 

Jedan tabor sjajan i radostan. Divan je pogled na te 
blažene i vjerne prijatelje Isusove. Tako lijepi nijesu svi 


*) a. Petar 3, 8. 

cvjetovi na zemlji. Tako sjajne nijesu sve zvijezde na nebu. 
Najveća sreća obavila je tim blaženicima i dušu i tijelo. 

Drugi je tabor mračan i žalostan. Strašan je pogled 
na te jadne osuđenike, na te zaklete neprijatelje Isusove, 
koji su prezreli riječi i zapovijedi Njegove. Tako mračne 
nijesu ni najcrnje noći. Tako užasni nijesu ni najdublji 
ponori. Najveća nesreća zgrabila je tim osuđenicima i dušu 
i tijelo. 

To je sud, da odsuđenik ugleda sam sebe, kakav je 
uistinu. I ovdje već na zemlji često puta savjest stavi zr¬ 
calo pred oči čovjeku, i kazni ga, i sudi ga. I mrzitelja 
Kristova puno puta uznemiri savjest u kojem samotnom 
času. Ali on tad zatvori oči i ne vidi. I začepi uši i ne čuje. 
Poslom ili užitkom i kojom novom mržnjom nastoji on da 
uguši grižnju svoje savjesti. Ali sad, kad je on sam sebe ugle¬ 
dao u svoj svojoj sramoti i rugobi, progovara mu savjest, i on 
mora da je sasluša. Ovako mu ona progovara: »Luđače ! 
Ti si nijekao Boga. Vidiš li Ga sada gore u neiskazanom 
veličanstvu i I ti si gurnuo od sebe Njegovu ljubav, koja 
te je tolike godine tražila, kaošto mati traži svoje dijete. 
Sad ona dolazi na tebe kao prokletstvo, i mučit će te u sve 
vjekove. I ti si zavodio duše. Krvlju Kristovom otkupljeno 
blago ti si gazio u prahu i blatu, čuješ li sad, kako te one 
upropašćene proklinju i kaznu vječne smrti izazivaju na te < 
Pod tim mukama i grižnjama savjesti htjeli bi osuđenici, 
da se na njih obore gore i brežuljci i da ih zatrpaju i u ništa 
smrve. Vikat će: »Gore, padnite na nas! Brežuljci, pokrijte 
nas !« 2 ) Ali će ih Božje oko držati čvrsto. Oni ne pobjegoše 
nikamo ispred Vječnoga Suca. Strahovita je ta slika ! 

Okrenimo se sad na desnu stranu ! Ovdje je radost i 
blaženstvo. Kako se milo smiješi ona dobra mati! Taj nje¬ 
zin osmijeh više nam govori nego sve riječi. Govori nam : 
»Žrtva i strpljivost nijesu dakle bila uzalud. Kako su me 
one sad usrećile i obogatile !« I onaj tamo muž sav je blažen 
i govori : »Kako sam radostan, što nijesam odstupio od svo¬ 
jega Boga, i što mi je moja vjera bila uvijek nadasve na 
svijetu !« I ovaj mladić, sav radostan, kliče : »Kako je, evo. 
Bog obradovao moju čistu mladost! One žrtvice, što sam ih 
imao, šta su prema ovim sad radostima !« 

Svaki od onih sabranih ljudi pred Vječnim Sucem vidi 
sebe onakva, kakav je uistinu, ili na svoju najveću žalost 

*) Luk. 33, 30. 

ili na svoju najveću radost. I to je već jedan dio suda. I 
taj prvi prizor posljednjega suda diže čast i slavu Sucu na 
visokom prijestolju. Gdje su sad fariseji, saduceji i svi 
hulitelji i mrzitelji Isusovi i Usta su im zauvijek zanijemila. 
Sad bi oni htjeli pasti na koljena pred Isusa i pokloniti Mu 
se. Ali je sad kasno. Kad su bili na zemlji, ni jesu mogli da 
vide Isusa. Progonili su Ga na sve strane i na sve načine. 
Sad je njihova oholost pod Isusovim nogama. Sad žale, 
što nijesu živjeli po zapovijedima Božjim. Sad vide, kako 
su bili pametni oni, koje su za života nazivali luđacima. 
Ti luđaci njihovi sada su djeca Božja. A oni jadnici osuđeni 
su, i Nebo su izgubili, i pakao ih čeka vječiti. 

Drugi prizor posljednjega suda jest osuda Vječnoga 
Suca. Na toj silnoj skupštini, kakove svijet još nije upam¬ 
tio, sve je mirno kao u crkvi, kad je sveto Podizanje. I od¬ 
luke padaju, što se onda više nikada ne promijeniš«. 

Vječni Sudac na visokom prijestolju slave ima blage 
i milostive oči, kad Mu pogled pada na one blaženike. 
Riječi ljubavi dolaze Mu na usta. Odjekuju kao nebeska 
muzika : Dođite, blagoslovljeni Oca mojega, i posjedujte 
Kraljevstvo, koje vam je pripravljeno od postanka svijeta!« 3 ) 

I blaženici ulaze u Život Vječni. Zlatna im se vrata 
nebeska širom otvorila. Ulaze blaženici u sveta Nebesa 
Božja. Radost je neiskazana u njihovim srcima. Zaboravljen 
je život na svijetu. Bio je samo san jedne noći, samo jedan 
čas prolazan. Zaboravljeno je siromaštvo. I sve brige i 
bolesti, i sve žalosti i patnje zaboravljene su. Sve je to bilo 
i prošlo. Sada je u njihovim, srcima samo radost, samo bla¬ 
ženi mir, samo ljubav. Tu je njihov »Otac nebeski«. On 
ih pozdravlja, svoju djecu. Njegov im je pozdrav pravo bla¬ 
ženstvo nebesko. Tu je njihova »Draga Majka nebeska«. 
Zdravo, Marijo!« Ona, Majka Božja i Majka njihova, 
milo im čestita na toj postignutoj slavi nebeskoj. Zar može 
da bude veća radost od ove s* Tu su i njihovi Anđeli Ču¬ 
vari. I blaženici im kliču : »Hvala vam, o predobri Anđeli 
naši! < Tu su i njihovi mili roditelji, braća i sestre, rođaci 
i prijatelji. Oni im svi dolaze ususret. Radost i opet radost! 
Sada su zauvijek skupa i zajedno. Tko da to sve iskaže i 
»Nijedno oko nije vidjelo, nijedno uho nije čulo, nijedno 
čovječje srce nije osjetilo, što je Bog pripravio onima, koji 
Ga ljube.« 4 ) 

*) Mat. 35, 34. — 4 ) 1. Kor. a, 9. 


149 



O, neka dadne predobri Bog, te nam, braćo, svima 
bude Sudnji Dan blažen i drag 1 Učinimo sve, da to bude ! 
Ako hoćeš Božji biti, čini dobro za života 1 Nebo je to za- 
vrijedilo. Zavrijedilo je svaku borbu, svaku žrtvu, svaku 
muku za života. Pomislimo samo na Božje Nebo, kad nas 
napane ta ružna napast, i kad nas pritisnu ti svakojaki 
teški križevi 1 Ne dajmo lijepoga Božjeg Neba ni za što na 
svijetu! Ta sva zemlja samo je jedna taština i pustinja. 
Njoj ne ćemo služiti. Nas čeka Nebo. Tamo mi putujemo. 
Put je u Nebo uzak i strmenit. Neka je ! Mi idemo u Raj 
Božji! »U Nebo ! U Nebo 1« klicao je na umoru sv. Aloj- 
zije. 

Odlučujem u ime Božje, da ću svakidan pomisliti 
na Nebo i na Život Vječni. Držat ću se one svete opomene 
u knjizi »Nasljeduj Krista«: »Piši, čitaj, pjevaj, uzdiši, 
šuti, moli, protivštine muževno podnosi: vrijedan je Ži¬ 
vot Vječni svega toga, pa još i većih bojeva i« 6 ) 



• Naalj. Kr. III, 47. 

Blagdan Krista Kralja 

Evanđelje 

IV. 1 8 , 33—37. 

/ I ONO vrijeme reče Pilat Isusu : Ti si kralj Židovski! 
Cl Isus mu odgovori: Covoril li ti to sam od sebe, ili ti drugi 
kazaše za mene! Pilat mu odgovori: Zar sam ja Zid! Narod 
tvoj i glavari svećenički predaše te meni; šta si učinio! 1 Isus 
odgovori: Kraljevstvo moje nije od ovoga svijeta ; kad bi bilo 
od ovoga svijeta kraljevstvo moje, onda bi sluge moje branile, 
da ne bi bio predan Zidovima ; ali kraljevstvo moje nije oda¬ 
vle. Onda mu reče Pilat: Dakle si ti kralj! Isus odgovori: 
Ti govoriš, da sam ja kralj. Ja sam zato rođen, i zato dođoh 
na svijet, da svjedočim istinu. I svaki, koji je od istine, sluša 
glas moj. 

Pouka 

ČITAV KATOLIK. 

V ELIKI svećenik i starješine židovske osudili su Isusa 
na smrt. Ali nijesu mogli da izvrše tu svoju osudu. 
To je mogao samo poglavar zemlje, moćni Rimljanin. Na 
njega se dakle moraju obratiti. No kako će predobiti po¬ 
glavara zemlje za tu smrtnu osudu i Politikom. Samo 
politika upalit će. Stoga veliki svećenik i starješine židovske 
zaključiše, da kod zemaljskoga poglavara optuže Isusa 
kao bunitelja naroda, jer da on zabranjuje davati cesaru 
porez i sebe proglašuje kraljem. Tako se laž i mržnja uje- 
diniše proti Isusu. 

Pilat sasluša tu njihovu tužbu i presluša Isusa. Pre¬ 
zirno gleda oholi Rimljanin čednog uhvaćeni ka. Taj da je 
kralj! Ali Rimljaninu zasjekla se u glavu ona velika bun¬ 
tovna riječ kralj, pa pita Isusa : »Jesi li ti kralj ('« Isus 
mu odgovori: »Ti govoriš, da sam ja kralj. Ja sam zato 
rođen i zato dođoh na svijet, da svjedočim istinu. I svaki, 
koji je od istine, sluša glas moj.« 

»Jesi li ti kralj i« Kad bi Pilat bio danas na svijetu, 
ne bi više tako prezirno pitao. Sa strahopočitanjem poklo¬ 
nio bi se Kralju istine. Jer stotine milijuna Njegovih vjer¬ 
nika slušaju Ga. On ima veliko Kraljevstvo, svjetsku Crkvu. 
I u tom je Kraljevstvu Krist apsolutni, neograničeni Kralj. 

Krist je Učitelj svojim vjernicima. On jedini. U Nje¬ 
govo Ime propovijedaju svećenici Njegovu istinu. Propo¬ 
vijedaju Njegovu radosnu vijest o nebeskom Ocu, koji 
nam je pripravio stan u Nebesima, o besmrtnoj duši, koja 
nadilazi sve blago na svijetu, o Otkupljenju po Kristu, 
koji nas je učinio svojom braćom i djecom Božjom. — Krist 
je još i glavni Pastir vjernicima. Svećenici propovijedaju 
narodu Njegove zapovijedi: zapovijed ljubavi prema 
Bogu, koja kaže, da nam je Bog prvi i posljednji u životu; 
i zapovijed ljubavi prema bližnjemu, koja ne dopušta lju¬ 
dima upadati u sebičnost i mržnju, i zapovijed samozataje, 
odricanja, koja nalaže čovjeku, da čuva svoje visoko dosto¬ 
janstvo. — Krist je u Crkvi izvor svih milosti. On krsti. 
On oprašta grijehe, On se žrtvuje. On nas hrani svojim 
Tijelom i Krvlju svojom. Svećenici su samo djelitelji Nje¬ 
govih Tajna. Krist je u svome velikom Kraljevstvu sve i 
sva, apsolutni Kralj, Kralj istine, istina, put i život. 

Bože, kolika je trka za istinom u ne kršćanskom svijetu ! 
Trči, vapije za istinom taj nekršćanski svijet, a upada u 
zabludu, u noć, u strahovitu tminu, u bezdani jaz. Hvala 
ti. Bože ! Mi smo po Tvojoj milosti u Kraljevstvu istine 1 
Naš put i život obasjan je svijetlom nebeskim. Sigurno 
idemo k sjajnome cilju preko sviju tih u svijetu provalija. 
Ako smo umorni, pa trebamo snage i oduška, onda crpemo 
iz spasonosnih izvora, što nam ih je dao i otvorio naš Spa¬ 
sitelj. Kolika sreća prebivati u Kraljevstvu Krista Kralja 1 

»Jesi li ti kralj i« Jest, Krist je Kralj, i Njegovo Kraljev¬ 
stvo obuhvaća svu zemlju. Ali ne obuhvaća svih ljudi, ne 
obuhvaća iooo milijuna pogana, koji još ne poznaju Kralja 
istine. Ne poznaju Ga još i nakon 2000 godina kršćanske 
povijesti. A među nama živu i toliki novi pogani, koji ne će 
da šta znaju za Krista. Pa zašto nije Krist Kralj još osvojio 
čitavo čovječanstvo i Ima tome više razloga. Jedan smo 
razlog i mi. I blagdan Krista Kralja ima da nam pošteno 
ispita našu savjest. 

Oblijetaju svijetom toliki kršćani napolice. Kristova je 
istina u njihovoj duši samo slaba svjećica, a morala bi da 
bude jedno žarko sunce. I stoga oni trče za kojekakovim 
varavim svjetlicama. Oni vjeruju u Krista Kralja, ali i 
slušaju svakoga drugog vođu, koji im navješćuje kojeka- 
kove nove vijesti. Njihova slaba i prevrtljiva vjera ne vodi 
Kristu, već se udaljuje od Krista. 

Ako je Krist Kralj istine, onda ne slušajmo ljude, koji 
nam donose drugu mudrost, pa makar bili i ne znam još 
kako slavni i učeni! Ljudski razum ne pruža nam dosta jam¬ 
stva za istinu. Za istinom mora da stoji Božanski ugled. 

Pravi kršćanin sluša Kralja istine i radi po Njegovim 
riječima. On sluša Kristovu propovijed o vrijednosti duše, 
i onda je ne prodaje za koju leću kakvog nadriknjige. On 
otvoreno i odrješito kaže kreposti : Da, i otvoreno i odrješito 
kaže grijehu : Ne. On pije iz spasonosnih izvora milosti, 
što ih je otvorila velika ljubav Njegovoga Kralja, a ne iz 
gadnih i smrdljivih bunara, što mu ih nude i otvaraju pro¬ 
tivnici Kristovi. 

Pravi kršćanin čitav je Kristov čovjek. On ne siječe 
svoju dušu na dvije pole, i nije mu jedna pola duše krš¬ 
ćanska, a druga poganska. Njegova je duša sasvim Kristova. 
On ne služi dvojici gospodara. 1 ) Njegov bistri um i njegova 

•) Mat. 5, 34. 

čvrsta volja stoje tvrdo uz Kristov nauk. Vjera mu je nešto- 
najviše. Ona je njegova znanost i njegova pećina. Njegova 
je vjera njegova ljubav. Svaku kapljicu svoje krvi, svaku 
žilicu svojega srca, svaku i najmanju moć svoje duše daruje 
on Kralju istine. On hoće da bude čitav, radikalan katolik, 
katolik dušom i tijelom. Čitav katolik predaje se sav Kri¬ 
stu. Sav gori i plamti za Krista. I takav čitav katolik živi 
je svjedok za Kralja istine. I takovo živo svjedočanstvo 
uvjerava i predobiva. I kad bi svi katolici bili čitavi kato¬ 
lici, brzo bi čovječanstvo pripalo Kristu, Kralju istine. 

Svijet je već sit i presit bezvjerja i lutanja po stram- 
puticama. Pokušao je svijet bez Kralja istine, i zalutao 
je u divlju pustoš i padao je u ponor. I vapije sad svijet 
za svijetlom i snagom istine. Pa mu donesimo tu istinu ! 
Ne oklijevajmo! Svijet pripada Kristu. I Krist ga hoće 
da osvoji po nama. Na posao dakle i u sveti boj za Krista 
Kralja i za Njegove svete zakone 1 Hoćemo Krista za Kralja 
svoga 1 

Odlučujem u ime Božje, da ću uvijćk biti sav- 
kolik katolik, kao i sv. Franjo Asiški, koji je zaštitnik Ka¬ 
toličke Akcije. A Katolička Akcija traži od nas apostolski 
rad. I ja ću, uz pomoć Božju, biti apostol molitve, i apostol 
riječi, i apostol dobroga primjera. To jest: molit ću se rado 
i pobožno, i branit ću, kad ustreba, svoju svetu vjeru, i bit 
ću uvijek katolik, koji i izvršuje svoje svete katoličke duž¬ 
nosti. Jest, hoću biti praktični katolik. Hoću biti borac 
Kristov. Hoću biti čovjek molitve. Hoću biti apostol Kristov- 



Blagdan Svih Svetih 

Evanđelje 

MAT. 5, I— 12 . 

11 ONO vrijeme vidjevši Isus narod, uziđe na goru, i kad 
U sjede, pristupile k njemu učenici njegovi. I otvorivši 
usta svoja učaše ih govoreći: Blažem siromašni duhom, jer 
je njihovo kraljevstvo nebesko. Blaženi krotki, jer će oni po¬ 
sjedovati zemlju. Blaženi, koji se žaloste, jer će se oni utje¬ 
šiti. Blaženi, koji gladuju i žeđa ju pravde, jer će se oni nasi- 
titi. Blaženi milosrdni, jer će oni milosrđe postići. Blaženi 
čista srca, jer će oni Boga vidjeti. Blaženi miroljubivi, jer će 
se sinovi Božji nazvati. Blaženi, koji progonstvo trpe radi 
pravde, jer je njihovo kraljevstvo nebesko. Blaženi jeste, kad 


155 


vas usproklinju i usprogone i uz govore na vas sve zlo, laž ući, 
zbog mene. Veselite se i radujte se, jer je plaća vala velika 
na nebesima. 


Pouka 

PUT U NEBO. 

S VETI Ivan Evanđelist, ljubimac Isusov, u progonstvu 
je na pustom i samotnom otoku Patmosu. I njegove 
misli toliko puta putuju preko mora u Efes, u njegov grad, 

Š dje se vjernici mole za njega, za svoga dobroga biskupa. 

vi su oni njegova djeca, koju on ljubi tako brižnom i očin¬ 
skom ljubavi. I misli sv. Ivana Evanđelista često puta 
polete u one svijetle oblake i prodru u Božje Nebo, gdje 
prebiva njegov dobri Učitelj, njegov dragi Isus. I tad sv. 
Ivan prošapće : »Dođi, Gospodine Isuse ! Uzmi me k sebi l« 1 ) 
I us liši Gospodin Isus molitvu svojega Apostola i spu¬ 
sti Nebo u njegovu dušu. Sveti Ivan u jednom sjajnom 
viđenju ugleda Nebo. Ugleda prijestolje Svevišnjega i Ja¬ 
nje, koje umrije za ljude. »Potom vidio sam,« govori sv. Ivan 
Evanđelist, »četu veliku, koje nitko ne može izbrojiti, od 
svih naroda i plemena i jezika, gdje stoje pred prijestoljem 
i pred Janjetom; obučeni u haljine bijele, i palme u rukama 
njihovim. I vikahu glasom velikim govoreći: Spasenje 
Bogu našemu, koji sjedi na prijestolju, i Janjetu !« 2 ) 

Sveti Ivan Evanđelist ne može da se dosta nagleda 
toga sjaja nebeskoga. Tada se najedamput on uplaši. Jedan 
od onih starješina. Što su inače stajali uz Janje, stao sad 
uz njega i pita ga : »Tko su ovi obučeni u bijele haljine, i 
otkuda dođoše I starješina mu sam odgovara: »Ovo su, 
koji dođoše od nevolje velike i opraše haljine svoje, i oči- 
stiše ih u krvi Janjetovoj.« 3 ) 

Danas na blagdan Svih Svetih diže se i naš pogled prema 
Nebu i probija koprenu, što dijeli ovaj i onaj svijet, i gleda 
veliku četu otkupljenih i odabranih. O, kad bismo mi bili 
već kao oni u našoj gore vječnoj Domovini! 

Kao sveti Ivan nalazimo se sad i mi u progonstvu. 
Privezani smo za jednu sitnu zvjezdicu, što se okreće oko 
sunca i s njim zajedno leti kroz svemirske prostore. Teško 
je i mučno to progonstvo. Prolijevaju se čitave rijeke gor- 


l ) Otkriv. 32 , ao. — *) Otkriv. 7, 9. 10. — *) Otlcriv. 7, 13. 14. 

kih suza. Ima tu dosta i naših krupnih suza. Napokon i 
smrt za vrat. I mi se pretvorismo u prah. A duša naša i 
Kuda će nam ona i Da Bog da, da se nađemo u onoj veli¬ 
koj četi Boljih odabranika ! A kako su oni došli u to bla¬ 
ženstvo nebesko i 

Pogledajmo ih! Oni od svih naroda i jezika, što stoje 
pred prijestoljem Božjim, i obučeni su u bijele haljine, i 
imaju psalme u rukama, oni su veliki borci i pobjeditelji. 
Podnijeli su goleme žrtve i muke, dok su došli u Nebo. Mo¬ 
rali su se boriti kao i mi. Morali su se boriti protiv strasti, 
protiv svijeta i đavla. Teška je bila ta borba. Ali su je oni 
junački izdržali. I sad su u onoj sjajnoj i slavnoj četi pobje¬ 
di teljš. 

To vam je, braćo, put u Nebo. Borbom k pobjedi! 
Karlo V., kralj Španjolske, stavio je na jedan stol žezlo 
kraljevsko, a na drugi stol stavio mač. Pa je rekao svojemu 
sinu: »Biraj!« Sin prihvati odmah za mač i uskliknu: 
»Mačem se dobiva kruna kraljevska 1« Jest, mačem i bor¬ 
bom k pobjedi i kruni! A mi se možemo boriti, jer možemo 
htjeti. Naša je volja moć kraljevska. Pa se borimo odvažno 
i junački za nebesko vječno blaženstvo 1 

Pogledajmo ih još! Oni od svih naroda i jezika, što 
stoje pred prijestoljem Božjim, i opraše haljine svoje, i oči¬ 
stile ih u krvi Janjetovoj, oni, dakle, nijesu bili uvijek či¬ 
sti. Njihove je haljine bila poštrapala krv njihovih rana. 
Gdje se bore ljudi, ondje se i rane zadaju i zadobivaju. 
Ljudi nijesu rođeni sved. Prati ih i muči slabost i bolest 
istočnoga grijeha. Ali ako su ti odabranici i pali, oni su se 
opet i podigli, i očistili su dušu svoju sakramentom svete 
pokore. Pa su obnovljenom snagom nastavili borbu. I Bog 
je milostivo pogledao na njihovu borbu, i primio ih je među 
svoje blažene odabranike. 

To nas mora da ohrabri. Mnogi od nas uzdiše pod svo¬ 
jom slabosti i govori: »Opet i opet upadam u tu nečist. 
Opet i opet podlegnem strasti i napasti.« Ne smalakšimo, 
braćo ! Opet i opet očistimo dušu svoju u sakramentu svete 
pokore! I nastavimo borbu obnovljenom snagom! Či¬ 
nimo, što možemo, a drugo prepustimo dobroti i milosti 
Božjoj! Poradivši Bog će dati. 

Pogledajmo ih još i opet! Oni od svih naroda i jezika, 
što stoje pred prijestoljem Božjim, došli su iz velike ne¬ 
volje. Oni znadu, što je muka i nevolja. Muku su svakojaku 

mučili dane, mjesece i čitave godine. Nosili su težak križ 
na svojim leđima. Kao sad mi. Naše sad muke bile su nji¬ 
hove muke. Naše sad brige bile su njihove brige. Naši sad 
križevi bili su njihovi križevi. Ali njih ne obori nikakva 
muka, i nikakva briga, i nikakav križ. Muke, brige i kri¬ 
ževi dapače im ojačiše i podigoše dušu, i oni su sada kod 
Boga u Lijepome Raju. 

Ako dakle hoćemo doći u Nebo k Bogu, onda moramo, 
kao i ovi odabranici Božji, podnijeti mnogu muku i nevolju. 
»Kroz mnoge nevolje valja nam ući u Kraljevstvo Božje.« 
Tako nam govori Duh Sveti. 4 ) A naš pjesnički narod veli: 
»Lijepo ti je u Nebo gledati, al' je teško k Nebu se penjati.« 

Svetoj Katarini Sienskoj pružio je Božanski Spasitelj 
u jednom viđenju dvije krune : jednu od tmja. a drugu od 
zlata. Pa joj je rekao : »Biraj! Ali znaj, ako na zemlji uznosiš 
krunu od zlata, na drugom te svijetu čeka kruna od tmja. 
Ako li ovdje uznosiš krunu od tmja, tamo ćeš dobiti krunu 
od zlata.« Ne, ne dolazi se u Nebo putem slasti i užitaka, 
već putem žrtve, križa i muke. I stoga ne malakšimo, ako 
nas snađu teški dani žrtve i nevolje 1 Uzmimo junački 
na sebe taj križ svoj, i pođimo za Isusom, Golgotskim Mu¬ 
čenikom ! Ponesemo li mi svoj križ, ponijet će Isus nas u 
vječno Kraljevstvo Božje. 

I sad, znamo, koji nas put vodi u Nebo. Borimo se, 
činimo pokoru, trpimo ! Sve je to zavrijedilo lijepo Božje 
Nebo. 

Odlučujem u ime Božje, da ću, gdjegod mi se 
samo pruži prilika, razmatrati o Nebu i o nebeskoj slavi, 
što me čeka, ako u milosti Božjoj dovršim tešku borbu 
na zemlji. Kad me snađe kakova patnja i nevolja, pomislit 
ću na brzi konac te patnje i na preveliku nagradu za pre¬ 
trpljenu nevolju. Samo ću to željeti, da u životu i u smrti 
svagda slavim i hvalim dobroga Boga. 


«) Dj. Ap. 14, aa. 

Dušni Dan 

Evanđelje 

IV. 5, 25 29. 

1 / ONO vrijeme reče Isus narodu Židovskomu : Zaista, 
zaista vam kažem : ide čas, i već je nastao, kad će mrtvi 
čuti glas Sina Božjega, i koji uščuju, živjet će. Jer kaožto 
Otac ima život u sebi, tako dade i Sinu, da ima život u sebi; 
i dade mu vlast, da čini sud, jer je Sin čovječji. Nemojte se 
čuditi ovomu ; jer ide čas, u koji će svi, koji su u grobovima, 
čuti glas Sina Božjega. I izići će, koji su činili dobro, na 
uskrsnuće života, a koji su činili zlo, na uskrsnuće suda. 

Pouka 

POMOZIMO DUŠAMA U ČISTILIŠTU ! 

O PĆINSTVO Svetih jest vjera puna utjehe. Jučer smo 
se bili popeli uz sjajne ljestve nebeske k Svetima Bo¬ 
žjim u Nebu, k onoj velikoj četi od svih naroda i plemena i 
jezika, k onim blaženim odabranidma, koji u bijelim ha¬ 
ljinama i sa palmama u rud stoje pred prijestoljem Božjim 
i pred Janjetom. 

Danas silazimo niz tavne i žalosne ljestve k siromaš¬ 
nim dušama u čistilištu. I pružamo im, evo, svoje ruke, 
da ih svojom molitvom izbavimo i izvadimo iz toga mora 
čistilišnog plamena i ognja. Već u Starom Zavjetu prinosili 
su žrtve za pokojne. Juda Makabejac žrtvovao je 12.000 
drahmi u srebru za pokojne. 1 ) I veli Sveto Pismo : Sveta 
je i spasonosna misao moliti se za pokojne, da budu odrije¬ 
šeni od grijeha.» 2 ) Pa je upravo neshvatljivo, kako inovjerd 
zabacuju vjeru u čistilište. Sa dubokom žalošću posjećuju 
i oni grobove svojih pokojnika, ukrašuju ih lijepim cvijećem, 
ali ne misle na njihove duše, i ne mole se za njih. 

A mi hoćemo da pomognemo dušama naših milih po¬ 
kojnika u čistilištu. Na to nas nuka i ljubav prema Bogu, 
i ljubav prema dušama u čistilištu, i ljubav prema sebi 
samima. 

Bog ljubi duše u čistilištu kao svoju dobru djecu. Duše u 
čistilištu svete su duše, u milosti Božje duše, duše odabrane i 
od Oca nebeskoga blagoslovljene. Njima je sigurno Kra¬ 
ljevstvo nebesko, koje je od postanka svijeta pripravljeno 
djed Božjoj. Njihovo spasenje ne može im više nitko odu¬ 
zeti. Ali su njima vrata nebeska privremeno još zatvorena. 
Njihove haljine imaju još pogdjekoju mrlju. A ništa nečisto 
ne može da stane pred lice Božje. Tako one moraju još tr¬ 
pjeti i zadovoljštinu činiti, sve dok i najmanja mrlja ne iš¬ 
čezne iz njihove duše.' 

Duše u čistilištu moraju dakle zadovoljštinu činiti i 
trpjeti. Kakvo je to njihovo .trpljenje < Sigurno nije ono 
pakleno. Jer čistilište nije pakao, već je predvorje Neba. 
Ali su ipak muke u čistilištu teške i velike. Ta golema če¬ 
žnja sa Bogom! Duše u čistilištu nemaju više da skrenu 
ni na koju drugu stranu, osim na stranu Božju. Nijesu one 


*) a. Mak. ta, 43. — *) a. Mak. ia, 46. 

više na zemlji. Na zemlji su imale svoje poslove, svoje pri¬ 
jatelje i prijateljice. Sve je to sada prestalo i nestalo. U 
vječnosti se ima samo svoju dušu i ništa više. A ta duša 
teži i čezne za Bogom, od koga i potječe i za koga je stvorena. 
Zar ne, kako boli jako, kad se čezne za svojim domom! 
Od toga čeznuća i bola može čovjek i umrijeti. A kako je tek 
veliko čeznuće siromašnih duša u čistilištu za Bogom! 
Koliko ih muči to čeznuće, jer je Bog njihovo jedino blago 
i njihovo sve, njihova jedina čežnja i ljubav ! Ova bolna čež¬ 
nja zadaje duši veću bol i žalost, negoli ikakva vanjska 
muka. 

I od ove boli i žalosti ne može Bog da ih izbavi. One 
su upale u ruke Njegovoj Pravdi. Ali Bog se raduje, ako 
mi tim dušama dođemo u pomoć, i ako ih svojom molitvom 
izbavljamo iz čistilišta. U posljednjem svjetskom ratu 
bilo je na hiljade zarobljenika. Toliki oci i majke bili su 
u golemoj žalosti, jer su im sinovi bili zarobljeni. Tada je 
dobri Sveti Otac Benedikt XV. izmolio, da se zarobljenici 
izmijene. O, koliko su mu tad zahvaljivali roditelji za tu 
očinsku dobrotu i plemenitost! I dobri Bog bit će nama 
zahvalan, ako mi izbavimo siromašne duše iz čistilišta. 
Sveta Gertruda kaže, da Bog na to tako gleda, kao da se 
to Njemu samome čini. »Zaista vam kažem, što ste god uči¬ 
nili jednomu od ove moje najmanje braće, meni ste učinili.« 3 ) 

Nuka nas onda i ljubav prema dušama u čistilištu, 
da im pritečemo u pomoć. Tko su nama te duše i To su 
roditelji naši, i braća i sestre naše, i prijatelji i znanci naši. 
A možda smo i mi skrivili te boli i muke u čistilištu. I šta 
trpe oni 5* Trpe strahoviti oganj, jer su isključeni od gleda¬ 
nja Boga. I zašto trpe f Za lake svoje grijehe i za vremenite 
kazne, kojima još ni jesu posve udovoljili. I samo mi možemo 
im tu pomoći svojim molitvama, Misama, Pričestima i 
oprostima. 

Nuka nas napokon i ljubav prema samima sebi, da po¬ 
mognemo dušama u čistilištu. Kaže Božanski Spasitelj : 
»Blaženi milosrdni, jer će oni milosrđe postići.« 4 ) I ovo 
nam još kaže Spasitelj : »Kakvom mjerom mjerite, vama će 
se mjeriti.« 5 ) Ne će nam ostati Bog dužnik, i duše u čistili¬ 
štu ne će nam ostati dužne, ako se jedamput mi nađemo 
u čistilištu. A one nam i sada već pomažu u našim tolikim 
duševnim i tjelesnim potrebama i kušnjama. 

*) Mat. 35, 46- — 4 ) Mat. 5, 7. — *) Mat. 7, 2. 

Pa zato, predragi, spomenimo se danas i ovih dana 
siromašnih duša u čistilištu, i žrtvujmo šta za njih, osobito 
za one, na koje nitko ne pomišlja, jer nemaju nigdje nikoga 
svoga ! Sveta Crkva misli svakidan na duše u čistilištu. 
Ona se moli za njih u svetoj Misi iza Podizanja i u sveće¬ 
ničkom breviru. Tako i mi molimo se i žrtvujmo za duše 
u čistilištu ! Tad će i one zahvalno misliti na nas, kad umremo 
i u čistilište upanemo. One nas tada ne će zacijelo zaboraviti 
pred prijestoljem Božjim. One su zahvalne duše, i mislit 
će na nas, kad nas na zemlji već svi pozaborave, i pomoći 
će nam svojim zagovorom kod Boga. 

Odlučujem u ime Božje, da ću svakidan za duše 
u čistilištu izmoliti deset Zdravomarija sa dodatkom sva¬ 
koj Zdravomariji iza riječi Isus: »Koji neka se smiluje 
vjernim mrtvim 1« I dat ću kojiput siromaku milostinju 
za duše u čistilištu. I pričestit ću se kojiput za njih. I dat ću 
koju Misu reći za njih. Jest, ne ću nikada zaboraviti onih 
riječi u Svetom Pismu : »Sveta je i spasonosna misao moliti 
se za pokojne.« Molit ću se za njih svakidan Isusu Kristu, 
Bogu svome. 

